
HILARY HINTON „ZIG” ZIGLAR s-a născut pe 6 noiembrie 1926, în 
Coffee County, Alabama, SUA. A studiat la University of South 
Carolina, după care a urmat o carieră în vânzări, fiind agentul mai 
multor companii. În 1968 a devenit vicepreşedintele unei astfel de 
corporaţii, mutându-se în Dallas, Texas. 


începând cu anul 1970, a început să călătorească în întreaga lume, 
susţinând seminarii pe teme motivaţionale. în paralel, a publicat şi o 
serie de cărţi cu foarte mare succes la public. După ce devine 
baptist, Ziglar începe să integreze învăţăturile creştine în lucrările 


sale. 
A murit pe 28 noiembrie 2012. 


Cărţile sale au fost traduse în mai multe limbi, printre care spaniolă, 
franceză şi coreeană. La Curtea Veche au apărut: Motive pentru a 
zâmbi (2000, 2006, 2013), Dincolo de vârf (2000, 2006, 2013), 
Putem creşte copii buni într-o lume negativă! (2000, 2006, 2013), 
Alte motive pentru a zâmbi (2004, 2017), Gândeşte optimist într-o 
lume cenuşie. Speranţă în lupta cu grijile zilnice (2004, 2017), De la 
bine la excelent. Fă-fi viața mai frumoasă! (2008, 2013), Curs de 


vânzări - Cum Să vinzi orice oricui (2010, 2015). 

Jean Abernathy Ziglar 
„Roşcata“ 


Această carte este un omagiu adus celei mai 
afectuoase, loiale şi înțelegătoare persoane pe care 
am cunoscut-o vreodată. Ea m-a învăţat multe despre 
iubire şi căsnicie, despre cum se face curte, 
demonstrându-mi că povestea de dragoste poate dura 
toată viaţa, devenind tot mai profundă şi mai 


frumoasă cu fiecare zi care trece. 


Te iubesc, dragostea mea! 
ZIG ZIGLAR 


MULŢUMIRI 


ATUNCI CÂND ÎNCEPI să „mulţumeşti“ gândul ţi 
se întoarce către numeroasele persoane care 
au avut un rol foarte important în efortul care 
a dus la apariţia cărţii. In mod special, aş vrea 
să încep cu „Roşcata“ care a avut un rol 
semnificativ în tot ceea ce am făcut. De 
asemenea, aş vrea să le mulţumesc şi celorlalţi 
membri ai familiei mele pentru răbdarea şi 
înţelegerea de care au dat dovadă, având în 
vedere că am fost nevoit să lipsesc de câteva 
ori de la întâlnirile noastre la care ţin atât de 
mult, tocmai pentru a finaliza această carte. 


Mulţumiri i se cuvin lui Don Hawkins, care a 
făcut o enormă muncă de cercetare, punându- 
mi la dispoziţie un extrem de valoros 
chestionar pentru măsurarea „temperaturii" 
dintr-o căsnicie şi care a interpretat 
rezultatele în cazul cuplurilor căsătorite de 
douăzeci şi cinci de ani sau chiar mai mult sau 
al celor care ar fi vrut să se căsătorească si a 
doua oară cu aceeaşi 

persoană. Mulţumiri speciale aduc şi lui Carlos 
Rosales, care a conceput grila ce i-a fost de 
ajutor lui Don pentru a interpreta şi a aduna 
datele din chestionar. 

Recunoştinţa mi-o exprim şi faţă de Jim 
Savage, vicepreşedintele nostru, care a 
călăuzit acest proiect de la bun început şi ale 


cărui puncte de vedere literare şi contribuţii 
au ajutat la sistematizarea cărţii, dându-i 
totodată o formă. De asemenea, îi sunt 
îndatorat lui Sue Schueneman, care a trudit de 
dis-de-dimineaţă până noaptea târziu bătând şi 
rebătând la maşină manuscrisul. Entuziasmul 
cu care a facut-o s-a transmis asupra cărţii, iar 
încurajările pe care mi le-a adus mi au prins 
foarte bine. 


Mulţumiri în mod special doresc să adresez şi 
dr. J. Allan Petersen pentru ideile cu care a 
venit, dar şi pentru publicaţia sa Happiness Is 
Homemade (Fericirea este un „produs“ de 
casă). De asemenea, dr. James Dobson, dr. 
Richard Furman, lui Charlie Shedd şi altor 
autori care m-au ajutat prin cercetările lor sau 
prin exemplele personale. Mulţumiri speciale 
vreau să-i aduc şi psihiatrului meu Paul Meier, 
care a lucrat alături de mine la întocmirea 
chestionarului referitor la cuplurile fericite în 
căsătorie timp de douăzeci şi cinci de ani sau 
şi mai mult, precum şi psihiatrului Frank 
Minirth şi psihologului Charles Lowery, care 
ne-au permis să folosim o parte din 
descoperirile lor, ce au la bază un adevărat 
efort creator. 


INTRODUCERE 


ACUM CÂŢIVA ANI, venind cu avionul, am 
observat că omul care stătea lângă mine îşi 


ţinea verigheta pe arătătorul de la mâna 
dreaptă. Nu m-am putut abţine să nu 
comentez: „Prietene, ţi-ai pus verigheta pe 
degetul nepotrivit.“ El mi-a răspuns: „Da, 
pentru că m-am căsătorit cu cine nu trebuia.“ 


Este mult mai important să fii aşa cum 
trebuie decât 
să te căsătoreşti cu cine trebuie. 


N-aveam de unde să ştiu dacă intr-adevăr se 
căsătorise cu cine nu trebuia, dar sunt convins 
că mulţi au idei preconcepute despre căsnicie 
şi că, de fapt, nu ştiu cum o pot transforma 
într-una fericită. Recunosc că se poate să te 
căsătoreşti cu cine nu trebuie. Totuşi, dacă 
tratezi persoana greşit aleasă ca pe o persoană 
bine aleasă, s-ar putea să sfârşeşti prin a te fi 
căsătorit cu cine trebuia. Pe de altă parte, 
dacă te căsătoreşti cu persoana corect aleasă 
şi nu te porţi cum trebuie cu ea, precis vei 
sfârşi prin a constata că te-ai căsătorit cu cine 
nu trebuia. De asemenea, mai ştiu că este mult 
mai important să fii tu cum trebuie, decât să te 
căsătoreşti cu cine trebuie. Pe scurt, de tine 
depinde în primul rând dacă te-ai căsătorit sau 
nu cu persoana care trebuia. 


Pasiune si extaz 


In urma cercetărilor, a observaţiilor personale 
şi a experienţei, s-a dovedit că mariajele 


stabile, sănătoase nu sunt clădite pe pasiuni de 
moment. Acea stare de extaz şi entuziasm 
bazată pe emoţii şi sentimente nu apare în 
fiecare zi.  Aşteptările nerealiste creează 
probleme grave în multe căsnicii. Aşteptările 
realiste (şi pozitive) duc la căsnicii de durată. 


Calul e cu gândul doar la grajd. 


Pentru a se ajunge la o căsnicie pe termen 
lung, am constatat că ideal este acel „simţ 
comun“ al calului (care este mereu cu gândul 
la grajd). De asta este nevoie pentru o căsnicie 
reuşită. De exemplu, ADEVĂRATA FERICIRE ŞI 
IUBIREA REALĂ PRESUPUN: 


e Un efort zilnic atât din partea soţului, cât 

şi a soţiei, inclusiv disponibilitatea de a 
ierta şi de a face un efort suplimentar 
pentru partener (de a mai merge o milă în 
plus, cu ocazia asta arzând şi 391 de 
calorii); 

e Acceptarea faptului că într-o căsnicie 
reuşită, indiferent din ce unghi ar fi 
abordată, nu este important cine are 
dreptate, ci ce este drept; 

e Disponibilitatea de „a-ţi pune cenuşă în 
cap“ (aici nu mai intră în joc caloriile) 
atunci când greşeşti şi de a fi suficient de 
înţelept şi de umil pentru a-i cere iertare 
partenerului; iar atunci când eşti partea 


„Vătămată“, nu trebuie să-ți obligi 
partenerul „să-şi pună cât mai multă 
cenuşă în cap“; 

e Trebuie să fii dispus să mai laşi de la tine, 
îmbrăţişându-ţi cu afecţiune partenerul şi 
vindecând împreună rana prin iubirea pe 
care o clădeşti şi prin iertarea pe care eşti 
dispus să i-o acorzi. 


Câteva lucruri 

extraordinare care 

trebuie învătate 

Pe măsură ce căsnicia se maturizează şi se 
dezvoltă, începi să-ţi dai seama că avantajele 
reale pe termen lung decurg din siguranţa pe 
care o capeţi ştiind că există o persoană care 
te acceptă, te iubeşte, te înţelege, te ajută, te 
încurajează şi te susţine; o persoană loială, 
încântată să te mulţumească, pentru că la 
rândul tău ai făcut acelaşi lucru pentru ea. 


Zi de zi investeşti tot mai mult în această 
căsnicie reuşită şi începi să înţelegi că, pe 
măsură ce extazul, entuziasmul şi pasiunea din 
luna de miere încep în mod firesc să pălească, 
trăieşti un sentiment mult mai profund de 
iubire. 


Pe măsură ce trec anii, cea mai mare bucurie 
este să îi aduci o mângâiere partenerului rănit, 
să-ţi asumi tot mai multe răspunderi atunci 
când este istovit fizic sau în momentul în care 
nu se simte în stare să-şi ducă povara. 


încântarea provine din faptul că există lucruri 
pe care le poţi face pentru partenerul tău şi nu 
din ceea ce poate face el pentru tine. începi să 
înţelegi că a te bizui pe tandreţea, afecțiunea, 
dragostea partenerului, că a şti să fii atent în 
încercarea de a-l mulţumi sau de a-l satisface, 
că toate aceste „lucruri mărunte“ stau la baza 
unei căsnicii reuşite, chiar „foarte reuşite“, ce 
se identifică în mod clar cu iubirea, în vreme 
ce aceia care caută în viaţă „simpla plăcere“, 
crezând în mod greşit că distracţia este totul 
într-o căsnicie „adevărată“, se înşală amarnic. 


Odată cu trecerea anilor, dezvoltarea acestor 
calităţi pe care le presupune o căsnicie te vor 
transforma într-un om mai bun, într-un părinte 
mai bun, într-un angajat mai productiv, într-un 
model mai reuşit pentru alţii şi într-un 
adevărat sprijin pentru familia ta. 


Oare „curtatul“ va funcţiona si în 

cazul meu? 

Acum câţiva ani, am primit un telefon de la un 
bărbat din Atlanta, care era foarte deprimat. 
Cea care îi fusese soţie douăzeci şi unu de ani 
tocmai intentase divorţ. Mi-a împărtăşit cât de 
mult a iubit-o şi mi-a spus că ea era totul 
pentru eL Mi-a povestit despre cel mai mic 
nepoţel al lor şi că acum se simţea ca 
aparţinând mai mult ca niciodată acelei familii. 
Voia să stie dacă n-am 

vreo sugestie în legătură cu felul în care şi-ar 


putea salva căsnicia. Cum predam deja de 
câţiva ani seminarul referitor la „secretul 
căsniciei fericite“, i-am promis că o să-i trimit 
o casetă audio cu o înregistrare ce conţinea în 
mare parte ceea ce este scris în această carte. 
Eram convins că dacă si el si soţia lui îmi vor 


5 y y 


urma sfaturile, îşi vor putea reface relația care 
fusese plină de iubire vreme de mulți ani. 


Două săptămâni mai târziu, am mai primit un 
telefon din partea acelui domn, de data 


aceasta la capătul 
firului aflându-se si soția sa. Nicicând nu am 


auzit 

două persoane mai  entuziasmate, mai 
încântate şi mai îndrăgostite. Am pălăvrăgit 
vreo zece, cincisprezece minute şi când tocmai 
ne pregăteam să ne luăm la revedere, soţia a 
devenit foarte darnică în complimente. Mi-a 
spus că lucrurile pe care i le împărtăşisem în 
acel seminar înregistrat au funcţionat perfect 
în cazul lor. După care a zis: „Dar, Zig, să-ți 
explic de ce a funcţionat. N-ai de unde să ştii, 
însă, cam acum un an, eram la hotelul 
Fairmont din D alias, la un congres. Duminică 
seara, după ce am mers la biserică, aţi venit şi 
voi la hotel, tu şi Roşcata, şi aţi mâncat câte un 
castronel din celebra supă franţuzească de 
ceapă. 

Mai erau şi alte persoane, inclusiv noi, în 
restaurant, dar voi parcă nu vedeaţi pe nimeni 
în jur. Stăteaţi la o masă de patru locuri; dar, 


în loc să staţi unul în faţa celuilalt, aţi stat 
alături, şi nu aveaţi ochi decât unul pentru 
celălalt. Vă ţineaţi de mână. Tu ai luat-o pe 
după umeri; râdeaţi - pe scurt, vă comportati 
ca doi porumbei care habar n-aveau de lumea 
care îi înconjoară. 


Zig, atunci mi-am dat seama că, de fapt, 
puneaţi în practică ceea ce predai tu şi era 
clar că eraţi foarte îndrăgostiţi şi vă facea 
mare plăcere să vă faceţi curte unul altuia. Ca 
să spun drept, v-am invidiat, deşi eraţi o 
speranţă pentru noi. Mi-am dat seama că 
reuşiserăţi acel lucru pe care dacă l-am fi 
încercat şi noi ne-ar fi ajutat să aducem nu 
doar mai multă dragoste în viaţa noastră, ci o 
iubire veşnică. Deci, voiam să ştii că ţi-am 
acordat o foarte mare încredere atunci când ai 
vorbit despre cum să-i faci curte partenerului.“ 
A continuat să-mi spună cât de mult s-a 
bucurat că a fost şi ea în acel restaurant 
duminică seara: „Dacă nu v-am fi văzut pe voi 
doi comportându-vă astfel, probabil că nu am 
fi fost la fel de obiectivi faţă de ce spuneai pe 
caseta pe care ne-ai trimis-o.“ 


Am povestit această întâmplare pentru că 
vreau să ştiţi de la bun început că tot ceea ce 
vă spun a funcţionat perfect în cazul nostru. Şi 
mai cred că multe dintre idei sunt valabile şi 
pentru voi toţi. Inutil să mai adaug că, desigur, 
suntem cu toţii unici şi această unicitate se 
amplifică în cuplu prin căsătoria sfinţită de 


Biserică, asa încât evident că vor exista 
anumite variaţii în 

rezultatul obținut. Important este că principiile 
sunt sănătoase şi, dacă veți adăuga puțină 
fantezie în aplicarea lor, vor putea avea un 
impact extraordinar şi asupra căsniciei 
voastre. 


Atentie! 


Prudenţă, totuşi. Cum din fire sunt optimist şi 
încerc să găsesc trăsătura pozitivă a fiecărei 
situaţii în parte, sunt înclinat să las impresia 
că avem o căsnicie perfectă. Sigur că nu este 
cazul. Şi voi scoate în evidenţă câteva dintre 
dificultăţile cu care ne-am întâlnit pe parcurs. 
Dar sunt convins că putem învăţa şi profita din 
exemplele pozitive mai mult decât din cele 
negative şi, de aceea, voi pune accentul pe 
cele dintâi. 


Informaţiile corecte 


în dorinţa de a mă asigura că ideile, principiile 
şi măsurile care trebuie luate sunt practice şi 
aplicabile - deoarece au fost testate -, angajaţii 
noştri au făcut un sondaj (chiar dacă 
neştiinţific) asupra cuplurilor căsătorite de cel 
puţin douăzeci şi cinci de ani, Rezultatele 
acestui sondaj şi cercetările efectuate asupra 
altora similare au fost extrem de grăitoare. 
Mesajul este următorul: calea dreaptă e calea 
cea bună; fidelitatea faţă de partener este 


indispensabilă reuşitei si fericirii în căsnicie; 
tonul blând si amabil cu care 
, ; 

sunt purtate discuțiile între parteneri, precum 
şi atenția acordată în faptele oricât de 
mărunte devin metodele cele mai romantice şi 
practice de a menţine intactă o căsnicie şi de a 
păstra viu entuziasmul, dar şi umorul; vă 
puteţi face curte unul altuia încă multă vreme 
după ce nunta în biserică nu mai este decât o 
amintire frumoasă, dar îndepărtată. 


Sondajul amintit apare în Anexa acestei cărţi. 
Ţi-aş propune, dragă cititorule, să te apuci 
chiar acum să completezi chestionarul. 
Indiferent câţi ani ai fost căsătorit, vei obţine 
informaţii extraordinare prin simpla evaluare 
a răspunsurilor. Sondajul poate funcţiona ca 
un pretext de valoare pentru a te ajuta să te 
concentrezi asupra zonelor pe care vrei să le 
întăreşti pe măsură ce citeşti Secretul 
căsniciei fericite. După ce vei fi terminat de 
citit cartea, reia cele douăzeci şi două de 
întrebări (45-66) din sondaj. Dacă răspunsurile 
sunt aceleaşi, înseamnă că unul dintre noi a 
greşit pe undeva. 


Poti avea tot ce îti doreşti 

> > 5 
Pe măsură ce vei aprofunda ideile din această 
carte, te va entuziasma tot mai mult filozofia ei 
fundamentală: „Poţi avea totul în viaţă, cu 
condiţia să îl ajuţi suficient pe celălalt să 


obţină ceea ce îşi doreşte.“ 


De exemplu, în orice căsnicie care 
supravieţuieşte este imposibil ca numai unul 
dintre parteneri să fie cu adevărat fericit. Ori 
vor fi amândoi, ori nici unul. Fără respect 
reciproc, nicio căsnicie nu va dura şi nu va fi 
una fericită. 


In cazul în care crezi că am devenit dintr-odată 
un visător, aş vrea să-ți amintesc că sutele de 
cupluri care au participat la sondajul nostru şi 
mii de alte cupluri care, sub o formă sau alta, 
ne-au furnizat datele şi informaţiile care stau 
la baza acestei cărţi au reuşit să atingă 
obiectivele pe care tocmai le-am detaliat, 
întrebare: Dacă mii de cupluri au învăţat că o 
poveste de dragoste poate dura o viaţă, oare n- 
ar fi logic ca şi tu împreună cu partenerul tău 
să puteţi învăţa acelaşi lucru? 


Cum probabil ai aflat deja, sunt un optimist 
incurabil (aş fi în stare să plec în căutarea lui 
Moby Dick cu pluta şi să-mi iau şi sosul tartar 
cu mine), aşa încât sunt ferm convins că ideile 
şi procedeele sugerate în această carte vor 
avea o mare importanţă nu numai în căsnicia 
ta, dar şi în lume, în general. De asemenea, 
sunt convins că iubirea şi romantismul pot 
exista şi se pot dezvolta într-o căsnicie. La noi 
aşa s-a întâmplat. Se poate şi la voi. Am scris 
această carte pentru a vă arăta tuturor şi 
pentru a vă asigura că făcând curte şi după 


căsătorie povestea de dragoste poate dura o 
viaţă întreagă. 


P.S. între publicarea primei ediţii a cărţii şi 
apariţia celei de-a doua au avut loc evenimente 
semnificative. Unul dintre ele ar fi prezenţa 
mea în mass-media, unde am afirmat de 
repetate ori cât de mult îmi iubesc soţia şi am 
discutat cu nenumărați reporteri de radio şi 
televiziune la talkshow-uri despre faptul că 
suntem un cuplu făcut pentru a păstra iubirea 
vie în căsnicia noastră. Aflat în plin turneu 
mediatic, am observat că reafirmându-mi 
iubirea, chiar si o căsnicie solidă ca a noastră 
poate fi stimulată - pentru că sentimentele şi 
afecțiunea faţă de Roşcată au devenit şi mai 
puternice. Vă recomand cu căldură să 
procedaţi la fel. 


Al doilea moment semnificativ a fost 
înregistrarea unei serii de casete care însoțesc 
această carte.! Din nou mi-am exprimat verbal 
sentimentele faţă de soţia mea, enunţând în 
amănunt modalitatea prin care poţi păstra 
veşnic aprins acel foc al iubirii şi al 
romantismului în propria-ţi căsnicie. 


însă toate lucrurile despre care am vorbit în 
carte parcă s-au adunat atunci când ne-am 
sărbătorit cea de-a patruzeci şi patra 
aniversare, pe Myrtle Beach, în Carolina de 
Sud, la începutul lui decembrie 1990, la doar 
câteva luni după publicarea acestui volum. 


Avusesem un program extrem de încărcat. 
Fusesem nevoit să scriu, să ţin conferinţe, să 
fac înregistrări şi turnee. îmi rezervasem o 
săptămână pentru a petrece mai multă vreme 
cu  Roşcata şi pentru a ne sărbători 
aniversarea căsătoriei. Trebuie să recunosc 
fără nicio ezitare că săptămâna pe care am 
petrecut-o împreună pe Myrtle Beach (unul 
dintre locurile noastre favorite) a fost unul 
dintre cele mai frumoase şi mai importante 
momente din cei patruzeci şi patru de ani de 
căsnicie. Până şi vremea a fost extrem de 
cooperantă, în una dintre acele zile eu şi 
Roşcata am jucat o foarte plăcută partidă de 
golf. Şi mai important este că am petrecut 
multe ore în lungi plimbări, la cumpărături, cu 
cine lungi şi liniştite, citind, admirând peisajul 
şi făcând cam ceea ce fac doi oameni 
îndrăgostiţi. Ne-am simţit mai aproape ca 
niciodată unul de celălalt. De fapt, vreau să 
spun că această călătorie mi-a demonstrat 
dincolo de orice îndoială că principiile şi 
procedeele pe care le-am descris în carte 
funcţionează realmente, oricâtă vreme ar 
trece. Sper ca tu şi partenerul tău să trăiţi 
acea poveste de dragoste care să dureze o 
viaţă întreagă şi sunt convins că aşa va fi dacă 
vei lua foarte în serios gândurile, ideile şi 
sugestiile prezentate în Secretul căsniciei 
fericite. 


Note: 


1 în ediţia americană. (N. red.) 


CAPITOLUL 1 


Bucurati-vă! - V-ati căsătorit! 


în cele din urmă, doar două lucruri 
contează pentru un om, indiferent cine ar 
fi el, şi acestea sunt afecțiunea şi 
înțelegerea familiei Orice altceva este de 
mică importanţă. Toate sunt un fel de 
vapoare în voia furtunilor şi a mărilor de 
prejudecăţi, dar familia este singura 
ancoră veşnică, un port liniştit unde 
corabia poate fi lăsată să plutească, 
bizuindu-se pe mândrie şi loialitate. 
AMIRALUL RICHARD BYRD a SCTİS aceste 
cuvinte pe patul de moarte 


UNA DINTRE CELE MAI IMPORTANTE experienţe 
ale vieţii mele în cuplu am trăit-o la peste 
treizeci de ani după ce mă căsătorisem. Intr-o 
dimineaţă devreme, cum stăteam noi în 
dormitor şi ne beam cafeaua, întâmpinând 
noua zi, nici unul nu spunea prea multe. După 
care ea s-a uitat la mine şi mi-a zis: „Ştii, 
iubitule, aş fi vrut să fiu mai tânără.“ Iar eu am 
întrebat-o: „Dar de ce, pentru Dumnezeu?“ Ea 
mi-a răspuns: „Dacă aş fi mai tânără, aş putea 
să fiu măritată cu tine mai mult timp.“ 


Trebuie să mărturisesc că această remarcă m- 


a înduioşat mai mult decât orice. Nicicând nu 
m-am 

simţit mai iubit ca în acea clipă. Sigur că am 
avut nenumărate momente cu totul speciale pe 
care le-am trăit împreună. Am fost în multe 
locuri frumoase, am trăit experienţe palpitante 
dar, la o analiză finală, ceea ce a contat cel 
mai mult a fost ceea ce s-a întâmplat chiar în 
casa noastră în acea extraordinară dimineaţă. 
Iubirea şi fericirea nu le întâlneşti de obicei în 
locuri exotice cu nume ciudate. De cele mai 
multe ori, iubirea o întâlneşti acasă - în 
prezenţa unui partener afectuos şi atent care 
cultivă zilnic această dragoste. 


Cartea de faţă a fost scrisă pentru a-i ajuta pe 
bărbaţi şi pe femei, indiferent de vârstă şi de 
poziţie socială, să cunoască aceste momente 
pline de tandreţe, sporindu- le frecvenţa, 
indiferent de faza în care s-ar afla căsnicia lor. 
Chiar poţi face şi mai bună o căsnicie reuşită - 
aşa cum o căsnicie nereuşită poate deveni 
nemaipomenită. Acesta este scopul meu şi 
promisiunea pe care v-o fac tuturor. 


Un sfat pe care nu l-a cerut nimeni 


Doi „buni amici“ au mers odată la o vânătoare 
de cerbi şi au dat lovitura. Au împuşcat un 
superb exemplar şi tocmai îl târau prin pădure 
spre maşina lor, când s-au întâlnit cu un alt 
vânător care le-a dat un sfat pe care nu i-l 
ceruse nimeni: „Băieți, nu e treaba mea, dar 


dacă o să trageţi cerbul de coarne şi nu de 
picioare, atunci ele nu se vor mai încurca prin 
tufişuri şi vă va fi mult mai uşor să-l căraţi.“ 

Dându-şi seama de înţelepciunea acestui sfat, 
însă şi din dorinţa de a fi amabili, cei doi au 
înşfăcat coarnele cerbului şi au început să 
tragă. După câteva minute, unul dintre ei a 
declarat că acel om binevoitor fusese un băiat 
tare deştept, pentru că cerbul era mai uşor de 
cărat astfel. Celălalt „amic“ nu era prea 
convins de înţelepciunea necunoscutului şi a 
spus: „Da, dar parcă ne îndepărtăm tot mai 
tare de maşină.“ 


Evident, este o glumă. Sigur că nu e de glumit 
cu faptul că mulţi soţi şi multe soţii se 
depărtează unul de altul tot mai mult, pe 
măsură ce trec anii, când de fapt ar trebui să 
se apropie. Rezultatul este că societatea 
noastră şi modul nostru de a trăi sunt afectate 
negativ şi, bazându-ne pe dovezile istorice, 
națiunea noastră este ameninţată în însăşi 
existenţa ei. 


Oare este căsnicia importantă? 


Antropologul britanic John D. Unwin a făcut 
un studiu aprofundat asupra a optzeci de 
civilizaţii care au apărut şi au dispărut de-a 
lungul a patru mii de ani. Dr. Unwin a 
descoperit că există un punct comun tuturor. 
De fiecare dată, s-a început cu un set de valori 
morale conservatoare, punându-se accent 


asupra familiei. După un timp, acest principiu 
a devenit tot mai liberal, valorile morale au 
dispărut şi familia a avut de suferit. în toate 
cazurile, pe măsură ce familia s-a deteriorat, 
acea civilizaţie a început să se destrame; în 
toate aceste optzeci de cazuri, prăbuşirea unui 
popor a avut o strânsă legătură cu 
destrămarea - familiei. în majoritatea 
cazurilor, civilizaţia a dispărut după o 
generaţie în raport cu dispariţia familiei. 


Studiul lui Unwin a scos la iveală faptul că 
atunci când un bărbat se îndrăgosteşte de o 
femeie dedicându-i-se trup şi suflet spre a o 
proteja şi a o sprijini, devine dintr-odată 
punctul de reper al ordinii sociale. în loc să-şi 
folosească energia pentru a-şi satisface 
plăcerile trupeşti, el transpiră construindu-şi o 
casă şi agoniseşte pentru viitor, căutându-şi 
slujba cea mai bună cu putinţă. Impulsurile 
sale egoiste sunt inhibate, pasiunile sale 
sexuale sunt canalizate. îşi descoperă un 
anumit orgoliu - da, orgoliul masculin! - ştiind 
că soţia sa şi copiii au nevoie de el. Toată 
lumea are decât de câştigat din această 
relaţie. 


Când o societate este compusă din milioane de 
familii care au la bază o conduită morală, 
sănătoasă, atunci națiunea este puternică şi 
stabilă. Acest sentiment de putere şi 
solidaritate pe care îl presupune căsnicia stă 
la baza civilizaţiei. în absenţa unei implicări în 


viaţa de familie, dezastrul este inevitabil 
Atunci când soţii şi soțiile nu au niciun motiv 
să-şi canalizeze energiile spre a-şi întări 
căminul, se ajunge la droguri, alcoolism, 
promiscuitate sexuală, instabilitate 
profesională şi un comportament extrem de 
agresiv la nivelul unei întregi culturi. Lipsa 
canalizării energiilor este începutul sfârşitului. 


O veste bună 


Nenumărate studii făcute de oameni de ştiinţă 
remarcabili (şi diferiţi), psihologi şi sociologi 
precum Pitirim, Sorokin, Arnold Toynbee, Will 
şi Ariei Durant, William Stevens, Sigmund 
Freud, James Dobson şi cel pe care l-am 
menţionat deja, John Unwin, au demonstrat că 
există şi o latură pozitivă a acestei poveşti. 


Civilizaţiile prosperă atunci când există simţ 
moral şi restricţie sexuală. Energia sexuală 
este cea mai creatoare dintre toate energiile, 
iar din cauza firii noastre, atunci când suntem 
fideli partenerului, dispunem de un surplus de 
energie. Acest surplus de energie asigură 
posibilitatea de a deveni mult mai productivi şi 
creatori, ducând în general la lucrări literare şi 
ştiinţifice de calitate, precum şi la realizarea 
unor bunuri materiale remarcabile. Nu numai 
că familia profită de utilizarea creatoare a 
energiei sexuale, dar această energie este 
folosită pentru a spori nivelul de viaţă şi 
pentru a crea premisele unei vieţi mai bune 


pentru toată lumea. Folosirea acestui surplus 
de energie sexuală se face printr-un act 
altruist de iubire şi generozitate. 


Pe de altă parte, bărbatul şi femeia care îşi 
folosesc energia sexuală în aventuri 
extraconjugale acționează iresponsabil şi 
egoist, urmărind doar plăcerea, fără a lua în 
seamă răul pe care îl pot face familiei şi 
copiilor, precum şi partenerilor sexuali şi 
familiilor acestora. 

Rezultatul final este că din pricina egoismului 
creativitatea este sufocată, iar rezultatele 
obţinute nu sunt la fel cu cele ale unui act 
altruist. 

Bărbații ies în evidentă 

în plus, bărbatul e făcut să iasă în evidenţă şi, 
de altfel, este motivat atunci când cei pe care 
îi iubeşte cu adevărat îi recunosc meritele şi îl 
apreciază. Vreme de câţiva ani, Marabel 
Morgan a făcut un studiu pornind de la soțiile 
celor din echipa de fotbal american 
profesionist Miami Dolphins. Ea a mers la 
toate meciurile pe teren propriu şi a stat 
alături de soțiile jucătorilor, într-o anumită 
parte a stadionului. în timpul unui meci-cheie 
în care s-a ajuns la prelungiri, marele jucător 
Bob Griese i-a pasat lui Paul Warfield, care a 
mai alergat treizeci de metri până în zona de 
marcare. S-a învârtit în zona respectivă, 
jucându-se cu mingea după moda din Liga de 


fotbal. Cum alerga el de-a lungul liniei de fund, 
peste şaizeci de mii de microbişti ţipau în 
picioare, numai că el se uita în tribune doar 
după chipul iubitei sale soţii. Când privirile lor 
s-au întâlnit, el i-a făcut semn, iar ea l-a salutat 
cu „Ăsta e bărbatul meu!“ Deşi era încurajat 
de şaizeci de mii de microbişti plus milioanele 
de telespectatori, pentru el nu a contat decât o 
singură persoană. Acest cuplu a confirmat 
valabilitatea următoarei afirmaţii: „Partenerul 
care te susţine, te aprobă şi te încurajează are 
puterea de a te transforma într-un adevărat 
campion.“ 


în cazul meu, sunt convins (bazându-mă pe 
propriile- mi sentimente şi pe comentariile 
celor care mă cunosc mai bine) că sunt 
întotdeauna mai în formă şi îmi ating 
potenţialul atunci când la o conferinţă pe care 
o ţin este şi soţia mea în sală. Acest lucru nu 
are nicio legătură cu efortul propriu-zis. Eu 
încerc de fiecare dată să ţin o conferinţă cât 
mai izbutită, indiferent de situatie. Dar 


realitatea este că sunt si mai bun atunci 

când ea este acolo. Dacă este în sală când 
susţin conferinţa şi toţi ceilalţi îmi fac 
complimente, sigur că le sunt recunoscător; 
dar realitatea este că până nu vine ea să-mi 
spună o vorbă bună, ceva lipseşte. Aprecierea 
şi recunoaşterea din partea celui iubit sporesc 
categoric capacitatea oricui, indiferent dacă 


este bărbat sau femeie. 


Trist este că mulţi bărbaţi par să uite că 
femeile au de câştigat în egală măsură de pe 
urma aprecierilor şi a recunoaşterii meritelor - 
în special atunci când sunt îmbrăţişaţi din 
suflet de partenere. Ca şi bărbaţii, femeile se 
simt mai împlinite şi mai iubite atunci când 
eforturile le sunt recunoscute de parteneri. 
Este ciudat, dar acest lucru este adesea 
ignorat de mulţi soţi, inclusiv de mine. 


lată un exemplu clasic: în vara lui 1989, 
Consiliului director al Corporaţiei Zig Ziglar i 
s-au adăugat doi oameni de afaceri cu o 
carieră extrem de izbutită. Fred Smith şi Seth 
Macon ne-au ajutat foarte mult în a ne face 
cunoscut mesajul de restructurare eficientă a 
companiei. Analizând calitățile celorlalți 
membri ai Consiliului, ei au observat că exista 
o persoană al cărui talent nu era suficient 
fructificat. Fred Smith a sugerat să formăm o 
comisie de audit şi s-o numim pe Jean Ziglar 
preşedinte al acestui nou şi foarte important 
comitet. în vreme ce mie mi-a trebuit ceva 
vreme să o includ în Consiliu, aceşti oameni şi- 
au dat seama imediat că ea are o 
extraordinară vioiciune a minţii şi o intuiţie 
fantastică în afaceri. Şi a făcut faţă magnific, 
dându-mi de multe ori motive să o laud sincer, 
întrebare: Oare unde mi-au fost ochii când ea 
s-a implicat cu atâta loialitate în munca sa şi în 
anii anteriori? Uneori, „noi, soţii, suntem tare 


grei de cap“ 
Cât de important este partenerul în 
reuşita ta 


Era destul de târziu când am sosit la hotel în 
acea seară la Richmond, Virginia, în aprilie 
1988. M-am înregistrat, mi-am luat bagajul şi 
m-am îndreptat spre lift. In spatele meu se afla 
o doamnă cu care călătorisem şi care avea mai 
multe bagaje. Am chemat liftul şi, până când 
acesta a urcat de la subsol, am schimbat 
câteva amabilităţi cu ea. Apoi uşa liftului s-a 
deschis, apărând un liftier tânăr şi extrem de 
entuziast, care i-a luat bagajele şi a făcut 
conversaţie. Am aşteptat până când el a luat 
bagajele, după care mi-am luat geanta şi am 
urcat în lift. Atunci, tânărul liftier m-a privit şi, 
cu un entuziasm cu totul ieşit din comun, 
aproape că a tipat de fericire, zicând; „Zig 
Ziglar!“ Următoarele secunde au fost de 
neuitat. Mi-a spus încântat cât de mult se 
bucura să mă vadă, cum i-am schimbat viaţa şi 
cât de multe lucruri am făcut pentru el. 


în acelaşi timp, uluita (sau doar amuzata) 
doamnă m-a privit şi m-a întrebat: „Dar cu ce 
Dumnezeu te ocupi?“ înainte să apuc să 
răspund, liftierul i-a şi replicat; „Scrie cărţi şi 
ţine conferinţe. De fapt, este CEL MAI MARE 
DIN LUMEA ÎNTREAGĂ!“ Atunci doamna a 
întrebat cu calm: „Şi cărui fapt îi datorezi 
acest remarcabil succes?“ A intervenit o pauză 


cam de o zecime de secundă înainte ca liftierul 
să răspundă cu nerăbdare: „Roşcata.“ (Când 
vorbesc despre soţia mea, îi spun „Roşcata“. 
Când îi vorbesc, îi spun „Scumpa mea“. De 
fapt, o cheamă Jean.) 


N-am pus nicio clipă la îndoială sinceritatea 
lui, dar mi se părea imposibil să fi înţeles 
profunzimea adevărului pe care tocmai îl 
exprimase. Mulţi oameni nu-şi dau seama că în 
primii douăzeci şi şapte de ani de căsnicie eu 
nu i-am asigurat soţiei mele un sprijin financiar 
absolut. Asta nu înseamnă că am fost tot 
timpul lefter, dar ni se întâmpla foarte des să 
fim fie plini de parale, fie fără un chior. De 
exemplu, pe o perioadă de cinci ani, m-am 
ocupat de şaptesprezece afaceri diferite. Am 
încercat toate retetele de „îmbogăţire rapidă“, 
până ce, în cele din urmă, am sărăcit într-atât, 
încât a trebuit să mă angajez undeva. 


De-a lungul acestor ani, nu-mi amintesc ca 
Roşcata să-mi fi spus vreodată: „Dacă am fi 
avut mai mulţi bani, am fi,,.“ Replica ei era: 
„lubitule, sigur o să reuşeşti; mâine o să fie 
mai bine.“ Doamnelor, nici nu vă daţi seama 
cât de mult a însemnat să am alături pe cineva 
care să mă îmbărbăteze zilnic şi care să se 
roage pentru mine în fiecare seară. Domnilor, 
e greu de descris impactul extraordinar pe 
care l-aţi avea asupra partenerei dvs. şi a 
relaţiei cu ea în momentul în care aţi deveni 
principalul ei susţinător. Contează enorm să 


încurajezi şi să sprijini. Dumnezeu ne-a făcut 
să funcţionăm ca o echipă, iar echipele reuşesc 
mult mai bine decât doi indivizi pe cont 
propriu. 


Căsnicii stabile pentru o 
reuşită personală şi 
profesională 


Există dovezi copleşitoare că o căsnicie fericită 
le asigură partenerilor mult mai multe şanse 
de a reuşi în viaţa personală şi profesională. 
Asta nu înseamnă că oamenii care nu au 
căsnicii stabile nu-şi pot atinge obiectivele, dar 
este clar că un cuplu fericit este o bază ideală 
de la care se poate porni pentru a reuşi în 
viaţa personală şi profesională. Există un mit 
la modă conform căruia nu poţi fi în acelaşi 
timp un om de afaceri (bărbat sau femeie) de 
succes şi un bun partener de viaţă într-un 
cuplu, sau un părinte ideal, dar realitatea a 
demonstrat că într-adevăr este vorba doar de 
un mit. 

S-au făcut patru studii separate în acest sens şi 
toate au dovedit că persoanele foarte bine 
plătite (în unul dintre studii erau incluse 1 139 
de persoane aflate la conducere cu un venit 
mediu anual de 350 000 de dolari) şi care au 
reuşit strălucit (toate studiile s-au ocupat 
exclusiv de „şefi”), atât bărbaţi cât şi femei, 
aveau câteva calităti similare. 


1. Fidelitate fată de partenerul de viaţă. 


Majoritatea erau căsătoriți de peste 
douăzeci şi cinci de ani, mulţi dintre ei cu 
iubiții din liceu sau din facultate. 

2. Implicarea în viaţa de familie. Opt din 
zece aveau doi, trei, patru sau mai mulţi 
copii şi nouă din zece susțineau că familia 
este pe primul loc pentru ei. 

3 „Asumareaunei anumite credinţe. 
Majoritatea 
celor câteva mii de participanţi mergeau 
în mod regulat la biserică sau la sinagogă. 

4.Stil de viaţă echilibrat. Nouă din zece 
făceau sport zi de zi, nu fumau, aveau 
destul de mult timp liber şi dormeau 
suficient. Interesant este că săptămâna lor 
de lucru număra cincizeci până la 
cincizeci şi cinci de ore - ore foarte pline, 
dar în niciun caz nu erau dependenţi de 
muncă. 

5.0 iubire adevărată faţă de oameni. Această 
preocupare porneşte chiar din sânul 
familiei, reflectându-se asupra 
partenerului de viaţă şi a copiilor. 
Majoritatea şefilor cu adevărat eficienţi şi 
care au reuşit îşi petreceau tot timpul 
liber cu familia. 


Dacă stai puţin să te gândeşti, e logic că atunci 
când cineva stabileşte o relaţie compatibilă 
plină de iubire acasă are sanse mari să 
stabilească o relaţie reuşită si 

cu cei cu care lucrează de obicei. De fapt, nu 
poţi despărţi viaţa personală de cea de familie 
şi de cea profesională. Poate că nu discuţi 
dificultăţile din viaţa personală şi din viaţa de 
familie cu partenerii de afaceri, dar iei aceste 
dificultăţi cu tine, iar ele îţi afectează 
performanţa. 


Acest fenomen a fost dezvăluit într-un studiu 
prezentat în USA Today la 8 ianuarie 1990. 
Acolo se susţinea că problemele de cuplu, 
inclusiv divorţul, au un impact mult mai mare 
asupra productivităţii chiar decât alcoolul sau 
drogurile. 42% dintre cei intervievaţi socoteau 
impactul problemelor de cuplu drept „foarte 
negativ“, 27% socoteau că alcoolul este 
problema şi 22% dădeau vina pe consumul de 
droguri. 

Da, este adevărat că un mediu familial stabil 
constituie baza ideală pentru reuşita 
profesională. O relaţie frumoasă cu partenerul 


îţi va spori creativitatea şi îţi 
va îmbunătăţi nivelul de trai, iar viata ta va 


deveni cu 

adevărat una de o valoare incontestabilă. 
Sunt un optimist 


Mulţi dintre cei care mă cunosc fie personal, 
fie prin intermediul cărţilor, casetelor şi 
seminariilor mă vor defini drept un optimist. 
După cum ştiţi probabil, optimistul este 
persoana care atunci când i se tocesc pantofii 


are impresia că e în plină formă. Ca optimist, 
le spun adesea oamenilor că n-am decât cu 
câţiva ani peste vârsta a doua. Asta îi 
surprinde pe mulţi, pentru că toţi ştiu că am 
peste şaizeci de ani. Dar eu le explic că având 
în vedere că voi trăi 120, este clar că abia am 
trecut puţin peste vârsta de mijloc. 


Da, ştiu că nu-mi garantează nimeni că voi trăi 
măcar o secundă în plus, darămite încă şaizeci 
de ani. Totuşi, faptul că sunt căsătorit îmi 
sporeşte şansele de a trăi mai mult. Bărbaţii 
care se însoară la vârste cuprinse între 
douăzeci şi cinci şi patruzeci şi patru de ani au 
o rată a mortalităţii de două ori mai mică decât 
a celor neînsuraţi. în cazul femeilor, rata 
mortalităţii pentru cele necăsătorite este 
aproape dublă faţă de a celor căsătorite. 


Până şi filozoful grec Socrate era în favoarea 
căsătoriei. Se pare că el le-a spus discipolilor 
săi: „Căsătoriţi-vă neapărat. Dacă veţi duce o 
viaţă frumoasă, veţi deveni foarte fericiţi. Dacă 
nu, veti deveni filozofi - si nici asta nu-i chiar 
asa de rău.“ a ALOE nu înseamnă 


neapărat că vom trăi fericiţi până la adânci 
bătrâneţi, dar înseamnă că vom trăi mai 
fericiți şi mai mult. 

Pornind de la aceste idei, trebuie să recunosc 
că sunt extrem de optimist în privinţa căsniciei 
în general şi mai ales în privinţa căsniciei tale 
şi a căsniciei mele, în special. Mă grăbesc să 


adaug că gândirea mea nu este una oarbă, de 
un optimism naiv, ci e bazată pe o experienţă 
de peste patruzeci de ani de căsnicie extrem 
de fericită. în cazul tău, cred că dacă, de 
exemplu, în momentul de faţă căsnicia ta nu 
este extraordinară, există potenţialul necesar 
pentru a o stabiliza şi chiar a o transforma 
într-o adevărată poveste de dragoste a 
secolului al XXI-lea. Uneori este nevoie doar 
de o schimbare de atitudine. Căsnicia mea n-a 
fost nici ea sută la sută nemaipomenită tot 
timpul. De fapt, am avut chiar momente dificile 
dar, odată cu trecerea anilor, dragostea şi 
relaţia noastră au înflorit frumos şi ne iubim 
mai mult, bucurându-ne mai tare de prezenţa 
celuilalt. 


în cazul căsniciei tale, sunt convins că deja 
există acea rădăcină a reuşitei dar, ca să fim 
obiectivi, există cu siguranţă şi aceea a 
eşecului. Problema este pe care dintre cele 
două eşti dispus să o cultivi, s-o uzi şi s-o 
hrăneşti. în cele mai multe cazuri, căsniciile 
frumoase sunt rezultatul unui lung şir de 
hotărâri corecte pe care le-ai luat de-a lungul 
timpului, iar cele nereuşite sunt rezultatul 
unui lung şir de hotărâri nepotrivite. 

Optimist din fire cum sunt şi având în vedere 
ce ai citit deja până aici, cred că eşti extrem de 
interesat să iei hotărârile cele mai potrivite 
pentru ca în final căsnicia ta să devină una 
plină de iubire. 


O adevărată poveste de dragoste 


în cazul unei căsătorii sfinţite de Biserică 
posibilitatea unei iubiri adevărate există. N-am 
să uit niciodată faptul că am fost martor al 
uneia dintre cele mai sincere şi adevărate 
poveşti de dragoste ale tuturor timpurilor. 
Eram în Alabama de Sud, în vizită la fratele 
meu, Huie Ziglar. Soţia lui, Jewell, era la 
Michigan City, Indiana, împreună cu fiica lor, 
care urma să-l aducă pe lume pe primul lor 
nepot. în după- amiaza aceea de vară, tocmai 
stăteam pe verandă. Fratele meu era în 
bucătărie când a sosit fiul lui, care o adusese 
pe fewell de la autobuz. Au intrat cu maşina în 
curtea din faţă, iar când fratele meu a auzit 
portiera trântindu-se, a ieşit repede din 
bucătărie. Până să ajungă, fewell deja 
coborâse din maşină. S-au îmbrăţişat, s-au 
sărutat şi au plâns ca doi copii, promiţându-şi 
unul altuia că nu se vor mai despărţi niciodată, 
orice s-ar întâmpla. 


Cum priveam la această scenă plină de 
tandreţe dintre un predicator de ţară şi soţia 
sa, care-i era alături de treizeci şi trei de ani, 
n-am putut să nu mă întreb cum ar fi dacă 
nişte camere de luat vederi de la televiziunile 
din lumea întreagă s-ar fi oprit asupra acestei 
adevărate poveşti de dragoste - bazată pe 
afecţiune, respect, aşezarea pe primul loc a 
celuilalt, dar şi pe sacrificii făcute de-a lungul 
tuturor anilor petrecuţi împreună. Ea i-a adus 


pe lume şase copii minunaţi: cinci băieţi 
grozavi şi o fată frumoasă. I-a îngrijit când au 
fost bolnavi, le-a făcut cam toate hăinuţele, a 
tinut curat în casă, a pregătit mâncarea şi a 
fost o soţie fidelă si iubitoare în toti aceşti ani. 


El i-a oferit întreaga lui afecțiune, 
devotamentul şi loialitatea. Venitul fratelui 
meu ca predicator de ţară nu era suficient 
pentru a-şi întreţine familia, aşa încât mai avea 
si o mică fermă, unde cultiva fructe si legume. 
Avea şi vaci, pui, porci care asigurau hrana şi 
un mic venit. Huie şi Jewell ajungeau adesea la 
fundul sacului, dar nu se dădeau bătuţi. Din 
punct de vedere material, n-au avut niciodată 
prea mult. Dar categoric că aceasta era casa în 
care am întâlnit cea mai multă iubire şi veselie. 
Soţul şi soţia erau extrem de apropiaţi; părinţii 
şi copiii, de asemenea. Ce minunat ar fi dacă şi 
copiii Americii ar putea să vadă zilnic 
asemenea poveşti de dragoste, care să devină 
adevărate modele călăuzitoare. 


în această carte vă voi împărtăşi câteva idei, 
dar şi câteva sfaturi practice cu ajutorul cărora 
aţi putea cuceri (sau recuceri) acea iubire 
adevărată şi profundă cu care au fost 
binecuvântaţi fratele meu şi iubitoarea mea 
cumnată. 


Rumeguşul nu-l mai poţi tăia cu ferăstrăul. 


Fără complexe de vinovăţie, vă rog! 
înainte de a încheia acest prim capitol, aş vrea 
să subliniez că dacă aveţi o căsnicie ratată sau 
probleme în familie, n-am nici cea mai mică 
intenţie să învinovăţesc pe vreunul dintre soţi. 
Trecutul nu e decât trecut, şi asta ar trebui să 
rămână. Rumeguşul nu-l mai poţi tăia cu 
ferăstrăul. Dacă vei abandona această carte 
sau dacă te vei gândi mereu că dacă ai fi făcut 
„cutare şi cutare lucru“ familia ta ar mai fi fost 
încă una unită, înseamnă că am greşit 
fundamental în privinţa obiectivului principal 
al acestei cărţi. 

Există mari şanse ca vreo anumită greşeală să 
nu fi fost făcută intenţionat. Ca mulţii alţii, ai 
făcut ce ai făcut pentru că atunci, în situaţia 
respectivă şi cu informaţiile de care dispuneau 
n-ai avut altă soluție - punct. Să nu ne mai 
întoarcem la asta! Nu ajută la nimic să-ţi faci 
complexe de vinovăţie în această fază. Paginile 
trecutului tău nu pot fi rescrise, pe când 
paginile viitorului sunt încă albe. Să încercăm 
să le umplem împreună aşa cum se cuvine, cu 
bucurie şi cu optimism. Personal, sper - da, şi 
cred - că tot ce-i mai bun va veni abia de acum 
încolo. Dacă vom reuşi să sporim veselia şi 
fericirea prezentului, prevenind supărările şi 
suferinţele viitorului, înseamnă că această 
carte şi-a atins scopul. 


NOTĂ: în paginile care urmează vei întâlni 
foarte multe sfaturi practice, care îţi vor 


îmbogăţi enorm căsnicia. Din datele pe care le 
detinem, s-a demonstrat că multe căsnicii au 
fost salvate astfel şi multe poveşti de dragoste 
au fost reînviate datorită ideilor puse la 
dispoziţie de această carte. Este palpitant şi 
merită efortul. 


în mod realist, şansele sunt cam de 4 000 la 1 
ca o persoană, inclusiv tu, să urmeze toate 
sfaturile şi procedeele pe care le sugerăm. 
Totuşi, sunt şanse de cel puţin 10 000 la 1 ca 
în cazul în care nu urmezi o parte dintre ele, 
căsnicia ta să aibă deja sau cât de curând 
probleme serioase. Citeşte mai departe pentru 
a descoperi câteva idei care îţi vor transforma 
căsnicia într-una mai amuzantă, mai palpitantă 
şi mai frumoasă. 


CAPITOLUL 2 


M-am căsătorit cu cine nu 
trebuia 


Or fi căsniciile  hărăzite pentru 
paradis, dar unele amănunte de zi cu 


zi trebuie rezolvate aici, pe pământ. 
GLORIA PITZER 


O FATĂ ROMANO-CATOLICĂ avea un prieten 
baptist, iar după cea de-a cincea întâlnire, 
mama fetei şi-a dat seama că fiica ei este 
serios interesată de acest băiat. Asa încât s-au 


aşezat să stea de vorbă ca de la femeie la 
femeie. 


Trecând direct la subiect, i-a spus: „Fata mea, 
tu ştii bine că noi, catolicii, nu ne căsătorim cu 
baptişti şi că baptiştii nu se căsătoresc cu 
catolice. Trebuie să închei această relaţie.“ 
Fata i-a replicat: „Mamă, e prea târziu. Deja 
m-am îndrăgostit de el. Chiar nu putem face 
nimic?“  Constatând atâta suferinţă şi 
dezamăgire în privirea fiicei ei, s-a gândit 
puţin şi a zis: „Sigur. Pur şi simplu o să-l 
trimitem pe băiat la lecţiile de catehism şi o să 
facem un catolic grozav din el. După care te 
poţi mărita.“ 


S-au apucat de treabă şi chiar a fost foarte 
uşor. Băiatul era oricum topit după fată, A 
început să înveţe catehismul. A fost fixată 
nunta la biserică şi au început să curgă 
cadourile. Toată lumea era foarte mulţumită. 


Cam cu o săptămână înainte de nuntă, tânăra 
s-a întors de la o întâlnire cu lacrimi în ochi şi 
a spus: 

„Mamă, totul s-a terminat. Sună-l pe preot, 
anulează nunta, anunţă-i pe musafiri, trimite 
cadourile înapoi.“ 


Mama, uluită, i-a replicat: „Stai puţin, nu 
înţeleg. Ce s- a întâmplat? Am crezut că l-am 
convins pe băiat să fie un bun catolic.“ 


Fata a răspuns printre sughiţuri: „Tocmai asta 


e problema, mamă. L-am convins prea tare. 
Vrea să se facă preot.“ 


Realitatea este că multe cupluri exagerează 
atunci când îşi fac curte. în esenţă, nu scot la 
iveală, cel puţin la început, cine sunt în 
realitate, ce gândesc şi ce cred. Acesta este 
unul dintre principalele motive pentru care 
perioada curtării ar trebui să fie mai 
îndelungată. Ştiu că am auzit cu toţii poveşti 
despre Bill şi Sally care s-au cunoscut într-o 
joi, iar trei săptămâni mai târziu erau deja la 
altar şi după patruzeci de ani încă se iubeau, 
numai că asemenea întâmplări sunt rare. 


Marea înşelăciune 
> 


Problema apare de obicei atunci când luna de 
miere se termină şi se dovedeşte că Făt 
Frumos este mult mai puţin decât spunea, iar 
Cenuşăreasa nu corespunde reclamei. Pe 
scurt, se ajunge la concluzia că te-ai căsătorit 
cu cine nu trebuia sau că nu te-ai căsătorit cu 
cine credeai că te-ai căsătorit. Motivul pentru 
care ajungi la această concluzie după numai 
patru săptămâni de căsnicie este limpede, cel 
puţin după părerea psihologului Charles 
Lowery. Dintre toţi oamenii de pe suprafaţa 
pământului, principalul vinovat de marea 
înşelătorie este chiar persoana mult prea 
preocupată să curteze cu gândul la căsătorie. 
Important este ca totul să continuie şi pe mai 
departe. Acesta este unul dintre motivele 


pentru care cei cu adevărat înţelepţi aşteaptă 
cel puţin doi ani înainte să se căsătorească. 
Psihiatrul Ross Campbell spune că 

aceasta ar fi durata necesară pentru a-ţi da la 
iveală adevărata fire; uneori, nici doi ani nu 
sunt de ajuns. Dar ce înseamnă de fapt marea 
înşelătorie în perioada în care faci curte? lată 
câteva conversații ce pot fi purtate în această 
etapă şi să vedem dacă persoanele căsătorite 
se recunosc în aceste dialoguri: 


EL: Vai, iubito, îmi place să merg la 
cumpărături. Nu mă deranjează să te aştept 
până probezi câteva rochii. De fapt, mă simt 
măgulit că te preocupă părerea mea în privinţa 
felului cum arăţi. 

Sau: 

Mama ta este o persoană adorabilă. Vorbeşte 
prea mult? Doamne, nu! E foarte inteligentă în 
conversații şi are puncte de vedere 
extraordinare despre cum ar trebui să mă 
îmbrac sau să-mi continui viata 


profesională. 

Sau: 

Nu, nu, nu! Nu m-a deranjat deloc că tatăl tău 
a monopolizat conversaţia. îmi plac mult 
amintirile din război şi, la urma urmei, pot să 
mănânc şi să ascult în acelaşi timp. 

EA: Sigur, iubitule, îmi plac enorm spaţiile 
deschise. Nu numai că mi se pare superb să 
mergi cu maşinuţa de golf, dar îmi face plăcere 
să te văd cum joci şi chiar intenţionez să învăţ 


şi eu, ca să jucăm împreună. Ar fi grozav să 
jucăm golf împreună şi la pensie sau să ne 
învăţăm între timp copiii să joace golf. 

Sau: 

Nu, nu, nu, iubitule, nu mă deranjează când e 
frig. Sigur că vin cu tine la meciul de fotbal, 
mai ales că puţină zăpadă te revigorează 


uneori. Doar suntem îmbrăcaţi gros. 
Sau: 


Adevărul este că mă scol uşor dimineaţa si nu 
mă 


deranjează deloc să mă trezesc la trei şi să 
merg 225 km pentru a ajunge înaintea cerbului 
pe terenul de vânătoare. 

Sau: 


Mama ta este realmente cea mai grozavă 
bucătăreasă pe care am cunoscut-o vreodată. 
Şi are idei fantastice în privinţa educaţiei 
copiilor. La urma urmei, uite ce bine s-a 
descurcat cu tine. 


De la curtare la critici 


Sub o formă sau alta, multe dintre cele spuse 
aici sunt perfect valabile şi în realitate. înainte 
de nuntă, toţi ne purtăm mult mai frumos. 
Vrem neapărat să ne vindem marfa, pentru că 
suntem îndrăgostiţi de celălalt şi suntem 
convinşi că persoana iubită atinge idealul. „La 
urma urmelor, nu poate fi vorba de o simplă 
coincidenţă. Ne-a fost dat să ne întâlnim. 
Categoric, nimeni nu va crede că din pură 
întâmplare vine ea din cel mai important oraş 
al Americii, iar eu, din cel mai mic. Sigur că e 


culmea că îi place să meargă la acelaşi gen de 
restaurant şi nu pot să-mi imaginez că eo 
simplă întâmplare faptul că provine tot dintr-o 
familie numeroasă. Şi nu poate fi o coincidenţă 
că ne place amândurora să citim, că suntem 
fiecare al doilea copil născut în familiile 
noastre şi că am terminat şcoala printre 
primii.“ 

Da, este uluitor cum atunci când ne străduim, 
găsim tot felul de justificări pentru a ne 
convinge că ne-a fost scris să fim împreună. 
Este şi mai uluitor totuşi că, atunci când trece 
luna de miere, descoperim dintr- odată că 
motivul pentru care ne-am plăcut iniţial este şi 
acela pentru care nu ne mai înţelegem. Era 
genul tăcut şi puternic, dar acum este 
etichetat drept „necomunicativ“. Ea era plină 
de personalitate, foarte prietenoasă şi cu idei 
inedite, dar acum a devenit superficială şi 
uşuratică. 

Adesea, timpul fie schimbă situaţia, fie ne 

deschide ochii. Experienţa în a-ţi alege 

partenerul nu prezintă nicio garanţie că ne 

vom descurca mai bine în practică. în mare, 

50% dintre căsătorii sfârşesc printr- un 

divorţ. Aproximativ 60% dintre cei căsătoriţi 

a doua oară, 70% dintre cei căsătoriţi a treia 

oară şi peste 80% dintre cei căsătoriţi a patra 

oară termină printr-un divorţ. De fapt, 

statisticile dovedesc că prima dată ne alegem 

cel mai bine partenerul, întrebarea este una 


relativ simplă: ce am putea face ca să ne 
îmbunătăţim relaţia cu cel care ne este 
partener, astfel încât căsnicia noastră să fie 
tot mai bună an de an şi să-i fim aproape celui 
căruia i-am promis iubire în fata lui 
Dumnezeu si fată de care acest cuvânt nu 

trebuie să fie doar o vorbă goală? (Sau ce ar 
trebui făcut, dacă deja te afli la a doua sau 
chiar a treia sau a patra căsătorie, pentru ca 
aceasta să devină una minunată?) 


De aici să porneşti 


Un bun punct de pornire ar fi sfatul pe care 
mi l-a dat doamna Ruth Stafford Peale în - 
The Magazine of Pozitive Thinking (Plus - 
revista gândirii pozitive). Ea se adresează 
tinerelor soţii: „Studiază-ţi partenerul ca pe 
un animal rar, ciudat şi fascinant. Studiază-l 
permanent, pentru că el se va schimba 
permanent. Studiază-i lucrurile care îi plac 
sau îi displac, punctele tari şi slăbiciunile, 
dispoziţiile şi manierele. Nu ajunge doar să 
iubeşti pe cineva. Ca să ai o căsnicie reuşită, 
trebuie să-l şi cunoşti. Şi pentru a-l cunoaşte, 
trebuie să-l studiezi.“ 


Categoric că nimeni nu va pune la îndoială 
înţelepciunea sfatului doamnei Peale. Aş vrea 
însă acum să dau un sfat şi tinerilor soţi, dar 
şi celor de vârstă mijlocie sau mai bătrâni: 
„Studiază-ţi partenera ca pe un animal rar, 
ciudat şi fascinant. Studiaz-o 


permanent, pentru că ea se va schimba 
permanent. Studiază lucrurile care îi plac sau 
îi displac, punctele tari şi slăbiciunile, 
dispoziţiile şi manierele. Nu ajunge doar să 
iubeşti pe cineva. Ca să ai o căsnicie reuşită, 
trebuie să o şi cunoşti. Şi pentru a o cunoaşte, 
trebuie să o studiezi.“ 


Raționamentul este cât se poate de clar, Dacă 
„te căsătoreşti cu cine nu trebuie“ sau dacă te 
căsătoreşti cu o persoană diferită de aceea cu 
care ai crezut că te- ai căsătorit, este clar că 
de fapt nu cunoşti persoana cu care te-ai 
căsătorit. Sunt convins că vei fi de acord că 
primul pas pentru a te înţelege cu acest 
„străin“ este să îl asculţi tot mai mult... să-l 
studiezi cu mare atentie. 


Nu vei putea schimba felul 

de a ii al partenerului de 

viaţă 

Din sondajul asupra cuplurilor căsătorite de 
peste douăzeci şi cinci de ani care au declarat 
că s-ar recăsători cu aceeaşi persoană am 
constatat că o majoritate copleşitoare (84% 
dintre ei) şi-au luat partenerii nu numai la bine 
şi la rău, dar şi aşa cum sunt ei. 89% dintre ei, 
după toţi anii petrecuţi împreună, susţin că „s- 
au străduit să-şi accepte“ partenerii exact aşa 
cum sunt. Atunci când au fost întrebaţi ce ar 
vrea să schimbe la partener, dacă ar avea 
ocazia s-o facă, una dintre femei a spus 


simplu: „După douăzeci şi cinci de ani - nimic“, 
iar un soţ a zis: „Doar starea ei de sănătate“; 
alţii au scos în evidentă 

zone aparent neimportante, cum ar fi „felul lui 
de a conduce maşina“, „mai mult sprijin în 
gospodărie“, „ținuta“ sau „faptul că lasă totul 
pe ultimul moment“. Dintre răspunsurile celor 
care odată căsătoriți au fost convinşi că pot 
schimba felul de a fi al partenerilor (16%), 
reprezentativ a fost acela al doamnei care a 
zis: „Cred că aş putea să îi «atenuez» felul de 
a fi cu multă iubire.“ 

După cât se pare, aceşti soţi şi aceste soţii 
care au căsnicii fericite au înţelepciunea de a- 
şi accepta partenerii aşa cum sunt şi înţeleg că 
este inutil să cauţi perfecțiunea ori să-i 
schimbi în vreun fel. Astfel, întrebarea ta ar 
putea fi; „Bravo lor, dar căsnicia mea nu e atât 
de grozavă. Deci, ce aş putea face ca s-o 
îmbunătăţesc?“ Bună întrebare! lar răspunsul 
este: 


începe prin a te schimba pe tine însuţi 


Primul pas este să descoperi exact în ce etapă 
a perioadei de curtare vă aflaţi. Ca să-ţi vină în 
ajutor, Don Hawkins şi colegii lui au imaginat 
un chestionar care este unul dintre cele mai 
logice şi mai cuprinzătoare din câte am văzut 
vreodată. Te sfătuiesc din tot sufletul să iei un 
creion (ca să poţi să şi ştergi) sau un pix şi pe 
o altă bucată de hârtie să-ţi punctezi 


răspunsurile. Trebuie să completezi acest 
chestionar cu cea mai mare seriozitate de care 
ai fost vreodată în stare. Răspunde la întrebări 
din punctul tău de vedere şi apoi din punctul 
de vedere al partenerului. După ce termini, 
încurajează-ţi partenerul să facă acelaşi lucru. 
Apoi compară-le. 


Multor (dacă nu chiar celor mai multe) cupluri 
le va deschide ochii. Vei descoperi probabil că 
în realitate căsnicia ta nu stă chiar asa cum 
credeai sau cum 

credea partenerul tău. Vei constata exact unde 
se află căsnicia ta în acest moment. Cred 
sincer că datorită acestor informaţii veţi putea 
deschide larg uşa comunicării, iar cu restul 
datelor din această carte (pe care v-aş 
propune să o citiţi amândoi, s-o studiaţi şi mai 
ales s-o discutaţi) sunt convins că puteţi 
îmbunătăţi mult o relaţie proastă, iar din una 
bună puteţi face una minunată. încercaţi! De 
fapt, vă îmbunătăţiţi (sau poate chiar vă 
salvaţi) propria căsnicie. 
Cum stati cu chestionarul? 
Notează-ţi răspunsurile şi vezi punctajul la 
sfârşitul 
acestui chestionar. 
1. Ne ţinem de mână,.. (a) de câteva ori pe zi, 
mai ales 
când ne plimbăm sau suntem în societate; 
(b) de două sau de trei ori pe săptămână - 
indiferent că este nevoie sau nu; (c) 


ocazional - dar nu de obicei; (d) niciodată 
sau aproape niciodată. 

îi pot împărtăşi partenerului... (a) lucrurile 
bune şi 
rele de zi cu zi - şi ne face plăcere 
amândurora să ni le împărtăşim; (b) 
lucrurile bune, dar de obicei nu şi cele rele; 
(c) o dată sau de două ori pe săptămână - 
dar de obicei suntem mult prea ocupati; (d) 
foarte puţine dintre lucrurile care ni se 
întâmplă - oricum sunt lucruri trecătoare şi 
nu merită atenţie. 

Discutăm despre... (a) ce se întâmplă în 
viaţa noastră şi ce părere avem despre asta; 
(b) evenimentele vieţii - dar suntem foarte 
atenţi în privinţa împărtăşirii sentimentelor, 
este prea riscant; (c) unele lucruri, dar 
multe zone depăşesc limitele de discuţie; 
(d) doar lucrurile fundamentale - copiii, 
maşina, programul, bugetul. 

Relaţia noastră fizică este... (a) excelentă - 
chiar mai bună decât atunci când ne-am 
căsătorit; (b) regulată şi destul de 
satisfăcătoare - dar rareori extraordinară; 
(c) când se nimereşte; (d) nu merită prea 
multă osteneală. 
în relaţia noastră, romantismul,.. (a) nu are 
legătură 
doar cu sexul, ci este parte integrantă a 
vieţii de zi cu zi - o atingere a mâinilor, un 
schimb de priviri, un cadou special fără 


nicio ocazie deosebită; (b) este prezent mai 
ales când facem dragoste, dar în general nu 
şi în rest; (c) de obicei, înfloreşte cu ocazii 
speciale, cum ar fi Ziua îndrăgostiţilor, 
aniversările etc.; (d) deja a dispărut această 
glazură a existenţei. 

în căsnicia noastră, banii sunt... (a) un 
subiect pe 
care îl rezolvăm în parteneriat; (b) un 
subiect pe care încercăm să-l evităm; (c) 
uneori, o sursă de conflicte; (d) declanşator 
al războiului conjugal. 

în căsnicia noastră, majoritatea hotărârilor, 
în special a celor importante, sunt luate... 
(a) în comun, după o discuţie atentă; (b) de 
obicei doar de unul dintre noi; (c) doar după 
o traumă produsă de un conflict major; (d) 
doar după amânările cauzate de veşnicul 
război - si uneori chiar deloc, 


Conflictele le rezolvăm... (a) confruntându- 
ne cu ele amândoi în egală măsură; 
împărtăşindu-ne cu afecţiune sentimentele, 
ascultându-ne reciproc şi, 
eventual, tinându-ne de mână când avem o 

* > 

discuţie neplăcută, pentru ca apoi să ne 
„îimpăcăm“; (b) ignorându-le în majoritate - 
avem foarte puţine conflicte, dar excepţiile 
pot fi explozive şi letale; (c) destul de bine 
ocazional - dar unele subiecte duc la 
„vărsare de sânge“, la „spusul lucrurilor pe 


nume“ şi la „lovituri sub centură“; (d) foarte 
prost - răscolind trecutul, ne spunem 
cuvinte grele, proferăm multe ameninţări, 
ne producem multă suferinţă, deşi ar trebui 
să fim mai pricepuţi, având în vedere că ne 
certăm foarte des. 

9.  leşim în oraş în doi... (a) în mod obişnuit, 
cel puţin 
săptămânal, şi ne face mare plăcere; (b) o 
dată sau de două ori pe lună şi de obicei ne 
simţim bine; (c) ocazional - şi uneori chiar 
ne simţim bine; (d) deloc - oare ieşitul în doi 
nu este doar pentru cei necăsătoriți? 

10. Punctul meu de vedere faţă de căsnicie 
este... (a) o implicare pe viaţă într-un 
parteneriat egal, cea mai grozavă relaţie 
care poate exista între doi oameni; (b) 
oficial la fel ca „(a)“, dar uneori ne 
ameninţăm sau sugerăm că am vrea să ne 
despărţim; (c) acelaşi cu al partenerului 
meu - ambii suntem convinşi că nu suntem 
„tocmai potriviţi“ unul pentru celălalt, dar 
probabil că vom rămâne împreună; (d) ar fi 
o minune ca această căsnicie să 
supravieţuiască. 

11. Partenerul meu este... (a) cel mai bun 
prieten şi amant, şi cel care îmi stârneşte 
porniri romantice, un partener pe viaţă; (b) 
două din cele enunțate (le alegeţi voi); (c) 
unul dintre cele enunțate; (d) niciunul din 
cele enunțate - dar măcar suntem încă 


împreună, chiar dacă totul atârnă de un fir 
de păr. 

12. Relația noastră în căsnicie... (a) 
presupune efort, dar merită - câştigul este 
mai mare decât efortul investit; (b) a fost 
destul de simplu, dar uneori simt că ar 
trebui să ne mai străduim; (c) uneori pare 
că nu merită atâta efort; (d) oricum nu 
facem prea mare efort. 

13; Partenerul meu mă acceptă... (a) 
necondiţionat, cu sinceritate şi cu iubire, 
recunoscându-mi defectele - deci exact cum 
sunt; (b) în majoritatea cazurilor, dar el/ea 
precis că şi-ar dori să mai schimbe câte 
ceva; (c) ca atare, dar şi ca un „proiect“, 
pentru că el/ea mă informează permanent 
că ar trebui să mă schimb în bine; (d) aţi zis 
ceva de acceptare?... parcă mi s-ar da un 
ultimatum. „Schimbă-te în bine, că de nu, 
va fi vai de tine!“ 

14. îmi accept partenerul... (a) 
necondiţionat, cu lucrurile bune şi rele, cu 
punctele tari şi cu defectele sale; (b) destul 
de bine, dar ar fi necesare unele schimbări; 
(c) până într-un anumit punct, dar mă 
străduiesc să aibă loc aceste schimbări; (d) 
aproape că am abandonat să mai încerc să- 
l/o schimb - am renunţat de mult să mai 
accept totul ca atare. 

15. Din punct de vedere spiritual, noi... (a) 
împărtăşim aceeaşi credinţă în Dumnezeu; 


(b) amândoi suntem foarte credincioşi, dar 
nu ne înţelegem în anumite puncte cheie; 
(c) nu ne interesează prea tare subiectul - şi 
asta nu pare să ne deranjeze în majoritatea 
cazurilor; (d) suntem adesea într-un 
adevărat război în privinţa chestiunilor 
spirituale. 

16. Când este vorba de chestiunile asupra 
cărora există neînțelegeri, cum ar fi 
severitatea faţă de copii sau achiziţionarea 
unui obiect foarte costisitor, dar important 
pentru viaţa de zi cu zi, noi... (a) discutăm 
problema din toate unghiurile şi cădem la o 
înţelegere în privinţa rezolvării; (b) unul 
dintre noi hotărăşte să mai lase de la el (de 
obicei, eu - de obicei el/ea); cu alte cuvinte, 
asta este regula jocului; (c) se ajunge de la 
o simplă discuţie la un conflict major - de 
obicei, fără o rezolvare reuşită - sau pur şi 
simplu unul dintre noi renunţă; (d) 
întrebarea asta ar trebui adăugată la lista 
cu „subiecte de scandal“ în cadrul 
conflictelor noastre conjugale permanente. 

17. Faptul că suntem despărțiți chiar 
pentru o scurtă perioadă de timp, cum ar fi 
o delegație în interes de serviciu de o 
noapte... (a) constituie un moment greu, pe 
care de-abia aşteptăm să îl depăşim pentru 
a ne reîntâlni - şi ne bucurăm efectiv de 
momentul „reunificării familiei“; (b) este un 
lucru cu care neam obişnuit odată cu 


trecerea timpului, dar tot ne este dor unul 
de celălalt; (c) este ceva care ne ajută să 
mai scăpăm de permanenta stare 
conflictuală etc.; (d) a început să devină un 
lucru de maximă importanţă în „existenţa“ 
noastră. 

18. Dacă aş avea de ales... (a) partenerul 
meu şi cu mine am petrece mai mult timp 
împreună, într-o călătorie într-un loc cu 
totul special; (b) am face o scurtă excursie 
împreună - ne plictisim uşor unul cu celălalt 
dacă stăm prea mult împreună; (c) n-am 
merge nicăieri împreună, nu merită 
deranjul, şi apoi sunt prea multe de făcut 
acasă; (d) aş face o călătorie lungă în Tahiti 
- fără partener/ă. 

19. Weekendurile sau nopţile „romantice“ 
în doi... (a) sunt ceva obişnuit, planificat, o 
sursă de mare bucurie; (b) ceva ocazional, 
dar aş vrea să se întâmple mai des; (c) un 
lucru la care ne gândim mult mai puţin 
decât înainte; (d) ceva de domeniul 
trecutului - în cazul în care au existat măcar 
atunci. 

20. Celelalte prietenii (cu alte cupluri, 
persoane etc.)... (a) nu sunt niciodată mai 
importante decât relaţia dintre noi, dar par 
să o întărească şi să o intensifice; (b) fie 
ajută, fie uneori ne distrag atenţia de la 
relaţia noastră; (c) nu există - nu avem alţi 
prieteni, ci ne avem doar unul pe celălalt; 


(d) sunt o sursă permanentă de probleme şi 
conflicte. 


PUNCTAJ: Pentru a determina importanţa 
factorilor de curtare din căsnicia ta, acordă-ţi 
câte 5 puncte pentru fiecare (a), 3 puncte 
pentru fiecare (b), 1 punct pentru fiecare (c) şi 
O pentru fiecare (d). Adună apoi punctajul 
acestui chestionar „semi-ştiinţific“ pentru a 
afla exact cum stai. 


între 80-100 de puncte: încă îi faci curte, 
continuă pe linia asta, pentru că e drumul cel 
bun. 


între 60-80 de puncte: Ai nevoie să îţi „reglezi“ 
modul de a face curte. 


între 40-60 de puncte: i-aş recomanda să 
începi să-i faci curte, şi încă repede. Poate că 
această carte îţi va fi de ajutor. 


Sub 40 de puncte: Cred că ai nevoie de mai 
mult decât această carte. Apelează în mare 
grabă la un terapeut în 
probleme de căsnicie. 
Gândeste-te bine la asta! 

y 
Reflectează la exemplele pe care le-am dat mai 
înainte cu privire la felul în care partenerii 
unui cuplu se „dezamăgesc“ reciproc. Trebuie 
să recunosc că am „exagerat“ puţin scenariile. 
Totuşi, în mare, redăm realitatea şi există două 
lecţii extraordinare pe care le putem învăţa 


din aceste situaţii ilustrate, prin însuşirea 
cărora viaţa noastră să se îmbogăţească, iar 
căsnicia să devină infinit mai bună. 


l. în perioada în care două persoane îşi fac 

curte, fiecare încearcă să pluseze pentru ad 
mulțumi pe celălalt Fiecare dă dovadă chiar 
de nerăbdare în a întreprinde cu partenerul 
diverse lucruri pe care altfel nu le-ar face. 
Fiecare face asta pentru a-l mulţumi pe 
celălalt şi a se bucura de momentul 
respectiv. Sigur că se poate exagera dar, în 
lumea reală, faptul că faci unele lucruri doar 
pentru a-l bucura pe celălalt şi faptul că 
petreci mult timp cu el ajută la construirea 
unei relații. După un anumit timp, 
eficacitatea acestei abordări va fi validată de 
reuşita în căsnicie. 
Există mari şanse ca atunci când „eşti pe 
acelaşi drum“ cu parterul să începi să 
manifeşti un anumit interes faţă de lucrurile 
care îi plac foarte tare. 


Un exemplu clasic: toată lumea ştie cât îmi 
place golful, dar Roşcata era foarte puţin 
interesată de acest joc până acum cinci ani, 
când din senin s-a hotărât să „îi acorde 
golfului o nouă şansă“ (mai încercase o dată, 
pe termen scurt, cu opt ani în urmă). Cum 
tocmai primisem în dar un certificat de 
participare la un turneu de golf care se ţinea 
în scopuri caritabile (certificat ce valora 200 


de dolari), am investit aceşti bani (dar şi 
alţii) ca să cumpăr crose de golf. După care 
a luat câteva lecţii de la un profesionist care 
avea multă experiență cu  începătorii. 
Rezultatul: de prima dată a dat lovituri 
reuşite şi a început să-i placă să joace. în 
prezent, adoră golful şi din când în când 
joacă cu băiatul nostru, atunci când eu sunt 
plecat din oraş. A atins punctul culminant al 
carierei sale sportive de până acum ultima 
dată când am jucat împreună (în raport cu 
momentul în care am scris aceste rânduri) şi 
când a reuşit să mă bată serios. Inutil să mai 
spun că au aflat toţi prietenii noştri, dar şi 
rudele, membrii clubului, colegii şi oameni 
complet necunoscuţi. 


Concluzie: ea s-a hotărât să înveţe să joace 
golf exclusiv ca să îmi facă plăcere. Am fost 
încântat, pentru că hotărârea ei însemna că 
voi putea practica sportul care îmi place cu 
persoana pe care o iubesc. în prezent, îi 
place aproape la fel de mult ca şi mie, deci 
mai avem ceva în comun, ceva ce ne face să 
ne fim şi mai aproape unul de celălalt. 
Categoric că în acest caz se aplică filozofia 
noastră de viaţă atât de des citată: „Poţi 
avea tot ceea ce îţi doreşti în viaţă dacă îi vei 
ajuta suficient pe ceilalţi să obţină ceea ce 


u 


Vor. 


2.în perioada în care ne facem curte înainte de 


căsătorie, abia aşteptăm să le spunem şi 
altora câte calităţi are viitorul nostru 
partener. Fiind  răbdători,  înţelegători, 
amabili şi agreabili în timp ce căutăm să 
spunem lucruri cât mai bune despre viitorul 
partener (sau cu viitoarele îndrăgite rude 
prin alianță),  îndeplinim un excelent 
exercițiu pentru viitoarea căsnicie. 
Indiferent ce ai auzit, de fapt te căsătoreşti 
cu întreaga familie; prin urmare, capacitatea 
de a te înțelege cu părinții partenerului 
poate fi un factor determinant atât în 
privinţa  longevităţii, cât şi a fericirii 
cuplului. în plus, având 
răbdare şi înțelegere şi find amabil şi 
înţelegător, dai dovadă de calitățile necesare 
pentru aşezarea bazelor unei căsnicii reuşite. 
Căutarea calităţilor partenerului şi ale familiei 
acestuia nu numai că ameliorează relaţia la 
nivelul căminului familial, dar creează, de 
asemenea, experiența necesară pentru o 
carieră strălucită. 


învaţă să găseşti 


Andrew Carnegie spunea: „Nimeni nu se poate 
îmbogăţi fără să-i îmbogăţească şi pe ceilalţi.“ 
A trăit conform acestei filozofii de viaţă, 
dovadă fiind cei patruzeci şi trei de milionari 
care au lucrat pentru el. Un reporter care l-a 
intervievat pe domnul Carnegie l-a întrebat 
cum a reuşit să angajeze atât de mulţi 
milionari. Dl Carnegie a explicat cu răbdare că 


ei nu erau milionari când au început să lucreze 
pentru el, ci au devenit milionari tocmai pentru 
că au lucrat pentru el. Reporterul a continuat 
pe aceeaşi linie. Cum a reuşit dl Carnegie să îi 
formeze pe aceşti oameni în aşa fel încât să 
devină atât de valoroşi? Cum i-a putut plăti 
atât de mult, încât i-a făcut milionari? Dl 
Carnegie a răspuns: „Pe oameni îi formezi tot 
aşa cum găseşti aur într-o mină. Când cauţi 
aur, trebuie să dai deoparte tone întregi de 
pământ pentru a găsi câteva grame. Şi totuşi, 
nu cauţi mizeria - cauţi aurul, nu?“ 


Caută aurul din partenerul tău. 


Căutarea aurului (a lucrurilor bune) din ceilalţi 
nu numai că este un sistem foarte sănătos în 
afaceri, 

dar este si mai eficient în căsnicie, asa cum o 
va 


i 
ilustra şi exemplul următor. Din întâmplare, 
sunt convins că vor exista unii care vor citi 
această poveste şi vor crede că e doar un 
basm. Ei bine, îi asigur că povestea lui „Johnny 
Lingo“ este mult mai mult decât o simplă 
fantezie. 


Se caută nevastă de zece vaci 


Cu mulţi ani în urmă, pe insula Oahu din 
Hawaii, locuitorii de acolo aveau un obicei 
extrem de neobişnuit. Un pretendent la mâna 


unei fete trebuia să plătească familiei acesteia 
în vaci pentru ca fata să-i devină soţie. Preţul 


era de obicei de trei vaci 

pentru o mireasă. Dacă era o partidă mai 
specială, o soție frumoasă şi cu toate calitățile 
pe care şi le-ar putea dori cineva, atunci 
aceasta ar fi putut valora, să zicem, patru vaci. 
S-a zvonit la un moment dat, deşi nimeni nu a 
confirmat, că demult, în trecut, într-o zonă mai 
izolată a insulei, o tânără domnişoară cu un 
farmec deosebit, cu o frumuseţe 


y 


şi un caracter pe măsură, ar fi ajuns la suma 
astronomică de cinci vaci. 


Pe aceea insulă trăia un om care avea două 
fiice. Cea mare era ceea ce noi am numi în 
lumea noastră „un rebut“ sau „o ratată“. Era 
„tot ce putea fi mai jalnic“ Tatăl ei era absolut 
disperat şi chiar se hotărâse cu multă vreme 
înainte că ar fi bucuros dacă i s-ar da fie şi 
numai două vaci, eventual, dacă pretendentul 
ar fi ştiut să se tocmească, o putea lua şi cu 
una singură. Adevărul este că era în stare de 
orice ca să scape de povara de a o hrăni 
pentru tot restul zilelor, aşa încât, în cel mai 
rău caz, ar fi dat-o şi fără vaci. Nu acelaşi 
lucru se putea spune şi despre sora ei mai 
mică. Aceasta era de o frumuseţe răpitoare, 
plină de farmec şi cu o fire blândă, aşa încât 
bătrânul tată ştia sigur că o să scape uşor de 
ea, drept care nu-şi facea deloc griji pentru 


viitorul ei. 

Când Johnny Lingo?, cel mai bogat om de pe 
insulă, a venit la ei în casă, toată lumea ştia că 
sosise pentru fata cea mică. Spre mirarea 
tuturor - şi spre încântarea tatălui - el venise 
însă pentru fata cea mare. Bătrânul tată nu 
mai putea de bucurie. Cum Johnny era cel mai 
bogat şi cel mai generos om de pe insulă, tatăl 
ştia că acesta îi va da cel puţin cele trei vaci, 
care reprezentau preţul obişnuit. După care şi- 
a zis în gând că, având în vedere că era atât de 
generos şi de bogat, Johnny o să-i dea patru 
vaci. Ceva mai târziu, imaginaţia i s-a 
înflăcărat iarăşi şi şi-a închipuit că Johnny o să- 
i dea chiar cinci vaci, cum se zvonise că s-au 


mai dat. Vă dati seama cât 
3 


de încântat a fost atunci când Johnny a venit 
să-şi ia nevasta şi a adus cu el zece vaci. 
Bătrânul tată era să moară de inimă. S-a dus 
repede la şeful de trib, ca să facă iute 
ceremonia, înainte ca Johnny să se 
răzgândească, să moară subit sau să-şi vină în 
fire. 


Si acum, luna de miere 


Pe vremea aceea, o călătorie de nuntă dura un 
an, dar atunci când îţi iei o mireasă de zece 
vaci, sigur că nu faci o călătorie de nuntă ca 
pentru una de trei vaci. Astfel, mirele şi 
mireasa au pornit spre locuri necunoscute cu 
intenţia de a sta doi ani de zile în călătoria de 


nuntă. Când a venit vremea ca mirele si 
mireasa să se întoarcă, cineva a stat de pază la 
marginea satului, ca să dea de ştire de îndată 
ce Johnny şi aleasa lui se vor vedea la orizont. 


La puţin timp după ce s-a crăpat de ziuă, s-a şi 
auzit: „Vine o pereche.“ Evident, întrebarea 
era: „Să fie mirele şi mireasa?“ Răspunsul a 
fost că aşa se crede, dar nu e sigur. 
Observatorul l-a recunoscut pe Johnny imediat, 
dar în privinţa fetei nu era 

convins. Parcă îi era ceva cunoscut, si totuşi 
era 


Ja 
izbitor de frumoasă - grațioasă, sigură pe ea, 
plină de încredere în sine. Când cuplul s-a mai 
apropiat, şi-au dat seama că era de fapt 
aceeaşi fată. Totuşi, se schimbase fantastic. 
Frumuseţea, farmecul, purtarea şi siguranţa 
de sine erau evidente pentru toată lumea. Cei 
care s-au uitat mai atent s-au gândit chiar că 
Johnny Lingo s-a ales cu un adevărat chilipir 
atunci când a plătit „doar“ zece vaci. 


Recunosc faptul că o parte dintre cei care vor 
citi aceste rânduri vor crede că e o simplă 
poveste, dar realitatea este că povestea lui 
Johnny Lingo s-a întâmplat de multe ori şi nu 
doar o singură dată, pe o insulă uitată de 
lume: de mii de ori, în lumea întreagă şi în 
viaţa de zi cu zi. Gândeşte-te cât de important 
a fost gestul lui Johnny pentru ca mireasa lui 
să-şi recâştige încrederea, buna părere despre 
sine şi toate celelalte calităţi. Adevărul este că 
în momentul în care Johnny a plătit zece vaci, 
ea a devenit o soţie de zece vaci - şi aşa se 


întâmplă mereu. 


în timp ce faceam un turneu cu cartea mea, 
am fost la 

o emisiune de radio în Orlando, Florida. Carole 
Nelson, o femeie de afaceri frumoasă, 
deşteaptă, care ştia să se exprime cu uşurinţă 
şi reuşise bine în viaţă, era gazda acestei 
emisiuni (programul ei este cel mai bun din 
zonă şi este recunoscută drept una dintre cele 
mai influente patruzeci şi cinci de persoane 
din Orlando). A fost o experienţă încântătoare. 
Am comunicat perfect imediat. Carole îşi 
făcuse bine temele, punea întrebări excelente 
şi-mi dădea libertatea să-mi explic principiile 
pe care le expun în volumul de faţă. 


După interviu, Carole mi-a împărtăşit multe 

lucruri interesante - dintre care cel mai 

important era 
faptul că îşi regăsise credinţa. De asemenea, 
mi-a mărturisit că era foarte impresionată 
de devotamentul pe care îl aveam faţă de 
Roşcată. Apoi m-a rugat să-i vorbesc despre 
soţia mea şi despre soţia de zece vaci a lui 
Johnny Lingo şi dintr-odată s-a lămurit că, pe 
lângă reuşita profesională, cel mai mult îsi 
dorea să fie si ea o soţie care să valoreze cât 


zece vaci. 
Cred că sunt milioane de femei care simt 


acelaşi lucru, tot aşa cum ştiu că sunt 
milioane de bărbaţi care îşi doresc soţii de 


zece vaci. Ei bine, domnilor, dacă vă doriţi o 
soţie de zece vaci, trebuie să 


începeţi chiar de pe acum s-o trataţi ca 
atare. Şi nu 

numai atât, dar trebuie să fiti conştienţi că 
dacă o 


is 
trataţi ca pe un pur sânge, vă asigur că n-o 
să vă treziţi niciodată cu o mârţoagă. 
Doamnelor, lucrurile stau la fel şi în cazul 
dvs. (sistemul chiar funcţionează mai bine). 
Bărbatul nu trăieşte doar cu pâine. Din când 
în când, pâinea aceea trebuie „unsă cu unt“. 
Trataţi-l ca pe un adevărat „campion“ si n-o 
să vă treziti cu un ratat. 


Goethe spunea aşa: „Dacă îl tratezi pe om 
aşa cum este, aşa va rămâne. Dacă îl tratezi 
aşa cum ar trebui să fie şi ar putea să fie, va 
deveni mai bun şi mai măreț.“ Mesaj: Oferă-i 
partenerului un motiv de a face „progrese“, 
şi nu de a „regresa“ şi vei sfârşi prin a avea 
un partener „mai bun“, cheia esenţială 
pentru o căsnicie mai bună. 


Note: 


2 Personaj cartea lui Aubrey P. Andelin, Man of Steel and Velvet, 
Santa Barbara, California: Pacific Press, 1972. 


CAPITOLUL 3 
Nu-i nimic. Divorţez 
> 


Parteneriatul trebuie să preceadă 
momentul în care devenim părinți. 
Bărbatul este mai întâi soţ şi apoi tată şi 
abia în al treilea rând om de afaceri. 
Femeia este mai întâi soţie, apoi mamă şi 
în al treilea rând o femeie cu carierâ. O 
căsnicie solidă stă la baza unei familii 
puternice. Căsnicia este permanentă; 
părinte eşti doar temporar. Căsnicia este 
centrală. Faptul că eşti părinte este 
secundar. Căsnicia este osia; copiii sunt 
spițele. Un cămin centrat asupra copilului 
nu este un bun exemplu pentru acesta, 
duce sigur la o căsnicie nefericită şi e 
primul pas spre golirea cuibului. 
Partenerul este întotdeauna pe primul loc, 
înainte de copii de profesie sau de carieră. 
Aşa cum se spune la Efeseni 5:33, 
bărbatul trebuie să-și iubească femeia 
cape sine însuşi iar femeia, să-l onoreze 
pe bărbat. 


DR. J. ALLAN PETERSEN 


UN INDIVID MĂRUNŢEL avea de-a face cu trei 
brute, oricare dintre acestea putându-i veni de 
hac - şi se părea că asta şi aveau de gând. 
Mărunţelul era însă foarte deştept, aşa că s-a 


dat înapoi din calea brutelor, a tras o linie pe 
jos, s-a mai dat înapoi câţiva paşi, l-a privit în 
ochi pe cel mai mare dintre cei trei şi i-a spus: 
„Şi acum treci de linie!“ Foarte încrezătoare, 
bruta a făcut aşa şi mititelul i-a rânjit şi i-a 
spus: „Acum suntem amândoi de aceeaşi 
parte.“ 


Sunteţi de aceeaşi parte 

Categoric, orice căsnicie care reuşeşte să evite 
divorţul presupune un soţ şi o soţie care 
înţeleg foarte bine că sunt de aceeaşi parte. Ca 
o căsnicie să supravieţuiască, soţul şi soţia 
trebuie să fie prieteni, iar în dicţionar scrie că 
prietenul este o cunoştinţă apropiată, un 
susţinător şi „o persoană care stabileşte o 
legătură pe bază de stimă, respect şi 
afecţiune, un apropiat, cel care se află de 
aceeaşi parte într-o luptă“. Majoritatea soţilor 
şi a soțiilor, chiar şi în cele mai frumoase 
căsnicii, vor recunoaşte că de fapt căsnicia 
înseamnă o luptă. 


Romantic - dar greşit 


Prietenul meu dr. Richard Furman, pe care am 
să-l mai pomenesc în această carte, povesteşte 
despre un sportiv din liceu care s-a îndrăgostit 
de una dintre majorete, iar idila lor a devenit 
foarte serioasă. El a terminat cu un an înaintea 
ei liceul şi a plecat la facultate. Au ţinut 
legătura prin telefon şi prin poştă. Când se 
apropia Crăciunul, el i-a scris o scrisoare, 


spunându-i că vine acasă. A întrebat-o dacă nu 
vrea să se întâlnească vineri seară la ora nouă 
pe linia de mijloc a terenului de fotbal. 


Simbolistica era clară: urmau să se întâlnească 
la jumătatea drumului - şi în vreme ce 
romanticii vor fi încântați de creativitatea 
tânărului, cei care la un moment dat au ajuns 
într-un impas în căsnicie, după care, apelând 
la un ajutor calificat, şi-au regăsit fericirea, îşi 
vor da seama imediat că de fapt o căsnicie nu 
înseamnă un raport 50/50, ci unul 100/100. 
Soţul trebuie să meargă sută la sută până la 
capăt pentru a-şi mulţumi soţia, iubind-o 
absolut, implicându-se total şi fiindu-i mereu 
alături. Soţia se angajează pe acelaşi drum. 
Aceasta este singura cale de reuşită absolută 
în căsnicie. 


Foarte important! 

Dacă eşti divorţat şi te gândeşti că „Sunt un 
ratat“, aş vrea să-ţi amintesc şi să subliniez că: 
eşecul este un eveniment nu o persoană. Cu 
toţii ştim ce impact negativ are un divorţ. Am 
constatat personal ororile divorţurilor 
prietenilor şi din familie, aşa încât vreau să 
lămuresc foarte bine un lucru. Acest capitol nu 
se adresează celor care sunt în divorţ sau care 
abia au divorţat. Voi deja aţi trăit ceea ce scriu 
eu aici. „Redeschiderea“ vechilor răni ar fi 
mult prea dureroasă, aşa încât nu e nevoie să 
mai punem şi „sare pe rană“ (cu alte cuvinte, 
treceţi direct la capitolul 4). 


Scopul acestui capitol nu este să „fiu tăios“ cu 
cei ce divorţează, făcându-i astfel să cadă în 
capcana sentimentelor de vinovăţie. O 
asemenea abordare n-ar avea niciun rezultat. 
Acest capitol este scris pentru cei a căror 
căsnicie întâmpină probleme şi care se 
gândesc la divorţ ca fiind cel mai mic rău 
dintre două rele. Dacă te gândeşti, te-ai gândit 
sau te vei gândi vreodată la divorţ, citeşte mai 
departe... dar trebuie să fii pregătit pentru 
asta, pentru că va trebui să înfrunţi faptele 
„fără anestezie“. 


Este oare divorţul o problemă chiar 
aşa de mare? 


Dacă eşti căsătorit, divorţul este mai mult o 
PROBABILITATE decât o POSIBILITATE. 
încearcă să gândeşti alături de mine pe 
măsură ce voi explica câteva constatări, într-o 
oarecare măsură uimitoare. Rata divorţurilor a 
crescut cu peste 700% în ultimii cincizeci de 
ani, iar numărul părinţilor unici a sporit 
precum ciupercile. De exemplu, în 1948, doar 
unul din paisprezece copii sub şase ani era 
crescut de un singur părinte. în 1973, 
proporţia era de unul din şapte. Astăzi, 
statisticile arată că unul din cinci. Divorţurile 
din lumea întreagă sunt mai numeroase în 
cazul cuplurilor fară copii sau ale celor cu un 
singur copil, situându-se între vârstele de 
douăzeci si cinci si 

douăzeci şi nouă de ani. Datele referitoare la 
divorţurile din 58 de ţări, regiuni şi diverse 
culturi, între 1947 şi 1981, arată că cei şapte 
ani cei mai dificili dintr-o căsnicie sunt de fapt 
patru şi majoritatea căsniciilor care sfârşesc 
printr-un divorţ se destramă în al patrulea an. 
în Statele Unite, ele se destramă cel mai 
adesea după al doilea an. Acest lucru este 
tragic. 


Creşterea ratei divorţurilor este probabil unul 
dintre motivele pentru care multe publicaţii nu 
se mai concentrează acum asupra felului în 
care poţi să ai o căsnicie ideală, ci asupra 
modului în care să treci prin divorţ fără să 
suferi. Un dirijor ale cărui orchestre au cântat 
la peste zece mii de nunţi le spunea 
instrumentiştilor:  „Cântaţi întotdeauna cât 
puteţi voi de bine. Nu uitaţi că multe dintre 
aceste mirese se vor recăsători.“ El voia să 
spună că există posibilitatea să mai cânte o 
dată pentru aceeaşi mireasă, căci 45% dintre 
nunţi aparţin deja unor persoane care se 
recăsătoresc. Am citit recent despre un avocat 
care oferea la ghişeu informaţii pentru 
persoanele care doresc să divorțeze. 
Atitudinea societății în raport cu divorțul este 
una distrugătoare. 


Promisiuni de suprafaţă 


Recent, am dat peste nişte benzi desenate în 
care unul dintre personaje spunea: „Ştii, e 


ciudat, dar acum că m-am logodit, încep să am 
emoţii în legătură cu căsnicia!“ 


Celălalt personaj îi replica: „Ştiu exact ce 
gândeşti. E normal să ai emoţii. La urma 
urmei, o căsnicie presupune o serioasă 
implicare trup şi suflet - şapte sau opt ani trec 
uneori foarte greu.“ 


într-un alt desen animat pe care l-am urmărit, 
un tânăr şi iubita lui erau la un magazin de 
bijuterii în căutarea unor verighete. 
întorcându-se spre ea, băiatul îi spuse: „Hai să 
luăm una mică, iubito. La urma urmei, pentru 
amândoi este abia prima căsătorie.“ 


De fapt, este vorba despre acele promisiuni 
superficiale în raport cu căsnicia. Dacă ai 
văzut filmul Mary Poppins, Ştii la ce mă refer. 
După extraordinara zi petrecută cu uluitoarea 
Mary Poppins, cei doi copii, Jane şi Michael 
Banks, s-au căţărat repede în pătuţurile lor. 
Jane a întrebat-o: „Mary Poppins, n-o să ne 
părăseşti niciodată, nu-i aşa?“ Foarte încântat, 
Michael şi-a privit noua guvernantă şi a 
adăugat: „Rămâi cu noi dacă îţi promitem că 
suntem cuminţi?“ 


Mary le-a răspuns în timp ce-i învelea: „Asta 
este o promisiune superficială, precum crusta 
unei tarte. O faci uşor, se sparge uşor.“ 


în lumea de azi, mulţi bărbaţi şi femei au ajuns 
în faţa ofițerului stării civile sau chiar în faţa 


preotului şi au făcut multe promisiuni 
superficiale, pe care le-au încălcat la prima 
problemă cu care s-au confruntat. Realitatea 
este că multe cupluri îşi plănuiesc cu mai 
multă grijă nunta decât căsnicia. 


înfruntarea chestiunii 


Eu cred că a fi informat înseamnă să fii mai 
realist decât să te arunci în apă cu ochii închişi 
în speranţa că „lucrurile vor merge“. îţi voi 
împărtăşi realităţile în cazul unui divorţ, ca să 
poţi să-ţi dai mai bine seama dacă au vreo 
legătură cu propria ta viaţă sau cu viaţa 
partenerului şi a copiilor. 


Să analizăm mai îndeaproape cazul tău şi al 
altor nouă prieteni căsătoriţi care au hotărât 
să divorţeze. Acum, nu mă refer la cazurile în 
care cineva este „părăsit“ (deşi psihologii 
confirmă că persoana care „alege“ să plece se 
simte forţată în această alegere, văzând în ea 
singura variantă posibilă). Când alegi divorţul 
după doi ani, şapte din zece prieteni din 
grupul tău îşi vor considera propriile divorţuri 
o greşeală şi cinci vor fi trecut deja prin al 
doilea divorţ. Majoritatea vor fi în continuare 
foarte furioşi si înverşunaţi la adresa 


partenerului, ceea ce va avea un impact 
negativ asupra relaţiei cu copiii lor. Şi, atenţie! 
O singură persoană din grup va SUSŢINE că 
are o viaţă fericită şi satisfăcătoare şi după 
zece ani de căsnicie. Eşti convins că acela vei 


fi tu? Atunci citeşte mai departe. 


Consecințele economice ale unui divorţ sunt 
distrugătoare. Aproape jumătate dintre 
femeile care nu se recăsătoresc ajung să 
trăiască din ajutorul social (comparativ cu una 
din zece, în cazul unor familii cu doi părinţi). 
Doar jumătate dintre taţii care divorţează îşi 
mai văd copiii în mod regulat. Nivelul de viaţă 
al femeilor şi al copiilor va scădea simţitor, 
pentru că zece dolari cheltuiţi în anul dinainte 
de divorţ vor însemna doar trei după divorţ. 
Jumătate dintre taţi nu- şi întreţin copiii şi 
aproape tot atât de mulţi nu şi-i văd câte un an 
întreg. 


O întrebare pentru tată: Dacă ai şti că nivelul 
de viaţă al copilului tâu va scădea cu 73% şi că 
nu-l vei mai vedea în următorul an, ai mai 
divorța (în cazul în care ai de ales) sau ai face 
tot posibilul să-ţi salvezi căsnicia? 

O întrebare pentru mamă: Dacă ai şti că şi tu 
şi copiii veţi avea de suferit îngrozitor psihic şi 
financiar şi că şansele de fericire în viitorul 
apropiat (şi îndepărtat) vor fi minime, ai mai 
trece printr-un divorţ (în cazul în care ai de 
ales) sau ai face tot posibilul să-ţi salvezi 
căsnicia? 

în aceste vremuri ale „căsniciei la îndemâna 
oricui“, în care divorţul este tratat ca „neutru 
din punct de vedere moral“ - „o opţiune nici 
mai bună, nici mai rea decât aceea de a 


rămâne căsătorit“ el este un rău ireparabil 
făcut celor care au nevoie de ajutor. 


Ce aş putea face? 


Terapeuţii cu care am discutat şi ale căror 
lucrări le- am studiat spun că în loc să-ți 
schimbi partenerul, mai bine te schimbi pe 
tine în cadrul cuplului. Căsniciile nesănătoase 
se nasc din nevoi emoţionale nesănătoase. 
Aceste nevoi trebuie aduse pe făgaşul cel bun 
pentru ca un cuplu să aibă o căsnicie fericită. 
Cei care simt că soluţia ar fi divorţul şi 
căutarea altui partener sfârşesc de obicei prin 
a se căsători cu o persoană cu aceleaşi nevoi 
emoţionale. Răspunsul real la situaţiile 
emoţionale nesănătoase nu este preocuparea 
de a găsi un nou partener, ci preocuparea 
soţilor unul pentru altul şi terapia de cuplu, 
pentru ca ei să înveţe cum să ajungă să 
satisfacă nevoile emoţionale intr-un mod 
potrivit. 


Divorțul este al doilea, în ordinea 
impactului emoţional, după moartea 
partenerului. 


Frank K. Minirth 


După cum spune prietenul meu, psihiatrul 
Frank Minirth, a cărui clinică Minirth-Mein a 
tratat mii de oameni din întreaga Americă 


pentru depresie şi alte tulburări ale sănătăţii 
mintale, „divorţul este al doilea, în ordinea 
impactului emoţional, după moartea 
partenerului.“ 


Doctorul Minirth crede că extrem de negativul 
rezultat al divorţului este chiar mai mare decât 
pierderea partenerului din cauza decesului 
acestuia. El subliniază că atunci când moare 
unul dintre parteneri, nu există alegere. 
Totuşi, în majoritatea cazurilor, divorţul este o 
opţiune. 


Cine pierde? 


Victimele reale ale divorţului, în multe cazuri, 
sunt copiii. Cred că mulţi părinţi nu au idee 
(sau nu stau să se gândească) ce impact are 
divorţul asupra copiilor. Vă pot spune dintr-o 
atentă observare a familiei mele ca şi a altor 
familii ce vin la aceeaşi biserică unde mergem 
şi noi, din compania noastră sau din societate 
în general, că impactul asupra multor copii 
este foarte negativ. Nu are nimic comun cu 
cine are dreptate sau cu cine greşeşte în divorţ 
si cu siguranţă nu vreau să 

atac integritatea vreunui soţ sau a vreunei 
soţii. Fapt este că fie şi în împrejurări „ideale“ 
copilul suferă în urma unui divorţ. 


Cel mai bun lucru pe care-l poate face 
un părinte pentru copilul său este să-şi 
iubească partenerul de viaţă. 


Zig Ziglar 


Mulţi oameni care se gândesc la divorţ nu-şi 
dau seama de adevărul pe care îl scot în 
evidenţă psihologii - că lucrul cel mai 
important pe care-l poate face un tată pentru 
copilul său este să-i iubească mama şi că 
lucrul cel mai important pe care-l poate face o 
mamă pentru copilul său este să-i iubească 
tatăl. Am putut remarca la mine acasă această 
realitate; într- o zi, pe când fiul meu avea 
cincisprezece ani, plimbându-mă împreună cu 
el, am purtat o conversaţie serioasă, ca de la 
tată la fiu. L-am întrebat: „Fiule, dacă cineva 
te-ar întreba care ar fi cel mai bun lucru care 
îţi place la tatăl tău, ce ai răspunde?“ 

A stat puţin pe gânduri şi a spus: „Aş spune că 
lucrul care îmi place cel mai mult la tatăl meu 
este că o iubeşte pe mama.“ Firesc, am 
întrebat: „Fiule, de ce spui asta?“ Mi-a 
răspuns: „Ştiu că din cauză că tu o iubeşti pe 
mama o vei trata cum trebuie, şi pentru că şi 
ea te va trata cum trebuie, pentru că te 
iubeşte, noi vom fi întotdeauna o familie.“ Apoi 
a spus câteva vorbe care ilustrează 
sentimentele copiilor din toată lumea: 
„Aceasta înseamnă, tată, că nu va trebui să 
aleg între tine şi mama.“ 


Consecințele: durere şi probleme de 
durată 


Zece milioane de copii din America şi-au văzut 


părinţii divorţând, iar numărul lor creşte cu un 
milion pe an. După ce m-am oprit asupra 
opțiunii tale de divorţ, să privim puţin 
consecinţele acestuia pentru cei care au mai 
puţine opțiuni: copiii implicaţi. Aproape 
jumătate dintre copii vor intra în perioada 
adultă „plini de griji, realizaţi sub posibilităţile 
lor reale, subestimându-se şi uneori plini de 
furie“. Două fete din trei vor prezenta acele 
„efecte de somnolenţă“, ca 

rezultat al fricii de a nu eşua sau de a nu fi 

relaţiile lor cu bărbaţii. Cu alte cuvinte, ele au 
parte de un mare risc de a-şi rata căsnicia. 
Consumul de alcool şi alte droguri va fi 
substanţial mai mare decât în cazul copiilor 
din familiile intacte. 


Putem spune că doar trei din zece copii din 
această categorie o duc bine. Aproape patru 
din zece vor fi deprimaţi, nu se vor putea 
concentra la şcoală, îşi vor face greu prieteni 
şi vor suferi de o mulţime de alte probleme 
comportamentale. Specialiştii în sociologie 
conchid: „Majoritatea sunt pe o pantă 
descendentă.“ Mulţi dintre aceşti copii vor 
deveni „prea împovăraţi“ şi, adesea, primul 
născut va sfârşi prin a-şi asuma o răspundere 
mult mai mare decât alţi copii de vârsta lui şi 
decât îi stă în putinţă. 

Divorțul va fi suportat cel mai greu de copiii cu 


vârste cuprinse între şapte şi treisprezece ani. 
Unii cercetători cred că asta este din cauză că 
respectivii copii de şcoală sunt destul de mari 
ca să înţeleagă ce înseamnă un divorţ, dar nu 
şi pentru a depăşi problemele sentimentale pe 
care le presupune. Mai mult, atunci când 
conflictul între părinţi continuă şi după 
despărţirea lor, aproape inevitabil copiii devin 
implicaţi, marionete sau chiar mediatori. 
Oricare dintre aceste roluri reprezintă un mare 
risc emoţional pentru aceşti copii. 


Pe măsură ce copiii cresc, descoperim că 
studenţii care provin din familii divorţate sunt 
mult mai activi sexual decât colegii lor care 
provin din familii intacte. Băieţii ai căror 
părinţi au divorţat înainte ca ei să împlinească 
doi ani sunt mai agresivi din punct de vedere 
sexual decât alţi bărbaţi. Băieţii cu părinţi 
divorţaţi vor avea întotdeauna păreri foarte 
îngăduitoare în privinţa aşa- numitului sex ca 
distracţie, iar fetele cu părinţi divorţaţi vor fi 
mult mai active din punct de vedere sexual şi 
mai agresive decât bărbaţii sau femeile care 
provin din familiile intacte. 


Oare v-am spus că tot aceştia sunt copiii acelor 
părinţi din grupul vostru, sănătoşi din punct de 
vedere emoțional, bine  adaptaţi vieții, 
aparținând categoriei oamenilor realizați ai 
Americii? Sau că aceşti copii sunt cei care se 
descurcă bine la şcoală şi în timpul divorţului? 
Alţi copii trec prin clipe mai grele, pentru că 


aceia pe care vi i-am descris mai sus sunt 
copiii supuşi acelor situaţii în care divorţul 
este descris ca „un divorţ în cele mai civilizate 
condiţii“. Concluzia este clară: „Divorțul, chiar 
si în cele mai civilizate condiţii, este îngrozitor 
şi cumplit de distrugător.“ 


Cealaltă faţetă - copiii care 

provin din familiile 

nedezbinate 

în numărul de vineri, 19 ianuarie 1990, al USA 
Today a apărut o listă cu cei mai buni douăzeci 
de studenți din cele mai prestigioase 
universităţi americane, împreună cu o alta de 
patruzeci de nume, care se înscriau în 
următoarele două grupe. Aceşti tineri fuseseră 
aleşi de o comisie formată din judecători, toţi 
dascăli, criteriul fiind  extraordinarele lor 
rezultate la învăţătură, iniţiativa, creativitatea 
şi spiritul de conducere, precum şi dorinţa de 
a-şi folosi calităţile spre binele altora. 


Cum mă uitam eu la aceşti tineri extraordinari 
(băieţi şi fete), mi-a sărit în ochi un amănunt, 
şi anume că în dreptul a optsprezece din 
douăzeci erau menţionaţi şi părinţii, ceea ce 
demonstra că proveneau din familii 
nedestrămate. Una dintre fete îsi trecuse la 


rude soţul 

(şi ea putea proveni dintr-o familie 
nedestrămată), iar unul dintre tineri îşi 
menţionase doar mama (putea fi văduvă). Cu 


alte cuvinte, cel puţin optsprezece, dacă nu 
toti douăzeci dintre aceşti studenti eminenţi 


avuseseră enormul avantaj să provină dintr-o 
familie cu ambii părinţi. 

De aici nu se deduce că acei copii care provin 
din familii cu un singur părinte nu pot reuşi în 
viaţă. Soţia mea şi cu mine am fost amândoi 
crescuţi de mame văduve şi practic mii de 
copii cu un singur părinte s- au descurcat 
excelent. Totuşi, dovada că acei părinţi care 
provin din familii intacte au avantaje palpabile 
este clară. 


Conştientizarea problemelor sau 
orientarea către soluţionarea lor? 
x 


Dacă ar trebui să-ți spun cum să previi cel mai 
bine gripa, probabil că ți-aş zice: „Odihneşte-te 
cât mai mult, pentru că oboseala duce la 
incapacitatea corpului de a se lupta cu 
microbii. Mănâncă sănătos, pentru că asta va 
da putere trupului în lupta sa împotriva 
microbilor, spală-te cât mai des pe mâini şi nu 
le duce la gură sau la ochi, pentru a nu 
introduce microbii în corp, schimbă-ţi des 
periuţa de dinți (de îndată ce simţi vreun 
simptom), iar toate acestea te vor ajuta să 
combati răcelile şi gripele.“ întrebarea mea 
este: Te concentrezi asupra efortului de a nu 
lua gripa sau de a rămâne sănătos? Diferenţa e 
foarte subtilă, dar de o importanţă vitală. 


Conştientizarea problemelor sau 
orientarea către soluţionarea lor, ce 
alegi? 


Şi acum, te rog să nu mă înţelegi greşit! NU 
vreau să pun semnul egalităţii între gripă şi 
divorţ. SPUN doar că abordarea divorţului - fie 
că nu facem altceva decât să conştientizăm 
problema, fie că ne concentrăm asupra 
rezolvării ei - va genera o diferenţă majoră în 
capacitatea noastră de a recâştiga iubirea de 
demult a partenerului (sau de a i-o câştiga, în 
cazul în care nu a existat niciodată). 


în continuarea acestui capitol aş vrea să vă 
povestesc despre acei „microbi“ care duc la 
divorţ şi despre câteva idei prin care aţi putea 
lupta cu bună ştiinţă împotriva lor. 


Cum se ajunge la divorţ? 


în 1976, aproape un milion de căsnicii s-au 
destrămat, un număr aproape dublu faţă de 
totalul de divorţuri 

din 1966. Numărul total de divorţuri în 1988 
era de 


aproape două milioane. 


Evident că există multe motive (sau justificări) 
pentru aceste divorţuri. Recent, am aruncat o 
privire pe un exemplar al Ministers Marriage 
Manual ( de 
discutare a problemelor căsniciei de către 
preoți). Acesta a fost întocmit de Samuel Ward 


Hutton şi a fost folosit de mulţi preoţi din 
întreaga ţară. Am analizat diverse subiecte, 
cum ar fi sfaturile premaritale, regulile nunţii, 
ceremonia religioasă, legile căsniciei, iar la un 
moment dat am dat peste un titlu care suna 
aşa: „Lemeiuri pentru divorţ“ Acestea porneau 
de la chestiuni grave cum ar fi adulterul sau 
atentarea la viaţa partenerului, acte de o 
cruzime extremă sau părăsirea domiciliului 
conjugal, folosite de obicei în cazuri de 
„incompatibilitate“. Singurul lucru pe care nu 
l-am găsit în lista cu temeiurile divorţului a 
fost proverbialul: „Totul a început la o cafea“! 


Atunci când analizăm o parte dintre motivele 
pentru care oamenii divorţează, o facem 
sperând că vom putea împiedica această 
tragedie în viaţa noastră sau în viata altora. As 
vrea să-ti amintesc că nu doresc să îi fac să se 
simtă prost pe cei care au trecut prin trauma 
unui divorţ. In aceste vremuri în care divorţul 
se face prin poştă sau în grup şi există 
manuale despre cum „să-ţi întocmeşti singur 
divorţul“, trebuie să privim în faţă realitatea 
acestei tragedii. 


Există trei „A-uri“ 


Motivele de divorţ le-am împărţit în cele trei A- 
uri ale divorţului. Dacă înţelegi că atitudinea 
noastră în ce priveşte divorţul este una 
liberală - conform ziarului U.S. News & World 
Report, cea mai bună abordare este „divorţul 


fară vină“ (iar divorţurile au devenit un loc 
comun), atunci ai o imagine asupra acestei 
probleme. Poate că nu toate motivele sunt 
cuprinse în cele trei grupe „A“, dar dacă 
străbatem paşii evidenţiaţi aici, cred că putem 
elimina peste 90% din divorţurile din America. 


Adulterul, principalul vinovat 

In capul listei motivelor de despărţire, cât şi a 
lucrurilor ce stau la baza unui divorţ, este 
adulterul. 


y 
Psihoterapeutul Les Carter, care ține seminarii 
despre căsnicie în întreaga Americă, a ajuns la 
concluzia că aproximativ 48% dintre bărbaţii 
însuraţi au la un moment dat o aventură 
extraconjugală. Pentru cei al căror venit este 
de peste 70 000 de dolari pe an, şansele cresc 
până la 70%. Mai mult, Dr. Carter subliniază 
că aproximativ 33% dintre femeile căsătorite 
au o aventură extraconjugală, vârstele cele 
mai vulnerabile fiind între treizeci şi cinci şi 
treizeci şi nouă de ani. El subliniază patru 
motive principale ale aventurilor 
extraconjugale. în mod surprinzător, 
principalul motiv este o mânie ne soluţionată. 
Cel de-al doilea îl 

reprezintă nevoile personale excesive, cel de-al 
treilea, râvnirea la libertatea absolută, iar cel 
de-al patrulea, preocuparea pentru viaţa 
sexuală. 


Probabil că te întrebi cum rămâne cu 


„nevinovaţii“ care sunt căsătoriţi cu parteneri 
ce sunt „crai“ din fire. Respectatul cleric dr. 
Stephen Olford sugera că poate nici aceştia nu 
sunt chiar aşa de nevinovaţi. împreună cu alţii 
a observat, ca şi dr. Carter, că mânia 
nesoluţionată şi alte conflicte conjugale 
contribuie la încălcarea legilor morale şi pot 
duce la destrămarea căsniciei sau, cum spunea 
dr. Olford, „Ca pastor în trei biserici vreme de 
douăzeci şi opt de ani, încep să mă întreb dacă 
realmente există şi nevinovaţi.” Sigur că în 
cele mai multe cazuri, atât soţii, cât şi soțiile 
au o parte de vină şi ar fi putut face mai mult 
pentru a-şi salva căsnicia. 


Din punctul meu de vedere, există două căi de 
PREVENIRE a fiecăruia dintre cele patru 
motive care duc la aventuri extraconjugale 
(mânia  nesoluţionată, nevoi personale 
excesive, râvnirea la libertate absolută şi 
preocuparea pentru viaţa sexuală). 


Primul pas ar fi RECUNOAŞTEREA sau 
CONŞIIENTIZAREA. Caută dovezi sau 
„simptome“ ale problemei. Cum îţi poţi da 
seama că te paşte (0) „aventură 
extraconjugală“? Semnalele de alarmă ar fi 
următoarele: să petreci mai mult timp cu 
colegii decât cu partenerul; să împărtăşeşti 
prea multe „secrete“ prietenilor şi colegilor; să 
iei prânzuri lungi cu aceeaşi persoană de sex 
opus, să intri în defensivă atunci când eşti 
întrebat în legătură cu atitudinea ta faţă de un 


nou „prieten“; să te complaci în fantezii care 
presupun reprezentanţi ai sexului opus; să-ţi 
„fugă“ ochii (să observi mult prea des în 
special bărbaţii frumoşi sau femeile frumoase); 
să-ţi exprimi o totală indiferenţă fată de 
această listă. 

Următorul pas în medicina preventivă este 
SFATUL. Fiecare dintre cele patru motive 
presupune sprijinul unui specialist. O persoană 
obiectivă bine pregătită (NU un prieten drag) 
te poate ajuta să rezolvi aceste probleme în 
mod pozitiv. BANII NU SUNT O PROBLEMĂ, 
CI O SCUZĂ. în prezent, mulţi consilieri 
matrimoniali au un sistem de plată în funcţie 
de venitul clientului, iar multe biserici oferă 
consultanţă gratuită sau programe speciale, în 
cadrul cărora poţi „plăti“ prin muncă. 
Gândeşte-te: ai găsit o cale să-ţi cumperi 
automobilul, canapeaua, dormitorul, maşina de 
spălat etc. atunci când nu-ți puteai permite, 
aşa încât trebuie să înţelegi că acum NU-ŢI 
POŢI PERMITE SĂ NU mergi la un 
profesionist. 


Absenta 


y 
Cel de-al doilea „A“ care duce la divorț este 
absenta, 

care a dus la ratarea multor căsnicii. 
„Agitaţia“ societăţii moderne este principalul 
vinovat. Trăim într-o lume nebună, nebună, în 
care cel mai adesea tatăl a devenit dependent 


de muncă, concentrându-şi întreaga existenţă 
asupra carierei, iar mama s-a spetit muncind 
să-şi facă şi ea o carieră, dar şi o căsnicie, 
având grijă şi de copii în acelaşi timp. După o 
anumită perioadă de timp, amândoi sunt atât 
de preocupaţi de munca lor, încât stau tot mai 
puţin împreună. Se instalează între ei un 
anumit sentiment de izolare şi indiferenţă. 
Treptat, nu se mai ascultă şi, în cele din urmă, 
se desprind din punct de vedere emoţional, 
Mulţi ajung la concluzia că, la urma urmelor, 
„la ce bun?“ - iar absenţa care precede de 
obicei despărţirea devine o realitate. 


Am putea adăuga la acest raţionament sau 
justificare a absenței ceea ce Christine Wicker 
numeşte „familia în care eu sunt pe primul 
loc“. într-o serie de articole referitoare la noua 
familie americană, apărute în Dallas Morning 
News, Wicker declară că în prezent pe puţin 
80% dintre americani trăiesc, într-o oarecare 
măsură, conform unui nou cod 
comportamental. Mai mult ca niciodată, pe 
primul loc se află individul şi împlinirea de 
sine. Ea îşi bazează concluziile pe câteva 
sondaje efectuate în ultimii treizeci de ani de 
Daniel  Yankelvich şi de alţi cercetători 
sociologi. Atitudini de genul „Rămânem 
căsătoriţi atâta vreme cât acest lucru nu îmi 
afectează cariera“, „Căsnicia noastră îmi 
afectează împlinirea personală“ şi „Putem face 
copii, dar nu ne vom mai putea permite să ne 


păstrăm stilul de viaţă actual“ reflectă această 
filozofie în care „Eu sunt pe primul loc.“ 


La acest sentiment contribuie, în mare parte, 
conform psihologilor şi sociologilor, faptul că 
în acest tip de familie ambii parteneri fac 
carieră. Sau, cum spunea Paula England, 
profesor asociat de sociologie la Universitatea 
din Texas (Dallas), „Femeile sunt epuizate. Ele 
se află într-o adevărată dilemă.“ Ea subliniază: 
„Cele care muncesc au impresia că şi-au 
abandonat copiii la creşă, cele care stau acasă 
au impresia că şi-au abandonat cariera şi 
perspectivele.“ 

Căutarea nodului în papură este ca şi 

cum ar fi o mare scofală să găseşti 

greşeala şi de parcă ai primi o 

recompensă pentru asta. 


De multe ori, atunci când soţii si soțiile nu mai 
simt i 

vrăjiţi unul de celălalt, încearcă să caute 
motivele de nefericire şi să scoată în evidenţă 
„defectele“ partenerilor. Pentru o vreme, ei se 
conving că toate problemele „vor dispărea“ 
dacă vor scăpa de acest „zero cu care m-am 
căsătorit“. Cu alte cuvinte, ABSENŢA devine 
soluţia permanentă, în loc să reprezinte 
problema propriu-zisă. Dacă vor merge de trei 
ori la întâlnirile „părinţilor fară parteneri“ (în 
cazul în care sunt şi copii la mijloc), se vor 
convinge că divorţul ar putea rezolva unele 


probleme, dar vor genera un întreg set de alte 
„provocări“, care în majoritatea cazurilor vor fi 
chiar mai grave decât cele iniţiale. 


Franklin C. Bailey, consilier la Tribunalul de 
împăcare din Los Angeles, face o listă cu 
diverşi alţi factori descoperiţi la cele zece mii 
de persoane care au trecut prin biroul său. El 
spune că sexul, banii, copiii şi problemele cu 
rudele prin alianţă duc la grave necazuri 
matrimoniale. Şi totuşi Bailey, care conduce 
ceea ce el numeşte „atelierul de reparaţii cel 
mai ocupat din oraş“ şi care se află „chiar 
după colţ de cea mai ocupată firmă de 
demolări“ - Tribunalul pentru divorţuri - 
observă că adevăratele probleme sunt 
egoismul şi lăcomia. Eu cred că acestea pot fi 
depăşite dacă petreci destul timp eficient cu 
partenerul, luptându-te cu cumplitul „A“ al 
absenței. 


Fă cei doi paşi necesari pentru a-ţi salva 
căsnicia. Recunoaşte problema şi apelează la 
SFATUL unui profesionist. Pentru a identifica 
absenţa, nu trebuie să faci mare lucru, ci doar 
să observi că petreci mai mult timp la birou 
decât acasă sau mai mult timp pentru activităţi 
recreative decât cu familia; când îţi vezi 
partenerul vorbind, dar nu auzi ce spune; când 
recunoşti că „treci printr-o fază“ în care n-ai 
chef de activităţi familiale. Trupul tău este 
acasă, dar mintea ţi-e în altă parte. 


Consultantul te poate ajuta să te concentrezi 
asupra problemei (asupra comportamentului 
obsesiv în ce priveşte preocuparea pentru 
„priorităţi minore“ sau a incapacității de a 
asculta) şi nu asupra simptomului problemei. 
Această concentrare duce în sine la o 
rezolvare. 


Abuzul, o problemă rezolvabilă 

Cel mai urât „A“ dintre toate este abuzul, fie 
că este vorba de unul chimic sau de unul fizic 
(adesea, acestea fiind legate între ele). O 
statistică din 1988, făcută de Coaliția 
Naţională împotriva Violenţelor în Familie, 
dezvăluie faptul că între trei şi patru milioane 
de femei sunt bătute anual de soţii lor, de 
foştii soti sau de 

amanți. Psihologul Constance Doren observă 
că aproximativ 60% dintre cei care au un 
comportament violent au fost la rândul lor 
agresaţi sau şi-au văzut taţii agresându-şi 
mamele. Abuzul este un factor bine definit în 
multe  divorţuri, şi totuşi, în majoritatea 
cazurilor, este o problemă rezolvabilă. 


Dr. Robert Geffner, profesor asociat de 
psihologie la Universitatea din Texas (Tyler) şi 
unul dintre cei mai importanţi experţi ai ţării 
în acest domeniu, a întocmit un raport 
conform căruia violenţa în familie afectează 
între 20 si 30% dintre femeile americane. 
Conform dr. Geffner, problema de obicei 


avansează treptat; el explică faptul că se 
începe cu intimidări verbale şi apoi se ajunge 
la agresiuni fizice. 


Geffner şi alţii susţin invaliditatea convingerii 
larg răspândite după care majoritatea 
bărbaţilor care îşi bat soțiile ar fi nişte monştri 
(autorităţile spun că doar 10% sunt psihopati). 
în cazul celor mai mulţi dintre aceşti bărbaţi, 
bătaia este un comportament dobândit. Ei au 
fost bătuţi în copilărie sau au fost martori în 
propria lor familie la asemenea bătăi, deci 
agresiunea 

11 se pare firească. Ca orice 
comportament dobândit, el are şi dezvăț. 
Aşadar, îl sfătuiesc pe agresor să ceară sfatul 
unui specialist încă înainte să termine de citit 
această carte. Dacă-ţi iubeşti vreun pic 
partenerul (în majoritatea cazurilor, nevasta), 
dacă te iubeşti pe tine sau pe copii, vei lua 
imediat măsuri pentru a pune capăt acestui 
comportament distructiv. 


Nu intenţionez să mă aplec prea mult asupra 
acestui subiect extrem de neplăcut, dar voi 
menţiona un studiu realizat la Minneapolis şi 
publicat în U.S. News & World Report, 
conform căruia, atunci când agresorul dintr-o 
familie este arestat, numărul agresiunilor pe 
care le comite se înjumătăţeşte, comparativ cu 
numărul de agresiuni al aceluia care nu este 
incriminat niciodată. E cât se poate de 
limpede: când agresorul ştie că va trebui să 


răspundă pentru comportamentul său, 
reuşeşte să se stăpânească mai bine. 


în cazul abuzului de substanţe chimice, 
tratamentul este singura soluţie. Alcoolismul 
sau drogurile presupun sprijinul 
profesioniştilor, care se pot ocupa de aceste 
cazuri doar în centrele speciale de tratament. 
Aşteptarea e o prostie. Tratamentul este 
singurul răspuns. Pentru că Dumnezeu stă la 
baza tuturor tratamentelor cu sorţi de izbândă. 
Liga  Alcoolicilor Anonimi, a Narcomanilor 
Anonimi şi „Programul în 
12 paşi“ identifică în Dumnezeu singura 
salvare în ce priveşte recuperarea. 
Medicul si-a amintit 

> 
Cu câţiva ani în urmă, am citit despre o soţie 
bătută periodic de soţul ei medic, atunci când 
se întorcea acasă băut. Agresiunile aveau loc 
cam de două ori pe an şi, după fiecare episod, 
pe soţul respectiv îl cuprindeau remuşcările, 
îşi cerea mii de scuze, susţinea că habar n-are 
ce a făcut, cerea iertare, vărsa valuri de 
lacrimi şi promitea că nu va mai ridica 
niciodată mâna împotriva soţiei sale. 


Ani de zile această soţie iubitoare si 


credincioasă l-a 

iertat şi a continuat să trăiască în frică alături 
de el. Apoi, într-o dimineaţă, cam pe la ora 
unsprezece, soţul s-a trezit din beţie şi a văzut 


cum ea stătea tăcută pe un scaun lângă 
canapeaua pe care el se prăvălise. Pe măsură 
ce i se despăienjeneau ochii, ea i-a întins o 
ceaşcă de cafea. El a băut cafeaua, a început 
cu scuzele obişnuite, explicaţiile, rugăminţile 
şi lacrimile. Ea a ascultat fără să scoată o 
vorbă şi, după vreo douăzeci de minute, i-a 
spus calm: „Iţi accept scuzele şi înţeleg că mă 
iubeşti realmente şi că de fapt nu-ţi dai seama 
ce faci. Te-am crezut când ai spus că n-o să 
mai dai în mine, dar totuşi lasă-mă să-ţi spun 
ce-am făcut azi- dimineaţă. Tocmai m-am 
întors de la un studio foto. Acolo mi s-au făcut 
poze cu toate vânătăile de pe întreg corpul. 
Am negativele puse la loc sigur. Am aranjat în 
aşa fel ca, dacă mi se mai întâmplă ceva, 
aceste negative şi declaraţia mea amănunţită 
referitoare la tot ce s-a petrecut în acest an să 
ajungă la poliţie. 


După ce am terminat această treabă, m-am 
dus la cabinet şi am făcut o listă a tuturor 
pacienţilor tăi. Ca să mă asigur că nu-ţi vei 
uita promisiunea că nu mă vei mai bate 
niciodată, îţi spun ce voi face dacă «uiţi». Mai 
întâi, voi trimite copii ale acestor fotografii pe 
care tocmai le-am făcut tuturor prietenilor şi 
cunoştinţelor noastre, precum şi lumii 
medicale. Apoi voi trimite pozele şi o scrisoare 
către toţi pacienţii tăi.“ 

Foarte interesant este că nici măcar după 
douăzeci de ani medicul nostru n-a mai „uitat“ 


vreodată faptul că nu trebuie să-şi bată 
nevasta. Şi, cu sprijin din partea unui 
specialist, căsnicia lor s-a schimbat de-a 
lungul anilor dintr-un coşmar într-o relaţie 
plină de afecţiune şi iubire. Categoric că mai 
există şi alte piese importante în acest 
complex puzzle, dar punctul meu de vedere 
este unul dublu. Mai întâi, repet faptul că, de 
fiecare dată când o persoană responsabilă este 
trasă la răspundere pentru comportamentul 
său, mai mult ca sigur va dovedi un 
comportament mult mai responsabil. în al 
doilea rând, ne putem schimba, şi, în acest 
caz, atât agresatul, cât şi agresorul o vor duce 
mult mai bine. Am spus povestea medicului şi 
a soţiei sale pentru a mai scoate în evidenţă 
un lucru. Un cămin în care se strecoară 
violenţa este un infern, dar sfaturile unui 
specialist şi abordările creatoare în rezolvarea 
problemei pot fi infinit mai bune decât 
divorţul. Nu trebuie uitat că aproape 90% 
dintre bărbaţii care îşi agresează soțiile nu 
sunt „monştri“ şi pot fi ajutaţi - în cazul în care 
este folosită abordarea în două faze: 
RECUNOAŞTEREA şi SFATUL. 


Pentru a identifica „semnalele de alarmă“ ale 
agresiunii, trebuie să fim atenţi la descărcarea 
necontrolată a furiei; la „aruncatul“ cu vorbe 
înainte de gândirea lor; la trântitul uşilor, 
cărţilor, dulapurilor, hârtiilor etc.; dorinţa de a 
lovi ceva în momentele de dezorientare sau 


furie. Sfatul profesionistului ne poate ajuta să 
depăşim toate zonele de abuz, inclusiv 
emoţional, sexual şi financiar. 


Motivul de divorţ 


întrebarea arzătoare este: Oare câte divorţuri 
ar trebui 


duse cu adevărat până la capăt? De câte ori 
toate părţile implicate au de câştigat de pe 
urma divorţului? Există motive legitime de 
divorţ? 

Răspunsul la ultima întrebare este „da“. Biblia 
spune clar că adulterul este limpede un motiv 
de divorţ. Atunci când mai există şi pericolul 
HIV,  promiscuitatea sexuală devine o 
chestiune de viaţă şi de moarte. Sunt sigur că 
Biblia spune că o soţie are dreptul şi 
răspunderea de a se despărţi de un soţ 
psihopat sau agresiv fizic faţă de ea sau faţă 
de copii, Trebuie să facă cele necesare pentru 
a-şi proteja copiii de un tată care ar putea să-i 
agreseze sexual. De multe ori, despărţirile, 
dacă nu chiar divorţurile, sunt singura soluţie 
viabilă. 

După toate aceste comentarii, aş vrea să 
declar că eu cred că, în majoritatea cazurilor, 
prin rugăciuni, bun- simţ, strădanie şi 
consultarea unui expert, căsătoria poate fi 
salvată şi poate fi transformată într-o relaţie 
frumoasă, solidă şi chiar romantică. Dar 
despre asta vom vorbi mai târziu. 


Totuşi, trebuie să fiu realist şi să accept faptul 
că pentru unii va fi greu să ajungă aici. De 
exemplu, dacă eşti abandonat, agresat, purtat 
de la o rudă la alta sau crescut în mai multe 
familii adoptive sau dacă ai părinţi alcoolici, 
şansele de a stabili o relaţie consecventă şi 
plină de iubire cu partenerul presupun o 
implicare mult mai puternică de ambele părţi. 


Iată de ce 


Ssu 


Rareori întâlnim o relaţie „normală“ soț-soție 
sau părinte-copil cu care să ne putem 
identifica în viața de zi cu zi. Cum majoritatea 
avem tendința de a repeta comportamentul pe 
care l-am văzut, şi tu şi familia ta aveţi multe 
de înfruntat. 


Ca să fiu sincer, va fi un drum greu dacă ai 
avut un trecut asemenea celui despre care am 
vorbit dar, ca în toate celelalte, natura are 
tendința de a oferi o compensație. Din aceste 
dificultăţi pot să se ivească momente de o tărie 
extraordinară, la care poate că nici nu ai visat. 
Cu siguranţă poţi face ceva pentru a cultiva o 
relaţie la care te-ai gândit, cu condiţia să 
cântăreşti restul existenţei tale având ca 
unitate de măsură dragostea. 


Faza numărul unu: Recunoaşte şi acceptă 
faptul că situaţia ta este total diferită şi că da, 
ai o problemă. Recunoaşterea problemei este 
primul pas în rezolvarea ei. 


Faza numărul doi: Dă vina pe cel cu adevărat 
vinovat, adică varsă totul pe persoana 
respectivă. Dă vina pe toţi cei care au avut un 
impact negativ asupra ta, dar mai ales pe 
părintele alcoolic sau pe ruda care a comis 
incestul sau pe persoana care eventual te-a 
agresat. Vinovatul trebuie să-şi asume 
întreaga răspundere pentru situația în care te 
afli. Repet, DESCARCĂ-TE COMPLET! Asta nu 
înseamnă că trebuie să te confrunţi direct cu 
vreuna dintre aceste persoane. Nu trebuie să 
te confrunti, trebuie doar să dai vina pe ea/ele. 
Odată ce ai dat vina pe ele, atunci... 


Faza numărul trei: Iartă! Până ce nu-i vei ierta 
pentru ceea ce ţi-au făcut sau pentru ceea ce ţi 
se pare că ti-au făcut, ei sunt cei care deţin 
controlul şi te domină. Se poate ca ei să fi uitat 
de incident de ani de zile sau să fi socotit că tu 
eşti de vină pentru ceea ce s-a întâmplat. 
Recunosc că mi se pare ilogic ca un bărbat de 
treizeci de ani să dea vina pe fiica lui de şase 
anişori că s-a ajuns la o relaţie incestuoasă, 
dar s-a mai întâmplat - şi se mai întâmplă. 
lartă persoana respectivă, indiferent ce ti-ar fi 
făcut. Această fază este periculoasă, pentru că 
îţi asumi răspunderea pentru viitorul tău. 
Acest lucru este absolut obligatoriu; dacă nu-ţi 
asumi răspunderea pentru viitorul tău, ţi-e 
scris să retrăieşti la nesfârşit trecutul. Odată 
scăpat de povara trecutului, viitorul va fi mai 
uşor de manevrat. 


Faza numărul patru: lartă-te! Te rog să 
înţelegi că nu ai făcut nimic pentru a provoca 
incidentul. Nu este vina ta că părinţii sau 
tutorele sunt aşa cum sunt şi nici nu i-ai 
determinat tu să se comporte astfel. Pe scurt, 
esti nevinovat. Orice sentiment de vinovăţie 


EA 


insuflat de cei care ţi-au făcut marea 
nedreptate nu este altceva decât încercarea 
lor de a se dezvinovăţi de răspunderea pe care 
o poartă. 

în multe cazuri, va fi imposibil să-i ierți pe 
ceilalți sau chiar şi pe tine, în majoritatea 
cazurilor, vei avea nevoie de ajutor. Există 
multe grupuri de întrajutorare care-ţi stau la 
dispoziție. Unul dintre cele mai active şi mai 
eficiente este cel al Adulţilor Copii de 
Alcoolici. în toate zonele, chiar şi în orăşele, 
aceste grupuri s-au organizat şi ar trebui deja 
să participi la întrunirile lor împreună cu 
partenerul de viaţă. Dacă partenerul nu 
doreşte să meargă, te duci singur. Chiar dacă 
el nu a fost crescut de părinţi alcoolici, ar 
trebui totuşi să frecventeze grupul pentru a te 
înţelege şi pentru a-i înţelege pe socri. Am 
constatat că asemenea grupuri fac adevărate 
minuni în doar câteva luni sau în câţiva ani. 


Mai există, de asemenea, grupuri de susţinere 
a victimelor incestului, a dependenţilor de 
jocuri de noroc, de droguri ş.a.m.d. şi ele pot 
însemna foarte mult în existenţa ta, pentru 
căsnicia ta şi pentru viitorul tău. Combină 


acest sprijin cu sfaturile pe care le vei găsi în 
această carte şi vei putea cunoaşte şi tu o 
poveste de dragoste care să ţină o viaţă 
întreagă. 


Divorțul fără remuscări 
)Î 


Dacă după toate acestea tot te mai gândeşti la 
divorţ, îți voi dezvălui un aspect în care cred 
sincer, şi anume că poţi nu numai să ai un 
„divorţ pozitiv“, dar şi unul care te va 
împiedica să rămâi cu remuscări şi regrete 
pentru tot restul vieţii. 

Dacă vei urma fazele pe care ţi le recomand - 
în care numărul cinci este divorţul sunt 
convins că totul poate ieşi perfect. 


1. Organizaţi o „întâlnire la nivel înalt“. 
Staţi împreună cu partenerul cel puţin 
douăzeci şi patru de ore departe de casă şi 
de orice lucru care v-ar putea distrage 


atenţia. Scoateţi din priză 
telefonul si televizorul. Mâncaţi la un bar 
sau la 

restaurant. Petreceţi prima oră notând 
toate nemulţumirile pe care vi le provoacă 
partenerul (dacă e nevoie, veţi avea şi mai 
mult timp mai târziu). 
După şaizeci de minute, chiar dacă nu aţi 
terminat de scris - sau dacă aţi terminat 
după cincizeci şi nouă de minute faceţi 
schimb de hârtii. în aceste momente, nu se 
vorbeşte de loc. 


După ce citiţi cele scrise, urmaţi îndrumările 
din capitolul 10, subcapitolul „Cum să te 
cerţi cinstit“ (vă ţineţi de mână, vă priviţi în 
ochi, scaunele trebuie să fie la o distantă de 
cincizeci de centimetri etc.). Acordaţi cât 
timp este nevoie discuţiei propriu-zise. La 
fiecare oră de discuţie, luaţi o pauză de 
cincisprezece minute. Nu se permite nimic 
mai intim decât ţinutul de mână în timpul 
acestei „întâlniri la nivel înalt“. Trebuie „să 
rezistaţi“ în acest stadiu minim opt ore. 


2. Participati la o întâlnire matrimonială 
într-un weekend. împreună cu partenerul, 
puteţi merge la o întâlnire matrimonială 
din cadrul unui seminar de weekend sau la 
un atelier de discuţii (care la Dallas 
durează trei zile şi se numeşte „Născut 
pentru a învinge“). Acolo puteţi primi 
informaţii obiective, care vă vor ajuta în 
direcționarea vieţii si a căsniciei, 

3. Citiţi orice carte sau broşură referitoare 
la principiile din Biblie. Multe date 
extraordinare sunt disponibile pentru a vă 
veni în ajutor chiar în situaţia voastră 
specifică - indiferent cât de unică şi 
ciudată ar putea părea. De dragul 
respectării etapelor divorțului fără 
remuşcări este nevoie de minim trei cărţi 
de cel puţin 150 de pagini fiecare. 

4. Căutaţi un sfat autorizat. Căutaţi un 
specialist pentru fiecare dintre voi şi un 


altul pentru amândoi. Din nou, studiaţi cu 
atenţie mediul din care provin aceştia, 
precum şi nivelul lor de pregătire. Multe 
state americane nu au programe oficiale 
pentru toţi consilierii matrimoniali. Unii se 
„autointitulează“ experţi cu masterate şi 
doctorate în domenii vag înrudite. 
Prudenţă! Două organizaţii valabile în 
privinţa sfaturilor matrimoniale pentru 
creştini sunt clinicile Minirth-Meier şi 
Rapha. Poţi suna la informaţii dacă doreşti 
date suplimentare sau dacă vrei să afli 
despre existenţa unui consilier în zona ta 
sau poţi întreba la biserică. 

Este nevoie să urmaţi cel puţin şase luni de 

consiliere matrimonială pentru a vă îndrepta 

spre un divorţ fără remuşcări. 


5. Divorțul Dacă aţi urmat cu atenţie toate 
celelalte patru faze, puteţi acum să vă 
gândiţi şi la divorţ... Dar părerea mea este 
că deja v-a trecut. Vedeţi, dacă urmaţi 
toate aceste etape, divorţul rămâne 
FOARTE RAR soluţia cea mai viabilă (în 
afară de motivele menționate în 
subcapitolul „Motivul de divorţ”). 


Şi acum, vestea cea bună. Toată energia pe 
care ai cheltuit-o în a-i găsi defecte 
partenerului sau în a te gândi la divorţ poate fi 
folosită pentru a te concentra asupra felului în 
care ai putea să „îi faci curte“ mai eficient 


partenerului. Concentrându-te asupra acestui 
lucru, NICI NU ŞTII CÂT DE BINE ÎŢI VA FI! 


P.S. Un autor anonim a contribuit cu acest 
gând: Orice soţ sau soţie ar trebui să-şi 
amintească faptul că intri în căsnicie cu ochii 
larg deschişi, dar poţi rămâne acolo doar dacă 
îi ţii pe jumătate închişi. Categoric că asta se 
referă la defectele şi „ciudăţeniile“ 
partenerului, în rest, trebuie să-i ţii larg 
deschişi în privinţa calităţilor partenerului şi în 
toate momentele de bunătate şi afecţiune. 


CAPITOLUL 4 


M-ai convins - 
hai s-o luăm de 
la capăt 


Bărbatul şi femeia ar trebui să se 
aleagă pe viaţă pentru simplul 
motiv că o viaţă abia 

ajunge astfel încât cei doi 
să se cunoască şi să 

se înțeleagă, iar a întelege 


înseamnă a iubi. 
DR. GEORGE TRUETT 


DACĂ E SĂ ÎNCEPEM SĂ FACEM din nou 
curte, lucrul cu care trebuie să începem este 
să vedem cum să îndreptăm cauza şi nu să 
dăm vina unul pe celălalt. Mult prea multă 


vreme, prea mulţi oameni, inclusiv soţii şi 
soțiile, s-au arătat cu degetul zicând: e vina 
„lui“ sau e vina „ei“ Faptul că dăm vina pe 
cineva nu este un lucru nou, având în vedere 
că se întâmplă încă din Grădina Edenului. Ţii 
minte povestea? Dumnezeu i-a lăsat acolo pe 
Adam şi Evasă ducă o existenţă 
minunată,dându-le accesla celemai frumoase 
locuri 

de pe faţa pământului. Singura interdicţie se 
referea la a mânca fructul oprit din pomul ce 
se afla chiar în mijlocul Paradisului. Indiferent 
dacă ai citit Biblia sau nu, ştii prea bine ce s-a 
întâmplat. Adam şi Eva au nesocotit cuvântul 
Domnului, au mâncat fructul oprit şi, în seara 
aceea, când Dumnezeu se plimba prin Grădina 
Edenului, a strigat (poate nu chiar aşa): 
„Adame, unde eşti?“ 


ADAM: Aici, Doamne! 

DUMNEZEU: Adame, ai mâncat din fructul 
oprit? 

ADAM: Doamne, lasă-mă să-[i spun despre 
femeia pe care mi-ai dat-o. 

DUMNEZEU: Eva, tu ai mâncat din fructul 
oprit? EVA: Doamne, să-Ţi spun cum a fost 


cu şarpele. 


Şi, bineînţeles, şarpele n-a mai avut nicio 
ieşire. Pentru cei care au cunoştinţe teologice, 
recunosc că păşesc pe un teren nesigur atunci 
când spun că şarpele „n-a mai avut nici o 


ieşire“. In schimb, mă aflu pe un teren extrem 
de solid logic şi psihologic când spun că nu mai 
ai nicio ieşire atunci când începi să dai vina pe 
celălalt pentru problemele din căsnicie. Sigur 
că alţii pot avea un impact negativ. Dar 
adevărul este că vă aflaţi într-o anumită 
situaţie în urma unor alegeri pe care le-aţi 
făcut amândoi. Când îţi asumi răspunderea 
unor alegeri izbutite, ai ocazia să-ţi transformi 
căsnicia într-una mai bună şi mai palpitantă. 


Un adevăr simplu 


Probabil că deja îţi spui: „Ei, se poate, Zig, 
toată lumea ştie că trebuie să începi cu 
începutul.“ Dar să gândim împreună. Să vedem 
dacă ceea ce urmează nu-ţi „spune ceva“. 


„Când am început să ne dăm întâlniri, lucrurile 
erau minunate. Nu puteam trăi fară ea“; „îl 
iubeam ca pe ochii din cap, dar între timp a 
ajuns ca un ghimpe în ochi“; „Nu pot trăi cu 


u 


ea. 


Eu cred că, indiferent cât de bună sau de rea a 
fost o căsnicie, uneori trebuie să „o luăm din 
nou“ de la capăt. De fapt, dr. George W. Crane, 
psihologul care a scris manualele de psihologie 
pe care le-am studiat când eram student, 
susține că dacă nu-ți mai iubeşti partenerul, 
începe din nou să-i faci curte ca pe vremea 
când erai îndrăgostit şi te vei reîndrăgosti. Ia 
în calcul această variantă. Dacă ai probleme cu 
căsnicia sau vrei s-o îndrepţi, n-ai nimic de 


pierdut dacă „o iei de la capăt“. 


Un prieten de-al meu spune că trăim într-o 
perioadă istorică în care am devenit o 
societate orientată spre îndeplinirea de 
diferite misiuni. Copiii învaţă să-şi lege 
şireturile - misiune îndeplinită. Elevii şi 
studenţii învaţă pentru examene, le iau - 
misiune îndeplinită. Tinerii dau interviuri 
pentru o slujbă, obțin slujba - misiune 
îndeplinită. Adulții îşi fixează drept scop să 
devină directori, inspectori, vicepreşedinţi sau 
proprietari şi, când „ajung“ - misiune 
îndeplinită. Cuplurile căsătorite plănuiesc să-şi 
găsească o casă - misiune îndeplinită. Adulții 
mai în vârstă îşi fac testamentul - misiune 
îndeplinită. Mai toată viaţa încercăm să 
îndeplinim misiuni de pe lista „obligatorie“. A 
face curte este o misiune pe care niciodată nu 
o poţi marca drept îndeplinită - fiind un proces 
permanent şi nu o misiune. 

La bine si la rău 

> 

Pentru a-l parafraza pe psihologul Bob 
Wubbolding: Oare ce ai putea face ca să 
înrăutăţeşti şi mai tare situaţia din căsnicia ta? 
Sunt şanse mari să răspunzi că ai găsi ceva. 
Pornind de la asta, următoarea întrebare 
devine clară, nu? Oare poţi face ceva care să-ţi 
amelioreze căsnicia? Răspunsul la asta este de 
asemenea clar, prin urmare, principalul scop 
al cărţii este să exploreze modalităţile care îţi 


vor permite să-ţi îmbunătăţeşti căsnicia. 
E 


în acest moment, îţi vine vreo idee 
despre ce ai putea face ca să-ţi 
înrăutăţeşti căsnicia? 


în aceeaşi ordine de idei, mă grăbesc să adaug 
că, aşa 

cum sănătatea este mai mult decât absenta 
bolii, si o ii 

căsnicie fericită este mult mai mult decât 
absenta conflictului. O relație fericită şi 
palpitantă cu partenerul poate - şi ar trebui - 
să fie tot mai bună pe măsură ce trec anii. O 
căsnicie sănătoasă nu înseamnă absenta 


oricărui conflict, ci tratarea acestora asa cum 

se cuvine. în Secretul căsniciei fericite vei face 
cunoştinţă cu idei extrem de incitante prin 
care să poţi comunica astfel încât să eviţi 
conflictele (măcar pe cele mai multe). Chiar vei 
învăţa să te „cerţi“ în aşa fel încât, în final, 
amândoi să ieşiţi cu faţa curată. 


Legat de conflicte, cei care citiţi această carte 
şi faceţi parte din categoria celor născuţi după 
1960 şi credeţi cu tărie în mişcarea feministă, 
probabil că nu veţi fi de acord cu următoarele 
paragrafe. Eu v-aş sugera să fiţi receptivi şi să 
aveţi curajul să „rezistaţi“, chiar dacă nu 
sunteţi de acord, pentru că am să vă spun ceva 
cu totul special, un lucru pe care s-ar putea să 


nu-l mai fi auzit până acum. 
Să întoarcem timpul 


îţi aminteşti cu siguranţă cum a fost când ţi-ai 
cunoscut soţul şi când, cu mare entuziasm, i-ai 
spus mamei că în sfârşit l-ai cunoscut pe 
adevăratul EL. Evident că nu trebuia să-i 
explici mamei cine este EL. Privirea ta spunea 
totul. Şi voi, băieţi, vă amintiţi prima întâlnire - 
cât de încântați eraţi şi, deşi locuiaţi doar la 
câţiva kilometri de ea, aţi plecat cu ceva timp 
înainte, ca nu cumva să aveţi o pană de 
cauciuc şi exact asta s-a întâmplat, nu-i aşa? 
Neavând o roată de schimb, a trebuit să 
mergeţi o milă pe jos până la un service, unde 
vi s-a reparat cauciucul şi apoi v-aţi întors la 
maşină. între timp aţi întârziat, v-aţi mânjit de 
ulei şi imediat aţi sunat-o pe iubită, 
explicându-i că o să întârziaţi puţin, dar că veţi 
ajunge cu siguranţă. Ea a răspuns că înţelege, 
că nu e nicio problemă şi că atunci când veţi 
sosi ea va fi gata. 

Evident că atunci când aţi ajuns ea nu era 
gata, v-a făcut să aşteptaţi câteva minute, aşa 
cum se cuvine la prima întâlnire, şi-a făcut o 
intrare spectaculoasă, a  zâmbit larg, 
fermecător, a pornit cu dreptul, şi-a arătat 
profilul cel mai fotogenic şi a surâs de parcă ar 
fi intrat pe o uşă batantă sau cineva ar fi 
împins-o acolo. Tu bineînţeles că erai încântat 
să o vezi şi, când aţi ieşit din casă, în ciuda 
faptului că de optsprezece ani tot urcase şi 


coborâse treptele din faţă, ai avut grijă ca nu 
cumva să se împiedice, mai ales era cu 
cincisprezece centimetri mai înaltă, aşa încât 
ai „ajutat-o“ să le străbată. 


După care ai fost confruntat cu o monstruoasă 
portieră, pe care nicio fată nu ar fi putut să o 
deschidă, aşa încât i-ai deschis-o şi ai ajutat-o 
să urce, închizând apoi uşor şi ferm uşa, 
pentru a te asigura că nu i se poate întâmpla 
nimic. Aţi mers apoi la cinema şi în hol v-aţi 
aprovizionat cu floricele, bomboane, sucuri şi 
toate bunătăţile din lume. Le devorai cât se 
poate de repede, după care tăceai câteva 
minute şi treceai la fapte. Conform planului 
bine pus la punct cu o săptămână înainte, 
simţeai dintr-odată nevoia să te întinzi. Ca din 
întâmplare, braţul ateriza pe umerii ei şi... 
surpriză! Inteligentă mişcare, pungaşilor ce 
sunteţi! 


După film, ieşeaţi din cinema stând de vorbă 
cu entuziasm despre ce văzuserăţi, dar fiind 
preocupaţi şi totodată fascinaţi unul de 
celălalt. Vă opreaţi la barul cel mai la modă, 
stăteaţi într-un separeu şi beaţi Coca- Cola - 
mâncând amândoi din aceeaşi tartă - zgomot, 
muzică şi conversatii în jurul vostru, dar voi n- 
aveaţi ochi decât unul pentru celălalt. Eraţi în 
stare să rămâneţi acolo să vorbiţi vrute si 
nevrute. Prieteni, vorbeaţi şi ascultați, pentru 
că indiferent ce ar fi spus ea, părea 
extraordinar de fascinant. Fetelor, credeaţi că 


el este cel mai subtil, cel mai deştept şi cel mai 
grozav băiat pe care l-aţi întâlnit vreodată. Mai 
ţineţi minte cum era? Mai ţineţi minte ce 
grozav era? Mai ţineţi minte ce plăcut era? ŞI 
APOI, ÎNTR-O BUNĂ ZI, V- AŢI CĂSĂTORII. 


Povestea de dragoste ar trebui să 
înceapă si nu să se sfârsească odată 

cu nunta 

Deci, care e problema? Există o lege în fizică 
numită cea de-a doua lege a termodinamicii. 
Conform acestei legi, orice sistem închis are 
tendinţa să se autodistrugă. Acest principiu 
funcţionează şi în cazul căsniciilor. Relaţia are 
tendinta să se destrame în cazul în care nu- 

i acordăm timp şi energie pentru a o susține. 


Ciudat, nu-i aşa, cum la început totul este 
foarte bine plănuit până la cel mai mic 
amănunt, închizi ochii la ceea ce nu-ți convine 
la iubita ta, profiţi de fiecare ocazie ca să o iei 
de mână sau pe după umeri, ai grijă ce spui şi 
cum spui, ŞI APOI, ÎNTR-O BUNĂ ZI, V- AŢI 
CĂSĂTORIT. Majoritatea  căsniciilor nu 
sfârşesc dintr-odată. Ele mor treptat din 
pricina unor erodări uşoare care distrug 
bucuria, încântarea şi entuziasmul de care 
soţii ar putea profita. Un motiv major al 
acestei pierderi este faptul că ne obişnuim să 
fim mereu în preajma celuilalt, crezând că deja 
ştim totul despre el, şi nu mai facem niciun 
efort serios de a cimenta relaţia, pentru care 


ne-am străduit atât, pentru că prea multe 
lucruri ni se pare că ni se cuvin. 


Atitudinea în căsnicie 


Aici e vorba chiar de o atitudine. Ca s-o iei de 
la capăt pentru a clădi o căsnicie reuşită şi 
plină de iubire, trebuie să ai acea „atitudine 
corectă în căsnicie“. Trebuie să înţelegi că, de 
fapt, căsnicia nu este un gard cu care te poţi 
împrejmui, ci un zid de apărare a ceea ce se 
află în interior. Cu câţiva ani în urmă, Roşcata 
şi cu mine mergeam cu maşina prin frumoşii 
munţi din 

Colorado. Din când în când, apărea câte un 
semn care indica o „privelişte a munţilor“. De 
multe ori, ne opream şi acolo era o balustradă 
datorită căreia puteam să mergem chiar până 
pe marginea prăpastiei, pentru a admira 
superbul peisaj. Ne simţeam mult mai bine 
ocrotiţi de această balustradă şi puteam să ne 
bucurăm de spectaculoasa panoramă. 

Aşa ar trebui să fie şi în căsnicie. Siguranţa pe 
care ţi-o inspiră faptul că te ştii iubit, că există 
cineva care are încredere în tine, te 
încurajează, râde alături de tine şi îţi este 
aproape, bucurându-se de viaţă cu tine, şi că el 
sau ea îţi aparţine - numai ţie - face căsnicia să 
fie ceva extraordinar. Căsnicia nu este 
concepută ca o modalitate de a crea restricţii. 


In căsnicie, ar trebui să 
3 rà 
te completezi, dându-ţi posibilitatea de a fi o 


„echipă“, reuşind astfel mai mult decât de unul 
singur. Căsnicia este concepută să-ţi dea 
posibilitatea să te  dezvolţi la maximum 
datorită sprijinului, iubirii şi  încurajărilor 
partenerului. 

Această idee a „dezvoltării la maximum“ ne 
este demonstrată încă de pe băncile şcolii. în 
institutele de învăţământ din oraşe, atunci 
când nu există garduri, copiii se adună şi se 
joacă mai ales în mijlocul curţii. Dacă există 
gard, ei se joacă chiar lângă el, la doi paşi de 
stradă, dar convinşi că sunt în siguranţă. O 
căsnicie reuşită ne permite să ne folosim 
întregul potenţial şi ne asigură totuşi protecţia 
celui drag. 


„O soţie îşi doreşte un soţ care s-o 
asculte, s- o înţeleagă, să inspire 
încredere, să aibă o slujbă sigură, să 
reuşească în viaţă, să fie energic şi umil 
în acelaşi timp şi să încerce să 
transforme căsnicia în una mai bună.“ 


Dr. Richard Furman 
Ca partener în căsnicie, oricine îşi doreşte o 
persoană care să-şi asume răspunderea, şi nu 
care să caute un ţap ispăşitor. Bunul meu 
prieten, dr. Richard Furman, subliniază în 
cartea sa The Intimate Husband (Soţul intim): 
„O soţie îşi doreşte un soţ care s-o asculte, s-o 
înţeleagă, să inspire încredere, să aibă o slujbă 
sigură, să reuşească în viaţă, să fie energic şi 


umil în acelaşi timp şi să încerce să transforme 
căsnicia în una mai bună.“ 


în cazul în care ai trecut prea repede peste 
ultimele cuvinte, lasă-mă să ţi le repet: „... 
încearcă să transforme căsnicia în una mai 
bună.“ Orice căsnicie, aproape indiferent cât 
de bună ar fi, poate sfârşi prost până la urmă, 
în cazul în care nici soţul şi nici soţia nu 
hotărăsc în deplină cunoştinţă de cauză să o 
îmbunătăţească - trecând apoi la fapte. în 
acelaşi timp, orice căsnicie, indiferent cât de 
proastă ar fi, are şanse nu doar să 
supravieţuiască, dar şi să înflorească, dacă 
atât soţul, cât şi soţia abordează pozitiv 
problema și trec la fapte pentru a face în aşa 
fel încât relaţia lor să funcţioneze. 


Sondaje peste sondaje indică drept principală 
sursă de satisfacţie în viaţă o căsnicie reuşită, 
mai presus de celebritate, avere, o slujbă bună 
sau chiar sănătate. lar şi iar cuplurile 
căsătorite, fericite, precum şi experţii în 
căsnicii recunosc faptul că o căsnicie bună este 
socotită un scop în sine, şi nu un mijloc de 
atingere a altui obiectiv. Acesta este genul de 
atitudine față de căsnicie care poate 
transforma „luatul de la capăt“ într-o reuşită 
fericită şi plină de afecţiune. Şi acum, să 
analizăm în profunzime şi cu răbdare ce 
înseamnă „a o lua de la capăt“ 


Primul pas: Respectă-ţi partenerul 


Factorul respect a contat cu siguranţă într-o 
poveste care a apărut în toate ziarele, aceea a 
lui Noian Ryan, extraordinarul baseball-ist de 
la Texas Rangers. Anul 1989 a fost unul 
fantastic de bun pentru Noian. A fost cooptat 
de Texas Rangers de la Houston Astros şi, la 
patruzeci şi doi de ani, a reuşit să marcheze 
spectaculos, înregistrând rezultate excelente. 
Toată lumea ştia că având un contract pe un 
an, cu posibilitatea de prelungire pe încă unul, 
probabil că va semna automat această 
prelungire, mai ales că intrase în istoria 
baseball-ului prin cea de-a cinci mia aruncare 
perfectă din ultimul sezon sportiv. Mai mult, el 
ar fi trebuit să câştige peste un milion de 
dolari în următorul sezon. Şi totuşi, înainte ca 
Noian Ryan să accepte oferta de încă un an la 
echipa Rangers, a avut o lungă discuţie cu 
soţia sa privind argumentele pro şi contra. 
Concluzia este că factorul determinant în 
alegerea lui Noian era părerea soţiei sale. 


Aceasta este o lecţie extraordinară pentru 
orice soţ care citeşte aceste rânduri. 
Procedând astfel, Noian Ryan şi-a arătat 
respectul profund, având o discuţie lungă şi 
serioasă cu ea, luându-i în seamă punctul de 
vedere. în mod sigur ei au o relaţie cu totul 
specială şi sunt buni prieteni. 

Mai târziu, în 1989, mulţi l-au încurajat pe 
Noian să înceapă o carieră politică în Comisia 


pentru Agricultură a statului Texas. Ei erau 
convinşi că avea toate şansele să fie ales, fiind 
o persoană publică îndrăgită, acceptată şi 
totodată pregătită pentru acea funcţie. Ryan a 
abordat problema similar. S-a consultat cu 
soţia sa şi au ajuns împreună la concluzia că 
nu era momentul. Orice şef de valoare se 
consultă cu adjunctul său în privinţa 
hotărârilor care le afectează relaţia si 
fericirea. Asa cum voi sublinia si în alt 

capitol, el o va ține pe ea mereu la curent, 
stând de vorbă despre „mărunţişurile“ zilnice. 
Al doilea pas: Imprieteneşte- 

te cu partenerul 


Pentru a avea o căsnicie extraordinară, 
armonioasă şi cu adevărat în doi, trebuie 
neapărat să te împrieteneşti cu partenerul. 
Psihologii subliniază că în căsniciile fericite şi 
puternice soţii nu au doar rol de amanți şi 
parteneri, ci şi de prieteni. De fapt, pe măsură 
ce o căsnicie progresează în timp, prietenia se 
adânceşte şi partenerii cuplului încep să 
semene tot mai tare. Conform unui studiu 
efectuat asupra a 125 de cupluri, cercetătorii 
au constatat că mulţi parteneri seamănă tot 
mai tare ca inteligenţă, discernământ şi talent 
odată cu trecerea anilor. în plus, cu toţii am 
observat că în unele cupluri, după un timp, cei 
doi încep să semene între ei. 


în cartea sa The Friendship Factor (Factorul 


prietenie), Dr. Alan McGinnis subliniază că 
sunt tot mai puţine prietenii în America, 
principalul impediment fiind ridicat de această 
societate permanent mobilă, care ne împiedică 
să punem bazele unor prietenii pe termen 
lung. Această tendinţă, după părerea mea, 
subminează importanţa prieteniei în căsnicie. 


O prietenie profundă şi durabilă cere timp - 
mult timp. însă timpul investit în partener 
aduce multe foloase. Puteţi închega cu 
adevărat o prietenie profundă şi durabilă şi să 
deveniți „cei mai buni prieteni“. După părerea 
mea, cea mai nefastă pereche de cuvinte ar fi 
timp de calitate. Aceste cuvinte se contrazic şi 
au distrus multe căsnicii, producând dezastre 
emoţionale copiilor. 


Conform dr. Nick Stinnett, declarația 
„Cantitatea timpului petrecut cu partenerul 
este mai puţin importantă decât calitatea“ este 
un simplu mit în cazul căsătoriei. într-un 
recent sondaj citat de dr. Stinnett, peste 90% 
dintre cuplurile care-şi consideră căsnicia 
„puternică şi intimă“ declară că petrec foarte 
mult timp împreună. De asemenea, din acest 
sondaj s-a constatat că perechile divorţate au 
petrecut de obicei puţin timp împreună înainte 
de a se despărţi, deci, „pentru a o lua de la 
capăt“, sfatul meu e să investiţi timp ŞI... 


Al treilea pas: Construiţi câteva 
castele de nisip 


Multe divorţuri pot fi prevenite şi căsniciile pot 
deveni mai amuzante dacă soţii şi soțiile îşi 
găsesc răgazul să facă împreună sau chiar cu 
întreaga familie mai multe lucruri într-o lună. 
Astfel, prietenia la nivelul întregii familii va 
înflori. 


De exemplu, în vara lui 1989 am trăit o 
vacanţă  magnifică la Myrtle Beach din 
California de Sud. întreaga familie, inclusiv 
cele trei fiice ale noastre şi soţii lor, fiul nostru 
şi soţia lui, precum şi nepoţii, am fost cu toţii 
acolo. A fost o ocazie minunată. Am găsit o 
casă mare de închiriat, aşa încât fiecare 
familie avea camera şi baia sa. A fost o vacanţă 
amuzantă, fară griji şi am avut ocazia să 
vedem locuri superbe. Cu toţii am înotat în 
ocean, iar jucătorii de golf din familie au stat 
suficient pe teren. Părerea unanimă a fost însă 
că momentele cele mai grozave au fost cele în 
care am construit castele de nisip. Mult iubitul 
nostru ginere, Jim Norman, a avut iniţiativa şi 
a hotărât să construiască un castel de nisip. 
Ne-a invitat pe toţi să participăm la această 
aventură. Evident, iniţial, cei mici au fost cei 
mai entuziaşti. Jim e foarte priceput, aşa încât 
a făcut şi un proiect şi a început să sape o 
structură perfectă. Castelul de nisip (a fost 
realmente un „castel“) avea cam doi metri 


lungime, unu şi jumătate lăţime şi un metru 
înălţime. Era înconjurat de un şanţ cu apă, 
avea un pod mobil, porţi, turnuri, scări, 
cămări, dormitoare - de toate. Aşa cum 
probabil v-aţi dat seama, acest proiect unic a 
fost realizat în câteva ore bune. 


Pe măsură ce timpul trecea, tot mai multă 
lume se oprea să vadă ce se întâmplă acolo iar 
seara, la venirea fluxului, numărul curioşilor a 
crescut. Unii au stat | 


câteva minute si au schimbat câteva vorbe 
înainte de a i 

trece mai departe. Mulţi dintre cei care se 
plimbau pe plajă, precum şi toţi membrii 
familiei, s-au adunat pe măsură ce fluxul s-a 
apropiat de castel. Primul val care a sfârşit în 
şanţul din jurul castelului a fost întâmpinat cu 
un ropot de aplauze. Când însă valurile au 
ajuns să încercuiască total castelul, s-a auzit 
un strigăt de bucurie şi s-a izbucnit spontan în 
aplauze. Şi cine credeţi că aplauda mai tare? 
Evident, bătrânul Zig în persoană. Pe lângă 
familie, se mai aflau vreo patruzeci de alte 
persoane din diverse state ale Americil. Un 
spirit de prietenie şi de frăţie luase naştere 
chiar acolo, pe plajă. 

A doua zi a fost şi mai frumos. Jim a fost atât 
de încântat de succesul spectaculos din ziua 
precedentă încât, de data asta, a făcut un plan 
pe hârtie pentru o construcţie şi mai 
elaborată. S-a dus la magazin şi a cumpărat o 


lopată „serioasă“, pentru a săpa mai adânc, 
mai rapid şi cu mai puţin efort. S-a apucat de 
treabă la opt dimineaţa şi, în vreme ce 
fundaţia din ziua precedentă fusese ieşită din 
comun, aceasta devenise de-a dreptul 
inimaginabilă. Era de două ori mai mare şi 
întregul proiect şi mai elaborat. Crease noi 
soluții pentru scări, cămări, apartamente, 
şanţuri de apă, poduri mobile şi tot ceea ce 
înseamnă un castel adevărat, 


Inutil să mai spun că am făcut o grămadă de 
poze ale acestei construcţii. Jim s-a implicat 
atât de tare, încât pur şi simplu a uitat să mai 
mănânce şi a lucrat şi peste orele de prânz. 
Multimea s-a adunat în număr şi mai mare, 
înfiripându-se un spirit camaraderesc; plus 
copii, nepoți, soţi şi soţii care au ajuns să 
trăiască un sentiment de şi mai mare unitate 
(la urma urmelor, era proiectul nostru). 


Din nou, când a venit fluxul, am trăit aceeaşi 
experienţă ca în seara precedentă - aplauze, 
urale, tot tacâmul A fost încântător! 


Dacă stăm să ne gândim, fata mea şi soţul ei 
veneau din California. Restul sosiserăm cu 
maşina din zona Fort Worth - Dallas. Iată-ne 
deci undeva între 1 300 şi 2 500 de mile 
distanţă de casă, petrecându-ne mare parte din 
ultimele două zile învârtindu-ne în jurul unui 
castel de nisip şi simţindu-ne minunat. 
Important de subliniat este faptul că nu s-au 


bucurat numai copiii şi nepoţii mei, dar sunt 
convins că în fiecare dintre aceste clipe copiii 
mei şi partenerii lor s- au apropiat şi mare 
tare, împărtăşind acest eveniment. Aceasta 
avea să devină o întâmplare în cartea lor de 
amintiri, întâmplare ce-i va ajuta să-şi 
cimenteze căsnicia, să se împrietenească şi 
mai tare şi să se gândească la cum ar putea să 
o extindă asupra întregii familii. 


Ideea este simplă, şi anume că familiile care 
rezistă mult timp sunt formate din prieteni 
care se iubesc şi sunt preocupaţi unul de 
celălalt, simțindu-se minunat atunci când fac 
lucruri la îndemâna oricui. Inutil să mai spun 
că nu e nevoie să mergeţi la Myrtle Beach sau 
oriunde în altă parte pentru asemenea 
experienţe.  Petrecând mai mult timp 
împreună, se pun bazele solide ale unei 
adevărate prietenii, dovedindu-se faptul că 
este necesar să faci curte pe termen lung. 


Al patrulea pas: Implică-te 


Când te implici total şi apar problemele 
inevitabile, vei căuta o soluţie pentru a le 
rezolva. Dacă nu te-ai implicat decât 
superficial - sau deloc vei căuta doar o cale de 
evadare. 


Importanţa şi eficienţa implicării au fost cel 
mai bine demonstrate prin răspunsurile pe 
care le-am primit în urma sondajului făcut 
asupra cuplurilor căsătorite de peste douăzeci 


şi cinci de ani şi care au declarat că s-ar 
recăsători cu aceeaşi persoană. Am crezut cu 
tărie că majoritatea acestor cupluri au socotit 
căsnicia drept un jurământ de viaţă şi ne-am 
bucurat să constatăm cu surpriză că 100% 
dintre cupluri au socotit că au spus „da“ 
literalmente pentru „la bine şi la rău“ şi „până 
ce moartea le va despărţi“. 


La implicare, în dicţionar scrie: „a acorda 
încredere, a făgădui, a obliga, a găsi“. Conform 
dr. James Olthuis, partenerii de căsnicie care 
nu consideră că relaţia lor se bazează pe o 
încredere permanentă, se vor trezi într-o criză 
permanentă, incapabili de a se tolera, 
certându-se întruna, supărându-se şi având 
probleme serioase la cel mai mic comentariu în 
contradictoriu, într-o analogie plină de 
elocinţă, dr. Richard Dobbins sublinia că 
„acelaşi leucoplast nu poate fi folosit de mai 
multe ori“ şi continua spunând că leucoplastul 
se lipeşte cel mai bine de acel loc unde este 
aplicat prima dată. îl poţi scoate şi lipi şi în 
alte părţi şi el va mai adera cât de cât. Dar, la 
fiecare nouă aplicare, o parte din capacitatea 
sa de lipire se pierde. Faptele susţin punctul 
său de vedere: prima căsnicie poate şi ar 
trebui să „adere“ cel mai bine sau să-i apropie 
mai mult pe doi oameni decât orice altă relaţie 
de alt tip. 


Un exemplu clasic de implicare trup şi suflet 
este cel oferit de către James Dobson Senior 


lui Myrtle Georgia Dillingham. Ei urmau să se 
căsătorească în câteva luni. Această declaraţie, 
împreună cu câteva comentarii ale dr. James 
Dobson Jr., copilul lor, spun multe. Printre 
altele, declaraţia şi comentariile ne ajută să 
înţelegem de ce au avut o căsnicie atât de 
bună, în ciuda diferenţelor dintre ei: 


Aş vrea să înţelegi şi să fii perfect 
conştient de sentimentele mele 
referitoare la căsnicia care urmează să 
înceapă. Am fost învăţat încă de când 
mama mă ţinea în braţe şi într- o totală 
armonie cu Cuvântul Domnului că 
jurămintele din căsnicie sunt de 
neîncălcat şi, odată ce le faci, te implici 
total şi pe viaţă. Ideea înstrăinării prin 
divorţ, indiferent de motiv (chiar dacă 
Dumnezeu permite unul - infidelitatea), 
nu era permisă printre opţiunile mele. 
Nu sunt un naiv, din contră. Sunt 
perfect conştient de posibilitatea, oricât 
de improbabilă ar putea părea, 
existenţei unei incompatibilităţi sau a 
apariţiei unei situaţii neprevăzute, care 
pot duce la suferinţe psihice extreme. în 
acest caz, eu sunt hotărât să accept 
totul drept o consecinţă a implicării şi 
să suport, dacă e nevoie, totul până la 
sfârşitul vieţii noastre. Te-am iubit 
enorm ca logodnică şi voi continua să o 
fac şi acum, când îmi devii soţie. Dar, 
mai presus de toate, te iubesc 


creştineşte, ceea ce înseamnă că 
niciodată nu voi acţiona în aşa fel încât 
să primejduiesc posibilitatea noastră de 
a ajunge în Rai, acesta fiind obiectivul 
principal al existenţelor noastre. Şi mă 
rog ca Dumnezeu însuşi să facă în aşa 
fel încât afecțiunea noastră să fie 
perfectă şi veşnică.” 


Cum a fost cu putinţă ca un tânăr de numai 
douăzeci şi trei de ani să facă un jurământ atât 
de matur? Cum poate el să se implice cu atâta 
siguranţă pentru o viaţă? Categoric, cuvintele 
sale ar fi putut fi o simplă promisiune fară 
acoperire dacă s-ar fi bizuit doar pe propria 
înţelepciune şi pe speranţe. (Faptul că în peste 
50% dintre cazuri se ajunge la divorţ 
demonstrează imperfecţiunea chiar şi a celor 
mai bune intenţii.) Răspunsul constă în faptul 
că îşi bazase relaţia în căsătorie pe principii ce 
aparţineau lui Dumnezeu însuşi. Aceste 
principii au fost încercate şi demonstrate ca 
viabile mii de ani. Căsnicia dintre James şi 
Myrtle a durat patruzeci şi trei de ani - până ce 
moartea i-a despărţit temporar. Niciodată nu s- 
au abătut de la jurămintele făcute la nuntă, în 
1934, şi s- au bucurat de acea relaţie dintre un 
bărbat şi femeia sa, permanent binecuvântată 
de Dumnezeu. 


Desigur, asta nu înseamnă că au petrecut 
fiecare clipă într-o încântare absolută. James şi 


Myrtle erau diferiţi şi s-au străduit din greu să- 
şi armonizeze firile. El era contemplativ şi 
introspectiv, ea era foarte activă şi mereu pusă 
pe fapte mari. El era un intelectual rezervat, 
ea era o fire specială, cu simţ practic. „Lui 
James Senior îi plăcea compania altora, dar 
dacă ar fi avut de ales, ar fi preferat să picteze, 
să citească sau să studieze de unul singur“, 
declara un membru al familiei. „Lui Myrtle, pe 
de altă parte, îi plăcea să iasă în lume. N-ar fi 
vrut, Doamne fereşte, să rateze vreo 
conversaţie, trebuia mereu să fie la curent cu 
toate.“ 


De asemenea, fiul lor a constatat: „Amândoi 
aveau personalităţi puternice şi vedeau totul 
diferit, deşi erau dăruiţi total unul celuilalt“, 
spunea el. „Când era vorba de hotărâri 
importante, esenţiale, mama apela întotdeauna 
la tata. Avea un respect profund pentru el şi 
totuşi puteau discuta la nesfârşit despre 
mărunţişuri (cum ar fi felul de a pune valizele 
în portbagajul maşinii sau la ce hotel să tragă 
peste noapte). Dar când le venea aceeaşi idee 
amândurora, în mod sigur era una bună.“ 


Asta da implicare 

Și acum, priviţi-vă unul pe celălalt, ţineţi-vâ de 
mână! fim, repetă după mine: Eu, fim, te iau 
pe tine, foyce, sã- mi fii soţie. De acum înainte 
iți voi fi aproape la bine şi la râu, în 
prosperitate sau în sărăcie, la boală şi când vei 
fi sănătoasă, iubindu-te şi mângâindu-te până 


ce moartea ne va despărţi, după porunca 
sfântă a lui Dumnezeu. îţi făgăduiesc iubirea 
mea! 


foyce, repetă după mine: Eu, foyce, te iau pe 
tine, Jim, să-mi fii soţ. De acum înainte îţi voi fi 
aproape la bine şi la rău, în prosperitate sau în 
sărăcie, la boală şi când vei fi sănătos, 
iubindu-te şi mângâindu-te până ce moartea 
ne va despărți, după porunca sfântă a lui 
Dumnezeu. îţi făgăduiesc iubirea mea! 


Cu ochii strălucindu-le de fericire si cu bucuria 
în suflet, Jim Cowles şi Joyce Cobb au repetat 
acest jurământ. Azi sunt mai îndrăgostiţi ca 
niciodată. Sunt convins (altfel exemplul lor nu 
ar fi cuprins în această carte) nu numai că 
mariajul va fi pe viaţă, dar şi că va fi unul 
fericit şi se vor iubi tot mai mult odată cu 
trecerea timpului. 


Ce frumos lucru e o nuntă! Aspectul unic (şi 
Joyce mi- a mărturisit că pentru ea şi Jim a 
însemnat enorm) îl reprezintă tocmai 
implicarea promisă de fiecare dintre cei doi 
„noilor“ lor părinţi. lată ce s-a întâmplat: 


PASTORUL: Şi acum, Jim şi foyce, am să vă 
rog, de veţi vrea, să îngenuncheaţi în faţa 
noastră; şi am să-i mai rog şi pe toţi cei patru 
părinţi, de vor, să vină mai aproape. 


Am sã vă rog pe voi, părinţii, dacă vreţi, să vă 
luaţi de mână, pentru că atunci când doi tineri 


se căsătoresc nu se uneşte doar un cuplu, ci se 
stabilesc noi legături şi între părinţii tinerilor. 
Pe vremea Domnului nostru lisus Christos, 
unul dintre motivele pentru care oamenii se 
căsătoreau era să-şi întărească familia. Ei 
bine, această familie se va întări în urma 
ceremoniei de azi. 


Și acum, mireasa şi mirele vor dori să vă 
vorbească fiecăruia dintre voi. 


JOYCE: Mamă Beth şi tată Sid, aş vrea să vă 
mulțumesc mult pentru că l-aţi crescut pe Jim 
într-un cămin cu frica lui Dumnezeu şi că i-ați 
cultivat acele calităţi pe care le doream atât 
de mult la soțul meu. Vă promit că voi fi 
pentru Jim soţia pe care v-aţi dorit-o şi pe care 
ați fi vrut să o alegeti chiar voi. Vă iubesc pe 
amândoi. 


JIM: Howell şi Jane, vă iubesc foarte mult 
pentru frumoasa femeie cu frica lui Dumnezeu 
pe care ați crescut-o atât de bine; şi vă mai 
mulțumesc că lisus a fost mereu binevenit în 
casa voastră; şi ştiu că El e stăpân în casa 
voastră. Si vă promit să mă străduiesc s- o 
iubesc pe Joyce aşa cum lisus iubeşte Biserica. 
Promit să fiu credincios şi sincer şi sper să fiu 
tot ce putea găsi mai bun. 


Asta da jurământ! 


Implicarea trebuie să fie pentru 
totdeauna! 


Implicarea reprezintă o hotărâre luată 


dinainte de a căuta o reconciliere în momentul 
în care apar probleme în căsnicie. Chiar când 
scriu aceste rânduri mă gândesc la un bun 
prieten care a murit subit în 1985, la 39 de 
ani. Prietenul meu şi soţia sa au avut o 

căsnicie cu totul neobişnuită. Amândoi erau 


oameni 
> 


extraordinari, dar căsnicia lor a fost una 
dintre cele mai furtunoase din câte am întâlnit 
vreodată. Ei şi-au jurat implicare totală cu 
mult înainte ca mariajul lor să meargă bine. 
Dar nu se ştie de ce, totul părea imposibil. Ar 
fi trăit împreună şi totuşi separat. 


Nu ştiu nici în ruptul capului dacă era vina lui 
sau a ei, dar, vorba mamei, în orice situaţie 
există întotdeauna trei variante: a lui, a ei şi 
cea reală. Un lucru ştiu sigur, că aveau 
probleme serioase. Şi tot aşa de bine ştiu că 
îşi doreau cu disperare ca mariajul lor să 
meargă bine. S-au gândit chiar să apeleze la 
un consilier. Au făcut tot ce era omeneşte 
posibil. 

Curând după moartea prietenului meu, soţia 
lui mi-a spus că „se înţeleseseră extrem de 
bine“ în ultimele luni, înainte ca el să dispară. 
Mi-a descris în termeni elogioşi bucuria, 
încântarea şi chiar extazul pe care le- au trăit 
în acea perioadă de timp. Mi-a spus că 
ultimele luni au făcut să merite atâţia ani de 
eforturi - pentru că trăiseră o adevărată stare 


de fericire luni de zile, ceea ce unii nu reusesc 
nici măcar o zi. Mi-a mai 


sÁ 
spus că ea crede că şi copiii lor îşi vor aminti 
de părinţi asa cum au fost ei în acele luni. Fără 
s-o declare 

deschis, mărturisea cât de recunoscătoare era 
pentru faptul că, împreună cu soţul ei, s-au 
străduit să facă posibil acel mariaj. încercând 
totul pentru a „da naştere“ unei relaţii 
speciale, ei au reuşit să trăiască acea fericire 
pe care mulţi n-o cunosc tocmai pentru că 
abandonează prea curând. 


Am auzit odată un consilier matrimonial 
zicând: „N- are rost să mai freci puntea unui 
vas care se scufundă.“ El voia să spună de fapt 
că există căsnicii care nu mai au nicio şansă de 
salvare. în unele cazuri, s-au produs 
stricăciuni grave şi ireparabile, dar vă asigur 
pe toţi că soluţia este să plecăm de pe punte şi 
să intrăm în sala maşinilor. Trebuie găsit locul 
prin care corabia ia apă la bord şi inundația 
trebuie oprită cu orice preţ. Dacă veţi căuta 
suficiente motive pentru a rămâne căsătoriţi în 
loc să le căutaţi pe cele pentru care v-aţi putea 
despărţi, până la urmă le veţi descoperi pe 
cele dintâi. Dar unde trebuie să căutaţi? Ei, mă 
bucur că aţi întrebat. 

Al cincilea pas: Reconstruirea 
fundaţiei 

Sunt convins că dacă există o implicare de 
bază şi o fundaţie solidă, ca în cazul celor doi 


prieteni ai mei care au avut curajul să 
„continuie să continuie“, orice căsnicie poate 
fi una de durată. Majoritatea pot fi experienţe 
plăcute şi unele pot fi cu adevărat romantice, 
frumoase şi palpitante. Subliniez importanţa 
unei fundaţii cu gândul la indienii care spun: 
„Nu poţi sculpta într-un lemn putred.“ 


Reînnodarealăgăduinţei 

La 29 noiembrie 1983, am participat la o 
ceremonie cu totul neobişnuită, la Lubbock, 
Texas. Prietenii mei de o viaţă, James şi 
Juanell Teague, îşi sărbătoreau 25 de ani de 
căsătorie şi au dorit să îşi reînnoiască 
jurămintele unul faţă de celălalt. Ei m-au rugat 
să oficiez „neoficial“ acea ceremonie. Cum era 
neoficial (nu fusesem învestit să  oficiez 
căsătorii), şi datorită prieteniei noastre, am 
acceptat. Pe măsură ce plănuiam şi pregăteam 
acea ocazie, m-am gândit la ce înseamnă 
făgăduinţa. Făgăduinţa, conform dicționarului, 
este „o promisiune solemnă; sau exprimă 
promisiunile Domnului, aşa cum apar ele în 
Biblie“. (Cum căsnicia este sfântă si 
reafirmarea acestor  legăminte atât de 
importantă, mi-am luat misiunea foarte în 
serios. lată deci făgăduinţa: 


Făgăduinţă O SINGURĂ IUBIRE 
ÎMPĂRTĂȘITĂ DE DOI OAMENI 


Pentru că eu şi eu 
am ales să fim „unul“ ne dorim 


în Chip 

firesc ca mariajul nostru să fie fericit şi veşnic. 
Pentru a ne atinge acest scop, individual, dar 
şi împreună jurăm să ne respectăm, să ne 
încurajăm şi să ne sprijinim reciproc. De 
asemenea,, promitem să asigurăm reuşita, 
fericirea şi  veşnicia căsniciei noastre, 
respectându-ne jurămintele din ziua căsătoriei 
precum şi pe acela din această sfântă 
făgăduinţă. 

înțelegând că o căsnicie poate fi şi atacată sau 
familia poate avea probleme, promitem să 
arătăm lumii întregi că un soț şi o soție ce se 
implică trup şi suflet, cu ajutorul Domnului pot 
avea o căsnicie frumoasă şi se pot iubi tot mai 
mult pe parcurs. 


Acceptând faptul că Dumnezeu este Creatorul 
reuşitei în căsnicie şi socotind că, de fapt, 
calea cea dreaptă este să se facă voia Lui şi să 
nu ieşim din vorba Lui, vom căuta mereu voia 
şi călăuzirea Sa, citind zilnic din Biblie şi 
rugându-ne Lui cu umilinţă. 


Cum Dumnezeu însuşi promite „Pe cei ce Mă 
vor cinsti îi voi cinsti“ făgăduim solemn să 
respectăm voia Domnului în fiecare clipă a 
vieţii noastre, a fiecăruia dintre noi, precum şi 
a noastră împreună. 


Cum credincioşii îi încurajează pe toți ceilalţi 
şi sprijină familia, promitem să facem un efort 


maxim pentru a fi prezenţi împreună 
săptămânal la slujbe. 


Crezând cu tărie că mariajul este dat şi 
binecuvântat de Dumnezeu, îi jurăm iubire şi 
credință Lui, iar noi unul altuia. Fiind 
conştienţi de slăbiciunile omeneşti şi ştiind că 
putem da greş, făgăduim iubire, cinste şi 
iertare unul altuia, aşa cum Dumnezeu, de 
dragul Domnului nostru lisus Christos, ne-a 
iubit, ne-a cinstit şi ne-a iertat. 


îi mulțumim lui Dumnezeu că ne-a ajutat să ne 
întâlnim şi îl rugăm pe Ei în marea Lui 
înțelepciune, să ne ocrotească în căsătorie şi 
să ne vindece rănile ce ni le-am putea face 
unul altuia. Cum acum jurăm credinţă o dată 
în plus prin căsnicia noastră lui lisus Christos, 
prin paza Sa, „ce-i mai bun abia de acum va să 
vie" Ne supunem cu respect acestui sfânt 
jurământ, pentru că ştim că astfel fericirea va 
fi şi mai mare, dar şi veşnicia „iubirii 
împărtăşite de doi oameni“. 

Al şaselea pas: Deveniţi parteneri pe 
viaţă 

Povestea lui Sir Edmund Hillary şi istorica sa 
escaladare a Everestului constituie un exemplu 
clasic de parteneriat şi prietenie prin care se 
poate clădi o căsnicie extraordinară. Când a 
devenit primul om din istorie care a ajuns pe 
vârful muntelui, Sir Edmund era însoţit de un 
şerpaş din partea locului în care avea multă 
încredere, pe nume Tenzing Norgay. După cea 


escaladat muntele, Sir Edmund a alunecat la 
coborâre, dar Tenzing a ţinut bine coarda, 
înfigându-şi bine târnăcopul în gheaţă, şi au 
reuşit să nu cadă mortal. 


Mai târziu, când i s-au pus diverse întrebări, 
Tenzing a refuzat să se laude că i-ar fi salvat 
viaţa lui Sir Edmund. El a socotit că era firesc 
şi că intra în atribuţiile sale, exprimându-şi 
punctul de vedere simplu, dar elocvent: 
„Alpiniştii se ajută întotdeauna unul pe altul.“ 


Alpiniştii (soţii şi soțiile implicaţi 
trup şi suflet) se ajută întotdeauna 
unul pe altul. 


Ce filozofie de viaţă extraordinară, pe care ar 
putea să o adopte partenerii unei căsnicii! Ei 
ar trebui să se ajute permanent. La urma 
urmei, este adevărat că poţi avea tot ce-ţi 
doreşti în viaţă cu condiţia să-i ajuţi suficient 
pe ceilalţi să obţină ceea ce vor. Când eşti 
destul de aproape de partenerul tău şi-l ajuţi 
suficient, de fapt iei un nou start pornind cu 
dreptul. Bazându- mă pe experienţa personală 
şi pe observarea altora, vă asigur că „a o lua 
de la capăt“ poate fi foarte amuzant şi incitant. 


Note: 


3 Rolf Zettersten, Dr. Dobson: Turning Hearts toward Home, 


Wako, Texas: Word, 1989. 


Adesea, fapta precede 
Profităeatideentadşti paşi pe care vi-i propun, 
soţii şi soțiile pot face ca povestea lor de 
dragoste să dureze o viaţă întreagă. Aş vrea să 
subliniez însă că o parte dintre aceste lucruri 
„mărunte“ vor avea un efect imediat 
extraordinar, în vreme ce altele, doar cu 
timpul. Depinde mult de starea în care se află 
căsnicia în momentul respectiv şi de momentul 
în care începi să faci paşii, fie bombănind şi 
declarând că „n-ai nimic de pierdut“, fie 
facându-i cu iubire şi plin de speranţe. 


Dar, atenţie: 

Indiferent de atitudinea cu care începi 
procedurile, procesul fizic de a le duce la capăt 
va produce rezultate pentru că sentimentele 
urmează faptelor. 


Iată de unde ai putea începe 


Atunci când fiul nostru Tom era în clasa a 
cincea, a venit odată de la şcoală cu o formulă, 
cu o reţetă prin care poţi „coace“ treptat o 
căsnicie fericită. lei o ceaşcă de iubire, două 
ceşti de loialitate, trei ceşti de iertare, patru 
litri de credinţă şi un butoi de râs. lei 
dragostea şi loialitatea şi le amesteci bine cu 
credinţa, apoi le bagi în mixer şi mai adaugi 
tandreţe, bunătate şi înţelegere. Plus prietenie 
şi speranţă, totul stropit bine cu porţii 
zdravene de râs. Se pune să se coacă la soare 
şi se împachetează în multe şi dese îmbrăţişări. 
Se oferă porţii zilnice generoase şi astfel poţi 
obţine o extraordinară reţetă pentru o căsnicie 
fericită. 


Logica nu poate schimba sentimentele, 
dar fapta poate. 


Urmând o linie călăuzitoare simplă, puteţi să 
vă „coaceţi“ bine căsnicia şi să vă ajutaţi 
partenerul să vă devină cel mai bun prieten. 
„Regula de aur“ este să-i faci partenerului ceea 
ce ai vrea ca el să-ţi facă ţie. Este necesar să 
observi că tu trebuie să ai iniţiativa sau să faci 
primul pas. După care urmează câţiva paşi pe 
care tot tu îi vei iniţia. 


„Răsfăţaţi-vă“ unul pe celălalt 


Sunt multe momente în care soţii şi soțiile 
trebuie să se „răsfeţe“ unul pe celălalt. îi poţi 
pregăti o prăjitură sau un fel de mâncare mai 
special, despre care ştii sigur că îi place. E 
lipsit de importanţă dacă ţie şi copiilor vă place 
mâncarea aceea; o pregăteşti doar pentru că îl 
iubeşti. Dacă îl trimiţi la serviciu cu o gustare 
rece, nu uita să pui un bileţel cu nişte cuvinte 
din inimă, ca să o mai încălzească puţin. 
Spune-i că de-abia aştepţi să se întoarcă acasă. 
Nu e mare lucru, dar contează enorm. 


Răsfaţă-ţi partenerul 


Nu e mare lucru să îi dai telefon partenerului 
în timpul pauzei de cafea dar, după un timp, 
aceste lucruri mărunte încep să conteze. O 
groapă în pământ n-are mare importanţă, 
totuşi poţi să-ţi rupi piciorul dacă mergi în 
grabă sau alergi. Lucruri mărunte, cum ar fi 
deschisul portierei pentru soţia ta, pot conta 
enorm pe termen lung. 


în cei peste patruzeci de ani de când suntem 
căsătoriţi, nu cred că soţia mea şi-a deschis 
singură portiera de mai mult de douăsprezece 
ori de când suntem împreună. Sigur că e în 
stare să-şi deschidă şi singură portiera, dar eu 
mă simt bine când am privilegiul să fac aceste 
lucruri mărunte, cum ar fi acela să-i deschid 


portiera. Acest lucru îmi aminteşte permanent 
că ea contează pentru mine şi vreau să fiu 
veşnic conştient că fac acele fapte care 
înseamnă „te iubesc“. 


Unul dintre motivele pentru care mamele îşi 

iubesc copiii atât de mult este că a fost necesar 

să facă totul pentru ei atunci când au fost 

sugari. Eu sunt ferm convins că dacă un sot 

coboară din maşină si îsi lasă 
y 


soția înăuntru fară să-i deschidă portiera, ea ar 
trebui să claxoneze ca să-l facă să se simtă 
prost pentru că nu s-a purtat ca un domn, iar 
pe ea n-a tratat-o ca pe o doamnă. La 
restaurant, când soţia se ridică să meargă la 
toaletă, soţul trebuie să se ridice şi el, din 
respect, şi să-i ţină scaunul Asta e ca şi cum i- 
ar spune - ei şi celorlalţi - „E o doamnă cu totul 
specială, este cea pe care o iubesc, contează 
enorm pentru mine şi sunt încântat să fac 
aceste gesturi mărunte pentru ea“, dând de 
înţeles tuturor celor de faţă că „Aceasta 
este 

doamna mea“. Domnilor, vă asigur că 
asemenea gesturi o vor încânta pe soţia dvs. 


Aş putea s-o fac şi eu 


Sigur că am putea combate uşor aceste idei 
spunând că aceste gesturi mărunte iau timp, că 
şi ea este în stare să le facă şi, bineînţeles, ai 
putea să ai dreptate sută la sută. Dar, în 
acelaşi timp, nu văd de ce n-aş putea să îmi iau 
singur cafeaua dimineaţa, să-mi pun cerealele 
în farfurie şi să-mi aleg fructul preferat. Nu văd 
de ce n-aş putea să-mi fac singur şi 
floricelele -dar, 
doamnelor, vă asigur că atunci când Roşcata 
face unul dintre aceste lucruri, ne bucurăm 
amândoi. Ea pur şi simplu îmi spune: „lubitule, 


îmi place să fac asta pentru tine, aşa încât stai 
jos şi lasă-mă pe mine.“ 

Când ajung acasă de la vreo întâlnire de 
afaceri, pe la nouă sau zece seara, îmi place la 

nebunie când 
miroase a floricele de cum intru pe 
alee! Sigur că 

puteam să-mi cumpăr floricele de la aeroport 
sau puteam să mi le fac singur. Şi totuşi mă 
încântă când mi le pregăteşte soția mea şi-mi 
spune: „Iubitule, vreau să te întâmpin cum se 
cuvine acasă. M-am gândit la tine şi mi-a fost 
dor.“ 


Dar să nu ne „legăm“ de faptele propriu-zise. 
în schimb, să încercăm să înţelegem principiul 
Am un prieten căruia nu-i place să 
grădinărească. Spune că urăşte toate maşinile 
de tuns iarba. Spre norocul lui, s- a căsătorit 
cu o femeie căreia îi place să grădinărească 
(mai ales să tundă iarba). Mie îmi este perfect 
„străin“ acest lucru, pentru că am fost crescut 
în ideea că bărbatul trebuie să grădinărească - 
şi continui să cred asta. Partenerii fericiţi în 
căsnicie profită de ceea ce le place şi le 
displace pentru a se mulţumi unul pe altul. 
Ideea este că: făcând aceste gesturi 
- mărunte 
(indiferent care ar fi ele) vor reuşi să îndrepte 
orice căsnicie şi să păstreze vie povestea de 
iubire. Personal, sunt convins că aceste lucruri 
simple, mărunte ne-au ajutat pe 
mine şi pe soţia mea să rămânem 
îndrăgostiţi. De fapt, suntem mai îndrăgostiţi 
acum decât eram la începutul căsniciei sau 
chiar după primii douăzeci de ani. Şi acest 
lucru este adevărat nu numai pentru că facem 
aceste gesturi mărunte, ci şi pentru că o facem 
cu tragere de inimă, chiar cu nerăbdare. 


Aceste atente gesturi mărunte pot însemna 
multe bile albe pentru partener atunci când 
demonstrează iubire şi preocupare. De 
exemplu, la noi acasă, atunci când soția mea 
foloseşte tigaia sau rotisorul (ambele sunt 
grele şi dificil de curățat), de obicei eu mă 


ocup cel puțin de 
spălarea lor. Cum mi-am petrecut 
paisprezece ani vânzând vase de 


gătit, cunosc toate 

tehnicile de curăţare a lor, astfel încât le fac să 
strălucească.  Roşcata  răsuflă întotdeauna 
uşurată si 


) 
îmi mulţumeşte din suflet. 


Pe de altă parte, Roşcata are grijă de 
programul meu, care presupune şi călătorii, şi 
verifică dacă n-am nevoie să-mi fie spălate sau 
curățate hainele. Nu e mare lucru - în cazul în 
care nu-mi trebuie un costum anume. Dacă n- 
am avut timpul sau ocazia să merg la 
curăţătorie, atunci devine „important“. Ea nu 
investeşte decât câteva minute, dar aceste 
câteva l 

minute contează enorm pentru mine. 


Voluntariatul 


Ori de câte ori îţi vezi partenerul luptându-se 
cu o zi grea sau cu multă muncă, trebuie să 
preiei iniţiativa şi să-i spui: „lubito, eşti 
obosită, Lasă-mă pe mine să fac asta. la stai tu 
jos şi culc eu copiii astă seară.“ Sau: „Adun eu 
toate hainele şi lucrurile împrăştiate prin 
casă.“ Sau: „Lasă-mă să fac eu cafeaua, 
cumpărăturile, să dau cu aspiratorul“ etc, Se 
pot face multe pentru a-i uşura sarcina 
partenerului,  facându-ţi totodată viaţa şi 
căsnicia mai fericite. Dacă atât soţul, cât şi 


soţia au o slujbă, atunci copiii, mesele, rufele 
nu mai sunt „treaba femeii“. Aceste sarcini 
sunt răspunderi pe care şi le asumă familia şi 
trebuie să adaug că sunt o ocazie în plus. Dacă 
familia este formată dintr-un soţ, o soţie şi doi 
copii, înseamnă că patru persoane dau de 
lucru. Cum patru persoane fac dezordine în 
casă şi presupun multă muncă, dacă doar una 
dintre ele face treaba, înseamnă că va avea de 
suportat o mare povară. Funcţionaţi ca o 
echipă. 

Mulţumesc, dragostea mea 


Când partenerul face ceva, orice lucru pe care 
îl apreciezi şi care îţi face viaţa mai uşoară, un 
sincer „mulţumesc“ e întotdeauna binevenit, 
dar si extrem de 

important. Realitatea este că, dacă „te aştepţi“ 
ca partenerul să facă un anumit lucru pentru 
că este „treaba“ lui, atunci şi el o va face fară 
tragere de inimă, prost sau deloc. Dacă îi eşti 
„recunoscător“ partenerului pentru ceea ce 
face, rezultatele vor fi mult mai bune. E logic! 
lată câteva ocazii de a spune „mulţumesc, 
dragostea mea“: 


+ că porţi la recepţie rochia care îmi place 
mie cel mai mult, 

e că ai dus pisica la veterinar. 

e că ai luat-o pe Suzie de la mama. 

e că ai făcut cartofi copti. 

e că i-ai chemat pe partenerii noştri de 
bridge sâmbătă seara. 

e că ai pregătit cina, eu eram istovit. 

e că ai dus maşina de tuns iarba la reparat. 

e că ţi-ai luat o zi liberă ca să ne prelungim 
weekendul. 

e că ai făcut un prânz cu produse fără 


colesterol. 
e că ai făcut un foc atât de frumos. 


e că ai renunţat la meciul de fotbal ca să mă 
pot eu uita la patinaj artistic. 

e că ai adus toate cumpărăturile din maşină. 
Erau atât de grele! 


Aceste mulţumiri „neînsemnate“ dau dovadă de 
multă eleganţă. Mama mi-a spus de multe ori 
că nu putem să fim toţi bogaţi şi deştepţi, dar 
cu toţii putem fi amabili şi curtenitori. 


„Nimic nu e mai puternic decât 
blândeţea; nimic nu e mai blând decât 
adevărata putere.“ 


De Sales 


Din câte am putut să-mi dau seama -, şi am 
cunoscut oameni de SUCCES din lumea 
afacerilor, industrie sau guvern -, aproape fără 
excepţie, în sute de cazuri, cu cât cineva are o 
funcţie mai importantă, cu atât e mai 
curtenitor şi politicos. De Sales avea dreptate: 
„Nimic nu e mai puternic decât blândeţea; 
nimic nu e mai blând decât adevărata putere.“ 


Iartă-mă, dragostea mea 


De multe ori, soţii şi soțiile se poartă cu o 
completă lipsă de maturitate (chiar dacă nu vă 
vine a crede, sunt „infantili“ şi „egoişti“) atunci 
când apare câte un obstacol în relaţia lor şi îi 
apucă un orgoliu plin de încăpățânare (sau, 
mai exact, o aroganță de om greu de cap), ceea 
ce duce la un blocaj serios în căsnicie. De 
exemplu: 


SOŢUL: Dacă ar fi dat dovadă de mai multă 
afecţiune, as fi venit si eu mai devreme acasă 
si n-as mai fi trecut 


d y l 


pe la bar. 
SOIA Dacă ar fi venit mai devreme acasă, as 
at 


dovadă de mai multă afecţiune. 


Nu uitaţi, atunci când apar neînţelegeri, nu 
contează cine face primul pas spre „împăcare“; 
totuşi, cel care îl 

face demonstrează mai multă maturitate si 
afecţiune, 


>? 
precum şi o mai mare preocupare pentru 
căsnicie, nu numai în ideea ca aceasta să 
supravieţuiască, ci luptându-se pentru o 
atmosferă plină de afecţiune şi înţelegere. 
Când tu greşeşti, cele mai importante cuvinte 
din lume sunt: „lartă-mă, dragostea mea, am 
greşit. Oare ai să mă ierţi?“ 
Acesta este partenerul meu 


Să nu uit: este important şi cum îţi prezinţi 
partenerul, acest lucru spunând multe despre 
relaţia voastră. Eu sunt foarte încântat când le 
pot spune oamenilor: „Aceasta este Roşcata. 
Este aceea despre care v-am vorbit de atâtea 
ori. O iubesc şi sunt foarte mândru să v-o pot 
prezenta ca soţia mea. Ea este Jean.“ în timpul 
seminarului „Născut pentru a învinge“ de la 
Dallas, cuplurile căsătorite au avut de făcut 
unele exerciţii care culminau cu prezentarea 
soţului sau a soţiei altor trei cupluri diferite. 
Fiecare persoană trebuia să folosească o 
„nouă“ prezentare în scris, prin care să 
sublinieze cel puţin o calitate a celuilalt. Mie 
îmi place să scot în evidenţă frumosul zâmbet 
al Roşcatei sau intuitia ori firea ei sensibilă. în 
ceea ce mă 


priveşte, am de unde alege şi chiar mi-e greu 
să aleg un singur lucru. 


Ideea că atunci când soţii şi soțiile sunt cu 


adevărat mândri de partenerii lor, relaţia lor 
este considerabil mai bună. De asemenea, este 
adevărat că pe măsură ce eşti mai mândru de 
partener, cu atât vei descoperi mai multe 
lucruri de care să fii mândru şi relaţia va 
deveni cu atât mai bună. 


Pauză 


Bunii mei prieteni Phil şi Carol Glasgow s-au 
apucat să facă un lucru cu adevărat inteligent, 
în 1981, când cei trei copii ai lor aveau 2, 2 şi 5 
ani (nu au gemeni, au înfiat un copil în vreme 
ce Carol era însărcinată). Cu trei copii 
preşcolari, era clar că această soţie era o 
gospodină-şefa foarte ocupată. Din fericire, 
Phil era foarte atent cu nevoile şi răspunderile 
ce-i reveneau lui Carol. în urma uneia dintre 
discuţiile lor calme, s-a născut ideea că ar fi 
bine pentru copii, pentru Carol şi pentru Phil 
ca, din când în când, să facă unele schimbări 
majore. 


Ideea era ca ea să plece în fiecare an cinci sau 
şase zile (şi de trei sau patru ori câte o zi sau 
două). Carol urma să meargă într-o frumoasă 
staţiune sau la un hotel şi să doarmă cât vrea, 
să fie servită în cameră, să meargă la saună, la 
coafor sau la piscină etc. între timp, Phil şi 
copiii urmau să stea acasă şi să facă şi treaba 
ei. în tot acest timp Phil trebuia să fie şi mamă 
şi tată. Au procedat aşa o dată pe an şi 
amândoi au fost de acord că este unul dintre 
cele mai importante lucruri pe care le-au făcut 
vreodată. Carol s-a întors acasă odihnită şi 
relaxată, de-abia aşteptând să fie îmbrăţişată 
de braţele micuţe ale copiilor (dar şi de braţele 
cele mari). 


Phil era istovit, dar acum aprecia altfel rolul pe 
care îl juca soţia sa şi era încântat s-o vadă pe 


Carol şi să plece, la rândul lui, în vacanţa 
obişnuită - adică înapoi la slujbă. 


O abordare mai puţin la îndemâna oricui şi mai 
puţin elaborată ar fi cea a unui alt prieten de-al 
meu căruia iată ce i-a pregătit soţia sa de 
aniversarea căsătoriei lor. Când a sosit acasă 
de la birou, foarte obosit după o zi grea, ea i-a 
spus: „lubitule, trebuie să facem un drum 
înainte de cină.“ Ea i-a indicat exact pe unde s- 
o ia şi, de fapt, l-a dus la cel mai luxos hotel din 
Dallas, unde pregătise un weekend special în 
care să se destindă împreună. Opţiuni similare 
ar putea fi să-i pregătiţi partenerului mâncarea 
preferată sau s-o scoateţi pe ea în oraş la acel 
absolut incredibil restaurant la care a visat 
dintotdeauna. 


Recunosc că niciuna dintre aceste abordări 
(mai ales cea a lui Phil şi Carol) nu ar intra în 
bugetul multor familii. Dar, dragi soţi, există 
altele, mai la îndemâna oricui. în mod regulat, 
mai ales dacă aveţi copii mici, daţi-i liber soţiei 
voastre o zi întreagă. Sculaţi-vă dis- de- 
dimineaţă cu copiii, pregătiţi-le micul dejun şi 
ocupaţi-vă de toate nevoile lor. Soţia poate 
merge în vizită la prieteni, la cumpărături, 
poate lua masa în oraş, poate vedea un film, se 
poate plimba în parc sau, în general, poate 
face „ce vrea“. 


între timp, tata se întoarce acasă şi are grijă de 
copii şi începe să-şi vadă cu alţi ochi nevasta şi 
pe mama copiilor săi. Această abordare îi face 
pe soţ şi pe soţie să se respecte şi să se admire 
altfel. Şi copiii au de câştigat, pentru că îşi vor 
cunoaşte mai bine tatăl petrecând mai mult 
timp cu el şi făcând acele lucruri pe care de 
obicei le face doar mama. 


Nu vă alarmaţi şi mai ales vă rog, dragi soţi şi 
dragi soţii, să nu înţelegeţi greşit. Nu e nevoie 
să cheltuiţi o avere. De exemplu, un bileţel 
strecurat în cutia poştală sau o lungă scrisoare 
de dragoste bine gândită poate face minuni 
pentru partener. Un bileţel sincer sau o 
felicitare pot aprofunda afecțiunea ce vă leagă, 
pot schimba imaginea de sine şi pot încuraja 
căsnicia, lucru de care are nevoie oricine. 


Cu o planificare atentă a bugetului, 
majoritatea cuplurilor pot mai întotdeauna să 
„pună deoparte“ bani pentru o întâlnire 
spectaculoasă sau pentru un scurt weekend în 
care să-şi acorde timpul şi atenţia necesare. 
Timpul petrecut împreună este de fapt 
chestiunea cea mai importantă, şi nu neapărat 
locul unde îl petreceti. 


Puteţi să vă rezervaţi permanent vreme pentru 
o plimbare întâmplătoare, doar pentru a fi 
„impreună“. Nici nu vă daţi seama cât poate 
însemna pentru o căsnicie o plimbare tihnită 
de treizeci sau şaizeci de minute, în care, 
dintr-odată, conversaţia este mai profundă, 
mai ales când acest lucru se întâmplă în mod 
regulat. Din când în când, trebuie să opriţi 
televizorul şi să vă acordaţi cât mai mult timp 
şi atenţie. Asta îl asigură pe partener că el 
contează pentru celălalt, în special dacă vă 
priviţi în ochi atunci când vă vorbiţi. 


Partenerului o să-i placă asta 


Atunci când ea merge la cumpărături sau 
altundeva cu copiii, ce-ar fi să te duci acasă, 
dacă se poate, şi să pregăteşti cina? Vei avea 
mult de câştigat în ochii ei, iar timpul investit 
îi va fi de mare ajutor. Şi, doamnelor, când el 
face aşa ceva, chiar dacă nu are talentul unui 


bucătar francez, v-aş sfătui să vă exprimaţi 
recunoştinţa pentru efortul depus, spunându-i 
vorbe de încurajare. Nu uitaţi, soţi şi soţii, 
ceea ce v-am spus mai înainte! Omul nu 
trăieşte numai cu pâine. Şi el şi ea au nevoie, 
din când în când, ca pâinea lor „să fie unsă cu 
unt“. 


Omul nu trăieşte numai cu pâine. Şi el şi 
ea au nevoie, din când în când, ca 
pâinea lor „să fie unsă cu unt“. 


De exemplu, sunt convins că dacă doamnele s- 
ar descurca la fel de bine în toate precum se 
descurcă atunci când fac împreună cu soţul o 
friptură la grătar în aer liber, atunci căsniciile 
noastre ar fi mult mai bune. N-am auzit 
niciodată vreo doamnă spunând că este mai 
bună decât soţul ei când e vorba să facă un 
grătar în curte. De fiecare dată se explică cu 
lux de amănunte ce minunat este el, cât talent 
are să facă friptura, peştele, puiul sau orice 
altceva hotărăşte să pună pe grătar. Din acest 
motiv, soţii sunt aproape unanim de acord să le 
dea dreptate soțiilor lor, pentru că ei sunt cei 
care se descurcă perfect cu grătarul. Să nu mă 
înţelegeţi greşit. Nu vreau să vă acuz, 
doamnelor, că aveţi tendinţa de a ne manipula 
în orice împrejurare. Dar mi se pare interesant 
că această tehnică a făcut întotdeauna minuni 
în a-i determina pe soţi să fie foarte activi la 
grătarul din curte. Chiar mă întreb de ce nu s- 
ar descurca la fel de bine şi la bucătărie. La 
urma urmelor, nu aveţi nimic de pierdut, 
doamnelor. Bărbaţilor le face plăcere să fie 
lăudaţi de cele pe care le iubesc. 


Şi acum, o scurtă reclamă pentru sex (cea 


lungă apare în capitolul 7). în vreme ce aceste 
„Mărunţişuri“ nu par a avea vreo legătură cu 
relaţia sexuală, de fapt au foarte mare 
legătură. Actul sexual este o formă de 
intimitate totală şi reprezintă aspectul cel mai 
frumos şi mai semnificativ dintr-o relaţie, toate 
aspectele acesteia având de câştigat prin 
gesturi de tandreţe, consideraţie si atentie. 


Bine ai venit acasă, dragostea mea 


Vreme de mulţi ani am călătorit enorm, 
respectându- mi foarte încărcatul program de 
conferinţe. Majoritatea seminariilor aveau loc 
seara târziu, de obicei terminându-se pe la ora 
zece. în general, sunt foarte obosit când 
termin, pentru că un seminar de trei sau patru 
ore îmi consumă întreaga energie. Totuşi, în 
ultimii ani, m-am întors acasă, atunci când am 
putut, pe la ora două la prânz. lată de ce: 
întotdeauna sunt primit cu afecţiune şi 
entuziasm acasă. Indiferent dacă Roşcata a 
dormit patru minute sau patru ore, 
întotdeauna mă îmbrăţişează puternic şi-mi 
spune cât se bucură că am venit acasă. 


Acest lucru nu e normal Orice soţ (sau soţie) 
care citeşte aceste rânduri ştie deja că nimeni 
nu se simte bine tot timpul. Nimeni nu se 
trezeşte din somn mereu încântat şi amabil. 
Nimeni în afară de Roşcata. Acesta este 
motivul pentru care doresc şi chiar de-abia 
aştept, chiar dacă sacrific din orele de somn, 
să-mi petrec toată noaptea cu ea şi să mă 
trezesc în propriul meu pat a doua zi 
dimineaţă. 

Şi asta nu e totul. Când unul dintre noi se 
întoarce fie şi de la băcănie, este întâmpinat de 
celălalt cu o îmbrăţişare şi un pupic. Aşa cum 
spun adesea, i se mai zice cu afecţiune şi 


„Fericita tandreţe“ şi e de înţeles de ce. Iată şi 
întrebarea mea: nu vi se pare logic, ţie şi 
partenerului, să vă întâmpinați cu cât mai 
multă afecţiune şi entuziasm (pe cât se poate), 
ca pe vremea când vă făceaţi curte, la 
începuturile idilei, şi astfel scânteia poveştii de 
dragoste să strălucească mereu? 


Partenerul trebuie să fie socotit cel 
mai bun 

Sunt multe motive pentru a-l întâmpina frumos 
pe „cel drag“ acasă. în cei peste patruzeci şi 
cinci de ani de când sunt căsătorit cu Roşcata, 
de multe ori mi s-a întâmplat să fiu refuzat 
când am cerut o audienţă, să fiu dojenit de un 
şef, criticat de cineva din public, sancţionat cu 
o scrisoare plină de nemulțumiri sau chiar uşor 
desconsiderat ori respins net. Chiar şi astăzi, 
când primesc extrem de multe încurajări şi 
scrisori în care sunt socotit un adevărat 
„erou“, tot numi face plăcere să fiu respins sau 
criticat. 


Un lucru pe care pot conta este faptul că, 
atunci când ajung acasă, pentru Roşcata sunt 
cel mai bun. Asta nu trebuie să vă facă să 
credeţi că întotdeauna este de 


acord cu tot ceea ce spun sau ce fac. De un 
lucru sunt sigur însă, că indiferent de ceea ce 
mi se întâmplă „acolo“ şi independent de 
lucrurile asupra cărora ne înţelegem sau nu, 
ea îmi este cea mai bună prietenă, mă acceptă 
şi mă iubeşte şi este de partea mea. 


Soţi şi soţii, lăsaţi-vă partenerii să afle că 
indiferent ce s-ar întâmpla acasă, el sau ea 
este cel mai bun/cea mai bună. La urma 
urmelor, dacă nici acasă nu eşti cel mai bun, 
atunci unde poţi să fii? 


Simţul umorului este important 


în această lume grăbită, grăbită, mereu pe 
fugă, unde cuvintele de ordine sunt „acum“, 
„repede“, „pe loc“, şi cu toate lucrurile care ne 
distrag atenţia de la viaţă, familie şi mai ales 
de la căsnicie, sigur că printre uneltele cele 
mai eficiente care ne stau la dispoziţie pentru a 
păstra vie povestea de dragoste şi a încuraja o 
relaţie deschisă, afectuoasă şi plină de iubire 
se află simţul umorului. în direcţia asta, am dat 
lovitura cu 


» 

Roşcata. Are un simt al umorului cum rar am 


întâlnit. 

Culmea e că rareori spune glume. Mulți cred 
că doar comicii au umor. Roşcata detectează 
umorul în multe situații şi se exprimă râzând 
din inimă, fapt care nu mă încântă doar pe 
mine, ci şi pe ceilalți din preajma sa. 


Nu încetez să fiu uluit de conversațiile ei 
telefonice; deşi nu aud decât o parte dintre 
replici, mă distrez întotdeauna si mă amuză să 


văd că si le condimentează 
> j 


cu atâtea hohote de râs. Şi acest lucru e valabil 
aproape indiferent cu cine ar vorbi. Poate vorbi 
treizeci de minute cu oricare dintre copii, în 
special cu fetele, şi două ore mai târziu încă 
treizeci de minute, şi ambele conversații vor fi 
punctate de aceleaşi hohote de râs, Adesea am 
spus că mă amuză mai mult să ascult o 
conversaţie telefonică de-a ei decât să mă uit la 
televizor. 


Şi eu am simţul umorului şi găsesc de multe ori 
că un lucru este hazliu în situaţiile de zi cu zi. 
Am studiat impactul umorului asupra 
oamenilor şi a publicului în general, aşa încât 
apelez la el în viaţa mea personală, de familie 


sau în cea profesională cât se poate de firesc şi 
de eficient. Spun bancuri, glumesc puţin pe 
socoteala altora şi le împărtăşesc lucrurile 
amuzante din viata mea de zi cu zi. Desi 
Roşcata face rareori 

aceste lucruri, realitatea este că are un mai 
puternic simţ al umorului şi se bucură mai mult 
de el. Deci, independent de capacitatea ta de a 
spune sau de a-ţi aminti glume, poţi să te 
bucuri de avantajele căsniciei atâta vreme cât 
ai un simţ al umorului sănătos. 


Trăiţi şi râdeţi împreună 


V-aş încuraja, dragi soţi şi soţii, să faceţi cât 
mai multe lucruri care să vă dea ocazia să 
râdeţi. Interesant este că toţi cei pe care i-am 
cunoscut declară că le place umorul, că le face 
plăcere să râdă şi că lucrurile amuzante sunt 
adorabile. Şi totuşi, foarte puţini îşi dezvoltă 
sau îşi folosesc simţul umorului. Sunt o 
mulţime de cărţi disponibile cu bancuri, glume 
nostime şi fară vulgarităţi. Totodată, există 
filme de comedie din care avem de învătat cu 
totii. Revistele 

Readers Digest şi Guideposts sunt excelente 
surse de umor şi inspirație. Inclusiv revista 
Corporaţiei Zig Ziglar, Top Performance, 
conține articole umoristice, ce vă pot deschide 
mintea şi vă pot inspira. O altă sursă excelentă 
de umor poate fi descoperită în orice bibliotecă 
locală. 


Râsul are câteva avantaje enorme. în cartea sa 
Anatomy of an Illness (Anatomia unei boli), 
Norman Cousins susţine că un râs sănătos e o 
formă de 

„jogging interior“ El a apelat la râs ca parte a 
tratamentului pentru cancerul său, atunci când 


doctorii i-au dat sub unu la 
sută şanse de 
supravieţuire. A închiriat casete video cu filme 
şi diverse programe şi s-a uitat la ele zilnic. 
Râsul a avut un enorm impact asupra atitudinii 
sale, dându-i speranţe şi  încurajându-l, 
determinând o parte dintre organele interne 
să facă sport cu adevărat. Norman 
Cousins a folositrâsul pentru a întrece toate 
aşteptările şi a supravieţuit. 
Când vorbesc despre umor şi râs, evident că 
mă refer la un umor sănătos, fară vulgarităţi şi 
nu din cel „bolnav“ sau plin de răutăţi. Nu e 
vorba aici de bancurietnice sau rasiale. Mă 
refer la situatii 


caraghioase, care se petrec zilnic în jurul 
nostru. Dezvoltarea simțului 


umorului 

J 
Prietenul meu, dr. Issac Clovnul, mi-a furnizat 
câteva motive minunate pentru care merită să- 
ţi dezvolţi simţul umorului: 
Râsul este unul dintre cele mai extraordinare tonice 
mentale cunoscute de om. Este a doua emoție ca 
putere pe care o poate exprima fiinţa umană (prima 
fiind iubirea). Râsul poate risipi neliniştea, poate 
stăpâni stresul, depresia, teama sau îngrijorarea, 
poate stimula procesul de vindecare. Râsul prezintă 
serioase avantaje medicale, psihologice, sociale şi 
Chiar şi spirituale. Râsul este un jogging intern. El 
stimulează sistemul respirator, ajută la oxigenarea 
corpului, detensionează muşchii şi este un calmant 
ideal. Scade pulsul şi tensiunea arterială. Râsul poate 
sta la baza unei noi abordări, mult mai incitante, a 
vieţii. Este mijlocul de comunicare ce poate trece de 
orice graniţe rasiale sau culturale. 
Nu poţi să râzi când eşti supărat; nu poţi să râzi când 


eşti îngrijorat. Stresul, îngrijorarea şi râsul nu sunt 
compatibile. 
Râsul nu are calorii, e fără cofeină, fără sare, fară 
conservanţi şi aditivi, sută la sută natural şi are 
aceeaşi măsură pentru toată lumea. Râsul este 
realmente un dar de la Dumnezeu. Poţi să te simţi în al 
nouălea cer datorită râsului, dar niciodată CIUDAT. 
Râsul este contagios. Când se porneşte, nu-l mai poţi 
opri. Râsul niciodată nu se simte prost, nu comite 
crime, nu stârneşte războaie şi nu distruge relaţii. 
Râsul este împărtăşit atât de cel care dăruieşte, cât şi 
de cel care primeşte. Râsul e gratis şi nu e impozabil. 
Râsul stabileşte o anumită orientare. Dacă izbutim ca 
primul lucru făcut dis-de-dimineaţă să fie un râs bun, 
putem practic să stabilim o anumită orientare pentru 
tot restul zilei. Una dintre cele mai constructive 
modalităţi de utilizare a râsului este atunci când poţi 
râde de tine însuţi. Dacă suntem în stare de asta, 
ceilalţi nu prea mai apucă să râdă de noi. 
Umorul poate fi întâlnit aproape în orice 
situaţie de zi cu zi. Este suficient să stăm 
puţin să ne gândim şi să privim împrejur şi 
găsim imediat motive de amuzament. 
Râsul înseamnă „Sunt OK. Şi tu eşti OK.“ E o 
modalitate de a accepta ceea ce nu putem 
schimba. 
Clovnul din noi nu trebuie să poarte 
neapărat un costum ţipător şi să se fardeze 
violent. Este suficient sa reflecte ceva ce am 
pierdut cândva. Clovnul personal, interior, 
poate fi cel ce consideră viaţa o bucurie ce 
merită trăită. El poate fi acea parte din noi 
care are nevoie de alții cu care să poată trăi 
armonios.  Râsul poate fi forţa ce ne 
îndeamnă să readucem viaţa la viaţă. 


Chiar aş vrea să mă repet, subliniind că nu e 
nevoie să spui bancuri sau să „distrezi“ pe 
toată lumea pentru a- ţi dezvolta şi a te bucura 
de simţul umorului. Totuşi, umorul va avea un 
efect substanţial în toate zonele vieţii tale. N- 


am cunoscut niciodată pe cineva care să aibă 
cu adevărat simţul umorului si să n-aibă o 


mulţime de prieteni (vezi Bob Hope, Red 
Skelton, Carol Burnett şi nu Rodney 
Dangerfield, Joan Rivers, Milton Berle). Pentru 
a parafraza o veche şi cunoscută replică, soţii 
şi soțiile care râd împreună se vor iubi 
împreună şi vor rămâne împreună. 


Şi acum, combinaţi simţul umorului cu 
optimismul de modă veche şi veţi avea două 
foarte puternice componente cu care veţi 
ajunge departe în căsnicia voastră. 


Femeia văduvă 


Un domn s-a mutat într-un azil de bătrâni şi 
din prima zi s-a trezit stând la masă faţă în faţă 
cu o văduvă. După doar câteva minute, şi-a dat 
seama de un lucru care nu i-a făcut deloc 
plăcere, şi anume că ea îl privea fix. A încercat 
să-i evite privirea, dar degeaba; ea insista. în 
final, după câteva minute, a întrebat-o de ce se 
uită aşa, iar ea i-a răspuns: „Sunt absolut 
uluită!“ 


BĂRBATUL: Uluită de ce? 

VĂDUVA: De extraordinara asemănare cu cel 
de-al treilea soţ al meu. Statura, manierele, 
totul îmi aminteşte de cel de-al treilea sot al 
meu. 


BĂRBATUL: Cel de-al treilea soţ? Dar de câte 
ori ai fost măritată? 
VĂDUVA: De două ori. 


Am venit cu daruri 


Cineva spunea că ne place să fim înţeleşi şi să 
ne simţim importanţi. De aceea, ne face 
plăcere ca lumea să-si amintească de noi de 
ziua noastră de naştere, cu 

ocazia a diverse aniversări, de ziua 
îndrăgostiţilor, de Crăciun si de alte sărbători. 


Tocmai mă uit la o 
3 


felicitare pe care Roşcata mi-a dat-o acum vreo 
zece ani, de ziua mea. Pe ea sunt două 
animăluţe  caraghioase, personaje de benzi 
desenate, şi stă scris „Soţului meu“, iar cele 
două spun: „Pupă-mă, 
îmbrăţişează-mă, strânge-mă în braţe.” Pe 
cealaltă parte, personajul din benzile desenate 
are o inimă deasupra capului şi dedesubt scrie: 

„Nu strică 
niciodată să-ti aminteşti lucrurile esenţiale. La 
mulţi 

ani, dragostea mea.“ Iar Roşcata a adăugat 
simplu: „De la Scumpa ta.“ Cuvântul „ta“ este 
cel care m-a impresionat cel mai tare. Dintr- 
odată, parcă auzeam „Sunt a ta“ şi îşi făcea loc 
un gând nespus, dar care implica un mesaj 
extrem de puternic: „Şi tu al meu“ Ar trebui, 
de asemenea, să ne amintim de aceste ocazii 
chiar şi atunci când nu sunt ocazii speciale. 
Strecoară-i printre scrisori partenerului un 
bileţel, „aşa, pur şi simplu“. Ia o floare şi adu-o 
acasă, „aşa, pur şi simplu“. Sună din când în 
când peste zi şi spune-i că-l iubeşti sau o o 
iubeşti. Când ai ocazia să alegi un dar, fa-o cu 
grijă, gândindu-te la ceea ce şi-ar dori 
partenerul. 


Când primeşti un dar şi eşti foarte puţin 
entuziasmat, trebuie să-ţi amintesc că acest 
dar ascunde de fapt un gând, iar cel care a 
avut acest gând este partenerul tău. Partenerul 
a ales acest dar pentru că a vrut să-ţi facă o 
bucurie. Deci, soţilor, dacă ea vă dăruieşte un 
aftershave de ziua voastră, folosiţi-l după ce vă 
bărbieriţi. Nu-l lăsaţi pe raft până la anul, ca 


să-l strângă la curăţenia de primăvară. Dacă vă 
dăruieşte un pulover şi nu vă prea place să 
purtaţi aşa ceva, purtaţi-l măcar ocazional. 
Folosirea  after-shave-ului sau  purtatul 
puloverului e un fel frumos de a spune: „îţi 
mulţumesc că mă iubeşti şi te gândeşti la mine 
atunci când cumperi daruri.“ Soţiilor, dacă el 
alege culoarea greşită pentru ceva de îmbrăcat 
sau parfumul nu tocmai nimerit, nu uitaţi că s- 
a gândit la voi şi numai la voi atunci când v-a 
cumpărat ceva. Trebuie să îl iubiţi cu adevărat 
şi să-i mulţumiţi pentru asta. 


Când partenerul face o greşeală şi cumpără un 
dar pe care nu-l vreţi nu procedaţi ca o 
doamnă pe care am văzut-o eu. l-a făcut 
observaţie în public soţului ei pentru că îi 
cumpărase o rochie care nu-i venea bine. I-a 
spus pe şleau că ar fi trebuit să stă până acum 
că poartă o măsură mai mică şi că verdele nu-i 
sade bine. Ea practic l-a descurajat, aşa că el 
nu va mai încerca niciodată să-i cumpere nimic 
personal sau, eventual, chiar nimic de niciun 
fel. 


Stiu că mă laud 


Ştiu că pare că mă laud, dar ceea ce urmează 
să spun este adevărat. în cei peste patruzeci de 
ani de când suntem căsătoriţi, n-am greşit 
niciodată când am ales un dar pentru Roşcata. 
întotdeauna a fost ceva ce-şi dorea foarte tare 
şi care i-a plăcut la nebunie. Când a fost vorba 
despre un articol de îmbrăcăminte, 
întotdeauna era măsura exactă şi chiar dacă nu 
mă prea pricep eu la culori, am nimerit 
întotdeauna. Pur şi simplu, n-am zbârcit-o 
niciodată când i-am ales un dan 


Totuşi, trebuie să recunosc că uneori n-am mai 
vazut 


obiectul respectiv, pentru că l-a schimbat cu 
măsura potrivită sau cu culoarea care îi vine 
bine sau cu ceva care îi plăcea. Ea însă a 
procedat foarte simplu: m-a făcut să mă simt 


bine si astfel mi-a fost extrem de uşor 

să repet gestul. Pe scurt, m-a încurajat să fac 
ceea ce- mi place la nebunie - să exprim în mod 
palpabil cât de importantă este ea pentru 
mine. 

Să vă vând un pont, prieteni. Dacă-i cumpăraţi 
un obiect de îmbrăcăminte soţiei voastre şi nu 
sunteţi sigur în privinţa măsurii, e mai bine să-i 
luaţi un număr mai mic si să nu se vadă că ati 
luat obiectul de 


la reduceri. 


Trebuie să înţelegeţi că indiferent dacă este 
vorba de un diamant de zece carate, de o 
croazieră în jurul lumii sau de un obiect de doi 
dolari, nu cadoul în sine contează, ci ceea ce 
reprezintă el. Un poet a exprimat foarte frumos 
ideea: „Inelele şi alte bijuterii nu sunt daruri, 
ci doar scuze. Singurul dar adevărat este puţin 
din sine.“ Pe scurt, soţi şi soţii, nu vă ambalaţi 
când e vorba să-i faceţi un dar partenerului, ci 
dăruiţi-vă pe voi înşivă - şi din când în când, un 
dar simplu sau o felicitare ori, şi mai bine, un 
bileţel sau o scrisoare, toate acestea fiind 
dovezi de devotament fată de partener. Şi nu 
costă nimic; în schimb, valorează enorm. 
Probabil că vă gândiţi că ia mult timp să-i 
faceţi curte partenerului. Aveţi dreptate! Dar 
este o investiţie care aduce un profit enorm. Şi 
nu numai răsplata imediată este extraordinară, 
dar durează mai puţin să menţii o relaţie plină 
de iubire decât să repari una care s-a 
destrămat. 


O întrebare 


Ce credeţi că s-ar întâmpla dacă în relaţia 
voastră cu partenerul aţi începe fiecare zi din 
căsnicie întrebând: „Dragul meu/Draga mea, aş 
putea face ceva pentru tine astăzi, ca să-ţi fie 
viaţa mai uşoară sau mai agreabilă?“ 


Şi o provocare 


Fă în fiecare zi ceva pentru partenerul tău, acel 
ceva fiind un lucru de care şi el este perfect 
capabil. Atunci când partenerul nu poate face 
un lucru, ai obligaţia sau răspunderea să-l 
ajuţi, este un gest nobil, nu romantic. Alege 
gesturi mărunte, zilnice. Vei câştiga multe bile 
albe şi vă veţi simţi mai apropiaţi unul de 


celălalt. 
CAPITOLUL 6 


Nu asta am spus 


Ca merele de aur pe poliţe de argint, 
aşa este 


cuvântul spus la locul lui. 
PILDE 25:11 


CEA DE-A CINCISPREZECEA aniversare este o ocazie 
cu totul specială, mai ales în micile comunităţi, unde 
toată lumea vrea să cinstească perechea, aşa încât pur 
şi simplu ţi se pune direct covorul roşu. Festivităţile 
presupun un mic dejun la care vorbeşte primarul; unul 
dintre cluburile locale sponsorizează prânzul; prietenii 
familiei dau o recepţie la ora ceaiului; o cină festivă la 
care participă doar familia încheie ziua. Cam pe la ora 
zece seara, în sfârşit soţul şi soţia rămân singuri. 

După obicei, soţul se duce la bucătărie, face 
pâine prăjită, ia un păhărel cu lapte, îşi 
cheamă soţia şi îi spune că totul e gata. Ea 


intră în bucătărie, se uită la gustare şi 
izbucneşte în lacrimi. Bineînţeles că soţul este 
uluit şi îngrijorat, aşa încât o îmbrăţişează şi o 
întreabă ce s-a întâmplat. Printre lacrimi, îi 
spune că speră că în această zi cu totul 
specială el va fi mai atent şi n-o să-i dea tocmai 
colţul franzelei. Bărbatul amuţeşte pentru o 
clipă şi apoi îi spune calm: „Păi, bine, iubito, 
colţul este ce-mi place mie cel mai mult.“ 


Culmea este că în toţi aceşti ani el i-a dat ceea 
ce considera că e mai bun, iar ea a primit 
crezând că este ceea ce e mai prost. Tragedia 
constă în faptul că dacă ar fi vorbit şi s-ar fi 
ascultat mai pe îndelete, ar fi aflat ce le place 
şi ce nu le place şi în felul acesta ar fi fost 
evitată multă suferinţă. întrebarea firească 
este: câte 

alte „neînţelegeri“ s-au mai petrecut în timpul 
căsniciei pentru că nu şi-au mărturisit 
sentimentele despre o mie şi unu de lucruri 
diferite? 

Evident, acesta este un exemplu simplu, dar 
foarte mulţi soţi şi foarte multe soţii nu prea se 
descurcă atunci când e vorba de comunicare. 
împărtăşiţi-vă detaliile 

Probabil că n-o să vă mire prea tare, dar să 
ştiţi că bărbaţii şi femeile sunt diferiţi. Pe 
lângă diferenţele clare, sunt şi altele mai 
subtile. Totuşi, nu e nimic subtil în observaţia 
că există diferente în ceea ce 
priveşte comunicarea verbală. 


în urma studiilor în care au fost instalate 
microfoane ascunse în camerele băieţeilor şi 
ale fetiţelor, s-a dovedit destul de clar că încă 
de la o vârstă foarte fragedă nu numai că fetele 
vorbesc mai mult, dar au mai mult talent şi 


sunt mai eficiente în arta comunicării. Ele 
enunţă mai limpede şi cuvintele lor sunt mai 
uşor înţelese. 


S-a estimat că într-o zi de douăzeci şi patru de 
ore o femeie rosteşte în medie 25 000 de 
cuvinte, în vreme ce un bărbat doar 10 000. 
Din păcate, bărbatul investeşte cam 9 000 de 
cuvinte în munca de zi cu zi, iar soţia cam tot 
atât în munca ei. Când se reîntâlnesc seara, 
contul lui verbal e în prag de faliment, în 
vreme ce contul ei conţine un surplus ce 
trebuie utilizat până la miezul nopţii sau se 
pierde. 


Femeia simte adesea nevoia să vorbească şi 
simte nevoia să-şi audă soţul investindu-şi 
zilnic o parte din contul de cuvinte în afirmaţii 
referitoare la cât de mult 


o iubeşte. De fapt, cineva a întrebat cândva 
când trebuie un bărbat să-i spună soţiei sale c- 
o iubeşte, înțeleptul i-a răspuns: „înainte să i-o 
spună altcineva.“ 

Si totuşi, un altul a mărturisit cu amărăciune, 
dar si cu ironie, că îşi iubeşte foarte mult 
nevasta pentru că asta e singura soluţie ca să 
nu trebuiască să i-o tot spună. Intr-un alt caz, 
am auzit despre un bărbat care nu-i spusese de 
douăzeci de ani soţiei lui că o iubeşte, după 
care l-a împuşcat pe cel ce i-a spus-o. în 
spatele acestor „felii de viaţă“, în parte 
amuzante, în parte pline de adevăr, există un 
mesaj extrem de serios. Vorbiţi, ascultaţi-vă şi 
comunicaţi cu  partenerul/partenera. Este 
adevărat că, în medie, femeile vorbesc mai 
mult decât bărbaţii şi că, tot în medie, simt 
nevoia să audă mai multe de la ei. 


Da, ştiu că adesea această medie este 
derutantă. De exemplu, dacă ar fi să bagi un 


picior într-o găleată cu apă rece ca gheaţa şi 
celălalt într-una cu apă clocotită, nu te vei 
simţi prea bine în general. Aşa cum ştiu că te 
poţi îneca intr-un râu care are o adâncime 
medie de douăzeci de centimetri, totuşi vă pot 
spune cu mâna pe inimă că, în privinţa 
comunicării, americanca medie este mult mai 
interesată de amănunte şi de „mici bârfe“ 
decât americanul mediu (dar cine vrea să fie 
de nivel mediu?). De fapt, ea simte o nevoie 
reală, iar un soţ atent trebuie să-i satisfacă 
această nevoie, investind mare parte din contul 
său verbal în discuţii semnificative şi mai puţin 
semnificative. Și trebuie să asculte cu interes 
sentimentele pe care i le împărtăşeşte soţia sa 
atunci când investeşte mare parte din contul ei 
verbal în discuţia cu el. 


Nimeni nu e imun 


Zona în care eu si Roşcata am avut cele mai 
mari probleme în căsnicie a fost cea a 
comunicării. Mulţi ar putea crede că având în 
vedere că-mi câştig existența tinând 
conferințe, scriind, pregătind programe audio 
şi video, sunt bun la conversații amănunțite şi 
spumoase şi acasă. Soţia mea vă va spune că 
nu este deloc cazul. 


îmi amintesc foarte bine despre o întâlnire cu 
conducerea unei companii, întâlnire care a 
durat peste patru ore. Am discutat despre 
publicitate, marketing, corespondenţă şi o 
abordare în ansamblu a noului sistem de 
distribuţie. întâlnirea a fost lungă şi incitantă. 
Când am ajuns acasă, evident că Roşcata m- a 
întrebat: „Cum a mers?“ I-am răspuns: „Foarte 
bine.“ Ea a zis: „Despre ce aţi discutat?“ Iar eu 
i-am răspuns: „Amănunte despre publicitate şi 
corespondenţă; am mai vorbit despre noi 


produse şi câteva idei de marketing şi cam 
asta a fost tot.“ 

După care m-a privit, parcă zicându-mi: „Hai, 
zi, că poţi mai mult de atât.“ A zâmbit şi a 
spus: „lubitule, vii dintr-o şedinţă care a durat 
câteva ore şi mi-ai explicat în mai puţin de 
şaizeci de secunde ce s-a întâmplat acolo.“ în 
mod normal, vorbesc ceva mai mult decât atât, 
dar ideea e aceeaşi. Femeile doresc mai multe 
amănunte decât bărbaţii. Si în această direcţie 
toti am 

putea face progrese dacă ne-am gândi să 
satisfacem nevoile celuilalt, facându-l în 
acelaşi timp mai fericit. 

Interese şi percepții diferite 


O importantă fațetă a edificiului unei căsnicii 
sănătoase este să înțelegem că, pe lângă faptul 
că bărbații si femeile sunt diferiți, au si 
interese si 
percepții diferite. De exemplu, acum vreo cinci 
ani, fratele meu Judge şi soția sa Sarah au 
venit la noi în vizită şi la un moment dat s-a 
pomenit despre un congres la care 
participasem în Daytona Beach, Florida, în 
1952. Pentru a fixa mai bine evenimentul în 
timp, Sarah i-a spus lui Jean: „Mai ţii mine acel 
congres? Când s-a îmbrăcat Sybil Small în 
rochia aceea albastră cu guler şi cordon alb. Şi 
avea şi pălăriuţa aceea albastru cu alb care se 
asorta foarte bine, precum şi pantofi în 
aceleaşi nuanţe.“ Roşcata a dat semne că-şi 
amintea. Eu m-am uitat la fratele meu, el s-a 
uitat la mine şi ne-a umflat râsul pe amândoi 
odată. După care i-am spus lui Judge: „Mai ţii 
minte, bătrâne, congresul acela când Earl 
purta un costum maro cu cravată maro cu alb 


şi cu pantofi asortaţi?“ Şi evident, am râs şi 
mai tare. 
întrebare: Oare ce bărbat îşi aminteşte ce 
purta cineva cu treizeci si trei de ani în urmă? 
Ideea e clară: soţii si 
> i ) 
soțiile trebuie să înțeleagă cât se poate de 
limpede că există o enormă diferență între ei - 
ceea ce nu Înseamnă că unul e mai bun decât 
celălalt, ci că, pur şi simplu, fiecare dintre noi 
este unic. Când soții şi soțiile învață să 
abordeze aceste diferente cu amabilitate, 


iubire şi grație, şansele de a avea o relație 
romantică întreaga viață sporesc enorm. 


Sunt doar „cuvinte“ 


Cuvintele erau extrem de importante pentru 
Thomas Carlyle, dar nu şi-a dat seama cât de 
importante vor fi ele după moartea soţiei sale, 
pe care uneori o neglijase în timpul vieţii. în 
jurnalul său a fost descoperită una dintre cele 
mai triste fraze din lume. Carlyle nota: „O, de- 
aş putea să te mai am alături de mine pentru 
cinci minute, cât să-ţi spun tot!“ 
C.S. Lewis, în Reflections on the Psalms 
(Reflecţii asupra Psalmilor) scria: 

Faptul că iubiții îşi spun mereu ce 

frumoşi sunt nu înseamnă că acest lucru 

încetează să mai fie un compliment. 

încântarea este incompletă atâta vreme 

cât nu este exprimată. Este frustrant să 

descoperi un nou autor şi să nu fii în 

stare să spui nimănui cât de bun este 

sau să ajungi în vârful unui munte de 

unde se vede o vale în toată splendoarea 

ei şi să nu spui nimic, pentru că oamenii 

la care ţii nu dau doi bani pe aşa ceva, 

ori să auzi un banc bun şi să n- ai cu 

cine să râzi. 


Dacă nu poţi vorbi, scrie 


Un poet spunea cândva că oamenii care nu-şi 
manifestă iubirea nu iubesc. Eu nu cred că este 
chiar aşa, dar ştiu sigur că există mulţi soţi şi 
multe soţii care sunt iubiţi sau iubite, dar nu 
sunt siguri ori sigure de această iubire. în 
aceste cazuri, partenerul este genul care nu se 
exprimă, aşa încât doar îi poţi ghici afecțiunea. 
Sunt foarte mulţi care protestează, justificând 
„că nu ştiu să se exprime prea bine“ şi că-şi 
manifestă iubirea în alte feluri. Ei bine, orice 
gest sau dovadă de iubire sunt la fel de 
importante, însă partenerul are nevoie de o 
asigurare verbală (şi un bileţel merge) pentru 
a afla cât mai des că este cu adevărat iubit 
(practic, durează o secundă să spui „Te iubesc“ 
- şi dacă subliniezi fiecare cuvânt în parte, 
durează trei secunde). în majoritatea cazurilor, 
bărbatul nu se exprimă, el nu îşi verbalizează 
şi nu îşi demonstrează sentimentele, cu 
excepţia cazului când o face prin implicarea 
sexuală. Astfel, soţia se simte folosită şi nu 
iubită. 
Pentru cei care nu ştiu să se exprime bine, aş 
vrea să amintesc că înainte de căsătorie v-aţi 
descurcat atunci când v-aţi convins partenera 
să vă ia. Acest lucru indică faptul că deţineţi 
talentul de a comunica, el nefiind o problemă. 
Lipsa de interes însă, sau chiar 
inexistenta dorinţei de a comunica, acestea 
sunt 

problemele majore. 
Tristul adevăr este că, de multe ori, soții şi 
soțiile, chiar şi după ani întregi de căsnicie, au 
încă probleme legate de discutarea subiectelor 
de zi cu zi, începând cu vopsitul verandei şi 
terminând cu cine va duce la gunoi nisipul 


pisicii. Unul dintre motivele pentru care 
oamenii se înstrăinează este că de multe ori 
cel care deschide conversaţia este întrerupt 
înainte să-şi termine de exprimat gândul sau 
sentimentul. Când prinde ocazia, unul dintre 
parteneri termină propoziţia, cuvântul sau 
gândul în locul celuilalt. Şi încă ceva: cel care 
greşeşte uneori nu-şi dă seama de acest prost 
obicei nesăbuit şi enervant şi care adesea 
blochează căile de comunicare. De multe ori, 
cel care deschide discuţia îşi spune: „Ce rost 
are?“, după care refuză cu încăpățânare să mai 


facă vreun efort de continuare a conversaţiei. 

Dacă veţi constata semne de incapacitate de 
comunicare acasă, vă implor să-i scrieţi o 
scrisoare partenerului, fie c-o trimiteţi prin 
poştă, fie c-o puneţi undeva unde s-o găsească 
sigur când nu sunteţi acasă, în felul acesta, 
veţi avea avantajul de a fi mai atent - şi mai 
puţin implicat sentimental atunci când vă 
declaraţi sentimentele faţă de celălalt, fără a 
vă teme că veţi fi întrerupţi sau respinşi. 
Comunicarea scrisă demonstrează de 
asemenea dorinţa, chiar nerăbdarea de a 
rezolva problema şi de a redeschide căile de 
comunicare. V-aş sfătui pe toţi să faceţi o listă 
cu diverse neajunsuri sau probleme, dar s-o 
întocmiţi cu afecţiune, în dorinţa de a vă 
apropia mai mult de celălalt, fiind capabili să 
vă exprimaţi gândurile şi sentimentele. Aveţi 
grijă să nu vă atacați direct partenerul 
Formulaţi-vă motivele de îngrijorare, 
sentimentele şi problemele aşa cum le 
percepeţi. Folosiţi expresii de genul: 


* „întotdeauna îmi vine greu când se iveşte 
un blocaj în eforturile noastre de 
comunicare.“ 


„Este de mirare cum fiecare dintre noi 
comunică atât de bine cu ceilalţi şi totuşi 
nu reuşim să comunicăm între noi,“ 

„N-ai vrea să mă ajuţi să înţeleg de ce se 
întâmplă asta şi să-mi spui cum aş putea 
ajuta în găsirea unei soluţii?“ 

e „Nu e vina ta. Pur şi simplu e o problemă 
pe care cu siguranţă vrem să o rezolvăm 
pentru a continua să ne iubim.“ 

„Nu-mi place când nu sunt în stare să-mi 
exprim îngrijorarea în mod acceptabil, mai 
ales în legătură cu lucrurile care au mare 
importanţă pentru amândoi.“ 


încercând să spuneţi doar aceste cuvinte pe 
care le-am notat aici, s-ar putea să aveţi aerul 
că îl luaţi „de sus“ pe celălalt şi astfel nu veţi 
rezolva problema, aşa că încercaţi să folosiţi 
propriile cuvinte şi să le împărtăşiţi cu cea mai 
mare sinceritate. Dacă vă veţi alege cu atenţie 
propriile cuvinte înaintea acelui „moment 
emoţional“, veţi fi mult mai pregătiţi pentru a 
înfrunta situaţia. 


Cereţi-vă scuze când greşiţi 


Fiţi curajoşi şi cereţi-vă scuze când greşiţi. De 
exemplu: „Ştiu că ar fi trebuit să te sun aseară 
şi să-ţi spun că întârzii, dar n-am avut niciun 
telefon la îndemână şi dacă aş fi căutat unul pe 
un drum lăturalnic, ar fi durat şi mai mult până 
să ajung acasă. Data viitoare o să mă 
străduiesc ca măcar să afli că sunt încă în 
viaţă, că n-am păţit nimic şi că sunt în drum 
spre voi. Ce-ar fi să stăm noi de vorbă astă- 
seară despre problemele de comunicare?“ 
Puteţi scrie un bileţel, spunând: „îmi cer scuze 
că nu am luat covoraşul din baie azi-dimineaţă 
şi înţeleg că te-ai supărat. N-am să mai fac. 


P.S. Mulţumesc pentru delicioasa masă de 
aseară! Te-ai depăşit pe tine însăţi.“ Ultimul 
rând adăugaţi-l doar dacă este realmente 
adevărat. Linguşelile nesincere nu ajută în 
asemenea momente. 


Poţi să nu fii de acord fără să fii dezagreabil. 


De fapt, în multe cazuri, când recunoşti că ai 
făcut o greşeală, deschizi calea unei relaţii 
care presupune mai multă iubire. Cheia, în 
asemenea cazuri, este o atitudine blândă, plină 
de afecţiune. Oamenii care sunt „de o 
sinceritate brutala * şi „spun totul pe şleau“ se 
află în pragul dezastrului în relaţia lor. 
Sinceritatea şi înţelegerea sunt doi importanţi 
tovarăşi de drum. Cu toţii avem neînţelegeri 
din când în când şi este un semn de maturitate 
să nu fii de acord fără a fi dezagreabil. 


De fapt, când greşeşti şi recunoşti că ai făcut o 
greşeală şi îţi ceri iertare, demonstrezi că eşti 
mai înţelept azi decât ai fost ieri. Şi nu cred că 
partenerul îţi va purta pică din cauza asta. Nu 
uita ce spune Biblia în Epistola Sf. Ap. Pavel 
către Efeseni 4:32: „Ci fiţi buni între voi şi 
milostivi, iertând unul altuia.“ De asemenea, 
trebuie să ne amintim că până ce nu ne vom 
ierta între noi, Dumnezeu nu ne va ierta. „Că 
de veţi ierta oamenilor greşalele lor, ierta-va şi 
vouă Tatăl vostru cel ceresc. lar de nu veţi 
ierta oamenilor greşalele lor, nici Tatăl vostru 
nu vă va ierta greşalele voastre.“ (Matei 6; 14- 
15). Adesea, tonul blând al comunicării este 
cheia cu care putem deschide uşa iertării, 

„Ci fiţi buni între voi şi milostivi, 

iertând unul altuia. “ 


EFESENI 4:32 


Oare asculţi? 


Există un alt factor crucial al comunicării. De 
fapt, uneori, un ingredient chiar mai important 
decât a spune ceva este a şti să asculţi. Mulţi 
experţi în căsnicii susţin că lipsa ascultării este 
problema numărul unu a familiilor din ziua de 
azi. Studiile arată că o ascultare ineficientă 
duce la căsnicii nesatisfacătoare, dar şi la 
cariere profesionale mult mai puţin reuşite, 
(Nu poţi reacţiona la un mesaj atâta vreme cât 
nu-l „percepi“.) 

Rezultatele unui sondaj amplu mediatizat arată 
că 98% dintre femei doresc o „apropiere 
verbală“ mai mare cu partenerii lor şi cauza de 
supărare a femeilor cel mai des citată este „nu 
mă ascultă“. 71% dintre femeile intervievate au 
spus că au renunţat şi nici măcar nu mai 
încearcă să îsi „trezească“ bărbaţii. Este trist si 
un 

semn clar că „respectiva căsnicie e bolnavă“. 
Din fericire, nu este o boală incurabilă, cu 
condiţia să practicaţi tehnicile comunicării pe 
care vi le prezentăm. 


Iată cum 


Nu-i nici pe departe atât de greu să asculţi pe 
cât pare. lată câţiva paşi pe care îi poţi face 
pentru a deveni chiar acum un mai bun 
ascultător. 


1 .Acordă-itoată atenţia celui care vorbeşte. 
Când îl priveşti în ochi şi te concentrezi 
asupra partenerului, practic îi spui: 
„Contezi pentru mine, cuvintele şi ideile 
tale au o mare importanţă în viaţa mea.“ 
Când citeşti ziarul la 


micul dejun sau la cină, te uiţi prin cameră 
sau continui să priveşti la televizor (sau 
schimbi canalele cu telecomanda) sau 
„mâzgăleşti“ în timp ce partenerul îţi 
vorbeşte, transmiţi un alt tip de mesaj, total 
diferit. E pur şi simplu mult mai înţelept să 
asculţi cu atenţie şi din când în când să dai 
din cap sau să strecori o vorbă, pentru a-l 
face pe partener să fie absolut convins că-i 
acorzi toată atenţia. 

2. Arată-i că eşti atent şi prin limbajul trupului. 
Stai drept şi apleacă-te puţin în faţă atunci 
când vorbeşti cu partenerul. Dacă directorul 
tău sau preşedintele SUA ar veni în vizită, 
poziţia ta ar fi diferită de aceea pe care o 
adopti cel mai adesea în prezența 
partenerului. De ce? Partenerul tău, odată cu 
anii, va avea o mai mare importanță decât 
oricine altcineva. Nu-l (n-o) „desconsidera“ 
din cauza familiarităţii. Arată-ţi respectul, 
dovedindu-te o persoană care ştie să asculte 
„în poziţia corectă“. 

3. Refrazează sau reiterează frazele-cheie. 
Dacă reiei ceea ce auzi cu propriile tale 
cuvinte, vei dovedi interes şi vei spori 
înţelegerea. Foloseşte fraze de genul: „Deci, 


de fapt, vrei să spui că...“; „Ideea ar fi că...“; 
„Şi chestia asta te face să fii (furios/furioasă, 
fericit/fericită, trist/ tristă, bucuros/ 


bucuroasă etc.)“ în acele situaţii în care 
vreunul dintre voi se simte frustrat şi are 
tendinţa să se descarce furibund, nerăbdător 
şi dogmatic asupra celuilalt, un semn de 
maturitate ar fi ca acesta din urmă să spună 
calm: „Eu înţeleg de ce eşti atât de supărată, 
draga mea. fohnny a uitat de bunele maniere 
şi nu numai că şi-a pătat pantalonii, dar a 
murdărit şi preşul de la intrare şi pătura de 


pe pat şi covoraşul din baie. Şi aşa aveai 
prea multe pe cap. Şi, după câţi bani am 
băgat în educaţia lui, eşti dezamăgită. Nici 
nu e de mirare.“ 
Exprimarea cu claritate a problemei 
demonstrează că îţi asculţi partenerul, că 
înţelegi şi îi eşti alături şi că îi apreciezi toate 
eforturile. Cel mai important e să reuşiţi să 
comunicaţi chiar si când lucrurile nu 
merg prea bine, şi atunci totul este OK. Acest 
tip de abordare vă scapă pe amândoi de multă 
suferinţă şi mânie, iar ea îşi demonstrează 
valoarea ca mamă şi ca om. In majoritatea 
cazurilor, ascultatul cu atenţie, o îmbrăţişare 
plină de afecţiune şi o mână de ajutor rezolvă 
problema pe moment - şi mai pune o cărămidă 
la clădirea iubirii pe care trebuie să se bizuie 
căsnicia voastră. 


4. Lasă-ţi partenerul să-şi termine fraza. Atunci 
când îl întrerupi cu gândurile tale sau îi 
termini ideile, sigur blochezi comunicarea. 
Ascultă - fa pauze - şi iar ascultă! Când îţi 
doreşti să fii căsătorit o viaţă întreagă, ai tot 
timpul să dai un răspuns. Ascultatul este la 
fel de important ca vorbitul. La urma urmei, 
Dumnezeu ne-a dat două urechi şi o singură 
gură. Adesea, ne facem vinovaţi de faptul că 
deja ne gândim la fraza următoare în timp ce 
celălalt vorbeşte, în loc să-i ascultăm cu 
atentie fiecare cuvânt. Acest lucru 


este extrem de nociv în cazul unui partener. 
Când conversezi cu partenerul, încearcă să 
uiţi de toate preferinţele şi prejudecățile 
personale, încearcă să priveşti conversaţia 
dintr-un punct luminos. Ascultă punctele de 
reper ale partenerului. La ce s-a gândit el 
azi, în ce stare emoţională este. Ascultă cu 


urechile şi cu ochii. 

5. Exprimă-ţi sentimentele. Una dintre cele 
mai importante şi mai neglijate componente 
într-o comunicare eficientă este simpla 
exprimare a sentimentelor. Acest lucru este 
trist, pentru că atunci când doresc să creeze 
o relaţie cu adevărat intimă, partenerii 
trebuie să fie în stare să-şi exprime 
sentimentele faţă de cel care îi ascultă. 
„Comunicarea sentimentală“ sau „de la 
nivelul inimii“ are loc cel mai adesea atunci 
când începem cu „Simt că...“, pentru că 
mesajul început astfel transmite emoţii 
sincere. Este bine să fii sincer în privinţa 
sentimentelor, dar e şi mai bine să ţi le 
controlezi. Niciodată să nu te exprimi 
peiorativ la adresa firii sau a personalităţii 
partenerului. Elimină din vocabular 
exprimări de genul: „Tu niciodată“, „Tu 
întotdeauna“, „Tu nu faci“, „Tu ar trebui“ şi 
„Tu n-ar trebui“ 

6.Ai grijă în privinţa furnizării soluţiilor. Mai 
ales dacă soţia este casnică, bărbatul poate 
face greşeala fundamentală de a crede că 
atunci când vine el acasă seara si soţia îsi 
descarcă toate 

frustrările zilei, ea aşteaptă de fapt ca acesta 
din urmă să facă pe înțeleptul Solomon, 
oferindu-i  neţărmurita lui înțelepciune. 
Pentru ea a fost una dintre acele zile 
„cumplite“. A trebuit să se lupte cu un sugar 
şi cu un copilaş neastâmpărat de trei anişori, 
iar el crede că ea îsi doreşte o soluţie 


k 


imediată pentru acea problemă, în cele mai 
multe situații, nu e cazul. Ea înțelege că mai 
niciodată nu există o soluție imediată. Nu-şi 
doreşte decât o ureche atentă şi un ascultător 


înțelegător; un soţ grijuliu şi asigurarea că ea 
este un om bun, o mamă minunată şi o soţie 
extraordinară, îi place să-şi „plângă puţin de 
milă“, ceea ce uneori e chiar foarte nimerit. 


Bărbatul o ia altfel. „Eu am o slujbă care 
presupune rezolvarea rapidă, eficientă şi 
efectivă a problemelor. Acest lucru mi-a fost de 
mare ajutor în profesie, dar a devenit un 
handicap în căsnicie. Când soţia mea s-a simţit 
îngrijorată, torturată, supărată sau chiar gata 
să renunţe la copiii noştri, la mine, la ea sau la 
animalul casei, «cel mai mare expert în 
rezolvarea problemelor» se afla la faţa locului 
cu răspunsul ideal... dar exact când nu trebuia. 
El a dat dovadă de geniu în a ordona totul, a 
stabili scopuri, întâlniri, priorităţi nenumărate, 
tot ce vrei, în afară de lucrul cel mai important: 
PUŢINĂ SENSIBILITATE. Ea avea nevoie de un 
ascultător, nu de un vorbitor. Ea voia ca el să 
dea dovadă de preocupare şi îngrijorare şi nu-i 
trebuiau sfaturi. Cu cât soţia mea îmi evita mai 
tare vorbele înțelepte, cu atât eu mă străduiam 
să mă fac auzit. Dorinţa mea de a ajuta a ajuns 
o piatră de moară la gâtul căsniciei noastre.“ 


Ascultatul este extrem de important atunci 
când partenerul este frustrat şi totul îi ajunge 
„până peste cap“. O ureche atentă combinată 
cu un interes şi o preocupare reale plus o mică 
îmbrăţişare vor fi extrem de eficiente în 
clădirea sau reclădirea unei relaţii. 


Să asculţi înseamnă să iubeşti 
„Secretul“ capacităţii de a asculta 
Un bun ascultător este o persoană care are 
acest talent, această capacitate care 
presupune practică, empatie şi o reală 
preocupare faţă de celălalt. Nu poţi să-i dai un 


sentiment mai mare de siguranţă partenerului 
decât ascultându-l atent şi exprimându-ţi 
încurajările cam aşa: „înţeleg ce vrei să spui“; 
„înţeleg“; „Pentru Dumnezeu“; „Nu se poate“; 
„Glumeşti“; „Ce ai spus?; „E minunat“; 
„Doamne“ şi, bineînţeles, „Te iubesc“ - toate 
acestea se potrivesc cam în orice conversaţie. 


Găseşte timp să comunici 


E de mirare, dar multe cupluri îşi găsesc timp 
aproape pentru orice - şi pentru oricine - în 
afară de ei doi. în 

direcţia asta, trebuie să mărturisesc că sunt 
cât se 

poate de vinovat sau mai degrabă am fost Şi 
încă mai sunt, într-o oarecare măsură. Dar nici 
pe departe faţă de acum câţiva ani, înainte, 
când diverse cunoştinţe sau colegi treceau prin 
oraş şi spuneau „Nu stau decât o seară“ sau 
„Am venit doar pentru weekend“, mă aşteptam 
ca soţia mea să „înţeleagă“ că trebuie să îmi 
văd prietenul sau colegul şi că trebuie să 


1 Nu uita: să asculți înseamnă să iubeşti. Un 
înţelept spunea cândva că a vorbi înseamnă a 
împărtăşi, iar a asculta înseamnă a avea 
grijă. Din acest motiv, un soţ înţelept va 
asculta cu grijă 


nenorocirile de moment si miriadele de 
> 


amănunte şi de întâmplări cu care s-a 
confruntat peste zi partenera sa. El înţelege 
că din datorie facem lucrurile bine, dar din 
iubire le facem frumoase. Incitant este faptul 
că, uneori, ceea ce începe cu „ceva ce s-ar 
cuveni să faci“ sfârşeşte prin „ceva ce ai vrut 
să faci“. Este uluitor să constaţi cât de 
incitante pot fi toate aceste amănunte după 
un timp. 


renunţe la ceea ce plănuise anterior. De bază 
era o abordare a căsătoriei în stil „eu-pe- 
primul-loc-  şi-tu-şi-copiii-vă-alegeţi-cu-ce-mai- 
rămâne“. Şi asta este o formă de comunicare, 
dar din păcate este genul care elimină orice 
posibilitate de a avea o căsnicie plină de iubire. 


Mă bucur să pot spune că acum, în cele mai 
multe cazuri, am priorităţile mele, drept care 
le explic colegilor şi prietenilor că aş vrea să 
ne vedem, dar am deja un alt program şi nu-l 
pot schimba. Mărturisesc că încă mă mai lupt 
să scap de aceşti intruşi în timpul acordat 
familiei, pentru că uneori par prea importanţi. 
La o analiză finală, când faci o excepţie, deja 
deschizi uşa spre o a doua. Sau, vorba fostului 
preşedinte 

Ronald Reagan, „iar începi“ Acum îmi fixez 
întâlniri cu Roşcata şi cum relaţia cu ea este de 
departe cea mai importantă pentru mine, 
rareori fac excepţii, încălcându-mi 
promisiunea. Acest lucru comunică tare şi 
limpede ceea ce simt de fapt pentru ea. 

Eşti foarte importantă, dar eu sunt 
ocupat 

Chiar când scriam acest capitol despre 
comunicare, am auzit-o pe Roşcata cum mă 
întrerupe: „lubitule, poţi să mă ajuţi şi pe 
mine?“ 

Primul gând a fost: „Doar ştie că scriu cartea 
despre secretul căsniciei fericite“; şi, înainte 
să-mi termin gândul, ironia soartei m-a făcut să 
mă opresc şi să râd cu glas tare. Nu este 
fascinant cum instinctiv socotim că tot ceea ce 
facem noi este mai important decât ce face 
partenerul? 


în acest caz, ceea ce faceam eu era clar cel mai 
urgent şi cel mai important lucru. La urma 


urmei, o carte despre familie - şi, mai ales, 
despre cum trebuie să faci curte - se situează 
oarecum între Biblie si Căderea 


y 


Imperiului Roman. Şi ce facea Roşcata atât de 
important încât să îndrăznească să mă 
întrerupă ca să- mi ceară ajutorul? Nimic - 
împacheta doar cadourile de Crăciun, pregătea 
cina, punea masa pentru familia față de care 
îmi declaram cu atâta patimă iubirea (şi mai 
ales faţă de soția mea) în această carte. O să-şi 
dea seama de ce râdeam în halul acela atunci 
când va citi aceste rânduri. Când m-a şocat 
propria mea ipocrizie, am râs de mine şi i-am 
răspuns imediat, „întreruperea“ a durat cu 
totul trei minute (în care a intrat şi o 
îmbrăţişare) şi m-am reîntors la „masa de 
scris“ mai fericit şi să sperăm că mai înţelept, 
dar mai ales mai sensibil. Prin răspunsul la 
apelul ei mi-am comunicat iubirea, 
demonstrându-i cât de importantă este pentru 


mine. 
Un mare adevăr 


Unul dintre cei mai importanţi paşi pentru o 
comunicare eficientă i-am făcut cu Roşcata la 1 


ianuarie 1989. Mai întâi, să povestesc că la 4 
iulie 1972 m-am  creştinat. Roşcata se 
creştinase cu mult înainte, începând cu 1 
ianuarie 1989, am mai făcut un pas enorm în 
relaţia noastră, atunci când am cumpărat noua 
versiune internaţională a „Bibliei pe un an“ 
Asta înseamnă că Biblia este împărţită în 365 
de părţi şi în fiecare zi citeşti ceva din Vechiul 
Testament si ceva din 


a 


Noul Testament, ceva din Psalmi şi ceva din 
Pildele lui Solomon. 

Mai mereu discutăm despre ce am citit în ziua 
respectivă. Dacă sunt la Dallas, citim Biblia 


împreună. Când sunt plecat, citim fiecare din 
Biblia lui şi ne rugăm împreună înainte de a 
discuta mesajul. Este straniu cum Dumnezeu 
pare să dezvăluie acelaşi lucru fiecăruia dintre 
noi prin învăţările Sale zilnice. Există şi acele 
momente extraordinare când fiecare a văzut 
altceva decât celălalt. Ne-am simţit şi mai 
aproape, şi asta ca urmare a împărtăşirii 
Cuvântului Domnului zi de zi. 

De-a lungul anilor, am observat că atunci când 
un eveniment special s-a produs în viaţa 
noastră, ne-am apropiat tot mai mult de 
Dumnezeu şi, invariabil, unul de celălalt. 
Atunci când înveţi să iubeşti întru lisus 
Christos, dragostea este inimaginabil de dulce, 
iar barierele în calea comunicării încep să 
dispară. 

Comunică prin întrebări şi umor 


Simţul umorului este extrem de important 
pentru ca romantismul şi amuzamentul să fie 
permanente în căsnicie, umorul fiind un 
ingredient necesar pentru o comunicare 
eficientă. Nici pe bărbaţi, nici pe femei nu-i 
atrag acei reprezentanţi ai sexului opus care se 
dovedesc  încrâncenaţi şi lipsiţi de umor. 
Trebuie însă să fim siguri că partenerul 
socoteşte că e într-adevăr amuzant ceea ce 
spunem pe socoteala lui şi că nu este un mod 
de a-l pune la punct. De exemplu, niciodată nu 
spun o glumă care o implică şi pe soţia mea 
fară să- i cer mai întâi voie. 

N-am să uit în veci acea vineri seară în care m- 
am întors acasă după o săptămână grea. 
Roşcata m-a întâmpinat la aeroport şi era 
îmbrăcată „mortal“. Ca de obicei, era dată şi 
cu un parfum bun şi dulce, care îmi place în 
mod special. 


In timp ce aşteptam bagajele, s-a cuibărit 
lângă mine, şi-a strecurat mâna în mâna mea 
(e foarte prietenoasă) şi mi-a spus: „lubitule, 
ştiu că pentru tine a fost o săptămână lungă şi 
grea, aşa încât, dacă vrei, ne putem opri la 
magazin în drum spre casă ca să luăm o 
friptură bună sau fructe de mare. Cât te 
odihneşti tu citind ziarul, am să pregătesc o 
cină plăcută pentru noi doi. Tom doarme la 
Sam în noaptea asta, aşa încât vom fi singuri. 
Şi după ce mâncăm, îmi dau seama că nu vrei 
să speli vasele murdare, aşa încât poţi să te 
duci să mai recuperezi ce n-ai apucat să citeşti, 
în vreme ce eu am grijă de toate la bucătărie. 


Nu-mi ia mai mult de o oră, o oră şi jumătate, 
maximum două. (Pauză) Sau, dacă stau să mă 
gândesc bine, iubitule, poate că ai prefera să 
ne bucurăm de seara asta într-o libertate 
absolută, acordându-ţi întreaga mea energie. 
Am putea să mergem la un restaurant frumos. 
Sigur, iubitule. Tu hotărăşti. Ce preferi?“ 
(Roşcata e neîntrecută în vorbe alese.) 


Inutil să vă mai spun că nu ne-am oprit la 
băcănie şi nici nu am pregătit cina acasă.f 


Nu numai că umorul contează şi este eficient 
în comunicare, dar gentileţea, amabilitatea şi 
atenţia acordată sunt, de asemenea, de o 
importanţă capitală. Un punct de reper pentru 
o comunicare eficientă este ca soţii să fie la fel 
de blânzi, amabili şi atenţi în conversațiile cu 
soțiile lor pe cât sunt în cele cu secretarele şi 
cu necunoscuţii care îi opresc pe stradă şi îi 
întreabă pe unde s-o ia. Soţiile trebuie să fie la 
fel de atente şi de prevenitoare cu soţii lor aşa 
cum sunt cu colegii, angajaţii sau chiar cu 
coafezele lor. 


Fii sensibil 

Când partenerul este obosit, distrus după o 
mare dezamăgire, frustrat sau supărat, bolnav 
fizic sau „împovărat“ de treabă sau a făcut 
ceva ce i se pare o „greşeală stupidă“: 


NU: face avansuri amoroase; nu-l forţa să ia o 
hotărâre importantă şi nu-i împărtăşi o 
informaţie capitală decât dacă este o chestiune 
de viată si de moarte, care 

trebuie rezolvată chiar în acel moment; nu-i 
găsi niciun cusur referitor la ceva din trecut si 
nici nu te 

referi la ceva ce trebuie făcut în viitor. 


Dar: fii blând, iubitor, înţelegător şi amabil, dă 
dovadă de empatie şi discernământ; ia-ţi un 
aer resemnat şi întreabă blând dacă n-ai putea 
face ceva ca să îl scapi de povară; recunoaşte-i 
meritele; exprimă-ţi iubirea şi sprijinul; spune- 
i: „Eşti cel mai important lucru din viaţa mea“; 
îmbrăţişează-1, mângâie-l sau ia-l de mână. 
Este de o importanţă vitală să găseşti 
momentul când s-o faci; atunci când 
sensibilitatea reală şi empatia coincid, ele 
clădesc o bază excelentă pentru o prietenie 
adevărată şi ajută să se ajungă la o iubire care 
să 

dureze realmente o viată. 

Implică-te - 

comunică - 

osteneşte-te să-ţi 

pese 

Vreau să subliniez faptul că dacă vei pune în 
practică toate mijloacele de comunicare şi vei 
urma sugestiile din această carte sau din altele 
cu acelaşi subiect, tot se va ajunge ocazional la 
neînţelegeri. Pe scurt, nu cred că există 


căsnicie fără probleme şi fără neînţelegeri, 
Cum spuneam şi mai înainte, poţi totuşi să nu 
fii de acord fară să fii dezagreabil. Roşcata şi 
cu mine am avut şi avem dificultăţile noastre. 
Totuşi, cred că unul dintre motivele pentru 
care am reuşit să depăşim cu dragoste 
problemele, iar căsnicia noastră să fie mai 
stabilă şi mai solidă ca niciodată, are strânsă 
legătură cu felul în care am abordat amândoi 
situaţiile în care n-am fost de acord sau nu am 
comunicat cum trebuia. 


în general, când am călcat strâmb, fiecare l-a 
tratat pe celălalt cu respect. Niciodată nu am 
fost răzbunători, nu ne-am vorbit urât, ca să nu 
regretăm amarnic mai târziu. Nu ne-am atacat 
direct, şi asta contează, încercăm să nu uităm 
că eşecul este o întâmplare şi nu o persoană şi 
că vom fi împreună multă vreme. Pe scurt, 
când ne-am jurat credinţă căsătorindu-ne, ne- 
am promis să rămânem împreună. Când ne-am 
implicat trup şi suflet în asta, am ştiut practic 
că va fi mai amuzant dacă vom reuşi să 
comunicăm şi să ne respectăm reciproc. 
Pentru a parafraza profetul de demult, v-aş 
sfătui să „rămâneți şi [să] faceţi la fel“ 


Note: 
4 Din Secrets of Closing the Sale, Fleming H. Revell, 1984. 
Fragment preluat cu acordul editorului. 


CAPITOLUL 7 


Sexul nu este un cuvânt 
licenţios 
E> 


Sexul este superb, încântător şi 
necesar. Aşa a lăsat Dumnezeu. Este 


o exprimare a sinelui, o implicare 
totală, o dăruire absolută, o obligație 
sfântă. Sexul nu este un drept pe care 
să îl solicităm cu egoism; dar nici o 
favoare pe care s-o tratăm infantil; 
aşa cum nu e nici o armă pentru a-l 
domina pe celălalt şi nici o răsplată 
pentru bună purtare. 


DR. J. ALLAN PETERSEN 


SUNT CONVINS CĂ DACĂ AI CITIT BIBLIA îţi este 
foarte familiară scena care urmează. Adam a 
fost singur toată viaţa şi Dumnezeu a înţeles 
că nu e bine ca omul să fie singur. Astfel, 
Dumnezeu l-a adormit pe Adam, i-a făcut o 
operaţie chirurgicală, a scos o parte din trupul 
lui, o coastă, şi din ea a creat-o pe Eva. Când 
Eva s-a arătat în faţa lui Adam, Biblia spune că 
el a privit-o şi i-a spus: „Os din osul meu şi 
trup din trupul meu“. Şi totuşi, dr. Howard 
Hendricks de la Seminarul Teologic din Dallas 
spune că această interpretare este departe de 
originalul în limba ebraică (care ar fi o 
traducere ad litteram şi mai la obiect). Sunt de 
acord cu dr. Hendricks şi sunt convins că şi tu 
eşti, aşa încât citeşte mai departe. 


Ţi-l poţi imagina pe Adam, care a fost singur o 
viaţă, văzându-se dintr-odată confruntat cu cea 
mai frumoasă femeie de pe pământ? Da, veţi 
spune o parte dintre voi, „pentru că oricum era 
SINGURA de pe pământ“ şi bineînţeles că aveţi 
dreptate. Dar nu numai că era cea mai frumoasă 
femeie a acelui moment, ci a tuturor timpurilor, 
pentru că o crease Dumnezeu şi Dumnezeu nu poate 
crea decât perfecțiunea. Ei bine, acum vă imaginaţi 
voi, cinstit vorbind, că Adam a văzut femeia asta 
superbă şi i-a spus: „Os din osul meu şi trup din trupul 
meu“?  Glumiţi. Traducerea exactă din ebraică 


seamănă mult mai mult cu un foarte entuziast şi 
extrem de motivat „UAU“! 


E mult mai plauzibil. Aşa a văzut-o Adam pe Eva. Eu 
cred că şi după mulţi ani de căsnicie călăuzită de 
mâna Domnului şi care respectă câteva principii de 
bun simţ putem în continuare să spunem „UAU“ în 
relaţia noastră. 


Sexul n-a fost ideea omului 


O parte dintre „cei de la Hollywood“, inclusiv 
scriitorii de romane senzaţionale sau editorii 
unor reviste mai picante, precum şi 
producătorii a extrem de multe seriale TV 
încearcă să sugereze că sexul a fost ideea lor si 
că eo invenţie a lor. 


Sexul a fost şi este ideea Domnului. El ne-a 
creat. El a creat sentimentul de atracţie dintre 
bărbat şi femeie. El ne-a spus de la început că 
trebuie să ne înmulţim. Ba chiar a exprimat-o 
foarte clar (atât în Vechiul, cât şi în Noul 
Testament), spunând că relaţia sexuală dintre 
bărbat şi femeie merge mult mai departe decât 
simpla procreare. Cei mai înţelepţi oameni 
care au trăit vreodată pe acest pământ au 
conceput Cântarea Cântărilor. în Noul 
Testament, Sfântul Apostol Pavel explică 
limpede că relaţia sexuală există pentru 
bucuria soţilor şi a soțiilor şi a fost închipuită 
pentru a cimenta legătura dintre ei astfel încât 
să devină unul. 


Sexul nu a fost perfecționat de Masters şi 
Johnson şi nici explicat amănunţit în Raportul 
Kinsey. Aşa cum spuneam şi mai înainte, 
relaţia sexuală dintre bărbat şi femeie a fost 
ideea Domnului şi Biblia este cel mai bun 
manual de educaţie sexuală care a fost scris 
vreodată. 


Dacă ţi se pare o exagerare, îţi propun să 
citeşti Cântarea Cântărilor. îţi garantez că vei 
căpăta o altă perspectivă aflând cum Solomon 
îşi vizualizează şi exprimă descrierea 
procesului prin care îi face curte miresei sale. 
Vezi tu, mulţi dintre cei care nu au citit Biblia, 
neînţelegând cine este Autorul ei, susţin 
neîntemeiat că Dumnezeu este împotriva 
sexului.  Creştinismul însă, de-a lungul 
timpului, susţine că există o relaţie sexuală 
între soţ şi soţie, relaţie ce este creaţie divină 
şi face parte dintr-un plan de împlinire a 
omului. 


Sexul şi religia 


Intenţiile lui Dumnezeu, precum şi frumuseţea 
şi avantajele pe care le implică, provin din 
planul Domnului şi au fost verificate într-un 
studiu făcut de revista Redbook asupra a o sută 
de mii de femei. în urma acestui studiu, s-a 
descoperit că femeile care au o convingere 
religioasă profundă sunt cele mai fericite si în 
relaţia sexuală cu soţii lor. 


Acest lucru dovedeşte încă o dată că atunci 
când Dumnezeu stabileşte reguli în funcţie de 
care să ne ducem viaţa, El o face nu pentru că 
ar fi un Dumnezeu sever şi nepăsător, ci tocmai 
pentru că este El însuşi 

iubire si ne doreşte binele absolut. Atunci când 
vei citi 

Cântarea Cântărilor a lui Solomon vei înţelege 
intimitatea relaţiei dintre Solomon şi aleasa sa, 
îţi vei da seama că relaţia sexuală dintre ei este 
lăsată clar de la Dumnezeu şi poate fi - ar 
trebui să fie - o relaţie plină de afecţiune şi 
satisfacţii. Acest lucru nu presupune însă că 
relaţia sexuală sănătoasă este aspectul cel mai 


important al existenţei soţilor şi soțiilor, pentru 
că foarte multe studii au dovedit că lucrurile 
stau altfel. însă cei care au căsnicii reuşite şi 
de lungă durată ştiu cât de importantă este 
intimitatea fizică, cât de frumoasă şi de sfântă. 


Aşa cum observă dr. David Seamands, „Este un 
simplu mit ideea că de fapt creştinii sunt ţinuţi 
din scurt la fel ca şi cei din perioada victoriană. 
Realitatea este că o căsnicie creştină asigură 
cuplului condiţiile necesare pentru o libertate 
şi o satisfacţie sexuale maxime.“ Studiile mele 
au arătat clar că până şi puritanii, în ciuda 
reputației lor, erau mult mai afectuoşi şi mai 
tandri decât au fost descrişi în manualele de 
istorie. De fapt, aveau chiar o privire pozitivă 
asupra sexualităţii, atâta vreme cât dovedeau 
înţelegere în privinţa importanţei familiei în 
viaţă. 

Intimitatea fizică 


Relaţia sexuală este o parte semnificativă a 
căsniciei, dar şi a ideii că trebuie să continui să 
faci curte şi după nuntă. Apropierea fizică 
împărtăşită de doi oameni care şi-au jurat 
credinţă pe viaţă unul altuia prin „legătura 
sfântă a căsătoriei“ poate fi de departe 
aspectul cel mai intim şi mai incitant al unei 
căsnicii sănătoase. Actul împărtăşirii sincere, 
sfinte, frumoase şi totale face ca partenerii 
unei căsnicii să fie şi mai apropiaţi şi mai 
iubitori decât în orice altă împrejurare. 

Din păcate însă, mulţi soţi şi multe soţii 
folosesc relaţia sexuală în mod egoist şi lipsit 
de afecţiune. In loc de asta, soţii şi soțiile 
trebuie să caute împlinirea în acest tip de 
relaţie, cea mai specială. 


Principalul organ sexual este creierul. 


Motivul pentru care soţii şi soțiile au probleme 
în relaţia sexuală are mult mai puţin de-a face 
cu actul fizic în sine, fiind vorba mai degrabă 
despre o proastă funcţionare a principalului 
organ sexual. Mult prea mulţi oameni au idei 
greşite în legătură cu intimitatea unei căsnicii. 
Confuzia începe să se limpezească atunci când 
înţelegem că relaţia sexuală nu începe în pat 
după ce se stinge lumina. Această relaţie face 
parte integrantă din viaţă în ansamblu şi 
începe din nou în fiecare zi în pat, când ne 
trezim şi aprindem lumina. Dacă relaţia 
sexuală cu partenerul nu este tot ceea ce ţi-ai 
dorit, „problema“ în majoritatea cazurilor nu 
este relaţia sexuală, ci RELAŢIA PROPRIU- 
ZISĂ. Trebuie să  înţelegeţi amândoi că 
AFECȚIUNEA, INTIMITATEA, BUNĂTATEA şi 
RESPECTUL sunt cele mai importante 
componente ale unei relaţii. 


Afecţiunea, intimitatea, bunătatea şi 
respectul sunt componentele cele mai 
importante ale oricărei relaţii. 


Sex în fiecare încăpere 


Să vedem ce se poate face de la intrare până la 
uşa din spate, în toate încăperile casei. 


Zona uşii de la intrare (holul) este locul în care 
îţi întâmpini partenerul la plecare şi la venire, 
la începutul şi la sfârşitul unei zile de lucru. 
Cum primul şi ultimul salut marchează 
perioada de separare, trebuie să faci în aşa fel 
încât această zonă să fie mereu una „fericită“. 
Zâmbetele, îmbrăţişările, vorbele bune şi 
încurajările trebuie să fie la ordinea zilei (şi a 


nopţii). 


Bucătăria este o zonă a intimităţii. Expresia 
devenită clişeu „Iubirea bărbatului trece prin 
stomac“ are un sâmbure mare de adevăr, aşa 
încât bucătăria poate deveni un loc extrem de 
important pentru căsnicie. Bărbaţii care îşi 
ajută nevestele la bucătărie sunt mai 
respectaţi şi mai apreciaţi în celelalte încăperi 
ale casei. 

Sufrageria este o zonă ideală pentru 
dezvoltarea comunicării, inclusiv a celei 
spirituale. Rugăciunile dinainte de masă 
apropie pe toată lumea. Discutarea aspectelor 
pozitive de peste zi (lăsaţi-le pe cele negative 
după masă) nu numai că vor spori 
comunicarea, dar vor ajuta şi la digestie. 


Salonul sau camera familiei este locul în care 
te poţi destinde şi poţi sta „cu picioarele pe 
masă“ Această încăpere a familiei trebuie să 
presupună existenţa multor conversații 
asezonate cu umor şi râsete, ceea ce ajută la 
întărirea unei căsnicii. Tot aici fiul şi/sau fiica 
trebuie să-şi petreacă ceva vreme cunoscându- 
şi viitorul partener de viaţă, atunci când sunt 
încă logodiţi. 


Atâta vreme cât încăperile casei sunt folosite 
cum trebuie, dormitorul devine o cameră 
frumoasă, incitantă şi plină de iubire. 


Atentie, bărbaţi! 


Veţi constata că mare parte din acest capitol 
este adresat soţilor. Şi există două motive 
pentru asta. Tone de corespondenţă adresate 
lui „Ann Landers“ şi lui „Dragă Abby“, precum 
şi nenumărate studii au demonstrat clar că, în 
majoritatea cazurilor, soţii sunt cei mai 
întreprinzători. E în regulă şi în firea 


lucrurilor. Dar, prieteni, nu uitaţi că 
afecțiunea, iubirea, tandreţea şi respectul 
trebuie să stea la baza tuturor celorlalte. 


In al doilea rând, atât bărbatul, cât şi soţia lui 
trebuie să ştie că o relaţie sexuală, pentru a fi 
frumoasă şi satisfăcătoare, trebuie să 
presupună că amândoi se simt iubiţi, şi nu 
folosiţi. Aşa cum probabil ştiţi cu toţii, 
stimulentul sexual variază considerabil de la 
partener la partener. De aceea, iubirea reală, 
preocuparea, respectul şi o adevărată 
comunicare între cei doi sunt de o importanţă 
capitală. Atunci când vă veţi iubi, înţelege şi 
satisface nevoile şi dorinţele cele mai fierbinţi, 
se va ajunge nu numai la o relaţie din care 
amândoi veţi avea de câştigat, ci şi la una 
permanent fericită. Şi acum să privim cu 
atenţie cum putem să ne transformăm 
„căsnicia din dormitor“ într-una în concordanţă 
cu alte aspecte ale mariajului. 


De unde începe sexul? 


In majoritatea căsniciilor, principala problemă 
în ce priveşte relaţia sexuală o reprezintă 
faptul că prea mulţi soţi şi prea multe soţii o 
percep (sau cel puţin aşa o tratează) ca pe o 
parte separată sau independentă a existenţei 
lor. Aceasta este o greşeală gravă. 


Domnilor, vă asigur că atunci când vă ignoraţi 
toată ziua soţia (ba uneori chiar sunteţi 
neatent şi neglijent, necioplit sau poruncitor) 
şi apoi îi acordaţi toată atenţia odată cu 
lăsarea întunericului, ea va resimţi această 
stare de lucruri. De asemenea, este adevărat 
că dacă vă arătaţi nemulţumiţi de cartofii piure 
(sau de faptul că nu au fost) la cină, ea va fi 
rece şi bosumflată pentru tot restul serii. 


Doamnelor, vă asigur că dacă ignoraţi 


eforturile soţului vostru (chiar dacă uneori 
este mai „neîndemânatic“) de a „pregăti 
decorul“ pentru momentul de intimitate, el va 
resimţi asta. Nemanifestându-vă afecțiunea 
fizică, veţi reduce efectul acestor „momente de 
tandreţe“ care apar înainte şi după actul 
sexual. 


Actul sexual este relaţia „absolută“ dar, din 
păcate, mult prea mulţi bărbaţi, pentru că aşa 
sunt ei din fire şi uneori dau dovadă de 
insensibilitate, fac greşeala de 

a încerca să treacă direct de la ştirile TV la 
acest 

„absolut“, printr-o simplă schimbare a 
hainelor. Mult prea multe femei sunt prinse în 
această „tiranie a problemelor ce trebuie 
rezolvate urgent“ (stresul de acasă, de la 
serviciu şi copiii) şi pur şi simplu nu au „chef“ 
de prea multe ori. Uneori este firesc şi de 
înţeles, dar atunci când devine o obişnuinţă, se 
ajunge la o nefericită şi chiar tragică stare de 
malnutriție afectivă. 
Soţiei căreia i se cere să satisfacă nevoile si 
dorinţele 
soţului fară a fi luate în considerare si nevoile 
si, | | 
dorinţele ei i se va părea că este folosită şi, în 
cele din urmă, se va socoti chiar nimic mai 
mult decât o simplă prostituată. Nu aceasta 
este calea pentru a obţine o căsnicie 
binecuvântată, prieteni. Trebuie să-i satisfaceţi 
nevoile dacă doriţi să obţineţi absolutul în 
căsnicie. Soţul care este respins permanent, 
nerespectându-i-se nevoile şi dorinţele, se va 
simţi mai puţin bărbat, pentru că, spun 
psihologii, respingerea sexuală este o 
respingere resimțită ca totală în cazul 


bărbaţilor. Nu aceasta este calea pentru a 
obţine o căsnicie binecuvântată, doamnelor. 
Trebuie să-i satisfaceti nevoile, dacă doriţi să 
obţineţi absolutul în 
căsnicie. | 

Cu toții dorim poveşti de dragoste romantice şi 
să ni se facă la fel de frumos curte ca până în 
ziua în care am ajuns la altar. Vrem să - 
trebuie să - ne simţim iubiţi, de folos si să ni se 
recunoască meritele, dacă se doreşte 

o reacţie sexuală sinceră şi după trecerea 
anilor. Pentru ca această relaţie sexuală să 
atingă culmile, ajutându-i pe soţ şi pe soţie să 
devină „unul“, aşa cum a lăsat Dumnezeu, 
curtarea în cel mai exact sens trebuie să 
presupună timp, atenţie, afecţiune şi 
consideraţie. Acest lucru este şi mai valabil 
după primii ani de după căsătorie, când luna 
de miere nu mai este decât o amintire aproape 
ştearsă. 


Sunt mândru de tine, dragostea mea 

Noi, bărbaţii şi femeile, suntem absolut 
uluitori, înainte de căsătorie, suntem foarte 
atenţi unul cu celălalt, dăm tot timpul 
telefoane şi încercăm să petrecem fiecare clipă 
cu aleşii noştri. Apoi, după ce ne căsătorim, 
lucrurile încep să se schimbe după o vreme. 
Am constatat de multe ori, la diferite întruniri, 
că perechile sosesc împreună, dar imediat 
după aceea fiecare o apucă pe drumul lui. 
Aproape că nici nu mai ştiu unul de celălalt 
până ce nu sunt gata de plecare. Eu nu spun să 
petreceti tot timpul împreună, dar, în general, 
când sunteţi invitaţi ca pereche, ar trebui să vă 
bucuraţi amândoi de acest moment monden si 
să vă apropiaţi şi mai tare tocmai stând 
împreună. Aşa vă puteţi împrieteni şi cu alte 


cupluri, începând să fiţi identificaţi ca având o 
căsnicie „comună“, solidă. Amintiţi-vă, 
domnilor, de momentele de început, când îi 
făceaţi curte soţiei! O duceaţi pe EA la marile 
evenimente mondene si dacă vreun bărbat mai 


îndrăzneţ făcea greşeala s-o abordeze, luaţi 
imediat atitudine şi o ocroteaţi pentru a 
îndepărta orice fel de avansuri. Tot restul serii 
rămâneaţi amândoi, ca gemenii siamezi. Cel 
mai mare compliment pe care îl puteţi face 
alesei voastre, indiferent de câtă vreme aţi fi 
căsătoriţi, este să o trataţi permanent în 
acelaşi fel. Când ieşiţi împreună în lume, 
indiferent că e vorba de o petrecere, de un 
eveniment sportiv, de o cină în oraş sau de o 
întâlnire în scopuri caritabile, timpul petrecut 
împreună în public contează enorm într-o 
căsnicie. Mesajul pe care-l furnizaţi astfel este 
limpede: „îmi iubesc partenera, sunt mândru 
de ea şi vreau s-o afle toată lumea, inclusiv 
ea!“ Când vă întoarceţi acasă si îi 


spuneţi nevestei cât de mult o iubiţi, deveniți 
mult mai credibil, pentru că v-aţi demonstrat 
iubirea toată seara. 


Durează în ciuda frumuseţii, bucuriei si 
încântării unei relaţii | i 
sexuale dintre soţ şi soţie, într-un studiu 
efectuat de psihiatrul newyorkez Anthony 
Pietropinto, s-a constatat că o treime dintre 
cuplurile căsătorite, care au sub patruzeci şi 
cinci de ani, la un moment dat îşi încetează 
relaţiile sexuale pe o perioadă de cel puţin 
două luni. Conform lui Pietropinto, această 
scădere a activităţii sexuale poate fi atribuită 
în mod direct stresului crescând de la serviciu, 
mai ales în cuplurile în care amândoi lucrează. 
El declară: „Sexul este o funcţie care 


presupune un anumit grad de atenţie, 
afecţiune şi efort. Oamenii trebuie să fie 
pregătiţi din punct de vedere psihologic pentru 
asta, ceea ce nu e deloc uşor atunci când 
cineva e foarte obosit după o zi de lucru.“ 


Să analizăm acest studiu împreună cu un altul, 
recent, care arată nu numai că perechile în 
care amândoi muncesc petrec mult mai puţin 
timp împreună dar şi că timpul petrecut nu 
este unul satisfăcător. De aceea, putem uşor să 
ajungem la concluzia că unul dintre cei mai 
importanţi factori într-o relaţie sexuală reuşită 
în cadrul căsniciei este timpul. T-I-M-P-U-L! De 
fapt, aşa cum am citit şi în Cântarea 
Cântărilor, sunt impresionat că acest om, 
Solomon, care era foarte ocupat - să-şi 
conducă împărăţia, manifestând un mare 
interes pentru artă, arhitectură, construcţii, 
horticultură şi alte diverse domenii -, se pare 
că petrecea o grămadă de timp facându-i curte 
frumoasei sale alese. De ce? Cred că 
Dumnezeu a găsit că e potrivit ca tocmai el să 
consemneze cu multă poezie amănuntele 
felului în care făcea curte pentru a ne arăta 
exact că sexul şi gesturile frumoase în căsnicie 
nu numai că sunt acceptate, ci şi încurajate de 
EL 


Una dintre cele mai triste poveşti pe care le- 
am auzit vreodată are ca subiect un cuplu 
divorţat. Atunci când a fost întrebată de o 
prietenă cum face faţă recentului divorţ, soţia 
neglijată până atunci a răspuns: „Mult mai 
bine decât mă aşteptam. Acum John îmi acordă 
mai mult timp şi mai multă atenţie. în sfârşit, 
am intrat pe lista lui de «priorităţi».“ Cât de 
îngrozitor este când te gândeşti că acest cuplu 
nu şi-a respectat cea mai importantă dintre 
promisiuni, şi anume să-şi acorde timp pentru 


iubire, respect şi mângâiere. 


Trezirea interesului pentru relația 
sexuală 

Culmea ironiei, domnilor, este faptul că soţii 
pot trezi interesul soțiilor pentru o relaţie 
sexuală tocmai  nevorbind despre asta 
niciodată. Majoritatea „idilelor“ apar nu 
neapărat pentru că este vorba despre o femeie 
izbitor de frumoasă sau despre un bărbat 
extrem de bine, ci pentru că persoana 
respectivă îşi descoperă interesul pentru 
celălalt ca „persoană“ în sine. Atunci când îti 
„curtezi“ nevasta, si acest lucru îti intră în 


obişnuință,  arată-i respectul sincer şi 
afecțiunea, interesul, petreceţi cât mai mult 
timp împreună şi atunci aspectul sexual al 
căsniciei va intra în firea lucrurilor. 


Cu siguranţă că vă amintiţi încă de toate 
comploturile şi manevrele pe care le-aţi făcut 
pentru a vă convinge partenera înainte de 
căsătorie. Nu numai că voiaţi să îi fiţi aproape, 
dar voiaţi să fiţi singuri. Eu nu vă acuz că aţi 
facut-o pentru a seduce. Dar se prea poate să fi 
fost mai „prietenoşi“ atunci când eraţi în doi 
decât atunci când erati în grup. 


S-ar putea ca în acel moment al relaţiei voastre 
să nu vă fi gândit că vă „seduceţi“ nevasta dar, 
acelaşi plan atent, plin de entuziasm şi 
consideraţie, ar fi putut să constituie bazele 
unei deveniri din doi în „unu“. 

Plăcerea si fidelitatea 

Trebuie să observați că vă puteţi bucura la 
nesfârşit de plăcerea de a face dragoste cu 
partenerul, iar fericirea este un produs 
intermediar firesc. Infidelitatea poate aduce 


uneori plăcere, dar în sută la sută din cazuri în 
cele din urmă distruge fericirea şi aduce 
nefericire atât celor care urmăresc doar 
plăcerea egoistă, cât şi membrilor nevinovaţi ai 
familiei. Dar despre asta vom vorbi mai pe 
îndelete ceva mai târziu. Deocamdată, să 
facem o scurtă pauză şi să ne gândim atent la 
acest lucru. Altcineva vă poate da plăcerea, 
dar fericirea n-o puteţi avea decât din ceea ce 
faceţi pentru cineva - ca, de exemplu, 
partenerul de viaţă. 


Dobândirea absolutului 


Acum e clar (în cazul în care nu era) că 
bărbatul şi femeia trebuie să-şi asume 
răspunderi egale pentru a avea o relaţie 
sexuală reuşită. Dacă sunteţi dispuşi să vă 
asumaţi partea de răspundere, probabil că 
vreţi să aflaţi şi ce anume poate duce la 
„dobândirea absolutului“. Restul acestui 
capitol este dedicat împărtăşirii acelor idei ce 
pot fi folosite pentru a îmbunătăţi o relaţie 
sexuală nesatisfăcătoare sau pentru a 
transforma una bună într-una şi mai bună. 
Având în vedere că mulţi oameni buni din fire 
se lasă 

totuşi ispitiţi de plăcerile carnale, multe 
primejdii pot apărea din cauza unei relaţii 
sexuale în afara cuplului. V-as sfătui să cititi cu 
atentie si să cântăriţi bine 
următoarele rânduri. 

Dacă viața sexuală este plicticoasă, la 
întâmplare sau inexistentă, simţindu-vă tot mai 
obosit, indiferent, neglijent sau neinteresat din 
punct de vedere sexual de partener, înseamnă 
în general că acesta nu vă mai „tulbură“, iar 
căsnicia, în funcţie de vârstă, se poate îndrepta 


spre o problemă cu adevărat gravă, eventual 
chiar spre divorţ. Deci, ce e de făcut? 


Trebuie să înţelegeţi că este aproape universal 
valabil faptul că atunci când apare o problemă, 
indiferent de vârsta căsniciei, ea se va 
manifesta într-un fel sau altul în relaţia 
sexuală. Pe măsură ce explorăm mai profund 
faţetele căsniciei, ar trebui să vă daţi seama că 
paşii pe care vi-i propun nu sunt un panaceu, 
dar, în contextul acestei cărţi, vă pot spori 
şansele obţinerii unei relaţii mai satisfăcătoare 
cu partenerul. 

Primul pas: Evitaţi absenţele 
prelungite 

In societatea actuală sunt mulţi bărbaţi - şi tot 
mai multe femei - care călătoresc în interes de 
serviciu, deci se despart de familii pe perioade 
tot mai lungi. în cele mai multe cazuri, 
absenţele prelungite cu siguranţă că nu ajută 
la consolidarea unei căsnicii. Deci, pentru a se 
ajunge la satisfacția sexuală totală, trebuie 
evitate absenţele prelungite. 


După câţiva ani în care partenerul lipseşte de 
lunea până vinerea şi, în unele cazuri, două, 
trei sau patru săptămâni la rând, relaţia devine 
tensionată şi căsnicia va supravieţui cu greu. 
în realitate, aceste absenţe prelungite vă vor 
face să vă întrebaţi dacă mai există vreo 
căsnicie, de fapt. Poate că iau prea mult ca 
punct de reper propria mea situaţie, dar ştiu 
că dacă lipsesc o săptămână întreagă sau chiar 
mai mult, mă tem dintr- odată ca relaţia dintre 
mine si Roşcata să nu se fi | 

deteriorat între timp. Pe lângă aceasta, mai e 
şi faptul că în drumurile mele am auzit despre 
multe infidelităţi si stiu că nenumărate căsnicii 
au fost distruse de 


despărţirile prelungite. 

Cum mulţi dintre cei care citiţi această carte 
ştiţi fără îndoială că eu călătoresc des, probabil 
că vă întrebaţi în ce categorie intru. întâi de 
toate, întotdeauna sunt acasă în weekend. în al 
doilea rând, de obicei plec luni seara sau marţi 
dimineaţa şi, când se întâmplă aşa, în 98% din 
cazuri mă întorc acasă vinerea. în aproape 
40% din cazuri revin miercurea, plec joia şi mă 
întorc vinerea. în plus, avem şase seminarii de 
câte două zile anual la Dallas, situaţii în care 
sunt acasă toată săptămâna. îmi rezerv 
întotdeauna cinci săptămâni anual pentru scris 
acasă, şi-mi iau două săptămâni vara şi trei 
săptămâni la Crăciun ca să plec în vacanţă şi 
să-mi petrec timpul cu familia. Esenţial: petrec 
sub o sută de nopţi anual departe de casă şi 
cam în 10% dintre acestea Roşcata este cu 
mine. Plănuind atent, poţi deţine controlul 
asupra absenţelor prelungite. Două întrebări 
de bază: Oare nivelul de trai câştigat prin 
absenteism este mai important decât căsnicia? 
Printr-o privire obiectivă a calendarului, ce 
poţi constata în legătură cu priorităţile în 
existenţă? 


Este foarte important ca despărţirea să nu fie 
prea lungă. în Biblia de zi cu zi, Apostolul 
Pavel explică în cuvinte simple în Epistola I 
către Corinteni 7: 2-5: 


Dar, ca pază împotriva desfrânărilor, 
fiecare bărbat sa-şi aibă femeia lui şi 
fiecare femeie să-şi aiba bărbatul ei. 
Bărbatul  datornică iubire să-i dea 
femeii, aşijderea şi femeia bărbatului. 

Femeia pe al ei trup nu e stăpână, ci 
bărbatul; aşijderea şi bărbatul nu e 
stăpân pe trupul lui, ci femeia. Să nu vă 


lipsiţi unul pe altul de datoria 
căsătorească, fară numai cu bună 
învoiala până la o vreme, ca să va 
îndeletniciţi cu postul şi cu rugăciunea. 
Apoi sa fiţi iarăşi împreună, ca să nu va 
ispitească Satana din pricina 
neînfrânării voastre. 


Al doilea pas: Legătura fizică lipsită de 
senzualitate 

O bătaie pe umăr, o atingere de mână, o 
îmbrăţişare, un sărut fugitiv pe obraz - toate 
aceste gesturi spun „Te iubesc“ fară să implice 
„hai în pat“ şi au un profund impact asupra 
relaţiei noastre sexuale. Doamnelor, când vreţi 
să-l luaţi pe soţul vostru de mână sau să îl 
îmbrăţişaţi, îi spuneţi: „Eşti al meu şi sunt a 
ta.“ Domnilor, când dăm un sărut pe obraz sau 
îmbrăţişăm de dragul de a îmbrăţişa - fără o 
conotaţie sexuală - ne ajutăm soțiile să afle că 
iubirea noastră merge dincolo de o simplă 
relaţie fizică. 


Bărbaţii si femeile care nu se îmbrăţişează 
suficient 

doar de dragul de a se îmbrăţişa sunt lipsiţi de 
simpla bucurie a căsniciei. Trebuie să 
mărturisesc că am dat lovitura în privinţa 
îmbrăţişărilor, pentru că Roşcata este foarte 
specială în direcţia asta. De fapt, i se mai 
spune cu afecţiune şi „Fericita tandreţe“. Sau, 
cum ar spune Miss Mamie McCullough: 
„îmbrăţişează tot ce mişcă şi şterge de praf tot 
ce stă pe loc.“ 


într-o zi oarecare, când lucrez acasă, Roşcata 
si cu 

mine ne îmbrăţişăm de douăsprezece până la 
treizeci de ori. Nu sunt îmbrăţişări lungi, 


sugestive sau pasionale, ci doar reiterează 


iubirea. Eu îi spun: „Mă bucur foarte mult că 


esti a mea si că sunt al tău! Sunt 

încântat să te am în preajmă. însemni enorm 
pentru mine. Ce privilegiu extraordinar să te 
am doar pentru sufletul meu!“ 


Domnilor, când vă îmbrăţişaţi des soţia, când 
numai 


asta vă interesează, îi comunicaţi într-un mod 
original afecțiunea. De asemenea, stabiliţi 
datele esenţiale ale unei relaţii sexuale. E un 
fel de a spune clar „Ie iubesc“, iar soţia se va 
simţi iubită şi nu folosită. Atunci când iubirea 
este încununată de experienţa sexuală, ea 
scoate în evidenţă profunzimea dragostei şi 
spiritul unităţii dintre bărbat şi femeie. 
Pornind de la impactul pe care „Fericita 
tandreţe“ Ta avut asupra vieţii mele, sunt de 
acord cu toate studiile şi observațiile 
documentate ştiinţific potrivit cărora 
îmbrăţişările ajută în viaţă în aproape toate 
cazurile. Categoric, îmbrăţişările m-au ajutat 
să devin un optimist absolut, lucru pentru care 
am ajuns deja celebru. Şi acum, să analizăm un 
alt „lucru aparent mărunt“, care contează 
enorm într-o relaţie. 

Al treilea pas:  începeţi ziua cu 
dragoste 

Un lucru aparent neînsemnat, pe care îl puteţi 
face pentru a crea o atmosferă plină de 
curtoazie, ceea ce presupune o căsnicie solidă, 
este să vă treziţi în fiecare zi cu câteva minute 
mai devreme. Puteţi folosi aceste prime minute 
pentru a vă coordona prin mai multe 
îmbrăţişări, reiterându-vă iubirea. Petreceti 


câteva 

clipe ţinându-vă de mână şi bucur ându-vă de o 


ceaşcă de cafea înainte să înceapă agitația 
propriu-zisă a zilei. Chiar şi cincisprezece 
minute pot conta enorm. Gândiţi-vă cum ar fi 
ca milioane de oameni să se trezească zilnic 
mai devreme pentru a-şi pregăti mai eficient 
munca şi pentru a se apuca mai repede de ea. 
Cum reuşita profesională este strâns legată de 
reuşita conjugală, oare nu e logic să acordaţi 
prioritate căsniciei de cum începe ziua? 


După un start atât de plăcut, veţi munci mult 
mai bine împreună - ca echipă - pentru 
pregătirea copiilor pentru şcoală. La plecarea 
la serviciu, vă sărutaţi de „la revedere“ - dar 
nu un sărut frăţesc, ci unul conjugal. Sau, cum 
se spune pe la noi, „îţi laşi nevasta bine 
sărutată!“ Motivul e simplu. Un studiu făcut de 
o companie de asigurări din Germania a arătat 
că bărbatul care îşi sărută nevasta la plecare - 
mă refer la cel care şi-o sărută cu adevărat - 
trăieşte în medie între cinci şi un an jumătate 
mai mult decât cel care ratează acest plăcut 
interludiu. Prieteni, vă e viaţa în joc! Şi nu 
numai atât, dar bărbaţii care fac asta câştigă 
cu 20 până la 30% mai mulţi bani decât cei 
care pleacă de acasă indiferenți. Aşa încât 
există un dublu avantaj. 

Al patrulea pas: întâmpinaţi-vă 

unul pe altul cu optimism 

Dacă ambii soţii lucrează şi se întorc acasă 
împreună sau cam la aceeaşi oră, când vă 
întâmpinați trebuie s-o faceţi îmbrăţişându-vă 
şi salutându-vă cu drag - „Cât mă bucur să te 
văd“ după care trebuie să  petreceţi 
următoarele minute făcând constatări pline de 
optimism (acest lucru creează o atmosferă 
relaxată şi plină de afecţiune). 


Nu trebuie să vă întâmpinați niciodată cu 


reproşuri, plângându-vă de ceva sau mârâind. 
Nu trebuie să vă plângeţi din pricina vremii de 
afară, a smogului sau a condiţiilor de trafic 
infecte şi nu faceţi comentarii de genul: „Stai 
să-ţi spun ce scandal a fost la birou.“ De multe 
ori, soţii şi soțiile încep să se întreacă în 
amănunte neplăcute, arătând cât de nefericiţi 
sunt ei, în ce loc infect muncesc, la ce 
companie oribilă, ce şefi insuportabili au etc. 
(vă garantez că acest lucru dăunează relaţiei 
sexuale). 


După plăcutul moment al îmbrăţişărilor şi 
strângerilor de mână de cel puţin un minut şi 
al exprimării încântării de a vă revedea, 
trebuie să întrebaţi sau să vă oferiţi să 
povestiţi ceva palpitant, interesant sau 
amuzant. „Să-ţi spun ce chestie nostimă s-a 
întâmplat azi la birou“ sau „Să-ţi spun ce 
chestie grozavă mi s-a întâmplat“ sau „îmi spui 
tu mai întâi, sau încep eu cu cel mai amuzant 
lucru pe care l-am făcut azi?“ Pe scurt, când vă 
faceţi apariţia, trebuie să fie una categoric 
pozitivă. (Un partener care zâmbeşte e mult 
mai atrăgător decât unul care se încruntă.) 
Când faci astfel ceva vreme, creezi un orizont 
de aşteptare pentru ambele părţi şi începi să te 
întrebi oare ce veste bună o să mai afli şi azi? 
Ştii că momentul în care îţi vei întâlni 
partenerul o să fie minunat, pentru că eşti 
convins că s-a întâmplat ceva interesant. Pe de 
altă parte, dacă vă întâmpinați cu reproşuri şi 
nemulțumiri,  începeţi să asociați ideea 
revederii cu ceva negativ Trebuie să fiți 
conştienţi de faptul că dacă partenerul va fi 
întâmpinat mereu de o persoană ursuză, va 
profita de ocazie să se oprească în primul bar, 
ca să se mai „răcorească“. Şi după asta nu mai 
trebuie mult pentru a se ajunge la distrugerea 


căsniciei. 
A întâmpina partenerul plin de optimism nu 
înseamnă o negare a realităţii, ci doar o 
păstrare a priorităţilor într-o ordine corectă. 
După cină, când lucrurile s-au mai aşezat si nu 
mai sunteti tensionaţi 

din cauza problemelor de la serviciu sau a 
celor din trafic, se pot discuta diverse lucruri 
care vă preocupă. Veţi fi mai destinşi şi mai 
receptivi. Cum împărtăşiţi aceste probleme 
empatic şi le rezolvaţi în mod creator, ele vor 
constitui o formă de apropiere şi de afecţiune. 


încercați şi asta, doamnelor 


La sfârşitul zilei, dacă nu aveţi serviciu sau 
dacă ati 
ajuns acasă înaintea soţului, v-aş sfătui, 
doamnelor, să puneţi la cale sosirea lui. Nu 
strigaţi din spatele casei când  auziţi 
deschizându-se usa: „lu esti, iubitule?" 
Mergeţi la uşa din faţă, asiguraţi-vă că este 
„Iubitul“, că vă bucuraţi enorm să-l vedeţi şi că 
sunteţi încântate că a venit. Doamnelor, nu 
uitaţi că toată ziua a fost în preajma unor 
femei care s-au străduit să arate cât mai bine. 
Erau elegant îmbrăcate şi, de cele mai multe 
ori cu gust, şi precis erau date cu mult parfum 
şi fardate, ca să fie cât mai atrăgătoare. De 
asemenea, vă sfătuiesc să vă amintiţi că 50% 
dintre divorţuri au loc din cauza unei persoane 
cunoscute la locul de muncă şi că în 70% din 
timp partenerul lucrează îndeaproape cu 
cineva. 


Asta nu înseamnă că trebuie să îl luaţi la 


întrebări în 

fiecare seară - cu siguranţă nu trebuie să 
manifestaţi îngrijorări necuvenite -, ci ar trebui 
să vă încurajeze să aveţi grijă ca atunci când 


soseşte să fie întâmpinat cu afecţiune de cea 
mai frumoasă şi mai parfumată fată pe care o 
întâlneşte în ziua respectivă (nu uitaţi, la 
bărbaţi totul porneşte de la simţuri). Astfel, 
când îl întâmpinați la uşă, va fi într-adevăr 
încântat să vă vadă şi exuberanţa de care daţi 
dovadă o să-l facă să aştepte cu nerăbdare să 
vină direct acasă în fiecare zi. 


Prieteni, să nu uităm un lucru care 
funcţionează de fiecare dată. Dacă şi ea are o 
slujbă, este înconjurată toată ziua de bărbaţi 
îngrijiţi şi bine îmbrăcaţi. Şi ei încearcă 
întotdeauna să arate cât mai bine, tratându-vă 
soţia cu curtoazie şi respect, Mai mult ca sigur 
că s-au dat cu un parfum bun sau cu o loţiune 
după bărbierit. DECI, dacă ajungeţi înaintea ei 
acasă, n-ar fi rău să vă aranjaţi puţin. Va fi 
extrem de impresionată dacă v-aţi şi apuca de 
treabă (aţi hrăni câinele, aţi da drumul pisicii, 
aţi face cafeaua, aţi întinde rufele la uscat 
etc.). Aceste „lucruri aparent mărunte“ îi 
transmit clar soţiei voastre nu numai că o 
iubiţi, dar şi că vreţi să funcţionaţi ca o echipă 
perfectă, încercând să-i uşuraţi cât mai mult 
povara. 

Al cincilea pas:  Plănuiţi timpul 
petrecut impreuna 

Acesta este unul dintre factorii primordiali 
astfel încât să  acordaţi timp şi calm 
comunicării. Plănuiţi timpul în aşa fel încât să 
puteţi discuta într-un mediu destins şi fară 
grabă. Astfel, amândoi vă veţi putea exprima 
deschis sentimentele. într-o asemenea 


conversaţie 

simţiţi nevoia să răspundeţi deschis - dar cu 
drag - întrebării: „Este oare viaţa sexuală 
satisfăcătoare pentru el/ea şi pentru ambele 


părţi?“ Oare vreunul dintre voi nu cumva 
„îinfrumuseţează“ sau „trişează“? Soţilor, oare 
vă daţi seama că iubirea este singura pasiune 
care include fericirea partenerului? Soţiilor, 
înţelegeţi lucrul ăsta? 


Pentru a vă bucura la maxim de căsnicie şi 
pentru a o face stabilă, ambii parteneri trebuie 
să se bucure în egală măsură de aspectele 
sexuale ale mariajului. 

Nenumărate studii arată că iubirea, răbdarea, 
perseverenţa şi uneori sprijinul unui expert pot 
duce mai mereu la o relaţie sexuală 
satisfăcătoare în căsnicie. Poate nu chiar de 
genul celor descrise în poveşti, în filme sau pe 
micile ecrane, ci una care să mulţumească 
ambele părţi. 

Eu nu vreau să spun că toate căsătoriile în 
care relaţia sexuală nu este satisfăcătoare si 
stimulatoare sunt 

automat nefericite. Ann Landers a făcut un 
sondaj serios, din care s-a constatat că un 
număr considerabil de soţi şi de soţii se 
mulţumeau cu un partener afectuos, iubitor şi 
amabil. Cred totuşi că, în majoritatea 
căsniciilor, apropierea între parteneri va fi tot 
mai mare odată cu trecerea timpului, atâta 
vreme cât relaţia sexuală continuă să fie una 
stimulatoare. 


Inutil să mai adaug că în mod clar cuplurile 
ajunse la cincizeci de ani nu sunt la fel de 
active sexual precum cele de douăzeci de ani. 
Voi sublinia din nou că toată lumea - 
independent de vârstă - are nevoie de 
afecţiune, intimitate, îmbrăţişări, mângâieri şi 
dovezi fizice că partenerul încă îşi găseşte 
jumătatea atrăgătoare. 


Dacă practic viaţa sexuală a încetat pentru voi, 


s-ar putea să fie vorba despre o problemă 
fizică. Ca urmare, vă sfătuiesc să mergeţi la 
doctor. S-ar putea să existe un motiv pentru 
care să vă  simţiţi mereu obosiţi sau 
dezinteresaţi. Apucaţi-vă de un regim sănătos 
şi faceţi sport. Două cărţi mi se par extrem de 
utile în asemenea situaţii: The Aerobics 
Program to Total Fitness (Programul de 
aerobică) de Dr. Ken Cooper şi Save Your Life 
Cholesterol Plan (Planul de salvare contra 
colesterolului) de dr. Richard Furman 
(publicate de Oliver-Nelson). în unele căsnicii, 
relaţia sexuală propriu-zisă este dificilă sau 
dureroasă pentru soţie (în general) sau chiar şi 
pentru soţ. Problema poate fi rezolvată prin 
sfatul medicului sau cu un simplu tratament. 
Al şaselea pas: Folosiţi-vă imaginaţia 
Folosiţi-vă imaginaţia atunci când faceţi curte! 
Anne Mayer ne povesteşte în cartea sa How to 
Stay Lovers While Raising Your Children ( să 
rămânem amanți şi când apar copiii în viața), 
despre un cuplu 

cu cinci copii între 9 şi 22 de ani. Atât soţul, 
cât şi soţia se simțeau adesea prea obosiţi la 
sfârşitul zilei. într-o seară, obosita soţie şi 
obositul soţ tocmai se pregăteau de culcare. El 
s-a băgat primul în pat, apoi şi ea - îmbrăcată 
din cap până în picioare -, unul lângă celălalt. 
El a privit-o şi a pus o întrebare firească: „Nu 
te dezbraci?“ Ea a răspuns: „Asta e treaba ta.“ 
Inutil să mai adaug că această idee simplă a 
creat mediul necesar pentru ca doi oameni 
obosiţi să-şi dea seama că de fapt nu erau 
chiar atât de obosiţi. în acest caz, soţia este 
cea care a preluat iniţiativa. N-are importanţă 
cine o face, dar uneori trebuie făcut şi aşa 
ceva. 


Al şaptelea pas: 


Reîntoarceţi-vă la locul în 

care a luat naştere pasiunea 

Dacă relaţia voastră sexuală s-a răcit şi este 
mult prea slabă, încercaţi să vă duceti 
partenerul acolo unde a avut loc pasionala 
întâlnire sexuală - eventual, unde aţi fost în 
călătorie de nuntă sau într-o vacanţă ori un 
weekend frumos. Poate să înceapă într-un 
restaurant drăguţ sau cu o plimbare prelungită 
ori cu o ieşire pe malul unui lac. Uneori, 
reîntoarcerea la locul în care a luat naştere 
pasiunea poate face minuni în privinţa 
romantismului, atât pentru soţ, cât şi pentru 
soţie. 

Al optulea pas: Fantasmaţi 

Unii experţi consideră că poţi să te uiţi la 
materiale pornografice sau la filmele din 
aceeaşi categorie pentru stimulare sexuală, ba 
chiar că poţi să te gândeşti şi la alţii atunci 
când faci dragoste cu partenerul tău. Personal, 
sunt convins, ca urmare a nenumăratelor 
discuţii cu experţi, preoţi, psihologi şi psihiatri, 
că e un lucru periculos şi poate duce la adulter 
şi la probleme în căsnicie. Imaginaţia este un 
factor important într-o relaţie sexuală, dar ea 
trebuie să se concentreze asupra partenerului. 
Reluaţi în gând „înregistrările“ cu primele 
întâlniri la care partenerul v-a tulburat foarte 
tare. Revedeţi cu ochii minţii, întipăriţi aceste 
imagini în gând. Vă asigur că rezultatele sunt 
extrem de stimulatoare. 


Retrăiţi imaginile din luna de miere, în cazul în 
care au fost incitante din punct de vedere 
sexual şi au reprezentat o experiență 
extraordinară, în acest film imaginar, reluaţi 
procedeul de a-i face curte - şi gândiţi-vă cât 
de frumos şi de semnificativ a fost, cât de iubiţi 


vă simţeaţi amândoi, ce experiență 
stimulatoare! Reluaţi aceste casete imaginare 
ale recentelor experiențe sexuale care v-au 
tulburat şi în care aţi investit multă pasiune. 
împreună cu partenerul, descrieţi pe rând în 
cuvinte experiențele sexuale memorabile, 
indiferent că ele au avut loc acum şase 
săptămâni sau acum douăzeci de ani. Fiecare 
trebuie să exprime în vorbe scena respectivă. 
Puteţi fi, cu rândul, purtătorul de cuvânt al 
momentului.  Discutaţi despre experiența 
respectivă la cină sau în timpul unei lungi 
plimbări, eventual acasă sau oriunde în altă 
parte, atunci când sunteţi în doi. Treceţi în 
revistă toate amănuntele acestei experienţe 
care v-a stimulat: locul, anotimpul, ziua, data, 
împrejurările, ce a făcut să fie astfel, ce aţi 
spus ş.a.m.d. Din nou imaginaţia este o forţă 
extrem de puternică, ea retrezind interesul. 


Al nouălea pas: Satisfaceţi nevoia 
partenerului pentru „ocazii 

speciale“ 

Şi acum, în special pentru soţii: când, uneori, 
orgoliul bărbatului a avut de suferit şi nu mai 
are o părere atât de bună despre sine, e nevoie 
de mult timp, iubire şi compasiune pentru a 
drege lucrurile. De exemplu, dacă şi-a pierdut 
slujba sau a fost dezamăgit într-o problemă de 
serviciu, în acel moment devii „extrem“ de 
importantă pentru el. Dacă se va întâmpla asta 
vreodată în căsnicia voastră, te îndemn să fii 
cât mai întreprinzătoare în relaţia sexuală cu 
partenerul. Nimic nu-l va linişti mai tare decât 
ideea că soţia sa îl place din punct de vedere 
sexual. Indiferent cât ar fi de tulburat de faptul 
că propunerile sale de la serviciu au fost 
mereu respinse sau că a fost ignorat atunci 
când ar fi meritat să fie avansat, dacă atunci 


când soseşte acasă îi vei demonstra cât de 
important este pentru tine, arătându-i prin 
gesturi afecțiunea pe care i-o porţi şi faptul că- 
l socoteşti atrăgător din punct de vedere 
sexual, aceasta va conta enorm pentru orgoliul 
său şi pentru încrederea în sine. 


Soţilor, de aceeaşi sensibilitate trebuie să dati 
si voi, | at, 
dovadă în felul în care vă abordaţi soţia. Dacă 
orgoliul ei a avut de suferit şi, în egală măsură, 
încrederea în sine, afecțiunea şi înţelegerea pe 
care le veţi manifesta o vor face să-şi recâştige 
încrederea, punând bazele unei relaţii de lungă 
durată. Atenţie: cel mai adesea ea simte nevoia 
s-o îmbrăţişaţi, s-o strângeţi în braţe, s-o 
ascultați, să-i fiţi aproape şi s-o înţelegeţi. In 
cazul în care nu-şi exprimă clar interesul 
pentru un act sexual imediat, nu trebuie să 
luaţi iniţiativa, pentru că altfel se va simţi 
„folosită“, considerând că aţi profitat de ocazie 
şi nu că aţi dat dovadă de iubire şi mângâiere. 
Raiul pe pământ 

Categoric că este esenţial ca la baza unei 
relaţii să stea această legătură care presupune 
curtarea celuilalt, timpul acordat fiind o 
prioritate absolută. De altfel, când am stat de 
vorbă acum câţiva ani cu fiul meu si 

am analizat primejdiile relației sexuale înainte 
de căsătorie - şi sunt o mulțime de pericole 
majore -, am ajuns şi la ideea de căsnicie, 
respectiv a mamei lui cu mine. M-a 
impresionat extraordinar de tare atunci când 
mi-a spus că pentru el Raiul pe pământ 
înseamnă felul în care ne petrecem anual trei 
zile împreună pentru a ne sărbători 
aniversarea căsătoriei, Mi-a spus că acelaşi 
lucru şi l-ar dori şi pentru căsnicia lui, atunci 


când îşi va găsi fata potrivită. Vestea bună era 
că visul lui se adeverise, pentru că găsise „fata 
potrivită“. Fiind student la Colegiul Austin din 
Sherman, Texas, a întâlnit-o, a curtat-o şi a 
cucerit-o pe Chachis Bonita Arceo, o frumoasă 
şi deşteaptă domnişoară din Campeche, Mexic 
(când a venit în America, nu vorbea deloc 
englezeşte şi totuşi, patru ani mai târziu, a 
terminat cu medie mare). în noiembrie 1987, 
au mers la altar şi au început aventura unei 
minunate vieţi împreună. 


Adevărul este că, practic, fiul meu exprima 
felul în care vedeam şi eu Raiul pe pământ. Aşa 
cum am mai spus-o, sunt foarte îndrăgostit de 
Roşcata şi inima îmi bate mai repede când o 
revăd, chiar şi după o scurtă despărţire. Mi se 
pare cea mai fascinantă şi mai interesantă 
femeie frumoasă pe care am cunoscut-o 

vreodată. De multe ori, vă veti uita la televizor 


si veti 
*)) > 


vedea o reclamă care spune „Cea mai 
frumoasă poveste de dragoste din câte s-au 
spus vreodată“. Poate că aşa este, dar ele vor 
rămâne doar cele mai frumoase poveşti de 
dragoste din câte s-au spus vreodată. Nu pot fi 
chiar cele mai frumoase poveşti de dragoste 
din câte au existat vreodată, pentru că aceste 
cele mai frumoase poveşti de dragoste nu se 
vor povesti niciodată. Niciun bărbat şi nicio 
femeie care se iubesc cu adevărat în sfânta 
căsătorie nu-şi vor dezvălui intimităţile. Dacă 
ar face-o, dragostea lor ar deveni banală şi 
nimic din ce-i banal nu poate fi cu adevărat 


frumos. 
Al zecelea pas: Nu uitaţi ce a vrut 
Dumnezeu de la noi 


în final, trebuie să ne amintim că Dumnezeu, în 
marea Sa înţelepciune, a imaginat sexualitatea 


ca parte componentă a planului său divin. La 
urma urmelor, „el a făcut bărbaţi şi femei“. A 
făcut-o pentru procreare, dar şi pentru 
exprimarea iubirii, exprimare ce presupune 
plăcerea soţului şi a soţiei care ştiu să îşi 
cultive unitatea. în Biblie se foloseşte adesea 
termenul ebraic „a cunoaşte“ pentru a descrie 
experienţa iubirii sexuale dintre sot si soţie. 
Cunoaşterea înseamnă mult f 


mai mult decât o simplă informație sau 
recunoaştere intelectuală a unei persoane. 
Reprezintă un schimb profund de cunoaştere 
cât mai complexă a celui iubit. 


Ca urmare, nici imaginea distorsionată a 
puritanismului negativ, nici aşa-numita nouă 
morală, care  propovăduieşte îndepărtarea 
oricăror bariere sexuale, nu reprezintă o 
imagine corectă a acestui dar de la Dumnezeu 
care este sexul. El a lăsat să existe relaţia 
sexuală dintre soţ şi soţie pentru a ne bucura 
de ea ca reprezentând o fază absolută şi 
încântătoare a unei căsătorii care presupune o 
relaţie trup şi suflet. 

Citiţi tot ceea ce e posibil în acest 
domeniu 

V-aş sfătui să vă cumpăraţi cartea dr. Ed 
Wheat, Intended For Pleasure (Făcuţi pentru 
plăcere). Dr. Wheat este un medic cu enorm de 
multă experienţă, inclusiv în calitate de 
consilier, dar şi cu o solidă bază spirituală, de 
la care porneşte. Volumul este foarte frumos 
scris şi de bun gust, deşi există câteva sugestii 
şi sfaturi spuse foarte pe şleau. Multe frustrări 
şi chiar suferinţe apar în cazul unor probleme 
care s-ar putea rezolva uşor. Asta nu înseamnă 
că soluţia este simplă, ci doar că multe relaţii 
sexuale complet nesatisfăcătoare au putut 


deveni o bucurie absolută datorită sfaturilor si 
informaţiilor furnizate de dr. 


Wheat, ba mai mult, s-a ajuns indirect la 
căsnicii cu adevărat reuşite. Cea de-a doua 
carte pe care vă sfătuiesc să o studiaţi atent 
este The Act of Marriage (Legea căsniciei) de 
Tim şi Beverly LaHaye. Ei se ocupă practic de 
toate aspectele unei relaţii, şi în special de cea 
sexuală, intimă, a unei căsnicii. în această 
carte aveţi în plus avantajul de a vedea 
lucrurile atât din punctul de vedere al 
bărbatului, cât şi al femeii, astfel încât puteţi 
constata în ce fel relaţia îi afectează pe fiecare 
dintre soţi şi ce se poate face ca relaţia să 
ajungă să fie cât mai intimă şi mai frumoasă. 
Aşa cum am menţionat deja, câteva sfaturi 
pentru clădirea unei relaţii adecvate şi pline de 
iubire le găsiţi si în cartea dr. Richard Furman, 
The Intimate Husband 


(Soţul intim) şi în cea a dr. }. Allan Petersen, 
The Myth of The Greener Grass (Mitul lui „mai 
bine““). 

Mai sunt şi alte cărţi excelente care apar în 
bibliografie. 

Continui să cred că Dumnezeu a vrut ca relaţia 
sexuală să fie frumoasă, incitantă si 
mulţumitoare 


pentru ambii parteneri. E sigur că orice soţ sau 
soţie îşi doreşte ca partenerul său să se bucure 
la maxim de unul dintre cele mai speciale 
daruri ale lui Dumnezeu, Luaţi oricare dintre 
aceste cărţi şi cred că vă puteţi îmbogăţi şi 
îndrepta relaţia sexuală. 

De asemenea, aş vrea să adaug pentru cei care 
au deja o relaţie sexuală frumoasă că ea poate 
fi şi mai frumoasă pornind de la informaţiile 
conţinute în aceste cărţi. 

închei acest capitol propunându-vă, aproape 
independent de situaţia în care se află căsnicia 
voastră, să participaţi la unul dintre 
seminariile despre căsnicie. După aceste 
întâlniri se vor deschide noi căi de comunicare 
într-un fel special. Şi cum comunicarea este 
foarte des principala problemă în căsnicie, mai 
ales în relaţia sexuală, oricare dintre aceste 
seminare poate însemna o schimbare majoră 
în căsnicia voastră. 


CAPITOLUL 8 


Cine e cocosul? 
Conducere si dictatură 


> 


Dumnezeu a creat femeia din coasta 
bărbatului cu un scop. Nu din capul 
lui, pentru ca să-l stăpânească, şi nici 
din picioarele sale, pentru a nu fi 
călcată în picioare, ci dintr-o parte de 
sub brațul său protector; încât să 


meargă alături pe drumul vieții. 
ANONIM 


NORMAN VINCENT PEALE POVESTEŞTE cum a 
vizitat odată un şantier de construcţii împreună cu 
primarul unuia dintre cele mai importante oraşe din 
America. Cei doi bărbaţi au fost însoţiţi de soţia dr. 


Peale, Ruth, şi de soţia primarului. Când se 
apropiau de şantier, au întâlnit un grup de 
muncitori, dintre care unul a strigat-o pe soţia 
primarului, întrebând-o dacă-şi mai aminteşte 
de el. Ea a spus că da, după care au vorbit 
puţin, ieşind la iveală că fuseseră îndrăgostiţi 
unul de altul cu douăzeci de ani în urmă. Cei 


patru au plecat mai departe. Cu o privire plină 
de îngâmfare, primarul i-a spus: „Ei bine, 
draga mea, dacă te-ai fi măritat cu el, acum ai 
fi fost nevasta unui muncitor din construcţii.“ 


„Din contră, dragă“, a replicat soţia sa. „Dacă 
m-aş fi măritat cu el, ar fi ajuns primar.“” 


Conducerea 

Niciun pasaj din cartea aceasta nu are şanse 
mai mari ca tu să nu fii de acord cu ceea ce 
spun, pentru că acum voi vorbi despre cea mai 
greşit tratată problemă din căsnicie - rolul 
conducător Am început capitolul cu povestea 
spusă de dr. Peale pentru că 
RECIPROCITATEA este  ideea-cheie în 
înțelegerea oricărui rol de conducere. Sau, 
cum spune prietenul meu Victor Oliver: 
„înţelepciunea dumnezeiască şi iubirea în cel 
mai adevărat sens al cuvântului îi fac pe 
bărbaţi şi pe femei să-şi recunoască punctele 
tari şi să le folosească în consolidarea relaţiei 
lor.“ 


„înţelepciunea dumnezeiască şi iubirea 
în cel mai adevărat sens al cuvântului îi 
fac pe bărbaţi şi pe femei să-şi 
recunoască punctele tari şi să le 
folosească în consolidarea relaţiei lor.“ 


Victor Oliver 


Sunt multe „zone“ în viaţă în care unul dintre 
soţi are o mai mare putere, iar celălalt o mare 
slăbiciune. Pentru a conduce, trebuie să 
identifici punctele tari şi slăbiciunile, 
înţelegându-te asupra răspunderilor din zonele 
respective şi făcând evaluări regulate în 
vederea „inspectării pentru a vă asigura că 


obţineţi ceea ce vă aşteptaţi“. 


„A fi conducător nu înseamnă să iei 
toate deciziile. Conducătorul urmăreşte 
dacă deciziile sunt luate de persoana 
potrivită.“ 


Jim Savage 


Finanţele şi creşterea copiilor sunt două dintre 
cele mai alunecoase zone ce trebuie luate în 
calcul. Pot cita multe exemple de familii în 
care femeia are un mai mare talent decât 
bărbatul în aceste direcţii... şi viceversa. Cheia 
problemei constă în recunoaşterea punctelor 
tari. 


Inspectaţi pentru a vă asigura că 
obţineţi ceea ce vă aşteptaţi. 


A fi conducător nu înseamnă să iei singur toate 
deciziile. Conducărorul urmăreşte dacă 
deciziile sunt luate de persoana potrivită. 


Munca în echipă 


Şi acum să analizăm mai profund şi să studiem 
lucrurile pe care le pot face soţii şi soțiile 
pentru a funcţiona eficient în echipă. Ca tânăr 
agent de vânzări, am avut privilegiul de a fi 
format de un om plin de devotament, care mi-a 
fost ca un frate mai mare. îl chema Bill 
Cranford şi avea o răbdare proverbială, ceea 
ce evident că îl ajuta în relaţia cu tinerii care 
se zbat, dar nu ştiu să fie productivi. 

Când, în sfârşit, am învăţat să supraviețuiesc 
în lumea vânzărilor şi să fiu avansat, Bill mi-a 
transmis un lucru foarte important şi totuşi 
foarte simplu, o adevărată lecţie de conducere. 


într-o zi, a luat o sfoară şi mi-a zis: „Zig, cu 
bucata asta de sfoară este greu să împingi 
ceva, dar e uşor de tras. Asa sunt si oamenii - 
uşor de 
condus, dar greu de împins. Pe măsură ce vei 
urca pe scara ierarhică, vei descoperi, Zig, că 
dacă vei da celorlalţi un exemplu demn de 
urmat, nu vei avea prea mult de făcut. Ei vor fi 
încântați să-şi urmeze conducătorul.“ 


Din experienţa de ani de zile în lumea 
afacerilor, precum şi acasă, vă asigur pe toţi că 
Bill avea dreptate. 

Acest lucru este valabil în vânzări, afaceri, 
biserică şi politică, dar mai ales în familie. 
Legat de conducere prin puterea exemplului, 
unul dintre cei mai pricepuţi în această artă a 
fost Benjamin Franklin. Convins fiind că oraşul 
Philadelphia avea nevoie să fie iluminat 
stradal, Franklin si-a dat seama 

că exemplul va fi mult mai convingător decât 
orice alt argument. Pornind de la asta, a 
inventat o metodă unică de a-şi convinge 
vecinii că Philadelphia ar trebui să aibă străzi 
luminate. într-o zi, a atârnat un frumos felinar 
în fața uşii casei. L-a lustruit cu grijă şi i-a 
întreţinut atent fitilul. 

Nu după multă vreme, vecinii lui Franklin au 
început şi ei să-şi pună felinare la uşi. Curând, 
cetăţenii Philadelphiei au fost dispuşi să aibă 
lumină pe străzi. 

Edgar A. Guest declara cândva: „Prefer să văd 
o pildă în fiecare zi, decât să aud una în fiecare 
zi.“ Avea dreptate, şi totuşi mulţi soţi continuă 
să încerce să conducă poruncind şi nu prin 
exemple pline de iubire. 


E mare nevoie de conducători atât acasă, cât si 
in viată, 

dar sunt şi multe de făcut pentru cei care îi 
urmează, în cartea sa None of These Diseases 
(Nici una dintre aceste boli), S.I. McMillen 
spune povestea unei tinere care voia să meargă 
la facultate, dar i-a pierit entuziasmul atunci 
când în cerere apărea o întrebare care suna 
aşa: „Sunteţi un bun conducător?“ Fiind 
sinceră si conştiincioasă, ea a scris „Nu“. A dus 

neaşteptându-se la nimic bun. 


Spre surprinderea ei, a primit o scrisoare de la 
facultate: „Dragă solicitantule, un studiu făcut 
asupra formularelor de cerere a scos la iveală 
faptul că facultatea noastră va avea anul acesta 
1 452 de noi conducători. Te aşteptăm cu 
nerăbdare, pentru că este necesar să existe 
măcar o persoană care să-i urmeze.“ 

Cine-i şeful? 

Adepții au nevoie de conducători, aşa cum 
orice organizaţie, echipă sau familie are nevoie 
de cineva care să deţină comanda. Fără o 
persoană care să aibă autoritatea de a lua o 
decizie finală nicio companie nu- şi va putea 
atinge obiectivele majore. Şi o echipă sportivă 
are nevoie de un căpitan. In orice domeniu sau 
unitate militară e nevoie de un şef sau de un 
comandant-şef şi de un întreg lanţ de comandă 
pentru o bună funcţionare. Nici familia nu face 
excepţie. Dumnezeu defineşte acest lant de 
comandă în 

principalul (şi cel mai bun) manual despre 
căsnicie care s-a scris vreodată. 


în Epistola I a Sf. Ap. Pavel către Corinteni 
11:3 se scrie: „Dar voiesc ca voi să ştiţi, 
Christos este capul bărbatului şi capul femeii 
este bărbatul, iar capul lui Christos, 


Dumnezeu.“ 


Analizaţi cu atentie lanţul de comenzi! Christos 
este 

capul bărbatului şi asta înainte de toate şi cel 
mai important. Fără această legătură, lanţul se 
rupe. Surprinzător este faptul că mulţi soţi îşi 
susţin cu aroganță şi dogmatism „drepturile“ 
lor de „stăpâni“, fără a-şi accepta răspunderile 
şi a explica de ce trebuie să li se asculte 
porunca. De fapt, soţul ar trebui să se 
concentreze, aşa cum spune autorul Dennis 
Rainey, asupra felului cum trebuie să conducă, 
şi nu cum să i se supună soţia lui. (Rog recitiţi 
cu atenţie acest paragraf!) 

O semantică periculoasă 


Cum limba şi înţelesul cuvintelor se schimbă 
de-a lungul anilor, mulţi oameni sunt „şocaţi“ 
când citesc exprimări de genul „a se supune“ 
şi/sau „supusă“, începem cu începutul. „A (se) 
supune“ nu este o sintagmă care să exprime 
faptul că persoana ce se supune devine un 
nimeni sau renunţă la drepturile ori la 
răspunderile sale sau că e întotdeauna de 
acord cu altcineva. De fapt, este o expresie 
care se folosea în armata romană pentru a 
descrie relaţia dintre colonel şi general. 
Generalul avea răspundere absolută. Şi 
colonelul avea răspundere şi era o persoană 
extrem de respectată dar, la rândul său, 
trebuia să răspundă în fața autorității 
generalului. Christos este generalul 
colonelului, care este bărbatul. 


în acelaşi fel, în lumea afacerilor, orice 
companie are un director general, dar 
majoritatea vor avea şi alți directori executivi 
care, cu toții, iau hotărârile importante. De 
exemplu, în compania noastră există un 


preşedinte director general, dar acesta are doi 
vicepreşedinţi şi alţi directori, fiecare cu zona 
de care răspunde şi pentru care a fost învestit 
cu autoritatea necesară. Ei au un cuvânt 
important de spus în multe lucruri referitoare 
la activităţile în ansamblu ale 


companiei. De fapt, în compania noastră toate 
hotărârile importante la nivel înalt sunt luate 
ca urmare a unor discuţii aprofundate între 
directorii cu experienţă. Dacă totuşi nu se cade 
la o înţelegere, există o persoană care să ia 
hotărârea preşedintele director general. 


Prietenul meu Paul Meier, care nu numai că 
este psihiatru şi expert în căsnicii, dar şi 
vicepreşedinte executiv al companiei sale, 
Clinica Minirth-Meier, explică „verigile 
conducerii“ într-o casă astfel: 

în căsnicia noastră, conform cu ceea ce 

scrie în Biblie, eu sunt preşedintele, iar 

soţia mea este vicepreşedintele executiv 

De obicei, ne înţelegem. Când nu, 

discutăm. Rareori, când nu putem să ne 

rezolvăm neînțelegerile asupra unei 

chestiuni prin discuţii, trebuie să îmi 

asum răspunderea hotărârii finale, în 

mod similar, la Clinica Minirth-Meier 

Frank, partenerul meu este preşedinte, 

iar eu sunt vicepreşedinte executiv 

Abordăm lucrurile în mod egal. Totuşi, 

egalitatea lui e puţin mai mare decât a 

mea. 


în Epistola I Sobornicească a Sf. Ap. Petru (3:1) 
este reîntărită ideea, dându-se şi un argument 
frumos pentru cauza acestei ordini: „Aşijderea 
şi voi, femeilor, supuneţi-vă bărbaţilor voştri, 
aşa încât chiar dacă sunt unii care nu se pleacă 
în faţa Cuvântului, să fie câştigaţi fară vorbă, 


prin purtarea femeilor lor,“ 
Făptura „mai slabă“ 


în Epistola I Sobornicească a Sf. Ap. Pavel (3:7) 
sunt clar explicate rolul şi răspunderea 
bărbatului: „Voi, bărbaţilor, de asemenea, trăiţi 
înţelepţeşte cu femeile voastre, ca fiind făpturi 
mai slabe şi faceţi-le parte de cinste, ca unora 
care, împreună cu voi, sunt moştenitoare ale 
darului vieţii, aşa încât rugăciunile voastre să 
nu fie împiedicate.“ Bărbatul trebuie să fie 
atent cu soţia sa. Asta înseamnă că trebuie să 
respecte cu grijă drepturile şi nevoile ei, să fie 
sensibil la sentimentele ei, să-i respecte 
inteligenţa şi contribuţia la viaţa lui, dar şi 
împărăţia şi familia. Cum spuneam mai înainte, 
nimic nu e mai puternic decât blândeţea. Nimic 
nu e mai blând decât puterea adevărată. 


Cea de-a doua parte a citatului pune probleme 
celor surprinşi de utilizarea exprimării făpturi 
mai slabe. Şi totuşi, o înţelegere a acestor 
cuvinte în limbajul iniţial şi în context ar trebui 
să ne facă să zâmbim, şi nu să ne încruntăm. 
Mai întâi, mai slabe nu înseamnă că n-ar fi 
făpturi egale, parteneri egali. Inițial 
terminologia se referea la o persoană „mai 
amabilă, mai blândă, mai iubitoare, mai 
delicată, mai frumoasă, mai complexă, mai 
grațioasă şi mai înțelegătoare“. Bănuiesc că 
sunteți de acord că asta nu Înseamnă că n-ar fi 
parteneri egali. 


Cum cuvântul slab îi deranjează pe unii, vă voi 
împărtăşi înţelesul său aşa cum ni l-a insuflat 
Dumnezeu. Acum câţiva ani, eram împreună cu 
soţia mea şi cu fiul meu într-o călătorie de la 
Dallas la Mississippi. Cum mergeam cu 
maşina, am rămas fără benzină, aşa încât am 


tras la o benzinărie. Am făcut plinul, am plătit 
şi tocmai voiam să plec când am văzut doi 
bărbaţi care se lipiseră de o vitrină frigorifică. 
Erau îmbrăcaţi în zdrenţe, era limpede că nu 
se bărbieriseră şi nici nu se spălaseră de 
câteva zile bune. Arătau jalnic. Când am trecut 
pe lângă ei, în felul meu blând, amabil, atent şi 
plin de afecţiune, mi-am şoptit în barbă: „Nişte 
trântori. Ar trebui să meargă la muncă.“ 
Roşcata m-a privit oarecum şocată şi mi-a zis: 
„lubitule, poate oamenilor acestora le e foame. 
E limpede că le merge prost, ceea ce i se poate 
întâmpla oricui. Au nevoie de rugăciunile şi de 
ajutorul nostru, şi nu să-i judecăm ori să 
comentăm.“ Am realizat imediat. Cu cât mă 
gândeam mai mult, îmi dădeam seama că, de 
fapt, ea era omul pe care mi-l doream alături 
pe viaţă. Ea „mă completează“. Să sperăm că 
şi eu o „completez“. 


Eu consider de fapt că nu sunt atât de critic 
faţă de aproapele meu precum am fost faţă de 
cei doi sărmani. V-am povestit asta pentru că 
mi se pare că între bărbat şi femeie există o 
diferenţă esenţială, pe care o pot ilustra astfel: 

femeile sunt mai blânde, mai 
înţelegătoare, mai miloase, mai atente şi mai 
iubitoare, iar eu sunt încântat că lucrurile stau 
astfel 


în Epistola I a Sf. Ap. Petru (3:7), femeile sunt 
moştenitoarele darului vieţii, iar avertismentul 
din ultimul rând, „aşa încât rugăciunile voastre 
să nu fie împiedicate“, ar trebui să-i determine 
pe toţi soţii din lume să fie cât mai buni, mai 
blânzi si mai atenti, 

Mesajul este cât se poate de limpede: dacă nu 
ne tratăm cum se cuvine soțiile, degeaba ne 
rugăm, pentru că Dumnezeu nu va voi să ne 


asculte, în cartea sa Lonely Husbands, Lonely 
Wives  (Soţi singuri soţii singure), Dennis 
Rainey subliniază că acel cuvânt grecesc 
folosit în Noul Testament pentru supunere, 
hypotasso, înseamnă de fapt „a completa de 
bunăvoie, a aranja, a se adapta sau a amesteca 
lucrurile în aşa fel încât să devină un tot sau 
un tipar“ Pe scurt, soţia se supune de 
bunăvoie, iar soţul cel înţelept acceptă cu 
graţie şi îşi asumă postul de conducător pe 
care i l-a lăsat Dumnezeu. Aceasta este şansa 
şi răspunderea lui. 


Fii un lider de galerie 


Ca vicepreşedinte executiv al familiei noastre, 
Roşcata a fost şeful meu de galerie, 
încurajându-mă şi ridicându-mi întotdeauna 
moralul. Aşa cum spuneam şi în capitolul 1, în 
primii douăzeci şi şapte de ani de căsnicie nu 
am putut să o ţin la adăpost de grijile 
financiare. Asta nu înseamnă că am fost lefter 
în tot acel timp, ci că am avut momente când 
mai bune, când mai proaste. De fapt, eram un 
„nomad“. Şi totuşi, în acei ani, n-am auzit-o 
niciodată pe Roşcata să spună: „Dacă am avea 
ceva mai mulţi bani, iată ce am putea face.“ în 
schimb, mi-a zis mereu: „lubitule, o să te 
descurci tu. Mâine va fi mai bine.“ 


Doamnelor, nici nu vă daţi seama ce a 
însemnat asta pentru mine în acea perioadă - 
faptul că am avut pe cineva care să mă 
încurajeze în fiecare zi şi care să se roage 
pentru mine în fiecare seară. Domnilor, nici nu 
vă daţi seama ce va însemna pentru soţia 
voastră şi pentru relaţia voastră faptul că o 
veţi lăuda şi o veţi încuraja. Când va înţelege 
cât de importantă este pentru voi, că o vreţi şi 
aveţi nevoie de ea, înseamnă că puneţi bazele 


fericirii şi stabilităţii. în 1849, când Nathaniel 
Hawthorne a fost destituit din funcţia sa 


i 
guvernamentală, s-a întors acasă disperat. 
Soţia lui i-a ascultat nemulţumirile, apoi a luat 
o pană şi cerneală, i le-a pus în faţă, a aprins 
focul, l-a îmbrăţişat şi i-a zis: „Acum vei fi în 
sfârşit în stare să-ţi scrii romanul.“ Şi asa a 
făcut Hawthorne, iar rezultatul a fost clasicul 


J 
roman The Scarlet Lefter. 


FEW. Herzberger povesteşte despre o perioadă 
extrem de sumbră a vieţii lui Martin Luther. 


Se pare că, la un moment dat, Luther a 
fost extrem de deprimat, n-a mai vrut să 
mănânce şi să bea, n-a mai vorbit cu 
nerăbdătoarea lui soţie, cu copiii ori cu 
prietenii. 

Când se afla în dispoziţia cea mai 
sumbră, soția lui, Catherine, s-a 
îmbrăcat în doliu şi a început să se 
comporte ca o adevărata văduvă. 

Mirat, Luther a întrebat: „De ce jeleşti?“ 
La care soţia sa, Cathy, a spus: 
„Domnule doctor, am un motiv pentru 
mâhnirea mea profundă, şi anume că 
bunul Dumnezeu din ceruri a murit.“ 
Această blândă dojană nu a rămas fără 
ecou. Luther a zâmbit, şi-a sărutat 
nevasta, a prins curaj, a alungat 
tristeţea, şi bucuria a pus din nou 
stăpânire pe casa lor. 


Mesajul este limpede: încurajează-ţi 
partenerul. Asta va consolida căsnicia şi 
probabil că va spori acel cont în bancă de care 
vorbeam în capitolul 1. 


Cine are nevoie de încurajări 


Toată lumea are nevoie de încurajări, fie că e 
vorba de sport, afaceri sau viaţă în general. 
Adesea, încurajarea nu te ajută să nu pierzi, ci 
să câştigi. De exemplu, echipele sportive ştiu 
că atunci când joacă pe teren propriu au un 
avantaj. Antrenorii şi jucătorii susţin că 
sprijinul microbiştilor locali care îi îndeamnă 
şi-i încurajează înseamnă puncte în plus pentru 
echipa locală, Majoretele şi mulţimea poate că 
nici nu cunosc foarte bine regulile jocului, dar 
ştiu când sportivii lor fac un lucru bun şi îi 
încurajează. Adesea, îşi fac cunoscut sprijinul 
cu glas tare. Aşa ar trebui şi trebuie să fie şi în 
căsnicia voastră şi a mea, Indiferent cum ar sta 
lucrurile, fiţi de partea partenerului şi faceţi-i 
galerie. 


O persoană înţeleaptă observa că atunci când 
merităm cel mai puţin iubirea avem cea mai 
mare nevoie de ea. Acelaşi lucru este valabil şi 
pentru încurajări, pentru că, în general, când 
suntem  descurajaţi, reacţiile noastre (ne 
plângem de milă, ne izolăm, ironizăm, suntem 
mânioşi etc.) nu prea îi motivează pe parteneri 
să ne încurajeze. Atunci, de fapt, este pusă 
dragostea la încercare. Atunci înseamnă cu 
adevărat ceva cuvintele din timpul ceremoniei 
de căsătorie, „la bine şi la rău“. Atunci investiţi 
serios în căsnicie acel „aur pur“ de care veţi 
putea profita odată ajunşi la vârsta de aur. 


Da, bărbatul este capul femeii, dar numai dacă 
şi Christos este capul bărbatului. Important 
este să ne amintim că o soţie îşi doreşte într- 
adevăr să aibă pe cineva de care să aibă grijă, 
dar acest cineva nu trebuie s-o privească de 
sus. Orice cap al unei companii care nu 
reuşeşte să folosească talentul, capacitatea şi 


inteligenţa vicepreşedintelui executiv ratează o 
şansă enormă de a fi cu adevărat eficient în 
rolul de conducător. 


Mintea unora este precum betonul - 
„amestecat şi întărit pentru totdeauna“ 


Mai mult, orice bărbat care nu se consultă cu 
soţia sa 

pentru a vedea lucrurile şi din punctul ei de 
vedere şi a-i asculta părerea are o perspectivă 
de tunel şi beton în loc de creier (beton ca în 
„amestecat şi întărit pentru totdeauna“). In 
afaceri, orice preşedinte director general de 
valoare se va consulta întotdeauna atent cu 
asociaţii din echipa pe care el şi-a făcut-o. 


Echipele funcţionează întotdeauna mai bine 
când trag toţi în aceeaşi direcţie. Enormul cal 
belgian este un superb exemplu. Acest animal 
extrem de puternic, când este înhămat, poate 
trage patru tone. Dar dacă i se mai adaugă un 
cal, împreună pot trage nouă tone. După o 
săptămână în care sunt învăţaţi să tragă într-o 
armonie perfectă, reuşesc să tragă 
douăsprezece tone. 


Soții şi soțiile care «trag“ armonios nu numai 
că se vor şi distra pe parcurs, dar vor realiza 
mult mai mult decât ar putea face pe cont 
propriu. 


Se caută un conducător 


Psihologul creştin Charles Lowery susţine că 
unul dintre principalele motive pentru care 
cuplurile creştine ajung să fie consiliate de el 
este faptul că bărbatul nu este în stare să-şi 
asume conducerea spirituală a familiei. Chiar 
în cazul în care cuplurile sunt atee, aş vrea să 


subliniez ideea că a avea pe cineva într-o 
poziţie de conducere este la fel de importantă. 


Conducere - nu dictatură 

Iată câteva parafraze din Man of Steel and 
Velvet (Omul de oțel şi catifea) de Aubrey R 
Andelin: 


Postul de conducere este un post de 
încredere, pentru că el, bărbatul, 
răspunde în faţa lui Dumnezeu. El 
trebuie să-l accepte, nu să-l respingă. 
Nu poate da postul altcuiva. I-a fost 
încredinţat. 

Conducerea presupune fermitate, 
curaj, putere de decizie şi 
corectitudine, generos amestecate cu 
tandrete, bunătate, respect, 
generozitate şi umilință. 

Bărbatul care îşi asumă rolul de 
conducător trebuie să aibă anumite 
convingeri pe care să le respecte chiar 
şi atunci când nu sunt prea uşor de 
acceptat de ceilalți. 

Umilinţa este o condiție absolută 
pentru cel aflat în poziția de 
conducere. Odată ce conducătorul face 
o greşeală, el trebuie să şi- o 
recunoască imediat, să ceară iertare şi 
să meargă mai departe. Niciun 
conducător, oricât de mare ar fi el, nu 
este infailibil. Conducerea presupune 
tandreţe şi respect. Bărbatul care nu 
este dispus să asculte seamănă 
discordie, nemulțumire, resentimente 
şi, în final, răzvrătire. Un conducător 
îşi ascultă cu înţelegere soţia şi copiii, 
pentru că pricepe că aceştia doresc să 
fie ascultați chiar şi atunci când 
sugestiile lor nu sunt acceptate. Faptul 


că sunt ascultați îndulceşte orice 
dezamăgire ar putea să simtă. 

Bărbatul trebuie să conducă cu 
respect, milă, iubire şi altruism în 
cazul în care este cu adevărat la 
conducerea familiei. Altruismul este 
cheia. 


Slujitorul 

Atunci când înţelegeţi bine şi practicaţi aceste 
principii de conducere, cu toate beneficiile pe 
care le presupun, veţi renunţa cu toţii, pentru 
totdeauna, la orice formă de autoritarism şi 
dictatură, în gând sau în faptă, concentrându- 
vă asupra poziţiei de conducător. John Flovio o 
spune foarte bine: „Cel ce n-a slujit nu va 
putea conduce niciodată,“ 


„Cel ce n-a slujit nu va putea conduce 
niciodată.“ 


John Flovio 


Note: 
5 Din How to Conquer Problems, Corporaţia Comunicării 
Pozitive, 70 Route 22, Pawling, New York 12564. Cu acordul 
editorului. 


CAPITOLUL 9 


Nu fi stupid 


Deşi încrederea în partener se referă 
la 

diverse lucruri în funcţie de diferiţi 
oameni - loial, de nădejde, cinstit, 
fidel în esență, este vorba de 


securitate emoţională. în vreme ce 
sentimentele de iubire sau 
entuziasmul 
sexual pot păli cutimpul, în mod ideal, 
încrederea este o constantă. Când ai 
încredere, ai totul 

CARYL S. AVERY 


UN CUPLU BOGAT S-A HOTĂRÂT să-si ia un şofer. 
y y 


Stăpâna casei a dat un anunţ în ziar, 
solicitanții au fost ascultați, au fost triați şi au 
rămas patru candidaţi pentru selecţia finală. 
Ea i-a chemat pe posibilii şoferi în balcon şi le- 
a arătat un zid de cărămidă de la marginea 
drumului. Apoi i-a întrebat: „Cât de mult 
credeţi că vă puteţi apropia de acest zid fară să 
zgâriaţi limuzina?“ 


Primul a răspuns că ar putea să meargă până 
la treizeci de centimetri distanţă faţă de zid 
fară s-o zgârie, cel de-al doilea a AR că 
până la cincisprezece centimetri, 

iar celde-al treilea până laşapte centimetri şi 
jumătate. 


Cel de-al patrulea candidat i-a spus: „De fapt, 
nu ştiu cât de mult m-aş apropia de zid fară să 
distrug maşina. Consider însă că e de datoria 
mea să stau cât mai departe de el sau de orice 
altă zonă primejdioasă.“ Cel de-al patrulea 
candidat a căpătat slujba, pentru că a înţeles 
că adevăratul talent în conducerea maşinii nu 
se bazează doar pe mânuirea volanului, ci şi pe 
păstrarea unei distanţe suficient de mari 
pentru a nu pune pe nimeni în pericol. în 
general, cel mai înţelept este să te asiguri că 
mergi fără riscuri - mai ales în cazul căsniciei. 


Cred cu convingere că un bărbat sau o femeie 


care îşi pun în primejdie căsnicia, familia, 
prieteniile, cariera sau slujba jucându-se cu 
focul sexual se comportă prosteşte. Se pare că 
nu sunt singurul care gândeşte astfel, pentru 
că de câte ori ţin un seminar despre cum să 
faci curte, multe cupluri prezente dau din cap 
cu entuziasm când spun asta şi majoritatea îşi 
exprimă sentimentele verbal după ce se 
termină seminarul. 


Deşi „Nu fi stupid“ poate că nu este 
exprimarea cea mai elegantă, totuşi, când veţi 
vedea titlul acestui capitol, s-ar putea să vă 
incite să îl citiţi mai repede. Am încercat să vă 
atrag atenţia, bineînţeles, dar subiectul este 
mult prea grav, aşa încât am vrut să mă asigur 
că v-am captat întru totul. 


Este oare „Romeo“ fericit? 


Cu mulţi ani în urmă, am lucrat pentru o scurtă 
perioadă cu un bărbat care era categoric 
întruchiparea tuturor acestor Romeo din lume. 
Auzisem despre tipi care au câte o iubită în 
fiecare oraş. El avea câte una pe fiecare stradă. 
Interesant este că nu arăta prea bine, deşi nici 
prea rău, în schimb, avea capacitatea de a face 
pe toată lumea să se simtă bine în preajma lui. 
Te simţeai important indiferent dacă erai 
bărbat sau femeie. Aveai impresia că eşti 
singurul pe lumea asta şi această capacitate 
facea ca toată lumea să-l îndrăgească. Acest 
lucru era valabil mai ales în privinţa femeilor, 
aşa încât îşi folosea „farmecul“ ca să seducă un 
număr cât mai mare dintre ele. Inutil să vă mai 
spun că n-a rezistat prea mult în compania la 
care lucra şi mulţi ani n-am mai ştiut nimic 
despre el 


într-o seară, târziu, mă întorceam acasă în 
Columbia, Carolina de Sud, după o călătorie în 


afara oraşului, şi mă oprisem să beau o cafea. 
Când am intrat în micul restaurant, i-am auzit 
vocea: „Zig, aici!“ Şi iată-l pe Romeo! Zâmbind 
cu gura până la urechi, s-a apropiat de mine şi 
l-am întrebat: „Ei colega, ce mai faci?“ în mod 
cu totul surprinzător, el a spus: „Ce vrei să ştii? 
«Cum o duc cu amorul?»“ De fapt nu asta 
voiam să ştiu, dar i-am răspuns: „Ei bine, nu 
asta te-am întrebat, dar acum, dacă tot ai 
deschis subiectul, cum o duci cu amorul?“ Mi-a 
zâmbit larg şi mi-a zis: „Zig, am cunoscut o 
gospodină care se simte singură şi care 
locuieşte în nordul oraşului şi a fost măritată 
cu un nenorocit. Un nemernic, o jigodie, un 
sărăntoc care s- a dovedit că nu e bun de nimic 
pe lumea asta. Aşa încât am trecut la fapte, am 
preluat comanda şi în viaţa mea n-am fost mai 
fericit si mai încântat. Domne, superbă e 
viaţa!“ 


Evident că l-am privit şocat şi am întrebat: „O 
cunosc pe doamna asta?“ Mi-a zâmbit şi mi-a 
spus: „Sigur că ai întâlnit-o, e nevastă-mea.“ 
Eu i-am zis: „Am cunoscut-o, într-adevăr, dar 
nu înţeleg, explică-mi!“ Cu o grimasă foarte 
serioasă, mi-a spus: „Ei bine, Zig, am 
descoperit că dacă sunt amabil cu nevastă- 
mea, o ajut, îi acord toată atenţia, fac gesturi 
frumoase şi sunt la fel de respectuos şi bun pe 
cât am fost cu toate celelalte femei, am deja 
cea mai frumoasă, mai iubitoare, mai atentă, 
mai blândă, mai grijulie şi mai romantică fiinţă 
de pe faţa pământului chiar la mine acasă. Cât 
regret că nu mi-am dat seama de asta cu mulţi 
ani în urmă!“ Cu un zâmbet încă şi mai larg, 
mi- a zis: „Dar acum recuperez timpul pierdut.“ 
învățase să nu se mai poarte prosteşte. Şi tu şi 
cu mine putem învăţa acelaşi lucru din 
experienţa lui. 


Căuta plăcerea şi asta era să-l coste fericirea. 
Sunt convins că există mii, dacă nu chiar 
milioane de soţi şi de soţii care au trecut prin 
experienţe similare. 


Cu sexul te poţi „încălzi“ sau te poţi 
„arde“ 

Una dintre cele mai mari încântări ale vieţii 
mele este să stau în faţa unui cămin, cu un foc 
zdravăn, pe o noapte geroasă de iarnă sau într- 
o zi ploioasă. Parcă nimic nu e mai plăcut decât 
să stau cu o carte bună în fată sau tinându-mă 
de mână cu Roşcata, urmărind 
cum ard tăciunii. 

Din multe puncte de vedere, sexul e ca focul, 
doar că este mult mai incitant. Sexul în 
căsnicie, acolo unde îi este locul, şi focul în 
cămin, acolo unde îi este locul, aduc căldură, 
încântare şi plăcere absolută. Dar dacă focul se 
întinde mai mult decât trebuie şi sexul se face 
dincolo de patul conjugal, ne arde şi devine 
distrugător. 


Este greu să clădeşti o relaţie extraordinară, 
de multe ori chiar imposibil, fară elementul 
sex. Există dovezi clare că orice relaţie sexuală 
extraconjugală ne va face să ne „ardem“ 
zdravăn, ducând la transformarea în cenuşă a 
vieţii si a căsniciilor noastre. 


O abordare radicală 


Acum câţiva ani, un reporter de la o revistă din 
Texas 

mi-a luat un interviu si m-a întrebat dacă, din 
când în 

: 

când, ies cu secretara la prânz. I-am răspuns: 
„Sigur că nu.“ A fost oarecum mirat de replica 
mea şi mi-a pus o întrebare logică: „Cum adică 


«sigur că nu!»?“ l-am explicat că există mai 


multe motive. Mai întâi, i-am scos în evidenţă 
faptul că secretara mea şi cu mine n- am avea 
ce discuta la prânz în plus faţă de ceea ce 
putem vorbi la birou, cu uşa larg deschisă. Apoi 
am spus că secretara mea, care este şi 
asistenta mea administrativă, este o femeie 
extrem de deşteaptă şi nu ar merge cu mine în 
oraş la prânz. 


în al treilea rând, i-am amintit că mulţi oameni 
condamnă o asemenea comportare, aşa încât 
exemplul pe care l-aş putea da ar fi unul 
criticabil. 


I-am mai explicat că Roşcata este întru totul de 
acord cu aceste trei motive. Realist vorbind, 
dacă mi-aş invita o dată secretara în oraş, s-ar 
putea să vreau s-o fac iar, şi asta deja 
înseamnă că se întrevăd ceva probleme la 
orizont. 50% dintre divorţuri au loc pentru că 
unul dintre soţi se întâlneşte cu un 
reprezentant al sexului opus în oraş şi începe 
să-i placă persoana respectivă. în 70% din 
aceste cazuri ei lucrează în acelaşi 
departament sau pe aproape. Pe scurt, n-aş 
avea decât de pierdut dintr-o întâlnire „de 
afaceri“ cu secretara mea. Şi, apoi, nu mi-ar 
conveni, ca să fiu sincer, nici ca soția mea să 
iasă în oraş cu un alt bărbat. 


Cel mai important motiv însă este că nu aş ieşi 
cu nicio altă femeie în afară de soţia mea la 
prânz în oraş, pentru că o iubesc prea mult ca 
să o supăr şi nu vreau în niciun fel să distrug 
relaţia noastră cu o „prietenie“ pe care aş 
putea-o avea cu o altă femeie. 


„Doar“ prieteni 


Ei bine, sunt absolut convins că majoritatea se 
amăgesc spunându-şi: „Eu şi acest 


reprezentant al sexului opus suntem doar 
«prieteni».“ Acest lucru poate fi valabil în 
unele cazuri şi este începutul multor relaţii. 
Dar după un timp, în MULT PREA MULTE 
cazuri, această „prietenie“ cu sexul opus, din 
pricina respectului reciproc pentru talentele 
intelectuale sau profesionale ale celuilalt, se 
transformă în ceva mai mult. Treptat, relaţia 
devine mai „deschisă“ şi presupune mai multă 
încredere. începi să-i împărtăşeşti diverse 
lucruri intime, conversaţia merge tot mai mult 
în această direcţie, mai ales când constataţi că 
sunt multe „coincidenţe“ şi „similitudini“ Acest 
lucru are tendinţa să scoată în evidenţă 
„diferenţele“ dintre tine şi soţ şi lasă impresia 
că împreună cu noua persoană, căreia îi acorzi 
interesul, te înţelegi „în toate“, în vreme ce cu 
partenerul nu te mai înţelegi în nicio zonă. 
Apoi, din pricina puternicei „compatibilităţi“ 
sau a atracției fizice, se activează hormonii şi, 
în mult prea multe cazuri, se întâmplă 
inevitabilul: „iubirea“ la care nu intenţionai să 
ajungi „pur şi simplu s-a instaurat“. 


Negarea nu este numele unei 
cascade, ci ignorarea evidenţei 


Din păcate, negarea iniţială a acestei atracţii 
are rezultate catastrofale. întâlnirea din priviri 
pentru doar o zecime de secundă este prea 
mult; trecerea pe lângă celălalt pe un culoar cu 
o uşoară atingere; o întâlnire „accidentală“ în 
parcare sau la cafenea; o prelungire de o 
secundă a strângerii de mână - toate acestea şi 
multe alte „indicii“ sunt „semnale“ care nu 
trebuie ignorate. Negarea nu este altceva 
decât ignorarea evidenţei. Oricine are cât de 
cât spirit de observaţie îşi dă seama când două 
persoane se simt atrase una de cealaltă. Când 


acest lucru se întâmplă, în loc să ne prefacem 
că nu e aşa, de ce n-am: (a) recunoaşte cinstit 
ce s-a întâmplat; (b) nu ne-am aminti de 
jurămintele făcute partenerului; şi (c) nu neam 
aminti singuri acest lucru dovedit de atâtea ori 
- că nu există flirturi „inofensive“? 


Fidelitatea creatoare 


în loc să apelaţi la o justificare de genul „Ce 
mare lucru?“, e mai bine să aveţi curajul să vă 
asumaţi răspunderea morală în momentul în 
care vă daţi seama de pericol: puneţi frână, 
daţi înapoi şi evitaţi cu grijă orice gest riscant. 
Dr. Willard F. Harly Jr., medic psiholog, spune: 
„Adesea, idilele i-au naştere fară să ne dăm 
seama, de obicei în relaţiile de serviciu de 
lungă durată între persoane de sex opus, mai 
ales pentru că este înţeleasă greşit ideea de 
implicare trup şi suflet.“ Harley explică: „Nu 
este suficient să-i spun soţiei mele «Promit să 
fiu al tău, Joyce» ci, mai degrabă, «Voi face tot 
posibilul să am grijă de tine şi să-ţi satisfac 
toate nevoile». 


Jane Ellens declară: „Fidelitatea în căsnicie nu 
înseamnă doar să ţii în frâu poftele trupeşti. 
Fidelitatea înseamnă fapte, şi nu doar refuzul 
legăturilor extraconjugale. Ea reprezintă 
respectarea jurămintelor pe care le-am făcut şi 
care se concentrează asupra partenerului, 
urmărind permanent binele celuilalt şi 
practicând o comunicare cinstită şi deschisă.“ 
Este „devotamentul față de libertatea, 
maturitatea şi progresul partenerului“. 


Adesea, bărbații si femeile care au aventuri se 

„îndrăgostesc“ şi sfârşesc prin a divorța, 
spunând „pur şi simplu s-a întâmplat“. Prostii! 
Cu toţii ştiţi prea bine - şi ştiţi că ştiţi - încă din 


momentul în care apare atracţia sexuală. 
Aceea este clipa în care, dacă ai jurat credinţă 
altcuiva şi dai dovadă de integritate, te retragi. 


Unde nu e încredere, nu e nici fericire 


Importanţa încrederii în căsnicie a fost 
subliniată într- un articol scris de Steven Covey 
în numărul din ianuarie 1988 al revistei 
Executive excellence. Covey conducea un 
seminar pe superba coastă a Oregonului când 
a fost abordat de un bărbat care i-a cerut o 
audienţă. 


Bărbatul şi-a început conversaţia spunând: „Ce 
frumos este peisajul. Ar trebui să mă simt 
minunat - şi totuşi nu-mi face nicio plăcere să 
vin la aceste seminare.“ 

Acest lucru i-a trezit atenţia lui Covey. Când l-a 
întrebat de ce, i s-a răspuns: „Nu pot să mă 
gândesc decât la reproşurile pe care mi le va 
face soţia mea la telefon, diseară. De fiecare 
dată când plec de acasă mă supune unui 
interogatoriu groaznic: «cu cine am luat micul 
dejun, despre ce am vorbit, cum m-am distrat, 
cu cine am fost»“. 


Şi a mai adăugat: „în plus, tot timpul are aerul 
că spune «Cu cine aş putea vorbi ca să-mi 
confirme toate astea?»" 


Covey a continuat discuţia cu bărbatul 
respectiv, care în final a făcut o observaţie 
extrem de interesantă: „Bănuiesc că ştie 
răspunsurile la toate aceste întrebări“, a 
adăugat el ruşinat. „Pentru că într-o asemenea 
călătorie am cunoscut-o şi pe ea... când eram 
căsătorit cu altcineva.“ 


Având în vedere această afirmaţie, Covey i-a 
răspuns: „Ai cam încurcat-o, nu-i aşa?“ 


„Ce vreţi să spuneţi?“, a întrebat el. 


Comentariul lui Covey a fost: „Nu poţi scăpa de 
o problemă atât timp cât te porţi ca şi cum ai 
avea-of 


După care Covey i-a împărtăşit ceea ce am 
socotit a fi un sfat la obiect: „Pentru a-i 
schimba felul de a fi şi a-i câştiga încrederea 
trebuie să deschizi în bancă un cont emoţional 
şi să începeţi să depuneti amândoi, fără a 
aştepta rezultate spectaculoase imediate. Va fi 
nevoie de o mie şi una de depuneri înainte de a 
apărea o schimbare semnificativă.“ Covey a 
continuat explicând că aceste depuneri se fac 
prin curtoazie şi  blândeţe, dar şi prin 
sinceritate şi implicare. Retragerile din aceste 
conturi emoţionale se fac prin lipsă de 
curtoazie, lipsă de respect, ameninţări şi 
reacţii exagerate. Atât factorul încredere cât şi 
cel de siguranţă dintr-o relaţie se clădesc prin 
bunătate, curtoazie şi cinste, ceea ce înseamnă 
„Poţi avea încredere în mine pentru că am 
dovedit că o merit.“ Se prea poate totuşi ca 
dobândirea încrederii absolute să ia mult timp. 
Această soţie ştie clar că el se încurcă cu alte 
femei, pentru că şi ea a fost cândva în această 
categorie. E firesc să te întrebi cum ar fi stat 
cu „fericirea“ acest bărbat dacă si-ar fi curtat 
cu acelaşi entuziasm şi loialitate şi prima soţie. 
Cel mai simplu în orice relaţie conjugală este 
să tai printr-un adulter cordonul de legătură 
care stă la baza încrederii. 


Fidelitatea si fericirea 


Oare cât de importantă este încrederea şi 
fidelitatea? Ani de zile am străbătut ţara în 
lung şi în lat ţinând seminare pedagogice şi de 
dezvoltare personală. în acest timp, am avut 
plăcerea de a mă bucura de privilegii şi 


contacte pe care puţini reuşesc să le 
stabilească în viaţă. Am vorbit de pe acelaşi 
podium cu doi preşedinţi ai Statelor Unite, 
precum şi cu senatori,  congresmani, 
guvernatori şi cu ministrul Apărării. Printre 
prietenii mei se numără câțiva care au averi de 
peste un miliard de dolari. M-am întreținut de 
la egal la egal cu superstaruri, sportivi, genii 
ale scenei şi oameni obişnuiţi. 


Niciodată nu am întâlnit o persoană 
care să fie fericită în căsnicie fără să 
dovedească fidelitate sută la sută faţă 
de partener. 


Ca agent de vânzări, vreme de paisprezece ani 
am fost în case cu pământ pe jos sau fară 
acoperiş. Am întâlnit oameni din toate mediile 
socio-economice, de toate rasele, etniile şi 
credinţele posibile în această ţară. în această 
perioadă, nu am întâlnit o persoană care să fie 
fericită în căsătorie fară să dovedească 
fidelitate sută la sută faţă de partener. Punct! 
Nu vreau să ţin predici şi nici să fac morală. 
încerc doar să vă explic că dacă vreţi să fiţi 
fericiţi în căsniciile voastre nu există alte 
soluţii. Trebuie să fiţi perfect loiali. Punct. Asta 
e tot. Paul Johnson scria în United Reporter, 
dând următoarea explicaţie: „Adevărul este că 
singurul sfat de bun-simţ... poate fi rezumat în 
următoarele cuvinte: castitate înainte de 
căsătorie, fidelitate în timpul ei.“ întrebarea 
voastră: Dacă tot ce spui este adevărat, de ce 
se implică atâția în aventuri extraconjugale? 
Răspunsul meu: Pentru că majoritatea sunt 
„dezorientați“. Citiţi mai departe! 


Căutarea plăcerii sau dobândirea 
fericirii 

Pentru a clădi o căsnicie de o viaţă - care 
înseamnă atât satisfacţie, cât şi fericire trebuie 
să înţelegem diferenţa esenţială dintre plăcere 
şi fericire. înţelegerea acestei diferenţe este de 
o importanţă capitală, mai ales în lumea 
noastră, care este axată pe plăcere, în care 
plăcerea a devenit Dumnezeul nostru şi scopul 
final. 


Care este diferenţa dintre plăcere şi fericire? 
Ei bine, plăcerea este ceva temporar, în vreme 
ce fericirea durează mult mai mult. Plăcerea 
este ceva în care ne complăcem; fericirea este 
un fel de a fi. în dicţionar scrie că plăcerea este 
„multumirea, încântarea, bucuria, deliciul“. 
Atunci când există plăcere, bucuria se 
destramă şi devine ceva frivol. Ceea ce dorim 
cu ardoare sau vrem se manifestă adesea 
printr-o răsplată senzuală căreia îi mai spunem 
şi plăcere. 


în dicţionar scrie că fericirea este „o senzaţie 
de bine, o stare de graţie, un noroc, o formă de 
prosperitate“. Sinonime pentru fericire ar fi 
desăvârşire, beatitudine, binecuvântare si 
extaz. 


înainte de a vă îngădui plăcerea, 
puneti-vă trei întrebări: (1) Aş putea 
repeta această plăcere la nesfârşit, 
cunoscând aceeaşi 

fericire? (2) Aş fi dispus sâ afle şi 
partenerul meu că mi-am îngăduit 
această plăcere? (3) Oare această 
plăcere nu este pe socoteala fericirii 
altcuiva? 


Fericirea se referă la bucuria sau satisfacția 


presupuse de senzaţia noastră de bine. O 
bucurie deplină şi sofisticată care reiese dintr- 
o pură afecţiune se mai numeşte şi fericire. 


Pe scurt, fericirea este un sentiment mult mai 
profund şi de mai lungă durată. Totuşi, aş vrea 
să subliniez că există multe plăceri în viaţă de 
care ne bucurăm enorm şi nici eu nu fac 
excepţie de la această regulă. De fapt, sunt 
convins că nimeni nu poate cunoaşte cu 
adevărat fericirea atâta vreme cât nu există şi 
o doză de plăcere. 


înainte de a vă îngădui plăcerea, puneţi-vă trei 
întrebări: 


1 .Aş putea repeta această plăcere la 
nesfârşit, cunoscând aceeaşi fericire? 
Primul exemplu: îmi plac dulciurile. Aş 
putea mânca un desert de 3 ori pe zi, 7 zile 
pe săptămână, 365 de zile pe an şi aş 
putea şi ronţăi ceva între mese, tot dulce. 
Mâncatul dulciurilor îmi dă o senzaţie de 
mare 

plăcere. întrebarea este cât de fericit aş 
putea fi dacă aş ajunge să am 250 de 
kilograme. Al doilea exemplu: Mi s-a spus 
de multe ori că poţi simţi o plăcere 
extraordinară când iei cocaină. Dar, vă 
asigur, ştiinţific vorbind, că utilizarea 
repetată a cocainei distruge capacitatea 
creierului de a produce dopamină şi 


noradrenalină. Fără aceste 
două substanţe chimice naturale în sistem 
este 


imposibil să simțim bucuria, plăcerea sau 
fericirea. Culmea este că majoritatea iau 
cocaină ca să fie fericiți, or, ea distruge 
posibilitatea de a mai fi. Revenim la 
întrebarea iniţială: Aş putea repeta această 


plăcere la nesfârşit, cunoscând aceeaşi 
fericire? Dacă răspunsul este „nu“, v-aş 
sfătui să abordaţi cu mai multă prudenţă 
încercarea de a găsi plăcerea. 

2 „Aş fi dispus să afle şi partenerul meu că mi- 
am îngăduit această plăcere? O relație 
sexuală extraconjugală presupune un „nu“ 
categoric (şi acest „nu“ va salva multe 
căsnicii). Chiar şi o relaţie „prea 
prietenească“ poate duce la adulter, dar ea 
poate fi îndepărtată punându-ţi întrebarea: 
Aş fi dispus să afle şi partenerul meu că am 
petrecut patruzeci şi cinci de minute la prânz 
cu un coleg (de sex opus) pentru a-i da nişte 
sfaturi „personale“? Aş fi dispus să afle şi 
partenerul meu că am plecat mai devreme 
astăzi de la birou ca să merg cu „gaşca“ la 
cârciuma preferată, să ne distrăm şi să bem 
ceva? Obiceiul de a pune întrebarea 
ÎNAINTEA FAPTEI vă va scuti de multă 
suferinţă şi necaz „după faptă“. 

3. Oare această plăcere nu este pe socoteala 
fericirii altcuiva? Dacă răspunsul este „da“, 
atunci te abţii de la plăcere. Petrecerea 
întregului timp liber cu „prietenii“ sau la golf 
(vânătoare, pescuit, muncă) îţi poate aduce 
ceva plăcere, dar cum rămâne cu fericirea în 
familie? Am avut un coleg care trebuia să 
aleagă nişte bilete la un meci de fotbal şi să- 
şi vadă copilul jucând într-o piesă cu subiect 
religios. Plăcerea de a merge la meci părea 
că nu mai are nicio importanţă în comparaţie 
cu fericirea din privirea copilului, când 
acesta din urmă şi-a dat seama cât de 
important este el pentru tăticul lui. 

Dacă ar fi să iau 99% din profitul firmei şi să-l 

bag în contul meu personal din bancă, sigur că 

aş putea să am parte de momente extrem de 


plăcute. Totuşi, dezvoltarea companiei şi 
capacitatea de a împărtăşi mesajul meu s-ar 
limita drastic. N-am mai reuşi să îi 
recompensăm pe cei peste optzeci de angajaţi 
ai Corporaţiei Zig Ziglar şi asta nu numai că ar 
fi nedrept faţă de ei, dar i-ar face şi nefericiţi. 
Este imposibil să-ţi clădeşti fericirea pe 
nefericirea altcuiva. 


Deja s-a întâmplat 


Fără îndoială că mulţi dintre voi aţi aflat că 
partenerul v-a fost infidel. Dacă acesta este si 
cazul tău sau dacă te vei confrunta cu această 
situaţie în viitor, bănuiesc că vei fi de acord cu 
mine că infidelitatea are un impact dezastruos 
asupra căsniciei şi a celor implicaţi, mai mult, 
îi depăşeşte cu mult pe cei implicaţi. 


Ştiu că o parte dintre voi, care vă simţiţi 
vinovaţi, veţi deveni foarte defensivi. S-ar 
putea chiar să vă înfurie şi să vă facă să 
renuntati la această carte. Este un risc pe care 
trebuie să mi-l asum pentru că, aşa cum 
spunea cândva un înţelept, adevărul poate fi 
negat, dar nu poate fi evitat. Pe de altă parte, 
dacă aceste gânduri îl vor convinge măcar pe 
unul dintre voi să mai reflecteze şi chiar să-şi 
salveze căsnicia, merită să risc. Continuaţi să 
citiţi, vă rog! Sigur că infidelitatea îi afectează 
negativ pe cei doi membri ai cuplului sau, 
eventual, pe încă cineva sau alt cuplu. In plus, 
copiii pot fi distruşi şi s-ar putea ca şi părinţii 
şi socrii tuturor părţilor afectate să suporte 
impactul acestei infidelităţi. Unchii, mătuşile, 
verii, prietenii, colegii şi, într-o mai mică 
măsură, întreaga societate vor avea de suferit 
de pe urma acestei fapte. 


Cele două persoane direct implicate vor 


suporta consecinţele cele mai grave. Vor fi 
afectate serios productivitatea şi liniştea 
sufletească (orice telefon neaşteptat sau 
scrisoare vă va da emoţii, dacă este „el“ sau 
„ea“). Infidelul îşi va distruge cinstea şi va 
demonstra astfel că este un mincinos care se 
ascunde şi înşală. Dacă idila este una de lungă 
durată, conştiinţa lui va avea de suferit, 
devenind foarte abil în 


a înşela aparențele. Eu le-aş propune tuturor 
soţilor şi soțiilor, spre binele lor, să analizeze 
mai întâi la ce sunt dispuşi să renunţe atunci 
când se implică într-un „flirt“ sau o „idilă“. 
Recunoaşteţi! Vă puteţi pierde partenerul, 
copiii, cinstea, reputaţia, liniştea sufletească şi, 
eventual, slujba ori chiar cariera, un viitor 
strălucit, o şansă de avansare sau poate chiar 
viaţa. Nu vă amăgiţi că aşa ceva n-ar fi cu 
putinţă, pentru că toate acestea s-au petrecut 
de nenumărate ori de-a lungul anilor. V-aş 
sfătui să hotărâți, înainte să apară ispita, dacă 
sunteţi sau nu dispuşi să riscaţi totul pentru 
câteva momente dubioase de plăcere. 


Partenerul e de vină 


Dacă partenerul a comis adulterul sau îl va 
comite în viitor, v-aş sfătui să luaţi câteva 
hotărâri importante şi să plănuiţi totul atent. 


Primul pas: Nu luaţi hotărâri pripite în 
legătură cu ce veţi face când veţi afla că 
partenerul s-a încurcat cu altcineva. In acel 
moment, veti fi foarte furioşi si 


jigniti, simţindu-vă trădaţi şi înşelaţi. Orgoliul 
vă poate juca feste. Mândria vă este rănită. 
încrederea în sine va avea mult de suferit. 


Se prea poate să intre în scenă şi sentimentul 
de vinovăţie, începând să vă îndoiţi de voi, de 


cât de bine arătaţi şi de cât de mult v-ar putea 
dori cineva. Veţi ajunge la concluzia că 
probabil celălalt are dreptate, căci altfel de ce 
ar fi comis adulterul? Vă veţi trezi cu o 
grămadă de întrebări, care vor adânci 
sentimentul de vinovăţie: Şi dacă este vina 
mea? Oare l-am împins eu în braţele altcuiva? 
Am spus ceva ce nu trebuia? l-am înşelat 
aşteptările? Acestea şi nenumărate alte 
întrebări nu-şi vor găsi răspunsul pe moment. 
O să vă învinuiți că aţi fost prea naivi. O să vă 
întrebaţi cum de n-aţi observat până acum. O 
să aveţi bănuieli că au mai existat şi alte 
aventuri, întrebându-vă de când durează asta 
şi cu cine s-a încurcat partenerul? Să fie un 
prieten/prietenă, un  coleg/colegă, cineva 
„agăţat“, un membru al familiei, un vecin sau 
cineva la care nu v- aţi gândit niciodată? Voi 
mai putea vreodată să am încredere în 
partener? Şi cum rămâne cu HIV? 


Da, aşa cum spuneam, vor fi nenumărate 
întrebări şi majoritatea nu vor avea răspuns. 
Se prea poate să vă răzgândiţi de o mie de ori 
înainte de a lua o hotărâre finală. De aceea, vă 
implor să nu vă pripiţi! 


Pasul numărul doi: începeţi să comunicaţi cu 
partenerul, şi nu doar să-i vorbiţi. Exprimaţi-i 
sentimentele voastre profunde şi sincere. 
încercaţi să vă stăpâniţi mânia, dar nu şi 
temerile, suferinţa, preocuparea şi 
dezamăgirea. Pentru a avea impactul necesar, 
sigur că această discuţie trebuie să aibă loc 
intr-un loc intim. Adevărul este că majoritatea 
partenerilor care calcă strâmb, atunci când 
sunt confruntaţi cu realitatea, şi anume când 
îşi dau seama că şi-ar putea pierde partenerul, 
copiii, socrii şi prietenii, fiind nevoiţi să 


accepte un nivel de viaţă mult mai modest, 
eventual să-şi piardă casa şi maşina, încep să- 
si dea seama că ar fi trebuit să fie mult mai 
recunoscători şi automat îşi amintesc cât de 
mult îşi iubesc partenerul. 


în multe cazuri, încep să se strecoare 
remuşcări profunde, regretele şi sentimentul 
de vinovăţie. în aceste cazuri, există o speranţă 
că mariajul poate fi repus pe picioare şi, 
uneori, chiar poate deveni mai solid. Asta nu 
înseamnă că un adulter este sau poate fi ceva 
bun. Sustin doar acele rânduri din Sf. 
Scriptură în care se spune că totul e spre bine 
pentru cei care îl iubesc pe Dumnezeu. 
Adulterul este un lucru rău - n- ai cum să-l 
defineşti altfel, dar Dumnezeu poate lua un 
lucru rău şi îl poate face bun. Dacă îi dai 
ocazia, El poate folosi acest prilej pentru ca tu 
să ajungi totuşi în împărăţia Sa. El mai poate 
folosi ocazia ca să vă apropie şi mai tare şi să 
vă întărească relaţia. 


Pasul numărul trei: Nu spuneţi nimănui despre 
acest incident decât dacă este vorba despre o 
persoană care vă poate ajuta ca expert în 
rezolvarea problemei. V-aţi putea simţi mai 
bine pe moment că v-aţi luat o piatră de pe 
inimă, mărturisindu-i cuiva ce josnic, ordinar, 
nemernic, mârşav ş.a.m.d. vă este partenerul. 
Totuşi, cu timpul, asta nu vă va ajuta nici vouă, 
nici partenerului, putând duce la o distrugere a 
căsniciei ce probabil mai putea fi salvată (de 
exemplu, dacă aveţi copii şi aceştia au aflat de 
aventură, eficienţa partenerului ca părinte va fi 
pusă în mare primejdie), în cazul în care voi şi 
partenerul faceţi eforturi serioase pentru a vă 
salva căsnicia, cu cât ştie mai puţină lume, cu 
atât mai bine. 


Pasul numărul patru: Apelaţi la un expert. Vă 
sfătuiesc să faceţi acest pas pentru că dacă 
mariajul mai poate fi salvat şi transformat într- 
o relaţie plină de iubire, iertarea din partea 
voastră este absolut necesară. Până ce nu 
iertaţi sincer pe cel ce v-a greşit, nu e nicio 
şansă ca mariajul să fie ceea ce ar putea fi. 
Tuturor ni s-a întâmplat să auzim sau chiar să 
ne spunem: „lert, dar nu voi uita.“ Totuşi, 
Henry Ward Beecher susţine că e doar o 
modalitate de a spune: „N-am să iert 
niciodată...lertarea ar trebui să fie ca orice 
notă de plată anulată - ruptă şi pusă pe foc ca 
să nu mai poată fi adusă iar ca argument.“ 


De multe ori, suferinţa este atât de profundă şi 
mânia atât de mare, încât partea vătămată este 
incapabilă să le depăşească. Atunci este de 
mare ajutor părerea unui expert. Trebuie 
implicate ambele părţi; şi dacă ambele părţi 
doresc supraviețuirea căsniciei şi se străduiesc 
în acest sens, atunci se vor implica. Dacă 
partenerul refuză să participe, eu v-aş sfătui să 
mergeţi, totuşi, singuri la un consilier 
matrimonial. 


Pentru a vă ajuta să rezolvaţi o asemenea 
situaţie am să vă mai spun o poveste care nu e 
complet legată de subiect, dar ilustrează 
punctul meu de vedere. 


încrederea 

întâmplarea este povestită de un angajat 
speriat şi vinovat căruia i s-a spus să meargă 
în birou la şeful cel mare ca să afle ce o să 
păţească. Ştia că va fi concediat şi se temea să 
nu ajungă şi la închisoare pentru faptele sale. 
Cu o faţă încruntată, şeful l-a întrebat dacă 
este vinovat de faptele de care este acuzat. 
Angajatul şi-a recunoscut vina. După o pauză, 


şeful i-a zis: „Meriţi să ajungi la închisoare. 
Dar dacă ţi-aş mai acorda o şansă, îţi dai 
cuvântul că pot conta pe tine?“ Uluitul şi 
recunoscătorul angajat l-a asigurat că da. 
Angajatul tocmai se pregătea să iasă când 
şeful i-a zis: „Să ştii că nu eşti singurul care a 
fost iertat în această companie. Eu am fost 
primul. Mi s-a dat aceeaşi ocazie s-o iau de la 
capăt. Doamne ajută.“ Pe scurt, aşa cum se 
spune, „greşeala este omenească, iertarea este 
dumnezeiască“. 


Aş vrea să înţelegeţi că mă refer, înainte de 
toate, la ce ar trebui să faceţi în caz că 
partenerul a avut o aventură, eventual a călcat 
strâmb o dată. Pe scurt, nu este vorba de un 
păcătos. Dacă partenerul nu are niciun fel de 
oprelişti morale şi întreţine relaţii intime cu 
mai multe persoane, atunci lucrurile stau cu 
totul altfel. în aceste vremuri, când există tot 
felul de boli venerice, plus HIV, este necesară 
o cu totul altă abordare, pentru că pur şi 
simplu viaţa voastră poate fi pusă în pericol. V- 
aş sfătui, deci, să încetaţi orice fel de legătură 
intimă cu partenerul, până ce nu aveţi o 
certitudine din partea doctorului că persoana 
este sănătoasă fizic. Situaţia variază de la caz 
la caz, dar atunci când viaţa îţi este pusă în 
primejdie, e nevoie de sfaturi mai amănunțite 
decât ar putea cuprinde paginile acestei cărţi. 
Pasul numărul cinci: Aveţi răbdare. V-am mai 
spus asta, dar vreau să ştiţi că doar câteva 
şedinţe cu un expert nu pot rezolva o 
asemenea problemă care, în majoritatea 
situaţiilor, are cauze mult mai profunde. 

Pasul numărul şase: Fiţi optimişti. Ştiu că 
acest lucru poate fi foarte greu, dar atunci 
când miza este atât de mare, sfatul meu e să vă 


concentrați asupra calităţilor partenerului şi 
asupra lucrurilor bune care s-au petrecut în 
căsnicia voastră. De obicei, găsim ceea ce 
căutăm şi, dacă vreţi o soluţie pentru problema 
dată, atunci şansele sunt mult mai mari s-o şi 
găsiţi. 

Pasul numărul şapte: Rugaţi-vă. Aşa cum 
spunea cineva, o căsnicie fericită este legătura 
dintre două persoane care ştiu să ierte, iar 
altcineva ar spune că rugăciunea poate 
schimba lucrurile. Acest lucru este valabil şi 
pentru partenerul vostru. Atunci când 
combinaţi optimismul cu rugăciunea şi cu 
iertarea, există baza necesară reclădirii 
căsniciei. Astfel, când lucrurile încep să reintre 
pe fagaşul normal, vă sfătuiesc să uitaţi. Dacă 
aţi iertat cu adevărat, veţi putea rezolva şi 
celelalte aspecte. Asta nu înseamnă că într-o zi 
sau o săptămână sau chiar o lună o să uitaţi 
totul - nu va fi cazul. Multe incidente mărunte 
or să vă amintească de suferinţa prin care aţi 
trecut. Când apar, ar fi mai bine să discutati şi 
să vă împărtăşiţi sentimentele şi preocupările. 
Dacă partenerul vinovat este cinstit si sincer în 
dorinţa sa de a reface căsnicia, 


vă va dovedi cu răbdare că există în continuare 
iubirea pe care o împărtăşiţi şi vă va înţelege 
sentimentele şi îngrijorările. Totuşi, v-aş sfătui 
să nu vă opriţi la fiecare mic incident. De 
asemenea, cel care a comis adulterul să facă 
primul pas şi în fiecare seară să spună: „Te 
iubesc şi ţi-am fost credincios azi.“ 


P.S. Dacă sunteţi implicaţi într-un adulter, 
bănuiesc că citiţi această carte pentru că vă 
daţi seama că vă aşteaptă o tragedie. Aţi 
înţeles că e greşit ceea ce faceţi, Acum şi nu 
după „încă o întâlnire“ cu respectiva persoană 


este momentul să puneţi capăt aventurii. Aţi 
jurat credinţă partenerului. Nu uitaţi: eu îmi 
hotărăsc soarta. 


Cum rămâne cu trecutul? 


Să zicem că s-a întâmplat, în trecut sau înainte 
de căsătorie să mai aveţi şi alte relaţii sexuale. 
De multe ori, vă apucă remuşcările şi 
mustrările de conştiinţă. In dorinţa de a vă 
descărca, apare ispita de a-i „mărturisi“ 
partenerului cu ce aţi greşit. întrebare: E oare 
un gest înţelept? Răspuns: Conform tuturor 
experţilor, în aproape 98% din cazuri nu este 
înţelept. Singura excepţie ar putea fi situaţia 
în care descoperirea adulterului este iminentă. 
într-o asemenea situatie, aveţi mai multe sanse 
să fiti iertati 

dacă mărturisiți ceea ce s-a întâmplat. Dacă o 
faceți, vă sfătuiesc să fiti sinceri si la obiect, 


dar să nu intrati în 

prea multe amănunte intime. 


Voi hotărâți dar, după părerea mea (şi a 
tuturor celor cu care am mai discutat), relația 
sexuală dinaintea căsătoriei nu trebuie 
mărturisită, indiferent cât v-ar implora 
partenerul s-o faceţi. în acest caz, reuşita 
căsniciei depinde de ceea ce faceţi acum şi în 
viitor, şi nu de ceea ce s-a întâmplat în trecut. 


Este oare adulterul chiar așa de grav? 


Dacă vi se pare că am exagerat în privinţa 
gravităţii adulterului şi a importanţei fidelității 
faţă de partener, v-aş propune să analizaţi cu 
atenţie rezultatele unui sondaj făcut de USA 
Today asupra a 3 000 de femei şi 1 000 de 
bărbaţi. Studiul a arătat că şapte din zece 
bărbaţi si femei socotesc că fidelitatea este 


mai 

importantă decât o relaţie sexuală bună. 
Atunci când au fost întrebaţi ce este mai 
important - fidelitatea sau 


securitatea financiară sase din zece 
femei si cinci 

din zece bărbaţi au ales fidelitatea. Aproape 
jumătate dintre bărbaţi şi dintre femei au fost 
de acord că fidelitatea e chiar mai importantă 
decât copiii lor. O majoritate copleşitoare 
(75%) dintre bărbaţi şi dintre femei au fost 
de acordcă fidelitatea este mai 
importantă decât păstrarea romantismului într- 
o căsnicie. Concluzia este inevitabilă: 
fidelitatea face ca toate celelalte momente 
romantice ale unei căsnicii să devină mai 
incitante şi acordă cuplului acea stabilitate 
indispensabilă pentru progres şi fericire. 
Întrebare: Oare v-ar „tulbura“ din punct de 
vedere sexual gândul că în timp ce faceţi 


dragoste partenerul se gândeşte la cea 
mairecentăîntâlnire cu 
„amantullamanta “? 


Pornind de la asta, v-aş propune să alegeţi 
momentul ideal în care nu sunteţi presaţi de 
timp şi aţi putea discuta deschis subiectul cu 
partenerul. întrebaţi-l cu inocenţă, după ce aţi 
citit acest capitol, dacă este de acord sau nu cu 
ceea ce am spun. Sunt şanse enorme ca în 
cazul în care partenerul vă iubeşte cu adevărat 
să recunoască faptul că e normal să nu te joci 
cu focul atunci când ai mult mai mult de 
pierdut decât de câştigat. Nenumărate soţii 
care participă la seminarele noastre mi-au 
confirmat deja asta. O soţie dezamăgită, ce 
părea a fi tot ceea ce-şi putea dori un bărbat, 
mi-a spus printre lacrimi cum ea şi-a exprimat 


îngrijorarea atunci când soţul ei şi-a scos 
secretara în oraş la prânz. El i-a răspuns că 
este geloasă şi neînţelegătoare, acuzând-o că 
nu are „încredere“ în el şi încurajând-o să nu-şi 
facă nicio grijă. Un an mai târziu, s-a mai dus o 
căsnicie pe apa sâmbetei şi trei copii sub opt 
ani n- au mai avut tată în casă. 


Categoric, există cazuri când trebuie să 
munceşti alături de colegi de sex opus. N-ai 
cum altfel, dar poţi si trebuie să-ti controlezi 
gândurile si conversaţia. Asa 

cum arătam, principala problemă apare atunci 
când trecem bariera dintre prietenie şi flirt, şi 
se iveşte o aventură în toată regula. Atunci se 
poate întâmpla unul din aceste trei lucruri - şi 
toate sunt la fel de rele. Aventura îţi distruge 
căsnicia şi, eventual, şi pe a celuilalt. Aventura 
face ca partenerul să nu mai aibă încredere în 
tine si fară încredere nu există fericire si 

linişte sufletească în căsnicie. Aventura poate 
duce la o alta şi tot aşa, până ce HIV apare în 
mod fatal. O aventură pe care crezi că „o poţi 
rezolva“ poate duce la o viaţă în promiscuitate, 
ceea ce-ţi va distruge capacitatea de a te mai 
implica vreodată serios în vreo legătură. Cei 
ajunşi în această categorie nu mai pot fi 
oameni de încredere, iar încrederea este o 
componentă esenţială a unei relaţii de durată. 
Fericirea adevărată provine din relaţii - şi nu 
din lucruri, iar în relaţiile sexuale imorale 
oamenii sunt în general percepuți ca simple 
„lucruri“. 


Nu am încredere în mine 


O tânără care m-a auzit spunând că niciodată 
nu aş ieşi în oraş cu o altă femeie mi-a scris că 
probabil nu am încredere în mine şi nu sunt 


prea credincios. l-am răspuns că are dreptate, 
cel puţin într-o direcţie - şi anume că nu am 
încredere în mine, recunoscându-mi natura. 
Nici nu sunt atât de arogant încât să-mi 
închipui că Dumnezeu va lăsa să fiu ispitit mai 
mult decât aş rezista. Cred cu tărie că El are 
dreptate, dar mai ştiu că eu pot să intru şi în 
situaţii fară ieşire. Şi nu sunt dispus să o fac. 
Acesta este unul dintre motivele pentru care 
atunci când ţin seminare în alte oraşe fac toate 
eforturile să nu fiu abordat de vreo doamnă 
singură. Chiar şi când îmi prezint cărţile, ceea 
ce se întâmplă foarte des, când e vorba să fiu 
însoţit de reprezentanţi ai presei sau ai 
firmelor, evit să fiu însotit de vreo femeie. 
Pentru unii s-ar putea să fie de-a dreptul 
ridicol. Poate că au dreptate, dar s-ar putea să 
se şi înşele, aşa că prefer să fac ceea ce cred 
că este mai bine pentru mine. 


Vreau să repet că Roşcata este sută la sută de 
acord cu ceea ce am spus. Aş putea adăuga că 
este chiar entuziasmată de abordarea mea. 
Cum îmi spunea de multe ori şi mama când 
eram mic, „mai bine să nu-ţi pară rău“ 
Adevărul este că n-are rost să ispitesc soarta, 
mai ales când am enorm de pierdut. Nu sunt 
genul care să joace golf nici măcar pe un dolar. 
Nu-mi plac jocurile de noroc. De aceea, nu văd 
de ce m-aş juca cu soarta, lucru ce mi-ar putea 
afecta sau distruge relaţia cu cea care 
înseamnă totul pentru mine. Şi pentru ce? Un 
lucru cel puţin „dubios“, dacă nu direct 
periculos, şi anume plăcerea de a petrece 
câteva ore cu o persoană de sex opus. 


Ispita - şi dezastrul - pot 
apărea în orice moment 


Un fost coleg şi-a pierdut soţia care avea 


treizeci şi nouă de ani atunci când ea a început 
să „iasă la o cafea“ - şi mai apoi a ajuns să aibă 
o aventură. S-a ajuns la divorţ şi la căsătoria ei 
cu cel care nu era decât „un simplu prieten, 
Doamne, este cu atâţia ani mai tânăr decât 
mine“. Mai târziu, şi această căsătorie a sfârşit 
printr-o despărţire. Un alt coleg, după cincizeci 
de ani de căsătorie, şi care avea copii, nepoți şi 
strănepoţi, s-a încurcat cu o tânără şi a 
divorţat de soţia lui. 

Nu ştiu exact care au fost factorii implicaţi în 
aceste divorţuri, dar două lucruri îmi sunt 
clare. Mai întâi, încrederea a fost încălcată, 
apoi s-a produs adulterul, iar familiile au avut 
de suferit până la a treia generaţie. In al doilea 
rând, ambele divorţuri ar fi putut fi evitate 
dacă ar fi fost respectate câteva principii de 
bun-simt. 

Voinţă şi imaginaţie 

Cea mai bună cale de a te feri trupeşte de 
adulter este să eviţi gândurile senzuale şi 
păcătoase. Motivul este clar. întotdeauna 
adulterul se petrece întâi în gând şi apoi în 
realitate. Atunci când te „hrăneşti“ cu reviste, 
casete şi emisiuni TV pornografice şi filme 
erotice, îi  furnizezi imaginației sugestii 
puternice, care, în final, îţi vor slăbi 
moralitatea, lucru ce va fi dovedit atunci când 
vei fi confruntat cu ispita sexuală. Un înţelept 
observa cândva: „Atunci când dorința 
întâlneşte imaginaţia, pariază toți banii pe 
imaginație. Ea învinge.“ Evită pe cât se poate 
acest „gunoi“. Este foarte adevărat că mereu 
„culegi ceea ce semeni“. 


Norman Cousins o spunea foarte bine în 
Saturday Review. 


Problema cu această pornografie 
făţişă... nu e numai că ea corupe, dar şi 
desensibilizează. Nu numai că 
dezlănţuie pasiuni, dar  mutilează 
sentimentele; nu numai ca nu 
încurajează o atitudine matură, dar 
înseamnă totodată o revenire la 
obsesiile infantile. Nu numai că 
îndepărtează orice  oprelişti, dar 
distorsionează vederea. Bravura este 
lăudată, dar iubirea este negată. 
Practic, nu este o formă de libertate, ci 
una de dezumanizare. 
Când un bărbat apelează la imagini 
pornografice, soţia sa i se pare din ce în ce mai 
puţin atrăgătoare. începe să compare 
manechinele de 17 şi 18 ani cu soţia lui cu care 
trăieşte de multă vreme şi care i-a adus pe 
lume doi sau trei copii. Este o comparație 
nerealistă şi absolut dezastruoasă. Pornografia 
deviază impulsul dorinței. Dorința carnală nu 
este rezultatul unei sexualităţi superactive. 
Conform lui Richard Exley, senzualitatea nu 
este un fenomen biologic şi nici produsul 
secundar al unor glande. Dacă ar fi aşa, atunci 
această dorință carnală ar putea fi satisfăcută 
prin simpla experiență sexuală, aşa cum un 
pahar cu apă potoleşte setea sau o masă bună 
satisface apetitul. Exley observă că, pe măsură 
ce Încercăm să ne potolim această dorință, ea 
devine tot mai arzătoare. 


Exley subliniază că, atunci când ne negăm 
obsesiile poftei trupeşti, nu ne reprimăm un 
impuls firesc ci, pur şi simplu, reuşim să 
ucidem o aberaţie. El compară relația dintre 
pofta trupească şi darul sexual cu cea dintre 
celula canceroasă şi cea sănătoasă. După care 
declară că negarea acestei dorinţe carnale nu 
ne face „sfinţi asceţi“, ci ne eliberează în aşa 


fel încât să ne putem exprima liber şi fară 
inhibiţii din punct de vedere sexual în 
contextul căsniciei. în privinţa pornografiei, aş 
propune aceeaşi abordare pe care a avut-o 
Nancy Reagan în cazul războiului contra 
drogurilor, „Spuneţi NU categoric!“ 


Găseste-ti un mentor 


Un alt pas eficient - tot mai susţinut în ultima 
vreme - este să-ţi împărtăşeşti lupta şi 
slăbiciunile cuiva căruia să-i dai socoteală fie 
partenerului, fie unui prieten de acelaşi sex. 
Dacă importanţii lideri spirituali şi politici care 
au dat dovadă de eşecuri morale şi-ar fi luat 
această precauţie, nu şi-ar mai fi văzut 
carierele sau misiunea distruse ori viaţa 
personală eşuată. 

Mai devreme spuneam să nu împărtăşeşti 
problemele conjugale prietenilor. Asta nu 
înseamnă că mă contrazic. Ideea este că 
trebuie să existe cineva căruia să-i dai 
socoteală. Dacă te lupţi cu o problemă pe care 
ai sesizat-o ca fiind o primejdie, împărtăşeşte-ţi 
îngrijorarea unei persoane calificate, care îţi 
poate deveni „mentor“. Am cunoscut un pastor 
care organizase un grup de trei bărbaţi ce se 
întâlneau regulat pentru a discuta subiecte de 
etică şi despre „slăbiciunile“ personale. 
Fiecare răspundea în faţa celuilalt. Atunci când 
intervenea vreo problemă de rezolvat, pentru 
care respectivul nu avea un răspuns, ceilalţi 
eve ueau măcar un interlocutor telefonic de 


mare „ajutor“. De asemenea, se înţeleseseră 
să-şi împărtăşească toate „eşecurile“ morale pe 
care le suferiseră de la ultima întâlnire. Faptul 
că ştiau că trebuie să dea socoteală familiei şi 
prietenilor le-a fost de mare folos. 


Familia pe primul loc 


Un alt pas important este evitarea 
complicaţiilor sau a dependenţelor 
sentimentale. Niciodată n-a fost voia Domnului 
să-i ajuţi pe alţii pe socoteala binelui căsniciei 
şi a familiei şi, cu siguranţă, nu e cazul să 
încerci să ajuţi un reprezentant al sexului opus 
când asta ar putea să-i dăuneze partenerului. 
Adesea, asemenea complicaţii sentimentale, 
deşi bine intenţionate, duc direct la o relaţie 


sexuală. Am văzut 

asta întâmplându-i-se unui tânăr preot ce-mi 
era prieten şi care avea doi copii. El îi dădea 
sfaturi unei tinere divorțate pe care soțul o 
părăsise pentru o altă femeie. Partea tristă este 
că soția preotului şi-a dat seama imediat de 
pericol şi l-a rugat pe soţul ei să îşi revină. El i- 
a spus că e o prostie dar, curând, familia a 
intrat în statisticile de divorţ. 

Păzeşte-ţi relaţia de serviciu în raport cu 
reprezentanţii sexului opus. Este bine ca 
relaţia să rămână la nivel strict profesional. 
Trebuie supravegheate limitele timpului 
acordat, precum şi nivelul de prietenie. Este 
întotdeauna important ca soția ta să fie o mai 
bună prietenă decât partenerul de afaceri sau 
prietenii ori cunoştinţele de sex opus şi, astfel, 
niciunul dintre aceştia nu va încerca să umple 
un gol afectiv. 


„Există câteva modalităţi bune de 
apărare împotriva ispitelor. dar cea 
mai sigură este frica de ele. “ 


Mark Twain 


Mark Twain ne-a dat un sfat foarte bun când a 


scris: „Există câteva modalităţi bune de 
apărare împotriva ispitelor, dar cea mai sigură 
este frica de ele“. Twain nu era teolog, dar 
respecta întru totul Scriptura, mai ales când 
dădea acest sfat clar exprimat în Biblie: să 
fugim de păcatele tinereţii. 


Bărbaţi, apăraţi-vă soțiile 


Una dintre marile tragedii ale societăţii noastre 
libere şi deschise este faptul că, mult prea des, 
soţii şi soțiile, de la o aparentă prietenie cu alte 
cupluri „drăguţe“, ajung să devină un grup 
comun. După un timp sunt tot mai apropiaţi, se 
simt tot mai bine împreună şi chiar devin intimi 
în relaţia lor. Ca urmare, multe dintre barierele 
de bun-simt şi decenţă sunt date la o parte. De 
prea multe ori se ajunge la o exagerată 
relaxare morală şi grupul începe să vizioneze 
casete îndoielnice sau chiar filme porno. Mult 
prea adesea încep să spună bancuri uşor 
deocheate sau chiar porcoase, care stârnesc 
râsul, dar, mai ales, îndepărtează orice fel de 
inhibiţii. 

Domnilor, vă asigur că atunci când se întâmplă 
aşa ceva aveţi obligaţia şi răspunderea să 
protestaţi cu tărie pentru a pune capăt 
situaţiei. Trebuie să vă protejaţi soţia pentru a 
nu se ajunge prea departe. lată de ce: chiar 
dacă lucrurile ar putea (am spus ar putea) 
începe „nevinovat“  familiarităţile duc la 
„încercări“. Expunerea la conversații imorale şi 
acte de acelaşi fel generează gânduri imorale, 
care duc întotdeauna la fapte imorale. 


De multe ori, chiar şi în grupurile mici va 
exista întotdeauna un bărbat sau o femeie 
care, practic, „prospectează“ piaţa pentru o 
aventură. Persoana respectivă pândeşte atent 


şi ascultă răspunsurile victimei vizate (căci 
victimă este, chiar dacă, de multe ori, devine 
parte care consimte de bună voie!). Atunci 
când cel „vizat“ reacţionează cu entuziasm la 
sugestii sau vulgarităţi, „animalul de pradă“ 
observă şi pune în mişcare procesul de 
seducţie. După care, o întâlnire întâmplătoare, 
fie acasă, fie la băcănie, poate fi urmată de un 
telefon la care se cere să se vorbească cu 
partenerul; după un timp, începe aventura. 


Unul dintre cele mai tragice evenimente din 
viaţa mea este să întâlnesc un bărbat sau o 
femeie care şi-au pierdut nu numai partenerul, 
ci şi pe „cel mai bun prieten“ în acelaşi timp. O 
parte dintre cei care citiţi aceste rânduri s-ar 
putea să protestaţi, spunând că nu v-aţi 
împrieteni niciodată cu o asemenea persoană. 
Dacă realmente credeţi asta, ei bine, trăiţi într- 
o lume imaginară. Şi sper şi mă rog, spre 
binele vostru, să nu vi se întâmple niciodată. 


Realitatea este că o persoană care dă frâu liber 
dorințelor şi inhibiţiilor printr-un limbaj vulgar 
sau apelând la imagini pornografice, adesea 
însoţite de alcool sau de alte droguri, nu va 
lăsa niciodată ca imaginaţia sa să nu dea 
roade, pentru că nu există o inhibiţie morală şi 
nici nu are „caracter“. Momentul ideal pentru 
a pune capăt unei activităţi îndoielnice este 
acela în care scoate capul. Nu înseamnă că 
„suflaţi şi în iaurt“. E o chestiune de prudenţă 
şi de protejare a partenerului, a căsniciei şi, 
da, chiar şi a voastră înşivă. 


O lege universală 


Sunteti ceea ce sunteti si vă aflaţi unde vă 
aflaţi în 

funcţie de ceea ce vă trece prin minte. Puteţi schimba 
ceea ce sunteti si unde vă aflaţi schimbând ceea ce vă 

trece prin minte. Gândirea vă este influenţată 
de lucrurile cu care o „hrăniţi“. Sigur că 
gândirea vă controlează faptele. Adulterul nu 
este niciodată o acţiune instantanee. întâi este 
conceput în minte, iar informaţiile primite au 
un impact asupra gândirii şi faptelor. Dacă nu 
mă credeţi, întrebaţi-l pe Jimmy Swaggart. Şi 
nu spun asta pentru a-l pune la pământ, dar 
nici n-am să vă iau cu menajamente. Eşecul lui 
a fost una dintre marile tragedii din 
Christendom. Ne rugăm lui Dumnezeu să-şi 
revină, dar între timp milioane de vieţi au fost 
influențate negativ pentru că s-a băgat în 
pornografie, ceea ce i-a influenţat gândirea, 
dar şi faptele. 


Studii peste studii arată că bărbatului care se 
uită la filme pornografice sau la revistele 
Playboy; Penthouse sau altele de acelaşi gen, 
după un timp i se pare că soţia lui este tot mai 
puţin atrăgătoare. Soţul a cărui imaginaţie se 
înflăcărează atunci când vede o fată goală de 
optsprezece ani în Playboy îşi va concentra 
atenţia asupra ei şi chiar când va face dragoste 
cu soţia gândul îi va fi tot la poza din Playboy. 
Conform Bibliei, adulterul deja a avut loc. Cel 
mai adesea este doar o chestiune de timp până 
ce actul mental al adulterului să se consume si 
fizic. l 

Imaginaţie şi realitate 


Chiar dacă pe bărbaţi îi preocupă subiectul mai 
mult decât pe femei, mă gândesc să adaug că 
şi soţia care se uită prea mult la serialele 
siropoase va avea probleme serioase. De 
obicei, ea urmăreşte scenarii total nerealiste - 
chiar grosolan distorsionate, având ca subiect 
iubirea, sexul, infidelitatea, avorturile şi 
aventurile extraconjugale. Odată ce femeia îşi 


face obiceiul să se uite la aceşti „oameni 
frumoşi“, instinctiv sau subconştient îi compară 
cu persoana destul de „banală“ cu care s-a 
căsătorit. Partenerul ei nu face altceva decât 
să muncească din greu, să-i rămână credincios, 
s-o înconjoare cu iubire, să-i asigure un cămin 
şi, în general, să se străduiască să fie cât mai 
sănătoasă, bogată şi fericită. Pare destul de 
plicticos când îl compară cu acel produs 
inexistent al imaginaţiei unui scenarist bine 
plătit, care nu face decât să viseze la aceşti 
„impecabili“ de la televizor. 


Adevărul este că imaginaţia omului are 
capacitatea de a ajunge foarte departe şi, 
odată pusă la treabă, în mod sigur că 
realitatea, adică un partener care te iubeşte şi- 
ţi este credincios de douăzeci de ani, nu se mai 
poate compara cu sclipitorul şi tânărul doctor 
sau avocat care este atât de iubitor, strălucit, 
înţelegător, atent, respectuos şi plin de atenţie 
faţă de partenera sa, cu care are o „relaţie 
specială“ pe micul ecran. Pe scurt, doamnelor, 
v-aş sfătui, mai ales dacă sunteţi casnice, s- o 
mai lăsaţi cu serialele - pentru că pot avea un 
impact distrugător asupra relaţiei cu 
partenerul. 


întrebare: Credeţi sincer că vă puteţi uita zi de 
zi la seriale şi să rămâneţi optimiste şi cu o 
moralitate sănătoasă? 


De ce să riscăm? Cea mai bună cale de a-i face 
fizic curte partenerului este să-i faci curte la 
nivel mental. Sau, cum spunea Solomon, 
„Aminteşte-ţi de zilele tinereţii tale“ (m-am 
ocupat de această idee în capitolul 7, dar este 
atât de importantă pentru relaţia voastră, încât 
am  reluat-o). In caseta voastră video 
imaginară,  amintiţi-vă mereu cât de 


extraordinar, de atrăgător şi de tentant vi se 
părea partenerul atunci când l-aţi cunoscut. 
Aceasta este singura casetă pe care trebuie s-o 
vedeţi. Puteti da frâu liber imaginaţiei 

pornind de la ea. Precis că vă amintiţi de 
speranţele pe care vi le-aţi făcut înainte de 
nuntă. Zile, săptămâni sau chiar luni şi ani v- 
aţi imaginat bucuria totală pe care o veţi trăi în 
ziua nunţii. Aceasta este caseta pe care trebuie 
să o rulaţi mereu în minte. Ea va ajuta relaţiei 
voastre cu partenerul şi vă va apropia tot mai 
mult. De fapt, porunca prin care vi se spune să 
fiţi uniți înseamnă să deveniți un tot pentru ca 
niciun alt bărbat ori femeie să nu poată să se 
strecoare între voi. 


Un ultim gând 


închei acest capitol cu sfatul cel mai simplu, 
cel mai scurt, cel mai exact, cel mai practic şi 
cel mai eficient pentru a evita tragedia 
adulterului şi a divorţului. L- am auzit de la 
bunul meu prieten dr. James Merritt din 
Snellville, Georgia, care mi l-a împărtăşit. în 
fiecare seară, el şi soţia sa Theresa, când îşi 
urau noapte bună, declarându-şi încă o dată 
iubirea, încheiau spunând: „Si vreau să stii că 
ti-am fost credincios astăzi.“ Uau! 


De când am auzit asta, soţia mea si cu mine am 

procedat la fel în fiecare seară. Soţi şi soții, 
sunt absolut convins că dacă veţi începe 
imediat să faceţi la fel, indiferent că sunteti 
căsătoriţi de doi sau de şaizeci 

de ani, acest lucru vă va întări căsnicia şi va 
reduce simţitor posibilitatea ca vreunul dintre 
voi să calce strâmb. 


Gândiţi-vă: dacă aţi şti că trebuie să vă 


confruntaţi cu această chestiune în fiecare 
seară înainte de culcare, nu 

credeţi că v-aţi şi purta ca atare? Când 
trebuie să dai socoteală eşti mai intimidat. 


CAPITOLUL 10 


Când te cerţi - ceartă-te cinstit 


Doar cei curajoşi ştiu să ierte. Laşul 
nu iartă niciodată. Nu-i stă în fire. 


ROBERT MULLER 


UN BĂRBAT ŞI O FEMEIE s-au certat pentru 
prima dată după cincizeci de ani de căsătorie. 
Bărbatul a strecurat un bileţel sub perna 
nevestei sale. „Draga mea soţie, hai să nu ne 
certăm până nu trece luna de miere. Semnat: 
devotatul tău soţ.“ Aceasta ar fi formula ideală 
de luptă, dar, realist vorbind, mulţi dintre noi 
n-au nici graţia, nici afecțiunea, nici răbdarea, 
nici firea să reziste. Pe de altă parte, cu 
siguranţă ne putem descurca mai bine decât în 
exemplul următor. 


Acum câţiva ani, a apărut o ştire la agenţia 
United Press International. O tânără mireasă 
new-yorkeză s-a certat cu soţul ei cu care se 
căsătorise doar de câteva 


ore, l-a accidentat cu maşina si l-a omorât chiar 
când 

se întorceau de la nuntă. 

Procurorul districtual spunea că mireasa de 21 
de ani îşi călcase cu maşina mirele de 23 de 
ani după ce se certaseră în drumul spre casă 
de la locul unde se ţinuse nunta. 


Poate că n-o să vă şocheze, dar vreau să vă 


spun un lucru de o evidenţă absolută: orice 
cuplu are conflicte. Ca expert în căsnicii, H. 
Norman Wright subliniază că „de obicei, 
cuplurile care trăiesc în armonie nu sunt cele 
identice în gândire, comportament şi atitudini - 
ei nu sunt copii la indigo. Sunt aceşti soţi care 
au învăţat să-şi accepte diferenţele, să şi le 
înţeleagă şi, în cele din urmă, să se 
completeze. E firesc şi normal să fii diferit de 
altcineva, ba chiar asta dă sare şi piper unei 
relaţii.“ Conform lui Wright şi altor experţi în 
căsnicii, conflictul este un fenomen firesc, 
pentru că valorile şi nevoile oamenilor sunt 
diferite. Mai mult, conflictul îi oferă unei relaţii 
ocazia să se dezvolte în bine. Se poate spune 
că neînţelegerea este ca un mănunchi de 
dinamită. Folosită cum trebuie, poate fi de 
ajutor. Folosită când nu trebuie, poate fi 
extrem de distrugătoare. 


Independenţă egoistă 


întrebarea care are neapărată nevoie de un 
răspuns este: de ce să existe conflicte între doi 
oameni care se iubesc? Răspunsul este: din 
cauza naturii umane, care e una egoistă. 
Problemele în orice căsnicie pornesc de la 
faptul că partenerii acţionează în mod egoist, 
aceasta fiind esenţa păcatului, viermele din 
orice măr. Faptul că dorim să fie „ca noi“ în 
privinţa banilor, timpului, hotărârilor şi 
sexului; ne gândim la confortul, plăcerea şi 
drepturile personale; insistăm asupra 
independenței şi ambițiilor personale pe 
socoteala partenerului; ignorăm sentimentele 
şi dorințele partenerului (declarate sau nu); 
trăim în micul nostru cerc, în lumea noastră 
personală; refuzăm să facem un cât de mic 
efort pentru a servi, oferi, mulțumi, pentru a ne 


adapta sau a ne supune. Ne preocupă mai mult 
victoriile personale decât o relaţie puternică. 
Pentru a elimina acest egoism, trebuie să ne 
punem întrebarea cheie: „Oare sunt egoist şi 

independent în chestiunea dată?“ Iubirea, 
iubirea adevărată nu porunceşte. Ea serveşte. 

Dacă aţi citit cu atenţie ce am scris până acum, 
ştiţi deja că m-am adresat mai mult soţilor 
decât soțiilor. O fac din două motive. Mai întâi, 
mai mulţi bărbaţi se fac vinovaţi de lipsă de 
sensibilitate faţă de nevoile partenerei. In al 
doilea rând, bărbaţii au o mare răspundere, 
datorită poziţiei unice pe care o ocupă în 
verigile de comandă. Aşa încât, să urmărim 
câteva dintre problemele unei relaţii conjugale. 


Bărbaţii sunt răsfăţaţi 


Societatea noastră, şi le includ aici şi pe 
mamele noastre, ajută considerabil la 
„răsfățul“ masculului tipic.  Observaţi cu 
atenție şi veţi vedea semnele pretutindeni. O 
familie tipică stă şi se uită la televizor, unde 
este un „meci“ (de fotbal, baseball, baschet 
etc.) Tatăl sau soţul „aşteaptă“ săT vadă. Fără 
să se consulte cu nimeni, pur şi simplu pune 
televizorul pe canalul „lui“. 


A avut o săptămână grea (mama a stat 
degeaba), aşa încât se trezeşte sâmbăta 
dimineaţă şi se duce pe terenul de golf sau la 
pescuit. Doar „merită“ să se destindă. Se 
întoarce acasă după o zi lungă de lucru, se 
trânteşte pe canapea şi „comandă“ (desigur, cu 
amabilitate şi cu zâmbetul pe buze) o cafea sau 
un ceai, în vreme ce se uită la ştiri şi-şi adună 
gândurile. 


Se scoală devreme ca să-şi facă jogging-ul sau 
plimbarea, pentru că trebuie să se menţină în 


formă, iar soţia lui poate uşor să scoale copiii, 
să-i îmbrace, să le pregătească micul dejun, să 
se îmbrace şi să fie gata să stea cu el la masă 
după ce s-a bărbierit şi a făcut un duş după 
alergare. 


El îşi cumpără o nouă armă de vânătoare, deşi 
bugetul familiei e cam redus, pentru că toată 
viaţa şi-a dorit-o. Şi, dacă aşteaptă până când 
toate datoriile vor fi achitate, iar împrejurările 
sunt „tocmai bune“, s-ar putea să fie prea 
bătrân ca să se mai bucure de ea. Se ridică de 
la masă seara şi dă drumul la televizor, pentru 
că a aşteptat cu nerăbdare toată săptămâna 
emisiunea „lui“ preferată. Şi, până la urmă, nu 
îi ia prea mult timp soţiei sale să spele vasele, 
să curețe bucătăria şi să culce copiii. Apoi, pot 
urmări ştirile împreună, pentru că este 
important să petreci un timp „eficient“ în doi. 
După care, nevasta istovită (bărbatul nu poate 
înţelege de ce) şi soţul bine hrănit, destins şi 
odihnit se îndreaptă spre dormitor. Interesant 
este că el se arată surprins, jignit, mirat, 
dezamăgit, frustrat şi chiar furios că ea nu este 
la fel de interesată de ceea ce urmează. Doar e 
însurat cu femeia asta. Si stie de la tatăl sau de 
la bunicul lui că „sexul“ este „dreptul“ lui. 


OK. Recunosc că mulţi soţi nu sunt chiar aşa, 
dar prea mulţi am fost educați în ideea că totul 
„ni se cuvine“ şi că, în general, „merităm“ mai 
mult decât oferim. In plus, majoritatea suntem 
încă „băieţeii de altădată“ şi nu numai că ne 
aşteptăm ca totul să fie cum vrem noi, dar mult 
prea des ne impunem punctul de vedere şi ne 
îmbufnăm când nu ni se face pe plac. 

Ruşine mie 

y 
Pledez vinovat, cu jenă, în cazul următorului 


incident, dar este un punct de vedere 
important. 


La doar două luni după ce ne-am căsătorit şi 
ne-am stabilit într-un mic apartament în 
Columbia, Carolina de Sud, Roşcata a hotărât 
să le facă o vizită părinţilor ei. M-am arătat 
atunci foarte mirat. îmi amintesc că m-am 
întrebat de ce oare o fată de 18 ani şi-ar putea 
dori să-si vadă soacra mai devreme cu un an de 
la 

nuntă, mai ales că are un soţ atât de bun, 
amabil şi iubitor? Vi s-a întâmplat şi vouă, 
prieteni? Simţindu- mă „maltratat“, respins şi 
la un pas de martiriu, am acceptat cavalereşte 
şi „i-am dat voie“ să facă acest drum. Am fixat 
totuşi o dată precisă de întoarcere şi mă 
aşteptam să vină exact atunci. Cu două ore 
înainte să se întoarcă, am primit un telefon. 
Era Roşcata. Mă informa că îşi amâna 
întoarcerea cu douăzeci şi patru de ore. 
Doamne, ce m-am supărat! l-am spus că mă 
aşteptam să fie acasă, nu să-mi dea telefon, şi 
nu numai că eram dezamăgit, dar şi furios şi 
voiam să se întoarcă imediat. După care, într-o 
ieşire necontrolată şi imatură, simţindu-mă 
nesigur şi de un egoism feroce, i-am trântit 
telefonul în nas. (Cât credeţi că i-a mai ars să 
mai stea liniştită în cele douăzeci şi patru de 
ore? I-am „arătat“ eu!) 


Ei bine, Roşcata a sosit a doua zi, dar într-un 
gest infantil şi plin de meschinărie am hotărât 
s-o „pedepsesc“ pentru ceea ce îndrăznise să 
facă, M-am culcat în altă cameră, deşi ea îşi 
ceruse scuze sincer pentru fapta ei „de 
neiertat“. în final, mi-am venit în fire şi mi-am 
dat seama că mă purtasem copilăreşte, egoist 
şi imatur. I-am cerut scuze şi am rugat-o să mă 


ierte. M-a iertat şi cu asta am încheiat cazul. 


Din păcate, Roşcata a fost nefericită tot timpul, 
de la telefon şi până când mi-am cerut scuze. 
Totuşi, n-a fost nici pe departe atât de 
nefericită ca mine. Mesajul: Când ridici un zid 
între tine şi partener, nefericirea este 
inevitabilă de ambele părţi şi singura şansă de 
a scăpa de ea este să-l dărâmi, cerânducţi 
iertare. 


Prietene, asa ceva nu există 


în această epocă a căsniciilor uşor de 
destrămat, continuă să existe mitul soţiei 
„superfemeie“, deşi aşa ceva nu există si nu va 
există niciodată în realitate. Nu 


există un rezervor de energie suficient de mare 
pentru a furniza carburantul necesar pentru a 
fi o supermamă - o angajată model - o 
gospodină ca la carte - o şoferiţă extraordinară 
- o gazdă amuzantă şi foarte elegantă - bună la 
treburile din casă - o bucătăreasă magnifică - o 
confidentă - o prietenă - şi-o amantă pătimaşă. 
E suficient să analizăm una dintre aceste 
funcțiuni, ca să nu ne mai gândim şi la ultima, 
şi e de ajuns să istovim orice bărbat obişnuit! 


Procesul de implicare exagerată, de rătăcire a 
valorilor sau de lipsă de sensibilitate faţă de 
nevoile partenerului duce inevitabil la un 
conflict ce poate avea ca urmări deziluzii, 
amărăciune si divorţ. Sau la o căsnicie foarte 
tensionată. Mai pe înţelesul tuturor, prieteni, 
atâta vreme cât partenerele noastre muncesc 
în casă şi în afara ei de două sau de trei ori 
mai mult decât noi, este inevitabil să se 
acumuleze oboseala. 


Să nu mă înţelegeţi greşit. Soţul nu este 
întotdeauna „personajul negativ“. In anii în 


care am fost agent de vânzări şi s-au acumulat 
nenumărate experienţe, am întâlnit multe 
cazuri în care bărbatul lucra peste program 
pentru a asigura condiţiile de trai ale familiei 
şi apoi venea acasă, unde era o mizerie de 
nedescris şi îşi pregătea singur cina. Sau, mult 
prea adesea, bărbatul, istovit după o zi 
nimicitoare, era întâmpinat de o soţie 
neglijentă, care îl dojenea că a uitat să ia 
rufele de la curăţătorie. Şi atunci, care e 
răspunsul? 


Echilibrul este totul 


în această lume foarte agitată, soţii şi soțiile 
sunt adesea atât de absorbiți de profesii, 
prieteni, pasiuni etc., încât îşi neglijează 
relaţia cu partenerul. Sau, cum spune Charles 
Swindoll, „idolatrizăm munca, muncim în joacă 
şi ne jucăm cu idolii“. Prietena mea Mary Kay 
Ash, fondatoarea companiei de cosmetice 
Mary Kay, declara în US News & World 
Report: „îţi place să munceşti multe ore, dar, 
dacă din cauza asta îţi poţi pierde bărbatul sau 
familia, înseamnă că procedezi greşit, Nu e 
deloc amuzant să-ţi numeri banii de unul 
singur.“ Unul dintre motivele pentru care 
Mary Kay a reuşit atât de bine este faptul că în 
cariera ei i-a sfătuit pe toţi ca pe primul loc să 
se afle Dumnezeu, pe locul al doilea familia şi 
meseria abia pe al treilea. 


Această abordare este eficientă, pentru că 
oferă vieţii un echilibru perfect. Acest lucru 
este important pentru că, dacă „mizezi totul pe 
o carte“, în cazul în care se întâmplă ceva cu 
acea carte, ai încurcat-o. De exemplu, bărbaţii 
(şi unele femei) mizează totul pe carieră. Dacă- 
şi pierd slujba, dă faliment firma sau este 
cumpărată de altcineva, sunt distruşi, pentru 


că respectul de sine era strâns legat de slujbă. 


Psihologul în probleme industriale David Sirota 
spune aşa: adevărata problemă apare atunci 
când respectul de sine se bazează aproape 
integral pe performanţa profesională. Sirota 
subliniază că, în cazul unei persoane normale, 
sănătoase, trebuie să existe trei aspecte ale 
existenţei sale - munca, distracţia şi iubirea iar 
pentru a-şi menţine echilibrul în viaţă, trebuie 
să se dedice tuturor acestor trei puncte. 


Soţul sau soţia care se implică doar profesional 
are un partener care suferă din cauza unui 
respect redus de sine, pentru că este neglijat. 
El - sau ea - poate să devină deprimată sau să 
se înfurie, ceea ce duce la izolare, droguri sau 
alcool, aventuri extraconjugale sau, pur şi 
simplu, la o relaţie moartă. Toate acestea 
conduc la conflict, şi acesta, dacă este lăsat 
nerezolvat, poate distruge căsnicia. 


Tim Kimmel, în cartea sa Little House on the 
Freeway (Căsuţa de pe autostradă), subliniază 
că pot exista şi oameni cu rezultate 
excepţionale în afara profesiei -, de exemplu, 
mamele implicate în activităţi sportive, lecţii de 
pian, activităţi şcolare sau chiar religioase. 


Cum să duci o existentă echilibrată? 
1. Pune un „X“ pe fiecare spiţă, pornind de 
la centru, pentru a marca în ce situaţie te 
afli azi: „1“ înseamnă proastă; „10“ 


înseamnă excelentă. 
2. Leagă „X“-urile între ele într-o formă 
circulară. 


3. Trece-ţi numele în centru. 
4. Scrie „roata vieţii“ pe spaţiul liber lăsat 
deasupra cercului mare. 


Acest desen reprezintă „roata vieţii“, iar 


călătoria pe drumul vieţii s-ar putea să nu fie 
atât de lină. Dar poate că nu drumul e de vină! 
Deşi ai putea pune tot la „1“ şi, astfel, să fii în 
echilibru, nu vei merge pe cât vrei tu de 
repede. Ca o experienţă interesantă, încearcă 
următoarele: 


1. Desenează „roata vieţii” pentru tine şi 
partener (aşa cum crezi că se consideră 


el/ea că ar fi). 
2. Pune-ţi partenerul să facă acelaşi lucru, 
separat. 


3. Discutaţi împreună şi comparati graficele. 
4. Fixaţi-vă scopuri comune în zonele în care 
aţi vrea amândoi să fie mai bine, 


Bryan Lanagan, un extraordinar 
conferenţiar/instructor şi prieten al meu, când 
a locuit acum câţiva ani la San Francisco, mi-a 
mărturisit că făcea acest exerciţiu pe care vi l- 
am prezentat. 

Călătoria pe drumul vieţii s-ar putea să 
nu fie atât de lină precum ai vrea. Dar 
poate că nu drumul e de vină. 


El îşi dăduse un „8“ pe spiţa „socială“, în 
vreme ce soţia sa Cyndi îşi dăduse un „2“. 
Bryan socotea că amândoi sunt de „8“, pentru 
că ieşea cu prietenii aproape în fiecare zi: 
mergea cu trenul BART în oraş cu „amicii“, 
ieşea la prânz cu colegii, mergea la clienţi. 
Deseori se întâlnea cu oameni diverşi. Cyndi, 
pe de altă parte, stătea acasă (ea alesese 
soluţia asta), având grijă de băieţelul lor de un 
an, Patrick Flanagan. Şi, cum spunea Bryan, 
„Cyndi este o mamă şi o soţie grozavă şi îi 
place să fie părinte cu normă întreagă. Ca fostă 
profesoară, aştepta cu nerăbdare să stea acasă 
alături de copiii noştri. Totuşi, viaţa ei socială 
era una extrem de limitată (îi citea cărticele 
băieţelului de un an şi, în rare ocazii - foarte 
rare -, discuta cu alte mămici tot despre 
copilaşi de un an). Roata ne-a ajutat să ne dăm 
seama cum stau lucrurile şi să îmbunătăţim 
imediat situaţia.“ 


Bryan şi Cyndi începură să petreacă „o seară 
în oraş în doi“. O dată pe săptămână (sau cel 
puţin la două săptămâni) aduceau pe cineva să 
aibă grijă de copil, iar ei ieşeau împreună. 
Alteori, în weekenduri le veneau în vizită 
prieteni cu copii mici. Bryan a început să fie 
mai de ajutor la sfârşit de săptămână, dându-i 
ocazia soţiei lui, Cyndi, să facă ce vrea cu noul 
„timp liber“ dobândit. 


Ideea e simplă. Evaluând situaţia, Bryan şi 
Cyndi au reuşit să pună bazele unui plan 
pentru o existenţă „echilibrată“. Şi voi puteţi 
proceda la fel. 


Echilibru si seninătate 
9 


Echilibrul este de o importanţă capitală, şi aşa 
este şi seninătatea sau mulţumirea. Reinhold 
Niebuhr scria: „Doamne, dă-ne nouă puterea 
de a accepta cu seninătate lucrurile pe care nu 
le putem schimba, curajul de a schimba 
lucrurile care trebuie schimbate şi 
înţelepciunea de a face distincţie între ele“. 
Dacă ne vom dezvolta seninătatea şi echilibrul 
vom descoperi la nivelul relaţiei conjugale că 
vom găsi timp - pentru lucruri mărunte, pentru 
a face curte partenerului şi a ne juca mai mult 
cu copiii. 


Rugăciunea seninătăţii: „Doamne, dă-ne 
nouă puterea de a accepta cu seninătate 
lucrurile pe care nu le putem schimba, 
curajul de a schimba lucrurile care 
trebuie schimbate şi înţelepciunea de a 
face distincţie între ele.“ 


Reinhold 

Prietena şi colega mea SheiWielMârray Bethel 
subliniază că n-a auzit niciun bărbat care să 
spună la sfârşitul carierei: „Dacă ar fi s-o iau 
de la capăt, m-aş trezi mai devreme ca să 
ajung să am o carieră mai frumoasă. Aş sta 
mai târziu şi aş munci mai din greu.“ Nici ea, 
nici eu n-am auzit asta niciodată, însă mulţi 
bărbaţi zic: „Dacă ar fi s-o iau de la capăt, aş 
sta mai mult cu familia. Mi-aş cunoaşte mai 
bine copiii, i-aş face mai multă curte soţiei 
mele.“ Culmea este, aşa cum spuneam şi în 
primul capitol, că, dacă ar fi investit mai mult 
timp în familie, mai mult ca sigur că ar fi reuşit 
mai bine în carieră. Ar fi fost mai puţine 
conflicte şi „certuri“ în căsnicie. 


Pentru a-ţi spori şansele de a nu simţi 
niciodată nevoia să spui „Dacă ar fi s-o iau de 
la capăt“, să explorăm cu atenţie felul în care 
te lupţi pentru ca amândoi să aveţi de câştigat. 
Acest lucru este important pentru că două 
persoane inteligente şi egoiste, care au 
împărţit acelaşi pat şi aceeaşi casă, vor avea şi 
ele „certurile“ lor. 


Cum să te cerţi cinstit 

Începi prin a-ţi aminti că partenerul îţi este cel 
mai bun prieten. în al doilea rând, nu uita că 
neînțelegerile nerezolvate au tendinţa să se 
amplifice, şi nu să „treacă de la sine“. în al 
treilea rând, aminteşte-ţi că nu contează cine 
are dreptate, ci cum e drept. în al patrulea 
rând, indiferent a cui ar fi vina, cel care face 
primul pas spre „împăcare“ dă dovadă de mai 
multă maturitate. De asemenea, înţelege că ar 
fi puţin cam ciudat să îngenunchezi ca să-i faci 
cheful partenerului, dar, pe de altă parte, din 
poziţia aceasta ai puţine sanse. 


Reinhold 
Niebuhr 


Şi acum, despre „certuri“. la două scaune, 
pune-le faţă în faţă, cam la jumătate de metru 
distanţă. După care îţi abordezi partenerul 
spunându-i că trebuie să ai o „ceartă“ 
prietenească şi de asta ai ales un câmp de 
luptă neutru. Pofteşte-l pe partener pe scaun şi 
aşază- te fată în fată cu el. 


Dacă protestezi în gând că partenerul tău nu 
ar face niciodată asta, aş vrea să-ţi amintesc 
că s-ar putea să nu fi încercat niciodată (pun 
pariu că n-ai făcut-o). De asemenea, vreau să 
subliniez că, dacă urmai această procedură 
mai demult, într-o altă neînțelegere (adică 
atunci când trebuia), înainte să-ţi scape de sub 
control şi înainte să întocmeşti o „listă cât un 
cearşaf“ de plângeri, nu numai că partenerul 
ti-ar fi fost alături, dar, probabil că ar fi văzut 
umorul şi utilitatea acestei abordări. 


Acum, că vă aflaţi faţă în faţă, vă luaţi de mână 
(stând astfel este puţin probabil să vă loviți 
sau să aduceţi acuzaţii pline de vorbe grele 
sau chiar înjurăturii). Cu un ton potolit, îţi 
expui problema. Spune-i partenerului ce simţi. 
Explică-i că-l iubeşti şi că n-ai vrea să intervină 
nimic rău între voi. 


LUPTĂ ÎN CUVINTE PE RINGUL 
Otff REGULI: 


1. Fiecare trebuie să spună (cu 
convingere): „EŞTI CEL MAI BUN 
PRIETEN AL MEU!“ 

2. Spuneţi împreună, cu convingere: „Nu 
contează cine are dreptate, ci cum e 
drept.“ 

3. Gândiţi-vă la voi înşivă (puteţi să 


închideţi şi ochii): „Conflictele 
nerezolvate se amplifică 
şi nu dispar de la sine.“ 

4. Hotărâţi-vă că trebuie să 
„îngenuncheaţi“ pentru a rezolva 
„provocarea“ (şi, astfel, veţi păstra 
echilibrul). 

5. Aşezaţi-vă pe două scaune, la o 
jumătate de metru distanţă, ţineţi-vă de 
mână şi priviți- vă atent în ochi. 

6. Indiferent a cui ar fi vina (nu daţi 
verdicte, ci stabiliţi cauza), cineva 
trebuie să înceapă. Nu uitaţi că acela 
care face primul pas spre împăcare dă 
dovadă de maturitate. 

7. Discutaţi chestiunea în cauză. Cu cât 
va enervaţi sau vă supăraţi mai tare, cu 
atât trebuie să vorbiţi „mai rar şi mai 
încet“. 

8. Trataţi problemele, nu persoana. Fără 
atacuri personale. Trataţi doar faptele. 
Nu: „A fost o prostie...” sau 
„Tâmpitule...“ în loc de asta, folosiţi: 
„Am fost dezamăgit...” sau „Această 
întâmplare mă face să mă simt...“ 

9. Găsiţi o concluzie sau o soluţie. Dacă 
nu puteţi, acceptaţi să vă reîntoarceţi 
pe scaunele voastre şi „sa o luaţi de la 
capăt“ a doua zi. 

10. Mergeţi la culcare fericiţi. Patul 
trebuie pregătit înainte să vă urcați în 
el, iar tu şi partenera trebuie să vă fi 


„împăcat“ înainte să ajungeţi în pat. 


Atunci când simţiţi căldura trupului partenerei, 
şansele ca „discuţia“ să scape de sub control 
se reduc dramatic. Veţi menţine „cearta“ la 
nivelul problemei de bază, nu al personalităţii 
de bază. Trebuie să spuneţi ceva de genul 


„Chiar că m-ai dezamăgit“ sau „M-ai făcut să 
sufăr“ şi nu atacuri personale de genul „Ai 
făcut o tâmpenie“ sau „Nu-mi vine să cred că 
ai spus una ca asta.“ Totul e să nu divagaţi de 
la subiect. După care puteţi discuta cu atenţie, 
cu calm şi cu afecţiune faptele. în felul acesta, 
enervările şi emoţiile sunt cel puţin 
neutralizate. 


Dacă nu se ajunge la nicio înţelegere sau 
rezolvare în seara respectivă, atunci spuneţi: 
„O să ne mai certăm în legătură cu asta şi 
mâine.“ Şi, cum deja vă ţineţi de mână - doar 
n-o să staţi pe scaun toată noaptea este firesc 
să vă ridicaţi în picioare, să vă îmbrăţişaţi şi să 
vă sărutaţi chiar acolo. Şi, astfel, ajungeţi la 
punctul cel mai important. 


împăcarea înainte de a merge la 
culcare 


Unul dintre lucrurile cele mai dezastruoase în 
viata unui cuplu căsătorit este să apară o 
ceartă care nu se rezolvă înainte de culcare. 
Această „ceartă“ sau conflict se poate să fi 
început de la opt dimineaţa sau de la cinci 
după-amiaza. Regula jocului este însă foarte 
limpede: dacă neînţelegerea lasă în urmă o 
senzaţie neplăcută, suferinţă sau amărăciune, 
trebuie neapărat ca soţii să facă un efort să se 
împace înainte de culcare. Mai întâi, e singura 
posibilitate ca să doarmă bine. în al doilea 
rând, dacă motivul mâniei se cuibăreşte în 
minte şi în suflet, ajunge în subconştient, 
„intră în putrefacție“ şi împăcarea este mult 
mai grea. 


Dacă sunteţi înclinat să reluaţi „cearta“ a doua 
zi, trebuie să vă „împăcaţi“ pentru cearta care 


abia a trecut. Nu sunt permise „acumulările“ 
(plângerile „pe care le ţii în tine“). Clarificaţi 
toate problemele ce au ieşit la iveală. Nu uitaţi 
că, la începutul cărţii, am discutat despre 
faptul că v-aţi jurat ceva unul altuia, şi anume 
să încercaţi să vă împăcaţi în cazul unor 
neînţelegeri grave. Majoritatea problemelor 
din viaţa conjugală sunt mărunţişuri care „nu 
trebuie să devină din ţânţar armăsar“. De 
multe ori, încăpăţânarea şi orgoliul îşi fac 
apariţia şi soţul şi/sau soţia pur şi simplu 
refuză să-şi ceară scuze sau chiar iertare. 
Categoric că o căsnicie stabilă poate 
supravieţui unor asemenea incidente sau, cel 
puţin, celor mai multe dintre ele. Dar, când 
fiecare adună în sine nemulțumiri, 
sentimentele se vor diminua până la punctul în 
care căsnicia rămâne doar cu numele. 


Bunul meu prieten, răposatul Dick Gardner, 
corecta adesea o vorbă din popor utilizată 
foarte mult: „Viaţa e prea scurtă pentru asta.“ 
Realitatea este că viaţa este prea lungă ca să 
tot trăim cu resentimente şi să purtăm pică 
pentru tot felul de mărunţişuri care duc la 
lipsă de armonie în căsnicie. Regula jocului e 
clară: dacă există o neînțelegere nerezolvată, 
indiferent că e vorba de una „majoră“ sau 
„minoră“, ea trebuie tratată înainte de a merge 
la culcare, dacă vreţi să dormiţi bine. 


înfruntaţi bătălia - câştigaţi războiul 


Până acum ar trebui să fie foarte limpede că 
m-am referit la neînţelegeri neînsemnate, şi nu 
la adevăratele războaie. Totuşi, majoritatea 
războaielor conjugale încep de la mărunţişuri 
care se amplifică şi scapă de sub control. Dacă 
aveţi probleme serioase cu partenerul, eu v-aş 


sfătui să faceţi mai mult decât v-am spus până 
acum. O căsnicie poate fi salvată cu sprijinul 
unui consilier matrimonial creştin, al unui 
psiholog sau al unui psihiatru. Nu numai că am 
văzut câteva căsnicii salvate, dar şi refăcute în 
asemenea măsură, încât au înflorit de-a 
dreptul după aceea. Deseori, soţii şi soțiile 
sunt atât de implicaţi afectiv, încât nici nu văd 
problemele şi devin atât de iraţionali, încât 
singurele opțiuni rămân divorțul sau 
schimbarea sută la sută a felului de a fi al 
celuilalt pentru că e vina lui. Pe măsură ce vă 
veţi gândi la ce se întâmplă în neînţelegerea cu 
partenerul, vă veţi da seama de importanţa 
prieteniei dintre soţi. Se prea poate să vă fi 
certat şi să vă fi jurat că niciodată n-o să iertaţi 
sau n-o să vă „împăcaţi“ cu partenerul, dar 
dacă el vă este şi cel mai bun prieten, veţi fi 
dispuşi, chiar nerăbdători, să faceţi paşii 
necesari chiar apelând la un expert pentru a vă 
rezolva problema. 


Consilierii au puterea să ajute 


Următoarea întâmplare ilustrează importanţa 
consilierilor. Este o poveste adevărată. Sfatul 
este simplu şi sănătos. El a funcţionat şi a 
salvat o căsnicie. Şi căsnicia voastră merită 
salvată şi cu siguranţă că trebuie apelat şi la 
sfatul unui consilier, socotindu-l o opţiune 
viabilă. Dacă funcţionează, aveţi enorm de 
câştigat. Dacă nu, n-aţi pierdut nimic. 


Don Hawkins, care a fost peste douăzeci de ani 
pastor, mi-a povestit despre un cuplu tânăr din 
congregația sa care a venit la el - ca ultimă 
soluţie înainte de a discuta cu avocaţii despre 
divorţ. Se pare că soţul avea o aventură 
extraconjugală, soţia lui se supărase foarte 


tare şi hotărâse să-i plătească cu aceeaşi 
monedă. Don spunea că era o tensiune 
cumplită între ei. Soţul se aşezase într-un colţ 
al încăperii, aruncându-şi acuzaţiile, iar soţia 
stătea în colţul celălalt, rece ca gheaţa, din 
când în când bombardându-l cu epitete 
usturătoare. Don le-a sugerat să acţioneze aşa 
cum vă propuneam şi eu în carte - s-o ia de la 
capăt. Să pornească din momentul în care erau 
îndrăgostiţi. Bărbatul a replicat: „Dar n-o mai 
iubesc.“ 


Don i-a spus: „Dar respecţi Biblia, nu?“ „Da“, a 
zis el. „Ei bine, în Sf. Scriptură stă scris 
«lubeşte-ţi femeia!»“ „Da, dar nu mai trăim ca 
bărbat şi femeie, dormim separat.“ 

„A, trăiţi în camere apropiate?“ 

„Exact.“ 

„Ei bine, în Sf. Scriptură stă scris «lubeşte-ţi 
aproapele!»“ 


Tânărul a replicat: „N-o simt ca pe aproapele 
meu ci, mai curând, ca pe duşmanul meu.“ 

La care Don i-a spus entuziasmat: „Excelent. 
Am o veste bună pentru tine. Sf. Scriptură se 
ocupă şi de asta. Acolo stă scris «lubeşte-ţi 
duşmanii!»“ 


Atât soţul cât şi soţia i-au spus lui Don: „Dar 
nu ne mai iubim şi nu putem să tratăm totul cu 
ipocrizie.“ Don le-a răspuns: „Ce-ar fi să nu ne 
gândim la ipocrizie o săptămână? V-aş sfătui 
să vă trataţi ca şi cum v-ati iubi.“ 


Soţului, Don i-a zis: „O suni de la birou.“ Apoi 
i-a spus soţiei: „li pregăteşti ceva bun de 
mâncare şi vă spuneţi vorbe frumoase, dar 
încercaţi să dovediţi o oarecare afecţiune 
fizică printr-o îmbrăţişare sau o atingere de 


mână. Să vedem ce se întâmplă până 
săptămâna viitoare.“ Săptămâna următoare 
cuplul s-a reîntors la Don. El a constatat cu 
surprindere că nu s-au mai aşezat în cele două 
colţuri ale încăperii, ci pe aceeaşi canapea. 
Adresându-se soţului, Don a întrebat: „Cum stă 
treaba?“ 

La care soţia a răspuns: „A fost mai drăguţ cu 
mine 

decât în cei zece ani de când suntem 
căsătoriţi.“ E 
Zâmbind, bărbatul a replicat: „Cred că-ţi poţi 
iubi şi duşmanul.“ 


Acum nu aş vrea să înţelegeţi greşit. Atunci 
când mi-a povestit cazul, Don a avut grijă să 
sublinieze faptul că problemele cuplului nu au 
dispărut peste noapte sau cât ai clipi. A fost 
multă muncă pentru o rezolvare a conflictelor, 
a mâniei, a amărăciunii şi a suferinţei care se 
acumulaseră de-a lungul anilor de neglijenţă 
conjugală. Totuşi, purtându-se altfel, au 
reînceput să se curteze unul pe celălalt - 
devenind motivaţi în îndreptarea relaţiei lor. 


Şi să nu te cerţi poate fi un dezastru 

Cu toţii am auzit despre cupluri care par a fi 
căsnicii ideale. Nu se ceartă, nu se contrazic, 
nu se plâng şi întotdeauna îşi sunt fideli. 
Pentru cei din afară par „cuplul ideal“, şi dintr- 
odată, din senin, aflăm că merg la tribunal să 
divorţeze. Ce s-a întâmplat, de fapt? Ei bine, 
multe lucruri ar fi putut duce la această 
ruptură. Se prea poate să fi trăit o disperare 
tăcută, hotărâți fiind să nu facă scene sau să 
nu se afle despre problemele lor. De fapt, se 
prea poate să nu fi recunoscut nici măcar între 
ei că mariajul lor are probleme. Asta e tragic. 


Ar fi fost mult mai bine dacă ar fi fost mai 
oneşti unul cu celălalt şi şi-ar fi discutat 
problemele. Nu mă  înţelegeţi greşit. 
Recunoaşterea unei probleme nu dă 
întotdeauna şi soluția, dar până ce nu 
recunoşti existența problemei, ea nu poate 
avea vreo rezolvare. Unele lucruri care se 
întâmplă nu sunt din vina nimănui, dar pot 
pune căsnicia în primejdie. De aceea, sfătuiesc 
cuplurile să fie extrem de atente în aceste 
zone si să trateze deschis situatia de fiecare 
dată 

când apare ceva. 


De exemplu, un şomaj de durată, mai ales în 
cazul bărbatului - atunci când el a fost 
principalul susţinător al familiei - poate deveni 
insuportabil. Şi slujba femeii este foarte 
importantă dar, adesea, pentru bărbat 
înseamnă toată viaţa lui. Când îşi pierde locul 
de muncă, indiferent de motiv (că apare o 
nouă conducere, fuzionează firma, e o 
perioadă de criză, termină facultatea băiatul 
şefului etc.), poate fi de-a dreptul distrus. 
Această stare sporeşte pe măsură ce şomajul 
se prelungeşte. Impactul asupra orgoliului este 
enorm, el devine furibund, se teme, se simte 
frustrat, are resentimente, apare senzaţia de 
neajutorare ori de descurajare sau chiar de 
deprimare. In personalitatea lui pot apărea 
schimbări radicale în rău, odată ce se 
transformă dintr-un partener plin de afecţiune, 
atenţie, răspundere şi încurajare, într-unul 
măcinat de sentimente de vinovăţie pentru că 
„nu-şi poate întreţine familia“. 

Urmările pot fi dezastruoase pentru o căsnicie. 
într-un asemenea moment, soţul şi soţia 


trebuie să fie extrem de sensibili la nevoile si 
sentimentele celuilalt. Trebuie 

să discute problema cu grijă şi să-şi reafirme 
nu numai iubirea, dar şi sprijinul şi 
încurajările. Şomajul pe termen lung poate 
deveni o mare încercare pentru orice căsnicie. 
De aceea, trebuie neapărat să urmăriţi cu 
atenţie gândurile, ideile şi sugestiile 
amănunțite din această carte. 

O a doua situație care presupune multă 
sensibilitate şi răbdare este o boală grea şi de 
durată, indiferent că e vorba de unul dintre 
parteneri sau de unul dintre copii, O persoană 
bolnavă este deseori mult prea exigentă şi 
morocănoasă, lucru care se explică în parte 
prin suferinţa prin care trece şi senzaţia de 
neajutorare. Din nou, soţul şi soţia trebuie să 
fie extrem de sensibili şi să se sprijine 
reciproc. Dacă apare o ceartă din pricina bolii 
- ca factor direct sau indirect -, unul dintre 
parteneri trebuie să-i amintească celuilalt că 
sunt o echipă şi că acum mai mult ca oricând 
trebuie să acţioneze în pace şi armonie. Acest 
sfat este extrem de important, mai ales după 
moartea unui copil, pentru că în aproape 70% 
din cazuri tragedia este urmată de un divorţ 
sau de o despărţire. 


O a treia problemă care pune în mare 
primejdie şi la grele încercări căsnicia este 
alcoolul sau pot fi drogurile. Drogurile, dar 
mai ales alcoolul, reprezintă probleme mult 
mai grave decât toate celelalte la un loc. în 
cazul în care există asemenea situaţii în 
căsnicia voastră şi fie că unul sau amândoi mai 
beţi din când în când, renuntati complet vreme 
de 90 de zile. Există mari şanse să constataţi 


cum multe dintre „probleme“ vor dispărea. 
Dacă partenerul are probleme cu alcoolul sau 
cu drogurile, e bine sad sfătuiţi să meargă la 
Alcolicii Anonimi sau la Narcomanii Anonimi 
şi, în acelaşi timp, intraţi şi voi în grupuri de 
sprijin ale acestor organizaţii. 


Codependenţa este un cuvânt încurcat, pe 
care îl veţi auzi des. înseamnă de fapt că 
sunteţi şi voi dramatic afectaţi de dependenţa 
altcuiva. Vă doriţi să controlaţi persoana 
respectivă sau purtarea şi viciul deţin 
controlul asupra vieţii voastre. în oricare 
dintre aceste cazuri, căsnicia este ameninţată 
şi nu veţi reuşi în niciun fel să rezolvaţi 
problema singuri. Trebuie să vă adresaţi 
grupurilor specializate în problemele 
alcoolicilor şi ale drogaţilor. De asemenea, 
trebuie să urmaţi şi voi aceiaşi paşi pentru a 
asigura reuşita căsniciei. Pe scurt, nu lăsaţi 
drogurile sau alcoolul să distrugă ceea ce ar 
putea fi o relaţie frumoasă. 


Faceţi ca totul să tie în 
favoarea căsniciei 
voastre 


Există o replică celebră dintr-un film vechi cu 
Jimmy Stewart, Shenandoah. Stewart 
interpretează rolul unui tată de familie foarte 
sever, din Sud. El are câţiva fii şi o fată cu 
totul specială. Un tânăr ofiţer din armata 
confederată îi cere în căsătorie fiica. în sfârşit, 
Stewart îl primeşte, iar băiatul trece direct la 
subiect: „Domnule, vreau să mă căsătoresc cu 
fiica dvs.“ 


La care Stewart îi răspunde caustic: „De ce 
crezi că ți- aş da-o pe fata mea?“ 


Răspunsul tânărului este aproape instantaneu: 
„Pentru că o iubesc.“ La care Stewart, după ce 
face o pauză ca să-şi sublinieze vorbele, zice: 
„Nu e atât de important să o iubeşti, trebuie s- 
o placi.“ 


Sunt multe lucruri implicate într-o prietenie 
adevărată - să-l placi pe celălalt, să-i 
împărtăşeşti întâmplările, situaţiile şi chiar 
gândurile mărunte, să cultivi cu orice preţ 
apropierea. Rezultatul final, după cum spune 
dr. Howard Hendricks, nu este să te 
căsătoreşti cu cineva cu care poți trăi, ci cu 
cineva fără de care nu poți trăi. 


Trei lucruri sporesc sorții unei căsnicii reuşite: 
(1) să vă rugaţi împreună cu glas tare zilnic; 
(2) să citiţi Biblia împreună zilnic şi (3) să mergeţi 
regulat împreună la biserică. 


Toţi factorii pe care i-am menţionat sunt 
importanţi în încercarea de a face să 
funcţioneze armonios legătura dintre soţ şi 
soţie. Totul este la fel de important, şi anume 
desemnarea corectă a rolurilor, soţul fiind 
conducătorul, rezolvarea conflictelor printr-o 
ceartă cinstită, încurajarea reciprocă, 
împrietenirea reciprocă. Şi totuşi, există un 
principiu final şi esenţial subliniat de dr. 
Richard Furman, autorul cărţii The Intimate 
Husband. El spune că dacă faci trei lucruri 
anume, şansele sunt două sute la unu să 
meargă bine căsnicia. Numărul unu, să vă 
rugaţi împreună cu glas tare zilnic. Numărul 
doi, să citiţi Biblia împreună zilnic. Numărul 
trei, să mergeţi regulat împreună la biserică. 


Nu vă spălaţi rufele murdare în public 


Când apar probleme (şi majoritatea căsniciilor 
au câteva majore, precum şi câteva minore), 
una dintre cele mai mari prostii - cu efect 
tragic, de altfel - şi care are consecinţe grave 
porneşte de la faptul că soţul şi/sau soţia 
amestecă prietenii, rudele, vecinii sau chiar 
străinii sau pe oricine e dispus să stea să-i 
asculte. Partea tristă atunci când povesteşti 
despre dificultăţile din căsnicie, mai ales când 
există doi sau trei ascultători interesaţi şi 
simpatici, este că vei avea tendinţa să 
„îimpodobeşti“ comentariile şi să „tragi spuza 
pe turta ta“ 


Nu vă spălaţi rufele murdare în public. 


în cele mai multe cazuri, în ciuda rugăminţilor 
voastre de a nu mai spune nimănui, aceşti 
indivizi nu rezistă tentaţiei de a împărtăşi mai 
departe aceste informaţii intime. Le dă 
sentimentul că sunt importanţi, că ştiu şi că li 
s-a acordat „încredere“,  relatându-li-se 
amănunte foarte intime referitoare la o 
neînțelegere gravă a „cuplului ideal“. Tragedia 
este că, în nenumărate cazuri, soţul şi soţia îşi 
rezolvă problemele, dar sunt confruntaţi cu 
situaţii jenante inutile şi cu presiunile venite 
din partea prietenilor, vecinilor, colegilor şi ale 
familiei, care ştiu totul despre cele întâmplate 
şi deja au luat partea unuia sau a altuia. 


Atunci când este o neînțelegere gravă şi 
acceptaţi de comun acord să vă despărțiți un 
timp, trebuie neapărat - categoric - să povestiţi 
cuiva cum stau lucrurile, dar trebuie să fie 
cineva care să vă poată da un sfat sănătos în 


privinţa fazelor ce urmează. Puteţi vorbi cu 
părinţii voştri sau cu preotul. Puteţi merge la 
un psiholog creştin sau pur şi simplu la o 
persoană mai în vârstă, mai înţeleaptă, mai 
blândă şi mai înţelegătoare. 

Vă previn că dacă părinţii s-au opus căsătoriei 
încă de la început, le va fi cam greu să fie 
obiectivi în situaţia dată. Vă sfătuiesc să fiţi 
prudenţi şi discreţi în alegerea persoanei 
căreia să-i împărtăşiţi ce aveţi pe suflet. Dacă 
intenţionaţi să îndreptat! relaţia si tineti la 

căsnicie sau chiar vreţi s-o amelioraţi, trebuie 
să spuneţi ce s-a întâmplat doar cuiva care are 
experienţa sau calificarea necesare pentru a 
vă da sfaturi. 


Obiectivul este salvarea şi repararea căsniciei. 
Pornind de la asta, veţi avea o privire mai 
echilibrată asupra dificultăţilor şi a situaţiei în 
care au apărut problemele. Rareori se 
întâmplă să fie sută la sută vina unuia, iar 
celălalt să fie perfect nevinovat. Singurul 
moment în care îţi poţi spune păsul este atunci 
când îl împărtăşeşti unei persoane calificate să 
te ajute, iar obiectivul este să rezolve 
problema, nu să o amplifice. 


Categoric, natura neînţelegerii şi amploarea ei 
joacă un rol extrem de mare în alegerea celui 
care să dea sfaturi de urmat şi a măsurilor pe 
care va trebui să le luaţi. Trebuie să vă 
mărturisesc că în această privinţă am o 
mulţime de prejudecăţi. Dacă este vorba de o 
maltratare fizică, în majoritatea cazurilor 
(chiar dacă nu sută la sută) soţul este cel 
vinovat. 


înfruntaţi problema 


Dacă soţul si-a maltratat soţia, sunt convins că 
încă de 
prima dată când se întâmplă, indiferent că a 
fost sau nu „beat şi n-a ştiut ce face“ sau „ii 
luaseră drogurile minţile“, trebuie neapărat ca 
femeia să scape din acel mediu. Trebuie să 
mergeţi într-un adăpost pentru femeile 
maltratate, în cazul în care nu există rude 
apropiate unde să vă refugiaţi împreună cu 
copiii. Dacă există, atunci acel loc poate fi unul 
sigur cel puţin până când partenerul se mai 
răcoreşte sau se trezeşte. Trebuie imediat dus 
la un expert, chiar înainte de a discuta despre 
reîntoarcerea acasă. De obicei, bărbatul care 
îşi maltratează soţia regretă profund, jură că 
n-o s-o mai facă, spune că nu-şi dă seama ce l-a 
apucat, că o iubeşte şi îi declară că e persoana 
cea mai importantă de pe faţa pământului şi că 
nu poate trăi fără ea, că e în stare să facă tot 
ce i se cere, să dea tot ce are, cu condiţia ca 
soţia să se întoarcă imediat. N-o faceţi! 


Se prea poate ca în acel moment să vorbească 
sincer. Dar, în acest caz, există două 
posibilităţi. Fie este „bolnav“ şi realmente nu 
poate face nimic, fie „este un escroc ordinar“ 
si iar nu va tace absolut nimic să se 


îndrepte. în oricare dintre aceste cazuri, 
trebuie să vă apăraţi, mai ales dacă sunt şi 
copii la mijloc. Dacă n- aveţi bani pentru un 
consultant de specialitate, acesta vă va fi pus 
la dispoziţie de Departamentul de sănătate 
publică sau de către alte servicii comunitare. 
Mulţi preoţi creştini au fost formaţi si în 
această direcţie. 

Repet: înainte de a vă întoarce la partenerul 
agresiv, insist să apelaţi la un expert. Nu vă 
repeziţi să reveniţi după prima chemare. 


Cunosc un caz, de exemplu, în care o doamnă 
a trăit alături de un soţ alcoolic timp de 30 de 
ani. El a tot promis că n-o să-i mai facă niciun 
rău. Dar a agresat-o şi i-a neglijat pe copii. 
Deşi când era treaz era un om minunat, din 
păcate, se îmbăta mult prea des. 


în final, după 30 de ani, ea „s-a săturat“. A 
plecat din casă şi l-a lăsat baltă. Toate 
rugăminţile lui nu au facut-o să se întoarcă. 
Ceva mai târziu, el a jurat în faţa lui lisus 


Christos Domnul si Mântuitorul nostru si 

într-adevăr a devenit alt om. S-a dus din nou la 
soţia lui şi a implorat-o să se întoarcă, dar ea 
auzise prea multe rugăminţi şi promisiuni. I-a 
spus că dacă nu va bea un an, atunci se va 
întoarce la el. în lunile care au urmat, el i-a 
făcut curte cu aceeaşi ardoare şi cu acelaşi 
entuziasm ca înainte de căsătorie, dar n-au 
trăit ca bărbat şi nevastă. După un an, când 
într-adevăr se putea spune că el s-a schimbat, 
ea s-a întors şi au avut o căsnicie superbă, cu 
multă dragoste şi afecţiune până în ziua morţii 
lui. 


Povestea a avut un final fericit. Dar nu e 
dramatic că un soţ s-a purtat atât de agresiv şi 
că soţia sa nu şi-a dat seama că ar putea să-l 
facă să se schimbe? înfruntarea unei probleme 
din căsnicie nu duce neapărat la rezolvarea ei. 
Dar, până ce problemele nu sunt înfruntate, 


puţine dispar de la sine. 
A ierta sau a uita 


Subliniez că motivul pentru care povestea a 


avut un deznodământ fericit a fost faptul că 
soţia respectivă şi- a iertat complet soţul 
pentru toţi acei ani de beţie, de suferinţă şi de 
nefericire pe care i-a adus întregii familii. 
Dacă nu ar fi iertat, indiferent dacă el se lăsa 
de băutură, tot nu ar fi fost bucurie în acea 
căsnicie. Ar fi semnat pur şi simplu un „pact 
de neagresiune“ şi ar fi continuat să trăiască 
sub acelaşi acoperiş. Totuşi, sentimentele 
dintre ei nu ar mai fi fost cele dintr-un cuplu în 
care există iubire. 


Această poveste reuşită are doi factori-cheie. 
Primul, omul s-a căit pentru păcatele şi 
greşelile sale. A cerut iertare şi aceasta i-a fost 
acordată. Pentru că ea a iertat, căsnicia şi-a 
revenit şi au reuşit să se bucure până în ultima 
clipă de viaţa în comun. Datorită iertării, 
amândoi au avut de câştigat. In al doilea rând, 
mesajul este clar. Atunci când „cearta“ sau 
problema e depăşită cu adevărat, iertarea de 
ambele părţi este necesară în căsnicie, pentru 
ca aceasta să supravieţuiască şi să fie una 
fericită. 

în Dicţionarul american de limbă engleză, 
ediţia din 1828, întocmit de Noah Webster, 
scrie că „a ierta“ înseamnă „a graţia, a trece 
cu vederea o ofensă şi a-l trata pe vinovat 
uitându-i vina“. Există un motiv profund şi 
extrem de practic pentru care partenerul 
trebuie iertat. Atunci când trece o ceartă sau 
face cineva un rău, în Matei 6:14-15, scrie: 
„Că de veţi ierta oamenilor greşalele lor, ierta- 
va şi vouă Tatăl vostru cel Ceresc. lar de nu 
veţi ierta oamenilor greşalele lor, nici Tatăl 
vostru nu vă va ierta greşalele voastre.“ 


Odată ce v-aţi iertat partenerul, trebuie să vă 
iertaţi şi pe voi. De multe ori, de-a lungul 
anilor, partenerul s- ar putea să fi dat vina pe 
voi pentru diverse probleme, aşa cum a fost şi 
în cazul menţionat mai devreme. 

Atunci când se întâmplă asta, se strecoară 
sentimentul de vinovăţie. Deci, pentru a vă 
asigura că porniţi deschis şi complet eliberaţi, 
trebuie să vă iertaţi şi să-i cereţi partenerului 
să vă ierte pentru rolul pe care s-ar putea să-l 
fi jucat în apariţia problemelor. In felul acesta, 
atmosfera se destinde complet şi sunteţi cu 
sufletul deschis, aşa încât puteţi reveni la 
plăcerea şi la avantajele de a face din nou 
curte partenerului, odată ce toate obstacolele 
au fost îndepărtate. 


Acest lucru este posibil pentru că iertarea, în 
forma sa cea mai pură, înseamnă să scapi de 
efectele păcatului comis. Iertarea prelungeşte 
iubirea chiar şi când pedeapsa sau atitudinea 
ostilă ar fi fost mai îndreptăţite. Iertarea 
înlocuieşte refuzul cu acceptarea şi duce la 
renunţarea la răzbunare. Mai presus de toate, 
iertarea înseamnă a alege să nu mai continui 
să scoţi la iveală eşecurile din trecut. 


Când apar probleme morale, în special adulter 
sau maltratare, iertarea sinceră este atât de 
greu de acordat încât, cel mai adesea, este 
nevoie de ajutorul unui consilier care să 
descurce sentimentele de vinovăţie, de 
respingere, de mânie şi de suferinţă. Cum 
suntem cu toţii oameni şi nu calculatoare, 
atunci când am avut de suferit emoţional, ca în 
cazul maltratării sau al adulterului, e greu să 
iertăm. Totuşi, având în vedere că acela care 
iartă este cel mai înţelept, v-aş sfătui să 


meditaţi cu grijă. 

S-ar putea să „simţiţi“ că el sau ea „merită“ o 
pedeapsă, şi nu iertarea. E uşor de înţeles 
existenţa acestor sentimente dar, în realitate, 
dacă nu există iertare, nu va fi nici linişte 
sufletească, nici fericire. Prin iertare, şansele 
de salvare a unei căsnicii cresc enorm. Apoi, 
după un timp, când partenerul demonstrează 
clar că s-a schimbat şi că regretă sincer, 
căsnicia poate fi din nou frumoasă şi fericită. 
Nu va fi uşor, dar cum numai 10% dintre 
partenerii unui cuplu care divorţează sunt cu 
adevărat fericiţi zece ani mai târziu, iertarea şi 
împăcarea într-o căsnicie par cele mai bune 
alegeri. 

De multe ori ni s-a spus că e bine să ierţi şi să 
uiţi, dar sfatul ar trebui să fie să ierţi sau să 
uiţi ca să ai şanse să-ti refaci căsnicia. 
Adevărul este că iertarea, mai ales 

la iii timp după ce are loc un paeet moral, 
nu este foarte uşoară; este chiar imposibilă. 
Totuşi, după un timp, chiar dacă nu uiţi 
complet, banca de date se umple cu 
momentele pozitive, pline de afecțiune şi 
începi să te concentrezi asupra binelui şi nu 
asupra suferinţei. în final, durerea va păli într- 
atât în amintire, că doar vreo întâmplare va 
mai reuşi s-o trezească. Şi chiar şi atunci va fi 
un gând trecător. Citiţi cu atenţie şi ca pe o 
rugăciune frumoasele cuvinte ale lui Robert 
Muller, fost secretar general adjunct al 
Naţiunilor Unite. El le-a scris pentru 
Săptămâna Internaţională a lertării (care, din 
câte ştiu, începe în fiecare duminică la ora 12 
a.m. şi durează până sâmbăta următoare la ora 
12 p.m.): 


Hotărăste-te să ierţi! 
Hotărăste-te să ierţi 

Căci resentimentele sunt negative, 
Sunt ca o otravă, 

Ele devorează şinele. 

Fii primul care iartă, 

Care zâmbeşte şi face întâiul pas, 
Şi vei vedea fericirea înflorind 

Pe chipul celui ce-ţi este ca un frate sau o soră. 
Fii întotdeauna primul; 

Nu aştepta să ierte alţii. 

Căci iertând 

Devii stăpânul destinului, 


Cel ce fasonează viaţa, 
Si face minuni. 

Să ierţi este cea mai măreaţă, 

Şi mai frumoasă formă de iubire. 
In schimb vei primi O nebănuită 
fericire. 


lată programul ce trebuie să-l urmezi pentru a 
deveni un suflet iertător: 

Duminică: lartă-te. 

Luni: lartă-ti familia. 

Marţi: lartă-ţi prietenii şi colegii. 

Miercuri: lartă dincolo de graniţele economice 
ale poporului tău. 

Joi: lartă dincolo de graniţele culturale ale 
poporului tău. 

Vineri: lartă dincolo de graniţele politice ale 
poporului tău. 

Sâmbătă: Iartă celelalte popoare. 

Numai cel curajos ştie cum să ierte - un laş nu 
ştie niciodată să ierte, pentru că nu-i stă în 
fire. 


Note: 


6 Ambii suntem OK, şi asta ne va face mai buni. 


CAPITOLUL 11 Dragostea nu 


piere niciodată 

Cu toții tânjim după iubire. Să fii iubit 

şi să iubeşti e cea mai binecuvântată 

stare de spirit imaginabilă. Dar ce 

este iubirea? Cea mai bună definiţie 

cred că este să ţii atât de mult la 

scopurile şi binele celuilalt pe cât ţii la 

ale tale. Cât a durat lunga boală a 

răposatului meu soț mi-am dat seama 

că mi-aş fi dat cu drag viaţa dacă i-aş 

fi putut-o salva pe a lui şi atunci am 

înțeles cât de profund poate iubi o 

femeie. Prea multă lume confundă 

dulcegăriile şi entuziasmul ameţitor al 

unei întâlniri romantice cu dragostea 
adevărată. 

DR. JOYCE BROTHERS 

CA TÂNĂR MARINAR în programul organizat de 

Aviația Marină în cel de-al doilea Război 

Mondial, am fost trimis la Colegiul Millsaps 

din Jackson, Mississippi, înainte de a începe 

pregătirea ca pilot de zbor. într-o vineri, am 

mers la YWCAZ pentru că domnişoarele din 

zonă organizaseră o mică petrecere, în acea 

perioadă a existenţei mele îmi plăceau la fel de 

mult si domnişoarele si bunătăţile, asa încât 

mi-am i Na 

investit banii într-un bilet de autobuz şi am 

plecat. Faptul că acea vineri a fost singura 

dată când am mers la întrunirile YWCA şi 

unica oară când Jean Abernathy a venit şi ea la 


YWCA ne-a făcut să înțelegem că întâlnirea 
noastră a fost rezultatul mâinii Domnului. 


La câteva minute după ora 9 seara, pe 15 
septembrie 1944, am intrat la YWCA din 
Jackson - şi ce credeţi că am văzut lângă un 
„Nickelodeon“ (un fel de „tonomat“ pentru voi 
„ăştia mici“ sau un fel de CD player cu bani 
pentru voi, cei mai tineri)? întruchiparea 
frumuseţii şi a feminităţii, o domnişoară de un 
metru cincizeci şi cinci, cu părul lung, castaniu 
roşcat. în clipa aceea, am ştiut că încetau 
căutările mele - cel puţin pentru seara 
respectivă. 

M-am dus la ea şi, foarte original, i-am zis: 
„Bună!“ Ea mi-a răspuns, cu aceeaşi 
originalitate, „Bună!“ După care am invitat-o la 
dans. Deşi gândul dansatului mă cam speria, 
ideea de a sta atât de aproape de cineva atât 
de atrăgător m-a ajutat să-mi depăşesc 
temerile. Ea a acceptat şi eu am fost încântat. 
După câteva minute, deja purtam o discuţie de 
proporţii monumentale - despre situaţia 
mondială. Din fericire, strălucirea din ochi si 
zâmbetul ei mi-au arătat că nu o 


interesa prea tare, aşa încât am schimbat 
subiectul. Ea petrecea noaptea la o prietenă, 
Dot Capps, care locuia peste drum de 
campusul universitar Millsaps. Când s- a 
terminat petrecerea, am mers acasă cu 
autobuzul. I- am luat repede numărul de 
telefon şi povestea de dragoste a început. 


Iubire sau fascinaţie 
* 


Ca să fiu sincer, am fost absolut fascinat de 
Jean Abernathy încă din clipa în care am 
cunoscut-o. Simţeam în adâncul sufletului că 


va fi o relaţie de mai lungă durată. îmi plăcea 
enorm, dar ca să declar că o iubeam şi că mă 
iubea este la limita ridicolului. „Iubirea 
imediată“ nu se întâmplă decât în filme şi mult 
mai rar în realitate. Când dragostea nu apare 
la fel de repede, de uşor şi de fară suferinţă ca 
în filme, unii se descurajează, ceea ce, după 
părerea mea, constituie un factor pentru 
neînțelegerile conjugale actuale. Eu nu spun 
că iubirea instantanee nu este posibilă. Dar 
este puţin probabilă, Rarele cazuri în care o 
poveste de dragoste de două săptămâni se 
transformă într-o căsnicie de 40 de ani mă fac să cred 
că subiecţii ţineau unul la celălalt când s-au căsătorit 
şi şi-au făcut curte până când s-au îndrăgostit. în 
general, nu prea te îndrăgosteşti la prima vedere, dar 
poţi să simţi o „atracţie fatală“. 

După o lună, cred sincer că o iubeam pe Jean 
Abernathy, După şase luni, eram convins că o 
iubeam. După un an, nu mai încăpea niciun 
dubiu - şi avea să fie o relaţie pe veci. Oricum, 
asta credeam. 


Realitatea este că în acea perioadă a existenţei 
mele habar n-aveam ce înseamnă iubirea 
adevărată. Psihiatrul Ross Campbell spune că 
doi ani sunt necesari pentru a cunoaşte firea 
cuiva. Persoana cu care te întâlneşti în situaţii 
ideale, de câteva ori, cel mai adesea nu are 
nicio legătură cu cea cu care îţi doreşti sau esti 


în stare să-ti petreci tot restul vieţii, 

Pentru a-l înțelege complet pe celălalt - trebuie 
să treci prin doi ani întregi, cu anotimpuri cu 
tot - iarnă, primăvară, vară şi toamnă. Trebuie 
să îţi vezi partenerul sub toate aspectele, în 
viaţa socială, profesională şi de familie, pentru 
a-i cunoaşte firea. Abia atunci poţi să începi să 


apreciezi şi să explorezi profunzimile iubirii. 
O privire mai de aproape 


în doi ani, firea celuilalt iese la iveală în mare 
parte. Poţi constata punctele bune şi pe cele 
rele. Probabil că ai văzut persoana plângând şi 
râzând, foarte odihnită şi uneori foarte obosită. 
V-aţi aflat în împrejurări ideale şi în 
împrejurări mai puţin ideale. 

Ai constatat deja dacă persoana este foarte 
generoasă sau zgârcită. Dacă îi plac copiii şi 
animalele sau dacă le ţine la distanţă. I-ai aflat 
credinţa şi valorile morale. Ai constatat cum se 
înţelege cu familia şi prietenii. îi cunoşti starea 
sănătăţii, nivelul de educaţie şi mediul din care 
provine. Ştii deja dacă te simţi bine sau nu 
alături de ea în prezenţa celorlalţi. Ştii clar 
dacă vei fi mândru sau nu s-o prezinţi 
prietenilor şi familiei şi ce anume nu-ţi convine 
la ea în anumite situaţii. Vei putea decide dacă 
îţi doreşti de la bărbatul sau femeia respectivă 
să fie tatăl sau mama copiilor tăi. Pe scurt, 
chiar dacă asta nu este o garanţie pentru o 
căsnicie fericită, dacă îi faci curte doi ani ai 
deja mult mai multe informaţii, în aşa fel încât 
hotărârea pe care o iei să nu pornească doar 
de la „hormonii care ţopăie“ şi pe care nu te 
poţi bizui, putând fi chiar periculoși. 


Şi acum, având în vedere că majoritatea 
sunteţi deja căsătoriţi, ce rost are să mai 
insistăm atât pe „curtea făcută înainte de 
căsătorie“? Mai întâi, pentru a da informaţiile 
necesare celor care au „nevoie“ de ele şi, în al 
doilea rând, pentru a avea perspectiva corectă 
asupra felului în care dragostea se 
maturizează. 


Dragoste matură sau dragoste 
imatură? 

Din experienţa personală vă pot spune că am 
crezut că o iubesc pe Roşcata după cinci ani şi 
am iubit-o, atât cât pot eu să iubesc, în acea 
perioadă a vieţii mele. Acelaşi lucru însă îl pot 
spune şi după zece, cincisprezece sau douăzeci 
de ani. Realitatea este că abia după ce am 
ajuns să fim căsătoriţi de douăzeci şi cinci de 
ani, am înţeles ce înseamnă de fapt iubirea. 
Acest lucru s-a petrecut după ce m-am 
creştinat, la 4 iulie 1972. Când am învăţat să-L 
iubesc pe El, am trăit experienţa iubirii 
adevărate, care înfloreşte mereu. 


Dr. Joyce Brothers subliniază: „Am constatat 
că pe măsură ce iubirea se maturizează, ea 
devine mai bună, mai caldă şi mai profundă.“ 
Eric Fromm face diferenţa dintre iubirea 
matură şi cea infantilă astfel: „Iubirea infantilă 
urmează acest principiu: iubesc pentru că sunt 
iubit. Iubirea matură urmează un alt principiu: 
sunt iubit pentru că iubesc.“ 

Iubirea matură trece la fapte şi satisface 
nevoile celuilalt, dar nu încearcă să îl salveze 
total pe celălalt şi nici nu-i satisface orice 
dorinţă măruntă, aşa cum o spune şi dr. 
Beatriz Dujoven: 


Iubirea matură poate înflori doar între 
doi oameni care se simt ca un tot 
Iubirea nu este posibilă când se 
aşteaptă din partea celuilalt doar să 
umple goluri interioare. „Dacă m-ai iubi 
cu adevărat, n-ai mai avea nevoie de 
altcineva“ este o altă expresie a dorinţei 
de a obţine o fuziune precum cea trăită 
de mamă şi sugari. 


Cu alte cuvinte, aceasta nu este iubire matură, 
ci imatură. 

Ce e lucrul ăsta căruia i se spune 
„iubire“? 

Folosim cuvântul iubire pentru a transmite idei 
extrem de diferite. Vorbim de iubirea de 
Dumnezeu, iubirea de oameni, iubirea de 
animale, iubirea faţă de mâncare: „Sunt 
îndrăgostit de îngheţata de casă“, de exemplu, 
sau „M-am îndrăgostit de rochia mea cea 
nouă.“ 


în seria sa de studii biblice pentru cupluri, 
intitulată Two Become One (Doi devin unul), J. 
Allan Petersen prezintă o listă de patru cuvinte 
greceşti care dau perspective diferite asupra 
tipului de iubire. Primul dintre acestea este 
stergo, prin care el descrie iubirea pe care o ai 
din fire. Acesta este tipul de iubire pe care îl 
are părintele pentru copil. El poate fi şi, cel 
mai adesea este, un tip de iubire care merge 
până la sacrificiu. 


în 1863, o tânără mamă din [ara Galilor a 
plecat de acasă cu copilul la un vecin, 
străbătând peste o milă pe un drum extrem de 
îngust. S-a pornit o furtună de zăpadă, aşa, din 
senin, şi s-a rătăcit. Au plecat mai mulţi să o 
caute şi au găsit-o pe mamă îmbrăcată doar în 
lenjeria de corp, moartă, îngheţată. Copilul nu 
era cu ea, aşa încât s-au împrăştiat într-o 
căutare frenetică. L-au găsit pe aproape, viu şi 
sănătos, înfăşurat în hainele mamei. Aceasta 
este iubirea stergo. 

Şi, încă un lucru: copilul s-a făcut mare şi a 
ajuns prim-ministru al Angliei în timpul 
Primului Război Mondial. Numele său: David 


Lloyd George. 


Un al doilea tip de iubire descris de Petersen 
este eros. Chiar dacă se foloseşte şi în cultura 
noastră modernă, erosul are de obicei o 
conotaţie negativă. El poate fi şi bun si rău. 


Are ca bază fizicul care declanşează o 

emoție.  Erosul este dorința sexuală si 
sentimentul 
3 


3 


romantic. Aşa cum am văzut, Biblia are multe 
lucruri bune de spus în legătură cu acest tip 
de iubire. 


Când suntem atraşi vizual de cineva, acesta 
este începutul erosului. Practic, totul începe 
de la un stimul extern. Când am văzut-o pentru 
prima dată pe Roşcata la YWCA, m-am simtit 
atras de ea. Pe măsură 


3 
ce am cunoscut-o mai bine, sentimentele mele 
au ajuns la un alt tip de iubire. 


Cel de-al treilea tip de iubire descris de 
Petersen este philia. Acest tip de iubire 
presupune o atracție reciprocă, între două 
persoane care împărtăşesc diverse lucruri - o 
viziune asupra vieții fundamentată pe crezuri 
similare. 


Roşcata şi cu mine am descoperit că avem 
multe „lucruri în comun“ de-a lungul anilor şi, 
aşa cum v-am mai spus, în 1972 am făcut 
descoperirea cea mai importantă - o relație 
personală cu Iisus Christos, ceea ce ne-a ajutat 
să ajungem la următorul tip de iubire. 

Cel de-al patrulea tip - acesta fiind 
fundamental şi cel mai frumos - este agape. 
Petersen îl descrie ca „o iubire ce vine din 
inimă printr-un simţ conştient al valorii 
obiectului iubit, care te face să-l preţuieşti“ 


Acest tip de iubire nu urmăreşte o dragoste în 
schimb, nici măcar o acceptare, ci este o 
preocupare absolută pentru celălalt. Este 
iubirea totală şi scoate la iveală tot ceea ce 
este mai bun în noi. 


Iubirea de tip agape este cel mai bine descrisă 
în „scrisoarea de dragoste“ de acum aproape 
două mii de ani pe care un tânăr învăţat evreu 
a trimis-o comunităţi creştine din Corint. De 
fapt, mulţi o socotesc cea mai frumoasă 
scrisoare ticluită vreodată. lată cum sună: 


Toate limbile omeneşti şi îngereşti de 
le-aş vorbi, dacă nu am dragoste, m-am 
făcut aramă sunătoare, ori chimbal 
gălăgios. Şi dar prorocesc dacă aş avea 
şi tainele toate le- aş cunoaşte şi orişice 
ştiinţă, şi de aş avea credinţă atât de 
multă să mut munţii din loc - dacă nu 
am dragoste, nimic nu sunt. Şi toată 
averea mea de aş face-o milostenii şi 
trupul de mi l-aş da să fie ars - dacă nu 
am dragoste, nimic nu-mi foloseşte 
(Epistola 1 a Sfi Ap. Pavel către 
Corinteni 13:1-3). 


Şi acum să ascultăm cum descrie ce înseamnă 

de fapt dragostea: 
Dragostea îndelung rabdă; dragostea 
este plină de bunătate; dragostea nu 
ştie de pizmă; nu se laudă; nu se 
trufeşte. Dragostea nu se poartă cu 
necuviinţă, nu caută ale sale, nu se 
aprinde de mânie, nu pune la socoteală 
răul Nu se bucură de nedreptate, ci se 
bucură de adevăr. Toate le suferă, toate 
le crede, toate le nădăjduieşte, toate le 
rabdă. Dragostea nu piere niciodată. 


(Epistola I a Sf. Ap. Pavel către 
Corinteni 13:4-8). 


Şi sigur că are dreptate. La sfârşitul fiecărei 
zile, soţi şi soţii, ar trebui să ne punem 
următoarele întrebări: „Oare am avut răbdare 
cu partenerul astăzi? Oare am fost amabil cu 
partenerul astăzi? Oare mi-am invidiat 
partenerul astăzi? M-am lăudat oare astăzi cu 
ceea ce am făcut fară să iau în seamă ce a 
făcut şi partenerul?“ Verificaţi această listă şi 
cred că dacă fiecare dintre noi îşi va pune 
aceste întrebări, se va ajunge la o relaţie mai 
plină de iubire. 


Lista zilnică a iubirii adevărate 


1. l-am spus oare vorbe de iubire partenerului 
meu astăzi? 


2i M-am purtat cu afecțiune față de 
partenerul meu 

astăzi? 
3: Oare am avut răbdare cu partenerul 
astăzi? 
4. Oare am fost amabil cu partenerul 
astăzi? 
5. Oare mi-am invidiat partenerul astăzi? 


6. Oare am fost orgolios sau m-am lăudat față 


de partenerul meu astăzi? 
7. Oare am fost egoist sau grosolan cu 
partenerul meu 


astăzi? 
8. Oare i-am cerut partenerului meu astăzi 
să facă aşa 

cum vreau eu? 
9. Am fost irascibil sau „susceptibil“ faţă 
de partenerul 

meu astăzi? 
10. Oare i-am purtat pică partenerului meu 


astăzi? 

11. Oare m-am bucurat că binele a triumfat 
în cazul partenerului meu astăzi? 

12. Oare am fost loial faţă de alţii împreună 
cu partenerul meu astăzi? 

13. Oare am crezut şi m-am aşteptat la ce-i 
mai bun din partea partenerului meu 
astăzi? 

14. Mi-am folosit puterile astăzi în favoarea 
partenerului meu? 


15, Mi-am păstrat încrederea în partener 
astăzi? 
16. Mi-am găsit speranţa alături de 


partener astăzi? 

17. Mi-am iubit partenerul astăzi? 

18. Oare am înțeles că lucrul cel mai 
puternic este iubirea? 


De reținut: Nu iubirea este baza căsniciei, ci 
căsnicia este baza iubirii. Să fii iubit este al 
doilea lucru ca importanţă pe lumea asta; să 
iubeşti pe cineva este cel mai grozav lucru pe 
lumea asta. 


Mai bine ca niciodată 


Astăzi, după 26 de ani de căsnicie, sunt mai 
impresionat şi mai emoţionat în prezenţa ei ca 
niciodată. Când am întâlnit-o în mod 
neaşteptat în mulţime, parcă am auzit un 
cântec vesel în sufletul meu. Când i-am întâlnit 
privirea, parcă îmi sugera exact acel cuvânt 
plin de inspiraţie de care aveam nevoie, Când 
vin spre casă, seara, trebuie să am grijă să nu 
apăs prea tare pe acceleraţie, mai ales pe 
măsură ce mă apropii şi ştiu că ea mă 
aşteaptă. încă mai număr cu emoție clipele 
până vine să mă întâmpine de oriunde s-ar afla 


şi, când privesc pe drum, parcă văd un bărbat 
şi o femeie în vârstă care merg mână în mână, 
împreună, la apusul soarelui. în sufletul meu 
ştiu că sfârşitul va fi chiar mai frumos decât 
începutul. 
Charlie Shedd a scris aceste rânduri acum 
peste un sfert de secol, ele dovedindu-se 
profetice. Căsnicia lui continuă să înflorească 
şi iubirea să sporească. După peste 50 de ani 
de căsnicie, iubita i-a murit în braţe, punându- 
se capăt astfel unei frumoase idile de peste o 
jumătate de secol. Ce minunat e să ştii că 
această poveste de dragoste va continua 
atunci când Charlie se va alătura soţiei sale în 
veşnicie! 

Iubirea poate - adesea reuşeşte şi, 
categoric, ar trebui - să înflorească 


Din multe puncte de vedere, se va spune că 
povestea lui Charlie si a Marthei Shedd este 
una neobişnuită, 


y y 
dar eu pot să depun mărturie pentru mine 
însumi. îmi amintesc foarte bine despre o 
conferinţă ţinută acum cinci ani la Little Rock, 
Arkansas, când urma să petrec noaptea acolo. 
Totuşi, sponsorul seminarului mi-a zis că s-ar 
putea să terminăm mai devreme şi, deci, aş fi 
putut să mai prind avionul spre casă. Eram 
încântat şi hotărât să-i fac o surpriză Roşcatei, 
apărând în prag fară s-o sun. Zborul urma să 
fie foarte curând si când am ajuns la aeroport, 
nu mai erau locuri în avion. Abia în ultima 
clipă, fiind pe lista de aşteptare, am reuşit 
totuşi să mă urc. Mă simţeam ca un şcolar şi 
anticipam reacţia „alesei mele“ atunci când se 
va ivi în prag „fericitul ei soţ“. Avionul a 

aterizat, m-am dus la maşină şi am pornit spre 
casă. 


De obicei, sunt un şofer destul de prudent şi 
responsabil, aşa încât m-am cam necăjit atunci 
când am constatat că, ajungând la periferia 
oraşului Dallas, mergeam cu aproape 120 km 
pe oră. Primul lucru pe care l-am făcut a fost 
să ridic piciorul de pe acceleraţie, al doilea, să 
râd cu gura până la urechi. M-a izbit faptul că 
eram chiar îndrăgostit de Roşcata. Mă 
simţeam ca un şcolar la prima lui întâlnire. Da, 
întâmplarea are un deznodământ fericit. 
Roşcata nu numai că a fost surprinsă, dar 
chiar încântată să mă întâmpine acasă. 


Cred că acest tip de relaţie cu partenerul e 
posibil, nu e simplu, presupune efort, dar vă 
asigur pe toţi că nu aveţi nimic de „sacrificat“. 
Veţi face o serie de mici investiţii care vă vor 
aduce dividende pentru tot restul vieţii. 


Cum să înveţi să iubeşti 


Cred că iubirea se învaţă, dar altfel decât 
mersul pe bicicletă sau rezolvarea problemelor 
de matematică. Totuşi, iubirea se învaţă si unii 
nu reusesc să iubească 

pentru că nu au învăţat niciodată cum. lată 
câteva sugestii practice care să vă ajute să 
învăţaţi. Mai întâi, nu  „economisiţi“ 
momentele plăcute doar pentru ocaziile 
speciale. încercaţi să le împărtăşiţi zilnic. 
Iubitul/iubita trebuie să ştie că vă bucurati de 
timpul pe care îl petreceţi împreună doar 
pentru că îl petreceţi împreună. 


Căutaţi şi veţi găsi lucruri care să vă 
intereseze pe amândoi tot mai tare. Sunt 
lucruri care nu sunt amuzante dacă le faci 


singur, dar, făcute împreună, devin astfel 
(spălatul şi ştersul vaselor sau chiar şi 
curăţenia în debarale, de exemplu). Plimbaţi- 
vă, jucaţi tenis, săpaţi grădina sau chiar 
spălaţi maşina - împreună. Important e să 
munciţi împreună şi să  petreceţi timp 
împreună în mod regulat. 


De şi mai mare importanţă este faptul că 
trebuie să învăţaţi cât mai multe despre ceea 
ce înseamnă obiectul iubirii voastre. Iubirea 
adevărată atinge piscurile când doi oameni 
sunt fericiţi doar pentru faptul că sunt 
împreună. De aceea, o lungă perioadă de 
curtare înainte de căsătorie este întotdeauna 
indicată - iar curtarea după căsătorie este 
esenţială. 

Ce se întâmplă când iubim? Care sunt efectele 
şi rezultatele? John Drexler spune: „Când ne 
iubim, ne facem să fim minunaţi. Când ne 
cinstim, ne facem să fim mai onorabili. Când 
ne respectăm unul pe celălalt, ne facem să fim 
mai demni de respect.“ Conform lui Neil 
Strait, „Balsamul iubirii este un factor atât de 
puternic şi de util încât, atunci când se aplică, 
viaţa e mai vie şi mai firească şi poate fi trăită 
altfel.“ Ann Landers descrie iubirea ca pe un 
„stimulent. 'Te face să priveşti altfel lucrurile, 
să fii mai optimist şi să devii o persoană mai 
bună decât erai“. 


William Arthur Ward observă că „iubirea dă un 
ţel vieţii, o logică şi o direcţie. Iubirea dă vieţii 
bucurie, savoare, zâmbet, încântare şi 
frumuseţe. Iubirea ne face să dăruim, să ne 
sacrificăm, să fim la dispoziţie şi să cântăm din 
suflet. Iubirea este cea care face căsnicia să 
meargă ca pe roate“. 


Dr. Ken Druck scrie în Family Circle (Cercul 
familiei): „De 15 ani de când sunt consilier 
matrimonial am descoperit că mariajele cele 
mai fericite - şi mai puternice - sunt acelea în 
care soţii sunt amanti, prieteni şi parteneri în 
menţinerea unui stil de viaţă.“ Cu alte cuvinte, 
o căsnicie echilibrată, ghidată de iubire, în 
care ambele părţi „au învățat pentru 
totdeauna să-şi vorbească precum unor 
identități separate“. Aceste căsătorii merg cu 
adevărat. 


Iubirea adevărată, nu falsă 


Cu câţiva ani în urmă, Roşcata s-a dus la bancă 
să depună nişte bani în urma unor seminare pe 
care le- am ţinut. Funcţionara număra banii 
repede, cum numai ele ştiu s-o facă. 
Domnişoara de la ghişeu avea un teanc de 
bancnote de 20 de dolari şi număra cu o viteză 
nebună când, dintr-odată, s-a oprit, a ridicat o 
bancnotă şi a spus: „Doamnă Ziglar, această 
bancnotă este falsă.“ 

Şi-a dat imediat seama că e falsă pentru că, la 
majoritatea băncilor, casierii nici n-au voie să 
se atingă de banii falşi. Astfel, când întâlnesc o 
bancnotă falsă, o recunosc după pipăit. 


Din păcate, în societatea noastră actuală, nu 
este la fel de uşor să distingi între iubirea 
adevărată şi cea falsă. Aşa cum spuneam şi 
mai înainte, tinerii văd versiuni ale iubirii în 
filme, aceste versiuni fiind prezentate drept 
„reale“. în realitate, este prezentată o relaţie 
dintre un băiat şi o fată care se întâlnesc, 
stabilesc o relaţie „importantă“ (merg mai întâi 
la cină) şi apoi ajung în pat. Aşa cum bănuiţi 
deja, cel mai adesea îşi declară iubirea şi, cum 
sunt actori pricepuţi, pentru tinerii naivi 


aceasta pare „iubire adevărată“. De fapt, nu 
este vorba decât de ceva superficial, de ceea 
ce Ann Landers defineşte ca „dorinţă imediată, 
o alcătuire de glande care activează alte 
glande. Iubirea (pe de altă parte) este o 
prietenie care s-a încins; presupune rădăcini 
adânci şi o înflorire treptată“. 


Iubirea, aşa cum o descrie Neil Strait, este „cel 
mai extraordinar sport pentru inima noastră, 
este cel care ne face viaţa ceva mai bună“. 


Probabil că la asta s-a gândit şi Charlie Shedd 
atunci când a scris referitor la relaţia cu soţia 
sa: „Zilnic ne dăruim reciproc câte un 
compliment simplu - nimic extraordinar, şi 
totuşi, înmulţit cu ani de zile, devine colosal!“ 


Mai frumoasă ca niciodată 


Ani de zile am străbătut ţara ţinând conferinţe 
unui public de toate felurile şi de toate 
dimensiunile şi am făcut observaţia că soţia 
mea este mai frumoasă decât în ziua nunţii 
noastre. Să vă spun drept, această constatare 
m-a îngrijorat şi probabil că i-a deranjat şi pe o 
parte dintre cei aflaţi în sală. Pe mine nu m-a 
deranjat pentru că aş fi simţit că strâmb 
adevărul sau că aş exagera în vreun fel, ci 
pentru că era puţin probabil. Ca majoritatea 
bărbaţilor de vârsta mea îmi place să cred că 
sunt un tip practic şi realist, iar afirmaţia că o 
bunică „matură“ la 60 de ani este mai 
frumoasă decât o tânără mireasă de 18 ani 
sfidează orice logică. Şi totuşi, în mintea mea, 
această afirmaţie e perfect adevărată. 

Am clarificat complet misterul în 1986, când 
am participat împreună cu un grup de turişti la 
o călătorie în Israel. Mărturisesc că s-ar putea 


ca şi emoția momentului să fi jucat un rol 
destul de important. Sau, poate că citisem 
Predica de pe Munte chiar în locul unde lisus 
se pare că a tinut-o. Sau poate că se datora 
faptului că mă plimbasem pe malul Mării 
Galileei şi călătorisem în locurile unde se 
întâmplaseră atâtea. Sau poate privisem 
mormântul unde se crede că a fost îngropat şi 
mă uitasem la Golgota, unde fusese răstignit. 


Toate acestea sunt, desigur, posibile, dar în 
dimineaţa 
acelei duminici, cum stăteam noi la Ierusalim 
si 

*} 
asistam la o slujbă ce se ținea la hotel, pastorul 
Ben Glosson, predicatorul bisericii baptiste din 
Hazlehurst, Georgia, ținea o superbă predică 
în numele Domnului nostru. Cum Ben avea si o 
voce foarte frumoasă, a 

intercalat şi „Mărire Ţie“ în predică. Cum 
stăteam eu acolo ascultând acest frumos mesaj 
cântat, mi-am dat seama dintr-odată cât de 
multe lucruri sublime făcuse Dumnezeu pentru 
mine. Cu lacrimile curgându-mi pe obraz, 
aproape că am fost copleşit de iubire şi 
recunoştinţă, 
In acel moment părea că Dumnezeu îmi 
vorbeşte chiar mie. Acesta era cu adevărat un 
lucru rar pentru mine, deşi mi s-a întâmplat de 
şapte sau opt ori de când m-am convertit ca El 
să-mi vorbească astfel. De obicei, Dumnezeu 
îmi vorbeşte zilnic prin Biblia Sa. Dar, în acea 
duminică dimineaţă, cum stăteam eu acolo, 
eram teribil de impresionat pentru că mi-am 
dat seama de ce soţia mea este mai frumoasă 
pentru mine azi decât era în ziua nunţii. El mi- 
a explicat, aşa cum ştie să o facă doar 


Părintele nostru, că acum îmi îngăduie să o 
văd cu ochii Lui şi, bineînţeles, Dumnezeu ne 
vede pe toţi perfecţi. A fost o experienţă 
extraordinară. în felul acesta mi-am clarificat 
complet misterul. Iubirea, iubirea adevărată 
este într-adevăr o experienţă sublimă. Merită 
truda, aşteptările şi rugăciunile noastre. 


Note: 
7 Young Womens Christian Association (Asociaţia tinerelor 
creştine). (N.. rai.) 


CAPITOLUL 12 


Iubirea este un cartof copt 


Te căsătoreşti nu pentru aftfericit, ci pentru 
a-l face fericit pe celălalt. 


ROY L. SMITH 


CÂND NE-AM CUNOSCUT NOI, acum două sute si 
ceva de pagini, aveam fiecare speranţele 
noastre. Voiam să vă dezvălui din experienţa 
mea care nu doar că v-ar fi ajutat în căsnicie 
pentru a o face mai amuzantă şi mai plină de 
surprize plăcute, ci voiam să vă schimbe ceva 
în viaţă. Speranţele voastre probabil că 
mergeau de la a găsi câteva idei noi şi până la 
reţete miraculoase pentru căsniciile extrem de 
bolnave. Indiferent la ce vă aşteptaţi, este clar 
că aţi găsit ceva care să vă încurajeze, căci 
altfel nu aţi fi ajuns să citiţi până aici. Faptul 
că mai suntem împreună dovedeşte că aveţi 
perseverenţă, calitate extrem de necesară 
pentru o căsnicie reuşită pe termen lung. 


Cum ne apropiem de ultimele pagini ale 
acestei cărţi, sunt convins că ideile şi 
sugestiile oferite sunt sănătoase şi valabile. 
Spun asta pentru că multe cupluri, de-a lungul 
anilor, au făcut comentarii extrem de 
favorabile referitoare la avantajele pe care le- 
au avut în urma participării la seminare sau 
după ce au ascultat casetele despre Secretul 
căsniciei fericite. Când editorul meu tocmai 
îmi fixase un termen limită, am dat peste 
aceste cuvinte ale lui Robert Fulghum, din 
cartea sa AU I Really Need to Know I Learned 
in 

Kindergarten (Tot ceea ce am nevoie să ştiu 
am învăţat încă de la grădiniţă). 


Să împărţim totul, să fim fair-play, 
să nu îi lovim pe ceilalţi, să punem 
lucrurile de unde le-am luat, să 
strângem în urma noastră, să nu 
luăm ceea ce nu ne aparţine, să ne 
cerem scuze când am supărat pe 
cineva, să ne spălam înainte de 
masă, să tragem apa, să ne 
bucurăm de fursecuri şi un pahar 
cu lapte rece - iar atunci când 
ieşim în lume să  respectăm 
regulile de circulaţie, să ne ţinem 
de mână şi să stăm împreună. 


Această scurtă  înşiruire de  înţelepciuni 
conţine multe informaţii care pot îmbunătăţi 
orice căsnicie. Dacă veţi lipi aceste rânduri pe 
frigiderul vostru şi pe oglinda din baie, ca să le 
vedeţi cât mai des, vă vor fi de mare ajutor. 


Trei sugestii 


în ediţia de duminică, 26 noiembrie 1989, a 


publicaţiei Dallas Morning News, era 
prezentată o foarte reuşită poveste de iubire 
care presupunea că idila a continuat şi după 
căsătorie. Articolul detalia o poveste de 
dragoste care durase cincizeci de ani între 
Doris Swann şi Harold Y. Smith, care fugiseră 
împreună la 24 noiembrie 1939. Putini dintre 
cei care îi cunoşteau ar fi crezut că mariajul 
lor va dura mai mult de o iarnă, darămite 
cincizeci de ani. Cei doi se întâlniseră într- un 
colegiu creştin din Fort Worth şi Doris simţise 
imediat că Harold era „acel cineva cu totul 
special“ care îi va deveni partenerul de viaţă 
la care visase încă din copilărie. 


Ajutându-şi un prieten să aleagă un inel de 
logodnă pentru logodnica lui, bijutierul îl 
încuraja serios să aleagă şi el unul, aşa că 
Harold i-a cumpărat un inel lui Doris. Curând, 
cei doi s-au logodit şi, în acea vineri de 
noiembrie foarte rece din 1939, au fugit 
împreună şi au fost cununaţi civil în Cleburne, 
Texas. întâmplarea a stârnit multă agitaţie şi 
mai ales cei de la şcoală au susţinut că 
mariajul se va destrăma curând. Totuşi, cei doi 
s-au stabilit la Mount Pleasant, Texas, într-o 
casă pe care Harold a construit-o chiar el şi şi- 
au crescut împreună cei trei copii. Astăzi, 
Harold şi Doris se laudă cu cei unsprezece 
nepoti ai lor. 

Care a fost secretul reuşitei lor? Aşa cum 
declara Doris în Dallas Morning News, „A fost 
ca şi cum toţi aceşti cincizeci de ani n-ar fi fost 
decât o lungă plimbare alături de iubitul meu“. 
Şi a mai adăugat: „Căsniciile fericite nu devin 
astfel de la sine. Trebuie să trudeşti ca 

să reuşeşti în căsnicie.“ 


Trei reguli pentru a face o căsnicie să dureze: 


1. Iubeşte-L şi slujeşte-L pe Dumnezeu. 
2. Aminteşte-ţi că alegerile şi nu 
circumstanţele dau savoare vieţii. 

3. Trăieşte fiecare zi în aşa fel 


încât niciodată să nu te temi de ziua de 
mâine ori să-ţi fie ruşine de cea de ieri. 


Doris şi Harold considerau că mariajul lor a 
funcţionat pentru că au respectat de-a lungul 
anilor trei reguli. Numărul unu: lubeşte-L şi 
slujeşte-L pe Dumnezeu, Numărul doi: 

Aminteşte-ţi că alegerile şi nu 
circumstanţele dau savoare vieţii. Numărul 
trei: 

Trăieşte fiecare zi în aşa fel încât niciodată să 
nu te temi de ziua de mâine ori să-ţi fie ruşine 
de cea de ieri. Mi-a plăcut acest sfat şi, mai 
ales, faptul că Doris şi Harold Smith se apropie 
de cea de-a şaptezeci şi cincea aniversare a 
căsătoriei - acest lucru fiind rezultatul faptului 
că şi-au făcut curte şi după căsătorie. 

Harold şi Doris Smith s-au bucurat de 
avantajele unei căsnicii de durată. Şi eu şi 
Roşcata am cunoscut bucuria de a avea nepoți. 
Şi, ca să fiu sincer, dacă aş fi ştiut că nepoţii 
pot fi atât de amuzanţi, cu siguranţă aş fi fost 
mai drăguţ cu părinţii lor. 


Nepoţica 


într-o seară, nepoata noastră Sunshine - Rază 
de Soare (de fapt, pe ea o cheamă Amanda, 
dar are un zâmbet atât de frumos si de 
strălucitor si e de o inteligenţă atât de 
sclipitoare, încât devine o „rază de soare“ 
pentru cei care o cunosc) - şi-a petrecut 
noaptea la mine şi la Roşcata şi urma să mai 


rămână câteva zile cu noi. Aveam un program 
pe care nici un om întreg la minte nu şi l-ar fi 
propus, aşa încât eram foarte presat de timp. 


Am dormit a doua zi până când ne-am trezit 
(dacă stai să te gândeşti, aşa facem 
întotdeauna!). Am dormit mai mult decât de 
obicei şi Roşcata mi-a propus s-o las mai moale 
în ziua aceea şi să o ducem pe Sunshine la 
Grădina Zoologică. Nu i-a trebuit prea mult ca 
să mă convingă, aşa încât ne-am îmbrăcat şi 
am plecat la Le Peep, un celebru restaurant 
din Dallas, unde pregăteau un mic dejun 
magnific. Sunshine a comandat cât pentru trei 
adulţi, drept care a trebuit s-o ajutăm serios la 
porţiile ei, după care ne-am dus la Zoo. Neam 
luat şi aparatul de fotografiat şi ea a devenit 
fotograful oficial al zilei. Le-a făcut pe toate, în 
afară de cele în care apărea şi ea. Şi-a făcut un 
albumaş şi sunt convins că atunci când va fi 
bunică va arăta pozele nepoților. 


Am petrecut vreo patru ore minunate la 
Grădina Zoologică, după care ne-am îndreptat 
spre casă. Când ne apropiam de centrul Dallas- 
ului, Sunshine a observat Turnul Reunion, un 
zgârie-nori de 50 de etaje, cu un restaurant 
turnant în vârf, şi a întrebat foarte interesată: 
„Putem merge să mâncăm acolo?“ Cum 
preţurile erau pe măsura înălţimii turnului şi 
era mult prea devreme pentru mine, am sărit 
partea cu mâncatul si am fost de acord s-o 
ducem sus, ca să vadă 


panorama oraşului. Drumul cu liftul era 
spectaculos, iar priveliştea magnifică. La o 
asemenea înălţime, întotdeauna bate vântul, 
iar senzaţia era absolut 

fenomenală. Am petrecut treizeci de minute 
încântătoare admirând o privelişte uluitoare a 
oraşului, după care ne-am îndreptat spre casă. 
Când ne apropiam, Sunshine, plină de energie, 
ne-a spus: „Haideţi să jucăm golf!“ Cum 
Sunshine ştie cum să te ia, ne-am dus la club, 
care e aproape de casă. Ne-am distrat vreo 
treizeci de minute lovind mingile, după care 
ne-am întors acasă. 


BUNICUŢELE 


O bunicuţă este o fetiţă care a avut mai mult 
timp decât oricine să crească! Unul dintre 
principalele sale bunuri este vârsta - a prins 
între trei şi şase generaţii dar are şi 
experienţă de dascăl înțelept. Băieţeii ştiu 
că îşi pot spune toate necazurile bunicuţelor 
şi că ele vor înțelege. Bunicuţa nu se 
aşteaptă niciodată ca băieţelul să fie fără 
cusur; aşa cum cred uneori mamele. Orice 
fetiţă ştie că nimeni nu spune poveşti mai 
frumos, nu face rochite mai grozave pentru 
păpuşi şi nu pregăteşte prăjiturele mai bune 
decât bunicuţa. Orice necazuri dispar în 
braţele ei. Aproape că lumea nu mai este de 
speriat când e ea în preajmă. Mai 
întotdeauna ia vina asupra ei. Fericit e intr- 
adevăr copilul care poate purta în suflet 
imaginea unei minunate bunicuţe în anii ce-l 
aşteaptă. 


Ester Winship Snyder 
După ce ne-am mai odihnit puţin, am ieşit în 
oraş la cină, ne-am simţit minunat şi, în final, 
pe la 11:00, am încheiat ziua. 
De multe ori m-am gândit la acea zi, 
amintindu-mi cu mare plăcere şiîncântare 


de, Sunshine“ a noastră. Mi- 
am datseama Sici caca (aa al, mine, dintr-un 
1 

motiv sau altul, ne-am fi despărţit mai demult, 
această zi excepţională n-ar mai fi existat. 
Asta nu înseamnă că oamenii divorţaţi nu-si 
mai văd 

copiii dar, în mod sigur, nu se mai bucură de 
întâlnirile de familie: vacanţele sunt altfel, dar 
şi Crăciunul, Ziua Recunoştinţei, Anul Nou, 
aniversările, zilele de naştere, Ziua 
îndrăgostiţilor, Ziua Americii, Ziua Muncii, 
petrecerile de absolvire, balurile şcolare, 
meciurile, întâlnirile mondene, vizitele la 
prieteni, ieşitul la stadion, muzee, Grădina 
Zoologică şi zece mii de alte lucruri nu mai 
sunt la fel - în cazul în care mai sunt măcar 
posibile. Pur şi simplu, nu mai încap în noua 
schemă. Alţi soţi, alte soţii, alţi copii, alte rude 
prin alianţă, alţi bunici reprezintă diferite alte 
situaţii. 
Bucurie fără de sfârsit 


J 
într-o altă zi de vară, Roşcata se afla la 


Shreveport pentru a-i fi alături surorii ei, care 
tocmai se operase, iar eu lucram acasă şi mă 
simţeam puţin singur (de fapt, îmi cam 
plângeam de milă, şi asta de obicei o faci de 
unul singur şi nu e distractiv). Am sunat-o pe 
nepoata mea „Keeper“ (Când un pescar prinde 
ceva care merită, spune „keeper“ - „de 
păstrat“. Şi când am văzut-o eu prima dată pe 
Catherine fean Alexandra Witmeyer, am ştiut 
că şi ea este „de păstrat“) şi am întrebat-o 
dacă nu vrea să petrecem seara împreună. Ea 
a acceptat invitaţia cu mare entuziasm şi 
încântare. M-am bucurat pentru că, dintr- 


odată, aveam ocazia să petrec o seară întreagă 
cu unul dintre nepoţii mei. 

în plus, când copiii cresc şi devin mai 
independenţi, au tot mai puţin timp pentru 
părinţi şi bunici - în cazul în care nu punem 
bazele unei relaţii solide încă de când sunt 
foarte mici. Asa încât nyami dus si am 2 
luat-o. N-am venit direct acasă, ci am mers 
întâi la o îngheţată. Ne-am întors acasă şi ne- 
am mai plimbat puţin. Cum Keeper este foarte 
vorbăreaţă, ca şi mine de altfel, întâlnirea a 
fost o încântare. Am stat de vorbă şi ne-am 
distrat. Apoi, pe la zece, se vedea clar că îi e 
somn, aşa că am băgat-o în pat şi am învelit-o. 
Eu încă mai aveam de lucru şi am mai rămas 
vreo două ore în birou. 


înainte să mă bag în pat, am făcut o haltă, ca 
să îmi văd frumoasa nepoţică buclată cum 
dormea ea acolo dusă, mulţumită şi 
încrezătoare. Dădea dovadă de o împăcare 
totală cu sine şi cu restul lumii, simțindu-se în 
siguranţă. Cum o priveam, m-am aplecat să o 
sărut pe obraz, mângâind-o pe păr, şi n-am 
putut să nu-mi spun că dacă Roşcata şi cu 
mine ne-am fi despărţit la vreun moment dat, 
acest moment n-ar mai fi existat si 


vieţile noastre ar fi fost mai sărace. 

Fie că ai început, sau deja aplici principiile din 
această carte, înseamnă de fapt că-ţi sporeşti 
şansele de a te bucura de „o întreagă familie“. 
Iubirea este un cartof copt 


S-ar putea să fiţi uimiţi sau măcar surprinşi că 
am ales să terminăm această carte, şi în 
special acest capitol, cu această ultimă 
metaforă. Oricum, sper ca în final să vi se pară 


o bună alegere. 


Probabil că deja vă gândiţi „cum poate fi 
iubirea ca un cartof copt?“ aşa încât am să vă 
explic cum stau lucrurile. Se ia un cartof cam 
cât pumnul - pentru că dacă sunt mai mari, 
cartofii dulci sunt nisipoşi, iar dacă sunt mai 
mici sunt zbârciţi. Se coace acest cartof la foc 
moderat, în cuptor, pentru că dacă facem focul 
prea tare se întăreşte coaja şi nu mai e bun. Ar 
fi o mare pierdere, pentru că lucrul cel mai 
bun e coaja. 

Bine preparat, cartoful copte minunat 

După ce coci cartoful, când este bun şi moale, 
îl scoţi din cuptor, îl tai în două şi îl umpli cu 
margarină. (Nu vreau să fac concesii 
colesterolului şi, de aceea, am eliminat untul 
de ţară!) Fiecare atom de cartof trebuie să fie 
invadat de margarină. Dacă mai adăugaţi ceva 
este un adevărat sacrilegiu şi veţi distruge cea 
mai grozavă mâncare pe care a lăsat-o 
Dumnezeu pe pământ, deci, rogu-vă, nu mai 
puneţi nimic altceva pe cartof. 

Cei care se pricep cu adevărat la cartofii copţi 
nu-i mănâncă la masă cu alte feluri de 
mâncare. De ei trebuie să te bucuri fie separat, 
fie ca desert. înainte să iei prima înghiţitură, 
îti clăteşti gura cu apă rece, ca savoarea să fie 
cât mai puternică. închizi ochii când iei prima 
înghiţitură mică şi vă asigur, prieteni, că nu aţi 
mai întâlnit un asemenea extaz şi că vă 
aşteaptă o adevărată delicatesă - absolut 
magnifică! 

Vă vine a crede? 

Nici prin gând nu-mi trecea că aş putea să mă 
bucur în viaţă de un asemenea ospăț. Totuşi, 
oricât de incredibil ar părea, din toţi oamenii 


de pe acest pământ s-a întâmplat să mă 
căsătoresc cu o doamnă care nu-mi 
împărtăşeşte entuziasmul, elanul, zelul şi 
pasiunea pătimaşă pentru cartofii copţi. Asta 
nu înseamnă că nu-i plac cartofii copţi - dar îi 
sunt indiferenți, cel mai adesea neinteresând- 
o. Nu-mi vine să cred că i se poate întâmpla 
cuiva aşa ceva. 


Pe de altă parte, indiferența Roşcatei faţă de 
cartofii copţi are şi unele avantaje. Când intru 
în casă şi dau peste aroma aceea delicioasă, 
splendidă, minunată, ispititor chinuitoare de 
cartof copt, devin imediat surescitat. Ştiu că 
parfumul s-a strecurat din cuptor, s- a târât pe 
podeaua bucătăriei şi a ajuns până în hol. 
După care a luat-o la stânga, pe scurtătură, 
prin living, a ajuns la uşa din faţă şi acum s-a 
ridicat să mă întâmpine. 


Când se întâmplă asta, ştiu că Roşcata a fost la 
piaţă şi s-a gândit la mine. Când a ales 
cartoful, s-a gândit la mine. Când l-a adus 
acasă, l-a adus pentru mine. Ştiu că atunci 
când l-a spălat, l-a spălat pentru mine. Când l- 
a băgat cu tandreţe în cuptor, l-a băgat pentru 
mine. Când a dat drumul la cuptor, din nou s-a 
gândit la mine. Motivul este clar. Aşa cum 
spuneam şi mai înainte, ea nu are acelaşi 
punct de vedere faţă de cartoful copt. Ea l-a 
pregătit din dragoste pentru mine. 


Da, sunt convins că iubirea - iubirea adevărată 
- este ca un cartof copt. Probabil că acum vă 
ziceţi: „Bine, Zig, tocmai un cartof copt, un 
lucru atât de neînsemnat?“ Sigur că trebuie să 
recunosc justeţea întrebării. Dar oare nu asta 
înseamnă iubire - iubire adevărată? Iubirea 
este, de fapt, un şir de lucruri mărunte pe care 


le faci pentru partener fără nici un motiv 
anume în afară de dragostea pentru el şi 
dorinţa de a-i face plăcere. Când faci „aceste 
lucruri mărunte“, cum ar fi coptul unui cartof, 
spui cu altruism TE IUBESC! Deseori citata 
idee „Poti avea tot ce-ti doreşti în viaţă dacă-i 
vei ajuta şi pe alţii să obţină ceea ce vor“ este 
mai valabilă ca oriunde în căsnicie. 


Da! Iubirea este un cartof copt, ceea ce, pe 
scurt, reprezintă unul dintre sutele de lucruri 
mărunte pe care cei care iubesc le caută 
pentru a-i face o bucurie zilnică partenerului. 
Sunt convins că o căsnicie stabilă şi plină de 
iubire se bazează pe aceste lucruri mărunte pe 
care le facem zilnic unul pentru celălalt. Dacă 
veţi 

accepta această idee, iubirea şi idila vor 
continua să existe cât va dura căsnicia - iar 
căsnicia va trăi cât voi. 


ANEXĂ 


Felul în care curtezi şi după căsătorie 


1. Cum ţi-ai cunoscut partenerul? 
2. Ce te-a atras mai întâi la el/ea? 


3. Cât timp v-aţi făcut curte înainte de 
căsătorie? 

4. Felul în care v-aţi făcut curte a fost un proces 
ce s-a dezvoltat lent? 

5. Aţi început ca simpli prieteni? 

6. Aţi copilărit împreună? 

7. Aţi fost mai întâi simple cunoştinţe? 

8. Cât de intimă a fost legătura voastră 
înainte de căsătorie? 

1. Fizic 


2. Mental 
3: Spiritual 
9. Părinții miresei au fost de acord cu 
căsătoria? 

10. Părinții mirelui au fost de acord cu 
căsătoria? 

11. Nunta a fost una intimă, doar în cercul 
familiei, cu nu mai mult de 20 de 
persoane, la o bisericuţă, cu sub 50 de 
persoane sau una mare şi complicată (cu 
peste 50 de persoane)? 

12. Care a fost principalul motiv pentru 
care v-aţi căsătorit? 

13. Care a fost şi este aspectul cel mai 
incitant al căsniciei voastre? 

14. Care a fost sau este aspectul cel mai 
dificil al căsniciei voastre? 

15. Au existat acte de violenţă sau 
maltratare fizică ori emoţională, sau si 
una si alta, în casia 

voastră? 

16. Dacă da, s-a întâmplat o singură dată 
sau se întâmplă permanent? 

17. Ce religie ai? 

18. Aveţi amândoi aceeaşi religie? Dacă da, 
care? Dacă nu, care sunt diferenţele 
religioase? 

19. Apartenența ta spirituală a contat mult 
în căsnicie? 

20. Apartenența ta spirituală a creat 
probleme în căsnicie? 

21. Mergeţi împreună la biserică în mod 
regulat? 


22. Aţi avut (sau aveţi) copii în urma acestei 
căsătorii? 

23. Dacă da, câţi? 
Care a fost impactul copiilor asupra 


voastră? Au creat probleme sau v-au 
apropiat şi mai mult? 

24.  Vreunul dintre voi fumează sau mestecă 
tutun? 


25. Din punct de vedere al băuturilor 
alcoolice, beţi un păhărel, moderat, sau 
alcoolul reprezintă o problemă pentru voi? 
(a) Soțul 
(b) Soţia 

26. Alcoolul a creat probleme în căsnicia 
voastră? 


27. Ați consumat droguri vreodată? Dacă 
da, mai consumaţi? Au reprezentat o 
problemă serioasă în relația voastră? 

(a) Soţul 
(b) Soţia 

28. Ați fost vreodată despărțiți? Dacă da, de 

ce şi cât a durat? 


29. Care a fost impactul socrilor în relaţia 
voastră? Au fost de bun augur sau de rău 
augur? 

30. Cât de mult timp petreceţi cu socrii? 

31. Cât timp aţi fost despărțiți în căsnicie 
din pricina călătoriilor în interes de afaceri? 

32: Aţi lucrat amândoi sau doar unul dintre 
voi a avut o slujbă? 

33. A lucrat vreunul dintre voi cu jumătate 
de normă? 

34. Prin ce vă asemănaţi? 

35. Prin ce vă deosebiți? 

36. Când v-aţi căsătorit, v-aţi gândit că v-aţi 
putea schimba în vreun fel partenerul? 

37. Cine deţine controlul banilor si 


stabileşte cum 

sunt cheltuiţi în familie? 
38. Cine plăteşte dările? 
39. Vârsta soţului la căsătorie 


40. Vârsta soţiei la căsătorie 


41. S-a gândit vreunul dintre voi/amândoi la 
divorţ? 
42. Care a fost anul cel mai dificil din 


timpul căsniciei? 
Au existat nişte împrejurări chinuitoare în 
acel an? 

43. Cu ce probleme speciale a trebuit să vă 
confruntaţi în căsnicie si cum le-ati sau le 


rezolvati (moartea unui copil, o boală de 
lungă durată)? 

44. Care a fost relaţia dintre părinţii voştri 
şi care este relaţia voastră cu fiecare dintre 
părinţii voştri? 

(a) Soţul 
(b) Soţia 

45. Cine este lider spiritual acasă?” 

46. în raport cu copiii, cum vă 
consideraţi ca: MAMĂ TATĂ 


Moderat... 
IAȚIAU ILOR cca ca iaca etil uită 
Sunteţi adepţii pedepsei corporale? 


NUI se pica eee ate babei 

47. Ce aţi făcut pentru a păstra 
romantismul în relaţia voastră? 

48. Care sunt cinci lucruri care îţi plac şi pe 


care le face partenerul pentru tine sau cu 
tine, ceea ce te determină să îl iubeşti şi să- 
l apreciezi şi mai mult? 

49. Există nişte reguli stricte în privinţa 
meselor, ca de exemplu soţul, soţia şi copiii 
să fie întotdeauna împreună, mai ales la 
masa de seară? 

50. Care sunt cinci lucruri pe care le faceţi 


împreună şi care vă fac cea mai mare 
plăcere (în ordine, mai întâi activităţile 
preferate)? 

51. Marcaţi aniversările, zilele de naştere si 
alte 

ocazii speciale cu felicitări, daruri, cine în 
oraş sau alte modalităţi de recunoaştere a 
y ? 


importanţei momentului? Dacă da, cum? 
52. Faceți surprize fără o ocazie anume, 
fără alt motiv decât că vă iubiți unul pe 
celălalt? 
53. De la 1 la 10, daţi note partenerului în 
privinţa următoarelor caracteristici: 
(a) Bun 
(b) Săritor 
(c) Blând 
(d) Entuziast 
(e) încurajator 
(£) Plăcut 
(g) Cooperant 
(h) Credincios 
(i) Comunicativ (j) Interesant (k) Empatic 
(1) Atent (m) Respectuos (n) Romantic 
(o) Optimist 
(p) Cu simțul umorului 
(q) înţelegător 
(r) Tolerant 
(s) Recunoscător 
(t) Altruist 
(u) Responsabil 
(v) Bun ascultător 
54. De la 1 la 10, dați -vă singuri note în 
privința următoarelor caracteristici: 
(a) Bun 
(b) Săritor 


(c) Blând 
(d) Entuziast 
(e) încurajator 
(£) Plăcut 
(g) Cooperant 
(h) Credincios 
(i) Comunicativ (j) 
Interesant (k) 
Empatic 
(1) Atent 
(m) Respectuos 
(n) Romantic 
(0) Optimist 
(p) Cu simțul umorului 
(q) înţelegător 
(r) Tolerant 
(s) Recunoscător 
(t) Altruist 
(u) Responsabil 
(v) Bun ascultător 
55. Vă ţineţi deseori de mână? 
56. Vă îmbrăţişaţi deseori peste zi? 
57. îi spuneţi des partenerului că îl/o iubiţi? 
58. Câte lucruri aţi vrea să schimbaţi la 
partener? 
59. Banii reprezintă o problemă în relaţia 
voastră? 
60. Căsnicia voastră este un parteneriat sau 
unul lasă întotdeauna de la el? 
61. Aveţi libertatea să vă exprimaţi mânia 
unul faţă de celălalt? 
62. îi spui partenerului ce simţi în legătură 
cu lucrurile care te irită uneori? 
63. Te străduieşti să îţi accepi partenerul 
tot aşa cum te acceptă şi el/ea? 


64. Simţi că partenerul se străduieşte să te 
accepte aşa cum eşti sau foloseşte 
deseori expresiile „ar trebui să“ sau „n-ar 
trebui să“ atunci când vorbiţi? 

65.  Consideri căsnicia o implicare trup şi 
suflet pe viaţă? Partenerul tău o 
consideră la fel? 

66. Ce sfat sau sugestii ai putea da 
cuplurilor tinere care abia acum se 
îmbarcă pe corabia căsniciei? 


Note: 
puna ce terminaţi de citit această carte, refaceţi ultimele 
e 


întrebări (45-66) din sondaj. 


